# HIDVÉGI ID. NEMES JÁNOS NAPLÓJA AZ 1651-1686. ÉVEKRŐL

Szerkesztette, bevezető tanulmánnyal és jegyzetekkel ellátta

Dr. Balogh Judit

Sorozat:

Háromszéki Téka

Tortoma Kiadó

Barót, 2022.

Tartalom

[HIDVÉGI ID. NEMES JÁNOS NAPLÓJA AZ 1651-1686. ÉVEKRŐL 1](#_Toc120055661)

[A hídvégi Nemes család, a naplóíró Nemes János családja 3](#_Toc120055662)

[Nemes János pályája 7](#_Toc120055663)

[Nemes János kapcsolati hálója 13](#_Toc120055664)

[Nemes János kapcsolata Daczó Jánossal, legközelebbi szövetségesével 14](#_Toc120055665)

[Nemes a háromszéki főkapitányi tisztségben 16](#_Toc120055666)

[Nemes János a politikában 18](#_Toc120055667)

[Nemes János, a diplomata 25](#_Toc120055668)

[Nemes János, a református nemes 29](#_Toc120055669)

[Nemes János naplójának története 35](#_Toc120055670)

[A napló 37](#_Toc120055671)

[Anno 1651. 37](#_Toc120055672)

[Memoriale Anni 1652. 45](#_Toc120055673)

[Memoriale anni 1653. 48](#_Toc120055674)

[Memoriale anni 1654. 50](#_Toc120055675)

[Memoriale anni 1655. 53](#_Toc120055676)

[Memoriale anni 1656. 55](#_Toc120055677)

[Memoriale anni 1657. (Szomorú esztendő.) 56](#_Toc120055678)

[Anno 1658. 60](#_Toc120055679)

[Anno 1659. 64](#_Toc120055680)

[Anno 1660, 70](#_Toc120055681)

[Anno 1661. 79](#_Toc120055682)

[Anno 1662. 83](#_Toc120055683)

[Anno 1663. 84](#_Toc120055684)

[Anno 1664. 87](#_Toc120055685)

[Anno 1665. 89](#_Toc120055686)

[Anno 1666. 91](#_Toc120055687)

[Anno 1667. 93](#_Toc120055688)

[Anno 1668. 97](#_Toc120055689)

[Anno 1669. 100](#_Toc120055690)

[Anno 1670. 103](#_Toc120055691)

[Anno 1671. 532](#_Toc120055692)

[Anno 1672. 531](#_Toc120055693)

[Anno 1673. 533](#_Toc120055694)

[Anno 1674. 536](#_Toc120055695)

[Anno 1675. 539](#_Toc120055696)

[Anno 1676. 544](#_Toc120055697)

[Anno 1677. 549](#_Toc120055698)

[Anno 1678. 554](#_Toc120055699)

[Anno 1679. 557](#_Toc120055700)

[Anno 1680. 558](#_Toc120055701)

[Anno 1681. 561](#_Toc120055702)

[Anno 1682. 566](#_Toc120055703)

[Anno 1683. 566](#_Toc120055704)

[Anno 1684. 569](#_Toc120055705)

[Anno 1685. 573](#_Toc120055706)

[Anno 1686. 575](#_Toc120055707)

[Bibliográfia 578](#_Toc120055708)

## A hídvégi Nemes család, a naplóíró Nemes János családja

Hídvégi Nemes János az egyik legősibbként számon tartott háromszéki székely primori családból származott.[[1]](#footnote-2) Szabó Károly szerint egy 1402-es forrásban szereplő székely, bizonyos hídvégi Székely Bálint már a Nemes család őse lehetett.[[2]](#footnote-3) Egy Hunyadi János által kiadott rendelkezés arra utal, hogy a család már 1448-ban igyekezett a székely közösség fölé emelkedni:[[3]](#footnote-4) Hunyadi bizonyos földterületeket, amelyeket a székelyek három rendje közös földnek tekintett, a hídvégi Nemeseknek, Antalnak és Bálintnak ítélt, egy IV. Béla által kiadott oklevélre hivatkozva. Ez azt is bizonyítja, hogy ebben az időben már megkezdődött az elit kiemelkedési folyamata a székely társadalomban, a hídvégi Nemesek pedig ehhez az elithez tartoztak.[[4]](#footnote-5) A végzésből kiderül, hogy a kiemelkedő székely elit tagjai, jelen esetben a hídvégi Nemesek, lehasítottak maguknak egy területet a közös földekről, és erről olyan hivatalos írást szereztek, amelynek bizonyító ereje volt a székelyek által hangoztatott jogszokással szemben.[[5]](#footnote-6) A székely közösség nem könnyen törődött bele az eljárásba, és elkezdőtött a folyamatos küzdelem.

A Nemesek, elsősorban Bálint és fia, Mihály tudatosan építették a család karrierjét. Ahogyan a Lázárok Gyergyóban, úgy Nemes Bálint Miklósvárszék patrónusaként tűnt fel 1459-ben, a Háromszéktől való külön szabadalmak megerősítéséért folytatott harc élére állva.[[6]](#footnote-7) 1531-ben, amikor ezt a rendelkezést Szapolyai János átírta és megerősítette, a kérelmezők között megint ott szerepeltek a Nemesek, viszont ekkorra már felsorakoztak melléjük a Henterek és a Daczók is, ami arra utal, hogy a kezdeti lendület után a Nemes családnak nem sikerült úgy kiemelkednie a széki elitből, mint a Lázároknak.[[7]](#footnote-8) 1459-ben ennek ellenére még mindig folytatódott a család pályájának felívelése, hiszen Nemes Bálint Sepsiszék követe volt a medgyesi gyűlésen.[[8]](#footnote-9)

1463-ban, amikor elfoglalták a hídvégi Nemesek és Mikók részbirtokait, Pálóczi László országbíró parancsára az erdélyi káptalan törvénybe idézte a támadókat.[[9]](#footnote-10) Egy 1466-os forrásban megjelenik egy hídvégi Nemes Mihály, mégpedig abban az összefüggésben, hogy egy Brassóban lakó, Lukács nevű székely súlyosan bántalmazta, akit az erdélyi vajda elé idézték emiatt.[[10]](#footnote-11) Az oklevélből az is kiderül, hogy Nemes Mihály apja Nemes Bálint volt. 1476-ban ugyanez a Nemes Mihály ügyvédet fogadott a kolozsmonostori konvent előtt.[[11]](#footnote-12) 1479. január 23-án vingárti Geréb Péter erdélyi vajda hídvégi Nemes Mihályt beiktatta egy hídvégi örökségbe.[[12]](#footnote-13) Ekkor Nemes Mihálynak már jobbágyai voltak, bár ez ellenkezett a székely társadalom kiváltságaival. Ezért a kézdi széki székelyek kifosztották a jobbágyokat, Nemes Mihályt pedig megtámadták.[[13]](#footnote-14)

Nemes Mihály hatalmaskodással is növelte a birtokait, ami miatt folyamatosan konfliktusba került a székely közösséggel. Ezek során Nemes megölte a kilyéni Czirjék Bernát apját, de az ítélet az ezért elégtételt venni kívánó Czirjéket sújtotta. Ez világos bizonyítéka annak, hogy a hídvégi Nemeseket ekkorra már a magyar nemesi társadalom részének tekintették.[[14]](#footnote-15) 1479-ben Nemes Mihály alvajdai hivatalt is betöltött, ami remekül példázza az egészen kivételes karrierjét.[[15]](#footnote-16) A szék közössége azonban határozottan ellenállt vagy megpróbált ellenállni az ilyen kiemelkedő családok hatalmaskodásainak, és állandóan tiltakoztak ez ellen, sőt meg is támadták őket. Emiatt 1494-ben Drágfy Bertalan erdélyi vajda elrendelte, hogy Nemes Mihályt védelmezzék meg a birtokában.[[16]](#footnote-17) 1495-ben Nemes Mihály a Nemes Miklóstól zálogként hozzá került birtokrész eladományozásától tiltotta Ulászló királyt és Drágfy Bertalan erdélyi vajdát, ami arra utal, hogy Hídvég területét nem tekintették a Székelyföld, hanem inkább Alsó-Fehér megye részének.[[17]](#footnote-18) 1480-ban Báthory István erdélyi vajda és székely ispán felmentette Nemes Mihályt a hadra kelés alól.[[18]](#footnote-19)

A Nemes Mihály elleni harc élére álló kilyéni Czirjék Bernáttal való konfliktus úgy oldódott meg, hogy Nemes Mihály benősült a kilyéni Czirjék családba: feleségül vette Czirjék Balázs lányát – 1517-ben már apósának nevezték Czirjék Balázst. A két család közös vállalkozást működtetett az Olton, és ennek kapcsán konfliktusba keveredtek a szászokkal.[[19]](#footnote-20) Az Olton felállítottak egy úgynevezett révhajót, és a brassóiaktól is vámot akartak szedni a használatáért. Az ügyben Szapolyai János erdélyi vajda ítélkezett.[[20]](#footnote-21)

1510 júniusában hídvégi Nemes János már háromszéki főtisztként kapott utasítást héderfáji Barlabási Lénárt erdélyi alvajdától és székely alispántól.[[21]](#footnote-22) 1547-ben Nemes Mihály fiai, Mihály és Ferenc a széki főtisztek közé tartoztak, akárcsak a szüleik és a nagyszüleik.[[22]](#footnote-23) János Zsigmond uralma idején romlottak a Nemes család pozíciói, 1561-ben ugyanis – egy oklevél tanúsága szerint – a család helyett az a két település, Mogyorós és Nagybölön kapta meg az Olton működő komp és rév üzemeltetésének a jogát, amelyek között a komp járt.[[23]](#footnote-24)

A 16. század közepére valami történhetett a családdal, ugyanis rendre kimaradtak minden fontosabb eseményből, amelynek révén tovább emelkedhettek volna a székelyföldi elitben. Abból az 1566-os névsorból is hiányoztak, amely a János Zsigmond mellett hadba szálló főembereket írta össze.[[24]](#footnote-25) 1567-ben, amikor János Zsigmond, a székelyföldi főnéppel való kibékülés jegyében megadományozta a székely primori családokat, csak egyetlen Nemes, kilyéni Nemes Gáspár kapott öt jobbágyot.[[25]](#footnote-26) A hídvégi Nemesek a Basta által készíttetett összeírásból is hiányoznak.[[26]](#footnote-27) Székely Mózes mellett viszont több Nemes is harcolt: Gábor, Balázs és Elek 1603-ban a Barczaságban esett el.[[27]](#footnote-28) 1611-ben Nemes Balázs és Tamás, apa és fia, Brassónál harcoltak, ők később Bethlen Gábor híveiként kezdték újjáépíteni a családot.[[28]](#footnote-29)

A családból 1614-ben Nemes János és Balázs mustrált, mindössze tizenkét jobbágyukkal, a források szerint azonban Tamás már 1615-ben háromszéki alkapitány lett, ami arra enged következtetni, hogy a család nem, vagy csak részlegesen volt jelen az 1614-es, Bethlen Gábor által elrendelt összeíráson.[[29]](#footnote-30) Nemes Tamás 1627-ben jelent meg először az összeírásokban, elenyésző számú jobbággyal.[[30]](#footnote-31) Bethlen Gábor birtokadományozásai során a család két tagja, hídvégi Nemes János és Balázs is megkapta az utód nélkül meghalt Geréb János árapataki és erősdi részjószágait, 1614. március 15-én.[[31]](#footnote-32) Ugyanekkor a Kézdi széki Alsótorján Nemes Mihályt gyermekként írták össze.[[32]](#footnote-33) Valójában ekkor indult el a család kora újkori karrierje.

1624-ben Nemes Tamás neve már ott volt azok között a nemesek között, akik kezességet vállaltak Péchy Simonért, Bethlen Miklós kancellárjáért annak perbe fogása után. Nemes Tamás, Béldi Kelemenhez hasonlóan, 1000 forintig vállalt kezességet, ami vagyonának növekedését sejteti.[[33]](#footnote-34) 1623 és 1626 között konyhamesterként említették a fejedelmi udvarban.[[34]](#footnote-35) Nemes Tamás 1630-ban Zólyomi Dávid főkapitány és Daniel Mihály főkirálybíró beosztottja volt.[[35]](#footnote-36) Az év decemberében a Csáky Istvánt elítélő határozatokat a székelység képviseletében, Balassi Ferenc és Ugron Pál mellett, ő is aláírta.[[36]](#footnote-37) 1638-ban[[37]](#footnote-38) Nemes Tamás már biztosan Háromszék főkapitánya volt.[[38]](#footnote-39) 1638-ban, a szombatos per idején újra kezességet vállalt 1000 forintig Péchy Simonért.[[39]](#footnote-40) 1639 januárjában egy székelyudvarhelyi városi konfliktus megoldására felállt bizottság tagja lett, kapitánytársaival együtt: Tholdalagy Mihállyal, aki ekkor Marosszék és Udvarhelyszék kapitánya volt, és Petki István csíki kapitánnyal.[[40]](#footnote-41) 1640-ben Nemes Tamás ott volt azok között a főemberek között, akiket Rákóczi berendelt az országgyűlés záróünnepére.[[41]](#footnote-42) Előtte a rangsorban csak Rhédey Ferenc, Kassay István, Szalánczy István, Barcsay Zsigmond udvarmester, Bornemissza Pál, Péchy Simon és Huszár Mátyás neve szerepelt. 1641-ben még Nemes Tamás volt a széki főkapitány, Daniel Mihály pedig a főkirálybírói tisztséget töltötte be.[[42]](#footnote-43)

Nemes Tamás Mikó Zsuzsannát vette feleségül, és a frigyükből született gyermekek közül sokan megérték a felnőttkort. Így szinte egyetlen generáció alatt jelentős rokonsági hálót építettek ki Székelyföldön, és azon kívül is. Nagyon érdekes, hogy a testvérek közül viszonylag sokan választottak nem székely származású házastársat – ez a hatalomépítés tudatosságára utal, amennyiben egyszerre próbáltak szerencsét a Székelyföldön belül és azon kívül is. A népes famíliából három fiú alapított családot. György a kolozsvári Kassai Annát vette feleségül, Tamás nagymegyeri Keresztesi Juditot. A legmagasabbra jutott János első felesége Pápai Anna volt, a második brenhidai Huszár Borbála. Nemes Tamás Bálint nevű fia ott volt Bethlen Gábor udvari ifjai között, neki nem lett saját családja.[[43]](#footnote-44) Az öt leánygyermek közül csupán Ilona és Erzsébet ment feleségül székely nemeshez, Ilona a gyalakutai Lázár Györgyhöz, Erzsébet a sepsiszentgyörgyi Daczó Jánoshoz. Nemes Tamás Sára nevű lánya Kendeffy Miklós, Anna nevű lánya Bánffy Zsigmond, míg Zsuzsa Barcsay Péter felesége lett.[[44]](#footnote-45)

Az 1630 körül született Nemes János, aki a fiatalabb testvérek közül való volt, épp csak belépett a férfikorba, amikor meghalt az apjuk,[[45]](#footnote-46) ezért nem volt, aki egyengesse a pályáját. Végül Ilona nevű nővérének a férje, gyalakutai Lázár György vállalkozott erre a feladatra, aki az Erdélyi Fejedelemség történetének egyik legokosabb jogtudója, táblai ülnök majd ítélőmester volt.[[46]](#footnote-47)

## Nemes János pályája

Nemes János karrierje a fejedelmi udvarnál kezdődött, II. Rákóczi György uralmának kezdetén. A fiatalember jó nevelést kapott, tehetséges diplomata, felekezetét támogató református[[47]](#footnote-48) és művelt naplóíró volt. Arról nem maradt fenn forrásanyag, hogy sógora, Lázár György be tudta-e juttatni a fejedelmi iskolába.

Nemes János személyes tulajdonságairól keveset árul el a naplója, csak annyit tudunk meg belőle, hogy általában kedvelték a kortársai, kevés konfliktust vállalt, és nem vágyott hatalomra. Nem vetette meg az italt, de jól bírta, és ez segített a társas kapcsolatai kialakításában és fenntartásában. Feljegyezték, hogy Bethlen Miklós lánykérésekor, és később is több alkalommal, közösen borozott másokkal, a fejedelemnek is jó társasága volt: „Valóban vígan tartók az szebeni királybirót mind Porumbákon s mind az útban. Nemes Jánossal együtt egy nap kétszer is megrészegedtek.”[[48]](#footnote-49) A joviális, jó beszélgető- és ivótárs, mértéktartó, konfliktuskerülő Nemes nem vágyott többre, mint ami a társadalmi helyzetéből adódott, de igyekezett maradéktalanul kihasználni a lehetőségeit.

Élete első nagy lehetőségét alig húszévesen kapta: ott lehetett Rákóczi Zsigmond híres menyasszonyának a megkérésénél és a jelképes esküvőn.[[49]](#footnote-50) 1651-ben részt vett abban a küldöttségben, amely feleséget hozott I. Rákóczi György fejedelem kisebbik fia, Zsigmond számára Krossenből, Pfalzi Henrietta személyében, és részt vett a menyasszony szülőhelyén rendezett jelképes esküvőn is, akárcsak a nagy pompával megtartott sárospataki lakodalmon.[[50]](#footnote-51) Amikor elindult erre a nagy diplomáciai jelentőségű eseményre, Nemes János már sajátjaként említette a család egyik hídvégi udvarházát,[[51]](#footnote-52) sőt Malomfalván is rendelkezett házzal.[[52]](#footnote-53) A naplójából kiderül, hogy Hídvégen két háza volt a családnak, az egyikben a bátyja, Nemes György lakott, a másikban pedig ő maga. A két házat 1654-ben kicserélték egymás között a testvérek.[[53]](#footnote-54)

Ekkor még a másik fiútestvére, Tamás is élt. Nemes Tamás valószínűleg még nem volt férfikorban, amikor meghalt az apjuk, a két nagyobb testvér ugyanis igyekezett gyámkodni felette, sőt János a Tamás 1668-ban bekövetkezett halálát követően is menyének nevezte öccse özvegyét.[[54]](#footnote-55)

Nemes János 1652-től folyamatosan ott volt a fejedelmi udvar környékén, Rákóczi Zsigmond halálakor és II. Rákóczi György himlőben való megbetegedésekor is.[[55]](#footnote-56) Azon az országgyűlésen is részt vett, amelyen eldöntötték, hogy megválasztják fejedelemnek az ifjú Rákóczi Ferencet.[[56]](#footnote-57) Jelen volt március 4-én Kemény János kormányzóvá választásán, és az ifjú Rákóczi Ferenc ünnepélyes megválasztásán is. Ekkor, március 8-án tették meg ítélőmesternek gyalakutai Lázár Györgyöt, Nemes sógorát és mentorát.[[57]](#footnote-58) Április 28-án Nemes János részt vett Rákóczi Zsigmond gyulafehérvári temetési szertartásán is.

Nemes János támogatói közé tartozott Bánffy Zsigmond is, Anna nevű nővérének férje, aki segítségére volt első felesége, Pápai Anna kezének megkérésében. A lánykérés és a gyűrűváltás 1652. július 16-án Bánffyhunyadon történt, míg a lakodalom 1653. május 20-án, szintén Bánffyhunyadon.[[58]](#footnote-59) Bánffy Zsigmond volt a násznagyuk.[[59]](#footnote-60) Házasságukból majdnem minden évben született gyermek, de kevesen érték meg a felnőttkort.[[60]](#footnote-61)

A nős Nemes János részben az udvarban forgolódott, részben a székben kezdte építeni kapcsolati hálóját. Kiterjedt rokoni hálózata, testvérei és a sógorai segítették, hogy beépüljön a háromszéki közéletbe. Bátyja révén már ekkor bekerült a háromszéki főkapitány, Basa Tamás kapcsolati hálójába, többször ebédelt, vacsorázott vagy aludt a főkapitánynál. Emellett Béldi Pálnál is sokszor megfordult. 1654. augusztus 18-án jelen volt Béldi Pál főkirálybíróságba való beiktatásánál, Daniel János halálát követően.[[61]](#footnote-62) 1654 októberében végigjárta azokat a birtokait, ahol szüretelni kellett: Nagyajtát, Sombort, Kaczát, Erkedet, Szőlőst, Zágort, Malomfalvát, Gerebenest, Frattát, Bonczidát, Borsát, Hídalmást, Inót, Újlakot. Mint arról korábban már szó volt, Malomfalván háza is volt.

1655 februárjában nem volt jelen a kolozsvári országgyűlésen, csak György nevű testvére.[[62]](#footnote-63) 1655 júniusában és júliusában viszont részt vett Rákóczi György havasalföldi hadjáratában, és részletesen beszámolt a hadjárat állomásairól.[[63]](#footnote-64) 1657-ig Nemes János általában mindenhová együtt ment a bátyjával, közösen csatlakoztak a lengyel hadjáratba induló háromszéki sereghez is, melyet Basa Tamás főkapitány vezetett. Mielőtt a sereg kiért Erdélyből, kiderült, hogy Nemes Jánosnak fia született, de meg is halt rögtön, felesége megbetegedett, és Éva nevű kislányuk is meghalt. Emiatt aztán – Béldi Pál közbenjárására – otthon maradt.[[64]](#footnote-65) Így történt, hogy nem esett krími tatár fogságba, és a család erejét meghaladó váltságdíjat sem kellett összegyűjtenie. 1657 augusztusában öccse, Nemes Tamás Moldván keresztül szintén hazatért a lengyel hadjáratból, ő sem került tatár fogságba.[[65]](#footnote-66) Tőle tudták meg a „szegény magyar nemzetnek a pogány tatárok miatt való iszonyú nagy veszedelmeket, amely harcról csak egy is el nem szaladhatott a magyarok közül, hanem rabbá esett s fegyver miatt hullott el”.[[66]](#footnote-67)

Valójában ekkor kezdődött el Nemes János önálló politikai szereplése. Szeptemberben részt vett a szamosújvári részgyűlésen, ahol a rendek érthető felháborodással keresték a felelősöket.[[67]](#footnote-68) Az év további részében a székben tartózkodott, de sógora, Lázár György ítélőmester révén értesült Rhédey Ferenc fejedelemmé választásáról.[[68]](#footnote-69) Ebben a helyzetben az egyetlen aktív szereplő a portai ügyekben legtájékozottabb Barcsai Ákos volt, akinek gyalakutai Lázár György ítélőmester volt a legközelebbi munkatársa.[[69]](#footnote-70) Ő vette át az új fejedelem választására kötelező fermánt és a Rákóczi bűneit felsoroló listát. Annak a küldöttségnek a vezetője pedig, amelyik a fejedelmet lemondásra szólította fel, Lázár György ítélőmester lett.[[70]](#footnote-71)

1658-ra Székelyföld társadalma kettéoszlott. Mivel nagyon sokan fogságba estek, és II. Rákóczi György nem mutatott hajlandóságot a váltságdíjak megfizetésére, egy csoport Kálnoki Mihály vezetésével ellene fordult. A Mikes családhoz tartozók viszont kitartottak mellette. Nemes János januári naplóbejegyzéséből kiderül, hogy a portával békét kötni igyekvő Rhédey Ferenc mellett Kálnoki gyűjtött sereget, de Mikes Kelemen megérkezése után „mindnyájan Rákóczy György urunk ő nga mellé hajlottanak és Kálnoki Mihály uram egyedül maradott”.[[71]](#footnote-72) Látható tehát, hogy a partiumiakhoz és a várkapitányokhoz hasonlóan[[72]](#footnote-73) a Mikesek már a kezdetektől nem voltak hajlandóak elismerni Rhédey Ferenc fejedelemségét, a székelységet is maguk mellé állították, az ellenkezőket pedig megfélemlítették. Mivel a hajdúság, a székelyek egy része, valamint Várad és Jenő vára is Rákóczi mellett volt, 1658. január 22-én II. Rákóczi György végül visszaülhetett Erdély trónjára.[[73]](#footnote-74)

Nemes János 1658 augusztusában a székelyeket képviselte a gyulefehérvári országgyűlésen,[[74]](#footnote-75) ugyanis beválasztották a Rákóczihoz Tasnádra küldött követségbe.[[75]](#footnote-76) Bethlen János volt a követség vezetője, melynek tagjai Nemes János mellett Csulay György református püspök és a besztercei jegyző voltak. Az volt a küldetésük, hogy rávegyék a fejedelmet a lemondásra, mivel – és ezt a székelyek érzékelték leginkább – átfogó török-tatár támadás indult Erdély ellen.[[76]](#footnote-77) A teljes összeomlás előtt, amikor a rendek többsége még mindig Rákóczival próbált egyezkedni, azoknak a csoportja próbálta a kezébe venni az irányítást, akikhez Nemes János leginkább kötődött.

Augusztus 8-ára országgyűlést hirdettek Nagysinkre, de kevesen jelentek meg. Ott volt Barcsai kormányzó-helytartóként, a tanácsurak közül pedig Bethlen János, Haller Gábor és Lázár György mentek el.[[77]](#footnote-78) Ekkor Nemes János már otthon tartózkodott: a Rákóczi követségnek adott válaszát Barcsainak vitte el először, utána hazatért. A székelyek ekkorra több főúrral együtt Brassóba menekítették a családjaikat a támadások elől, amelyek augusztus folyamán már folyamatossá váltak.[[78]](#footnote-79) Nemes János részletesen beszámolt a támadásokról a naplójában, amelyből az is kiderül, hogy a székely katonaság szervezettség és fentről érkező utasítások híján folyamatos katonai kudarcokat szenvedett, és Mikes Kelemen serege, akit ekkorra Basa Tamás helyett háromszéki főkapitánnyá nevezett ki Rákóczi, inkább csak ahhoz volt elég, hogy az erdélyi rendeket Rákóczi mellett tartsa, mintsem hogy védjen a török és tatár seregek ellen.

1658 nyarának végén és őszén román katonák elhajtották a zajzoniak állatait, és felégették a települést A székely csapat üldözőbe vette, de nem érte utol őket. Ezután következett Mikes Kelemen egyik legnagyobb katonai kudarca, a Bodzai-szorosnál augusztus 19-én, amikor kellő felderítés nélkül belefutott az ellenség seregének a közepébe. A vereséget követően több székely nemes fogságba esett, köztük Bakó István marosszéki kapitány, Ugron Boldizsár és Jankó Boldizsár is.[[79]](#footnote-80)Augusztus végére a török-tatár hadak Brassó alá vonultak, és elfoglalták Illyefalvát és Sepsiszentgyörgyöt.

1658 őszén Nemes János tagja volt annak a Basa Tamás által szervezett székely nemesi csoportnak, amely szoros kapcsolatban állt Barcsai Ákossal és körével, ezért alig hat nappal október 10-e után, amikor Barcsait fejedelemmé választották Segesváron, Nemes Brassóban Basa Tamás előtt letette a hűségesküt Barcsai Ákos mellett.[[80]](#footnote-81) Az ezt követő hónapokban elsősorban Barcsai környezetében tartózkodott, Bethlen János mellett.[[81]](#footnote-82) 1659 januárjában, miután folyamatosan az események középpontjában volt a széki hadakkal, ő vitte az országgyűlés levelét a háromszéki székelyeknek, és fel is olvasta Léczfalván a székgyűlésen.[[82]](#footnote-83) Ezt követően annak a folyamatnak is részese volt, amely során Barcsai megpróbálta átvenni Várad és Kővár várát a Rákóczihoz hű várőrségektől. Míg a stratégiailag oly jelentős Várad átvételére felállított bizottságnak Rhédey László, Lázár György, Farkas Ferenc és a besztercei jegyző lettek a tagjai, addig Nemes Jánost és Szikszai Zsigmondot a Kővár átvételére szervezett küldöttségbe választották be.[[83]](#footnote-84)

1659. szeptember 24-én Nemes János részt vett a marosvásárhelyi országgyűlésen, ahol Mikes Mihály Rákóczit mint az ország megmentőjét ajánlotta az erdélyi rendeknek.[[84]](#footnote-85) Mind Mikes Mihály erélyes szavai, mind a Mikes-testvérek mellett felsorakozó háromszéki haderő sokat nyomott a latban ahhoz, hogy végül Erdély rendjei újra Rákóczi mellé álljanak, és ezzel végleg felszámolják azt a lehetőséget, hogy a porta további büntető-hadjárataitól megmeneküljön az ország, „voxolván az ország minden ellenkező vox nélkül ő ngát acceptálók” [[85]](#footnote-86). Naplója stílusához képest Nemes János szokatlan részletességgel idézte Mikes Mihály beszédét, valószínűleg azért, mert nagy jelentőséget tulajdonított neki. Nemes leírásából kiderül, hogy a marosvásárhelyi országgyűlés után a háromszéki haderő II. Rákóczi György közelében maradt, mellette voltak akkor is, amikor a fejedelem találkozott a havasalföldi vajdával. Novemberben Háromszék székelysége mustrát tartott, majd több seregrészre szakadva harcoltak Havasalföld és Moldva felé tartva. Ekkor következett be a Mikes Kelemen generálissága alatti második, az előbbinél is nagyobb katonai vereség, Jászvásár mellett. Nemes szerint a tatár hadak olyan súlyos vereséget mértek az erdélyi román haderőre, hogy 6-7 ezer magyar is elesett.[[86]](#footnote-87) Ebben a hadjáratban Nemes János, aki a Barcsai-párti Basa érdekköréhez tartozott, nem vett részt.

Miután Rákóczi vereséget szenvedett Szeidi Ahmedtől,[[87]](#footnote-88) és kivonult Erdélyből, a székelység Barcsai-párti tagjai, így Nemes János is, már decemberben újra felsorakoztak Barcsai Ákos mellett.[[88]](#footnote-89) A napló elég jól bemutatja azt, ahogy a megzavarodott székely katonaság – mikor arról értesült, hogy nem sokkal később a Mikes Mihály csapatai által megerősödött Rákóczi megfutamította Barcsait – félve hazavonult. Ekkor már folyamatosan érkeztek a rémhírek a tatárok érkezéséről is, ami miatt a székely hadak többször ide-oda vonultak. Közben az otthon hagyott, nem katonáskodó szegény lófők és közszékelyek elkezdték fosztogatni a székelyföldi nemesek házait.

Ezekben az években Nemes János inkább csak elszenvedője volt az eseményeknek, ahogy élete további részében sem vált politikaformáló, saját utakon járó, agresszív különutassá. Mindig nagyon figyelt az aktuális politikai széljárásra, és aszerint próbált cselekedni, ezért ekkor még nem tekintették Barcsai mellett egyértelműen elköteleződött embernek. Amikor a Barcsai-párti Basa Tamás és veje, Kún István birtokait büntetésből feldúlták, az ő birtokait nem bántották.[[89]](#footnote-90) Ez az óvatos középutas politizálás egész életében jellemezte. 1660 elején Brassóba menekült a Rákóczi-párt bosszújától való félelmében, annak ellenére hogy Mikes Kelemennel is mindvégig fenntartotta a kapcsolatot.[[90]](#footnote-91) Az időközben Brassó alá érkezett Mikes Mihály levélben hívta ki a városból a magukat ott meghúzó nemeseket, amire válaszul a nemesek követséget küldtek hozzá. Daczó Gergely mellett Nemes János is tagja volt ennek a követségnek. A feszült helyzetben végül Mikes Basa Tamást és a családtagjait tekintette főbűnösnek, ezért Basa Pétert Fogaras várába záratta, és Basa Tamást is kerestette.[[91]](#footnote-92) Ugyanakkor a napló nagyon finom megfogalmazásaiból az is kiderül, hogy a politikai eseményekről Nemesnek megvolt a maga határozott véleménye, ami inkább a törökpárti Barcsai Ákos-Lázár György-Basa Tamás kör véleményével egyezett.

Nemes egy csapattal elindult a szászfenesi csatába, de végül nem vettek részt a küzdelemben.[[92]](#footnote-93) Ott volt Várad török ostrománál is, de a harcoktól ugyancsak távol maradt.[[93]](#footnote-94) 1660. október 28-án részt vett Barcsai Ákos és Bánffy Ágnes esküvőjén.[[94]](#footnote-95) Novemberben Barcsai leváltotta Mikes Kelement háromszéki főkapitánysági tisztségéből, és Rhédey Lászlót tette a helyére. Rhédeyt az aldobolyi réten iktatták be, Nemes János jelenlétében.[[95]](#footnote-96) Kemény János, aki ekkor Erdélyre támadt, Rákóczinál radikálisabban igyekezett kiiktatni azokat, akik a riválisai lehettek. Így ölték meg Nemes sógorát és korábbi mentorát, Lázár György ítélőmestert is – Barcsai Gáspár megölése után, míg Bethlen Jánost és Haller Gábort csak elfogatta Kemény.[[96]](#footnote-97)

Nemes János 1661. január 1-én Kemény János fejedelemmé választásán is részt vett.[[97]](#footnote-98) Noha igyekezett alkalmazkodni a változásokhoz, Nemes nem szavazta meg Barcsai Ákos elítéltetését a besztercei országgyűlésen. Csak annyit írt róla, hogy „ellenkező voxom volt bizonyos ratiókra nézve”.[[98]](#footnote-99)

Sok székely nemessel ellentétben Nemes Apafi Mihályhoz is lojális volt, annak fejedelemmé választásától kezdve.[[99]](#footnote-100) A háromszéki székely nemesek egy része, akik többször harcba szálltak a Mikesek vezetésével Rákóczi és Kemény mellett, Nemessel együtt igyekeztek megvédeni Háromszéket az Apafit kinevező Ali basa büntetésétől. Nemes leírása szerint ez nem volt egyszerű dolog. Viszont az, hogy Apafinak is szüksége volt a székely haderőre, segítette őket a közös nevező megtalálásában. Nemes János az egyik főszereplője volt a szék és Apafi közti tárgyalásoknak: már október 13-án felkereste Apafit a Kisbún melletti szállásán, sőt pár nap múlva a szebeni városi tanácsot is ő eskette fel Apafi hűségére. Ő maga november 7-én Segesden tette le a hűségesküt Apafi Mihálynak.[[100]](#footnote-101) Basa Tamás körével együtt volt jelen a kisselyki gyűlésen november 21-én, ahol Apafit fejedelemmé választották. Ali basa Apafi mellett Kassai Ferencnek, Basa Tamásnak és Kún Istvánnak adott kaftánt az ünnepélyes beiktatáskor, és sor került a székely főkapitányok választására is. Az ekkor 60 év felett járó Basa Tamás talán már az életkora miatt sem akarta visszaszerezni a székely főkapitányi címek valamelyikét, így a köréhez tartozók kerültek előtérbe. November 22-én a fejedelem székely generálissá tette Kún Istvánt, 28-án pedig háromszéki főkapitánnyá Nemes Jánost.

A következő negyedszázad meghozta Nemes János számára a lehető legteljesebb mértékű hatalomnövekedést, Székelyföldön belül és kívül. Főkapitányi tisztségében apró törést jelentett, hogy 1662 májusa és 1663 májusa között Rhédey László töltötte be ezt a posztot.[[101]](#footnote-102) Ezt követően újra Nemes Jánost választották meg főkapitánnyá, és 25 éven át, egészen a haláláig megmaradt ebben a pozícióban.[[102]](#footnote-103)

## Nemes János kapcsolati hálója

A napló bejegyzései és emellett Nemes János levelezése remek lehetőséget nyújt a kutató számára ahhoz, hogy felrajzolja azt a kapcsolatrendszert, ami minden karrier meghatározója volt. Nemes erre vonatkozóan bőséges adalékokkal szolgált a saját egodokumentumaiban.

A kapcsolati hálójában rokoni körének meghatározó figurái jelentették a csomópontokat, illetve a rokoni kör biztosította az apját korán elveszítő Nemes számára a felemelkedésben való segítséget. A sógora, gyalakutai Lázár György révén került be az udvarba és a Háromszéken ekkor nagy tekintéllyel bíró Basa Tamás körébe is. E körben azokkal is kapcsolatba került, akik a felemelkedésük elősegítését remélték Basától. Nemesnek egyik legfontosabb, nem székely támogatója Bethlen János volt, akinek hamar elnyerte a rokonszenvét, és akinek a körébe Basa Tamás és/vagy Lázár György révén kerülhetett be. Bethlen Miklós, Bethlen János fia így emlékszik erre: „…szegény atyámnak kedves jóakarója lévén Nemes János (ki is már ekkor a Basa Tamás igen bölcsen cselekedett tisztei letétele után háromszéki főkapitány vala)”,[[103]](#footnote-104) másutt meg ezt írja róla: „Nemes János (...), ki másként háromszéki főkapitány és jámbor, értelmes, hű, tisztességes ember volt.”[[104]](#footnote-105) Bethlen Miklós egész életében nagy tisztelettel tekintett Nemes Jánosra, jó volt a kapcsolatuk. Nemes legfőbb támogatója, Lázár György ekkor már nem élt, ő azonban az 1660-as években továbbra is folyamatosan együttműködött Basa Tamással és Kún Istvánnal. Rajtuk kívül az egyik sógorával, a sepsiszentgyörgyi Daczó Jánossal volt a legszorosabb munkakapcsolatban, aki Petki István és Szentpáli János halála után Csíkszék főkapitánya lett, és akivel a portai diplomáciában is együtt dolgoztak.

Leginkább a naplójából tudhatjuk meg, hogy Nemes János milyen körökben mozgott. Eszerint a széken belül jól együtt tudott dolgozni Béldi Pállal, Háromszék főkirálybírójával, de az érintkezéseik számából ítélve viszonyuk nem vált barátsággá, csakis a közös szolgálatra korlátozódott. Nemes János felnőtt élete kezdetén még mellette volt két fiútestvére: bátyja, György, aki a lengyel hadjárat során vesztette életét, és öccse, Tamás, aki 1668-ban, fiatalon halt meg.[[105]](#footnote-106) Fivérei halála után Nemes János lett a család egyetlen felnőtt férfi tagja, a Nemes-birtokok kezelője. Nemes kliensi köréhez a széken belül, illetve Székelyföldön olyan nemesek tartoztak, mint Jankó Péter, Imecs Tamás, Ugron Tamás, Szonda Tamás, Szonda István és Kozma István.[[106]](#footnote-107) Naplójában Nemes János csak a gyermekei keresztelői kapcsán hivatkozik arra a minden bizonnyal kiterjedt szász kapcsolatrendszerre, amellyel szintén rendelkezett. Gyermekei keresztszülei között ott találhatók a brassói és szebeni főbírók, valamint a legrangosabb szász családok tagjai, például a Hermann és a Draudt család.[[107]](#footnote-108) 1675. augusztus 11-én Brassóban Nemes János ott volt Ötvös Jeremiás lakodalmán, aki Draudt Margitot, Draudt Simon lányát vette feleségül. A beszámoló szerint Nemest a brassói bíró látta vendégül, nála is reggelizett az esküvő előtt.[[108]](#footnote-109) A naplóbejegyzések kvantitatív vizsgálata azt mutatja, hogy Nemes legtöbb találkozása, érintkezése, utazása Daczó Jánoshoz kötődött.

## Nemes János kapcsolata Daczó Jánossal, legközelebbi szövetségesével

Nemes János minden évben többször is tudósított arról, hogy meglátogatta sógorát, vagy vele tartott valamilyen országos jelentőségű eseményre. 1669. július 28-án például Daczó Jánossal együtt ment Tusnádra, majd Csíkszeredába, „a Daczó uram kapitányságba való introductiojára”. Itt iktatták be – július 30-án – a csíki főkapitányi tisztségbe „Daczó János uramot… ő nga parancsolatjából, Kálnoki Mihály uram volt mellettem egyik commissarius”.[[109]](#footnote-110) Az év decemberében Nemes Szenterzsébetre utazott, Daczóhoz,[[110]](#footnote-111) 1670 áprilisában pedig Daczó János és Péter mellett Apor Lázár voltak Nemes vendégei. Alig egy hónap múlva Nemes János főkapitányként katonai szemlét tartott Sepsiszentgyörgyön, a Daczók birtokközpontjában, ezt követően pedig Daczó János házában aludt.[[111]](#footnote-112) Az év őszén, október 13-án az országgyűlés Szilvási Bálintot és Daczó Jánost választotta portai követnek, másnap pedig Nemes Jánost is megbízták, hogy vigye a portára az évi adót főkövetként.[[112]](#footnote-113) A követek az őszt és a tél egy részét is a Portán töltötték, követi teendőiket intézve.

1672-ben Nemes János egyetlen egyszer, júliusban utazott Sepsiszentgyörgyre, a sógorához,[[113]](#footnote-114) a rákövetkező esztendőben viszont több ízben is találkoztak a napló szerint. Először februárban – ekkor elsősorban nem a sógorával tárgyalt, hanem inkább a húgáért ment hozzájuk –,[[114]](#footnote-115) majd márciusban is Daczó Jánoséknál ebédelt. Ezek a látogatások azért is voltak gyakoriak, mert Nemes János előszeretettel intézte háromszéki főkapitányi teendőit Sepsiszék központjában, Sepsiszentgyörgyön. 1674 márciusában Nemes vacsorázni ment a sógorához,[[115]](#footnote-116) júliusban Daczó János járt Nemes János hídvégi udvarházában, gyalakutai Lázár Imrével, közös sógorukkal együtt.[[116]](#footnote-117) Júliusban, Nemes János első felesége, Pápai Anna temetésekor ugyancsak ez a két székely főember – Daczó János és Lázár Imre – maradt leghosszabb ideig a hídvégi udvarházban. 1675-ben a Daczók szenterzsébeti és sepsiszentgyörgyi birtokán is találkozott Nemes János a sógorával, majd 1676 februárjában szintén Daczó János volt az egyik leghosszabb ideig Nemesnél tartózkodó vendég annak második, Huszár Borbálával tartott menyegzője alkalmából.[[117]](#footnote-118) A lakodalomban megjelent főurak közül a naplóíró Nemes János a Béldi Pál, Mikes Kelemen, Czegei Wass János, Daniel István, Kálnoki Sámuel, Macskássy Boldizsár és Lázár Imre nevét tartotta fontosnak megemlíteni a násznép főemberei közül. Az esztendő nyarán, július 18-án Daczó ment Nemes Jánoshoz, július 25-én pedig Nemes utazott Sepsiszentgyörgyre.[[118]](#footnote-119)

1676 őszétől 1677 tavaszáig szinte mindenhová együtt ment a két főkapitány, 1677 októberében pedig mindketten tagjai voltak annak a főurakból álló csoportnak, akik a fejedelem lányának holttestét Radnótról Kolozsvárra kísérték. (A napló szerint Apafi „Sofika” nevű leányáról van szó, a Farkas utcai templomban viszont Zsuzsanna nevű leánya nyugszik Apafi Mihálynak.) 1678-ban Daczó János aktív részese lehetett a Béldi-párt letörésének, ami miatt aztán újra bizalmat kapott a portai diplomáciában. Nemes naplója arról tanúskodik, hogy a Portára indított követség tagjai között Daczó János is ott volt – Bethlen Gergely, Mikes Kelemen, Barcsai Mihály és Apor István társaságában.[[119]](#footnote-120) Ezek az emberek a februárban tartott országgyűlésen is fontos udvari tisztségekhez jutottak: Mikes Kelemen ítélőmester lett, Daczó János, Daniel Mihály és Barcsai Mihály pedig táblabírák.[[120]](#footnote-121)

Nemes János naplójának további részeiben is fel-feltűnik Daczó János neve, ami azt mutatja, hogy kettejük együttműködése folyamatos maradt. Főemberként több ízben jártak el református felekezetük érdekeit érvényesítve: 1673-ban például saját felekezetüknek juttatták a kálnoki templomot a katolikusok ellenében. Ez a fellépés már jelzi, hogy a Daczó János és a Nemes János nevével fémjelzett háromszéki református elit szükségét érezte annak, hogy az egyre erősödő háromszéki katolikus családokkal – a Mikesekkel, a Kálnokiakkal, az Aporokkal, a Petkiekkel, a Henterekkel – szemben fogalmazza meg önmagát. Ez a református székely nemesi közösség szoros kapcsolatokat alakított ki az erdélyi református elittel. A Bethlen Gábor fejedelemsége óta a fejedelmek segítségével épülő országos református elit ekkorra jelentős méretűvé növekedett, és nem úgy tűnt, hogy Székelyföldet kivéve riválisa akadna a hatalmi pozíciók megszerzéséért folytatott küzdelemben. Háromszéken azonban masszívan tartotta magát, sőt meg is erősödött néhány katolikus székely főnemesi család, akikkel szembenállva mind a fejedelmi udvar, mind pedig az országos elit református része szívesen támaszkodott a helyi református családokra. Még Bethlen Miklós is, aki egyébként lenézte Daczót[[121]](#footnote-122) – birtokgyűjtő szenvedélyét is okolta azért, hogy az erdélyi urak Béldi Pál ellen fordultak – együttműködött a csíki főkapitánnyal. 1669-ben Kálnoki Mihály és Nemes János együtt iktatták be Daczó Jánost a csíki főkapitányi tisztségbe, 1670-ben Kálnoki és Mikó István együtt tárgyaltak Nemes Jánosnál követségbe indulásuk előtt.

## Nemes a háromszéki főkapitányi tisztségben

Nemes János az Apafi–Kemény konfliktusban Apafi mellett tette le voksát, de nem egyedül döntött így, hanem Basa Tamás köréhez kapcsolódva. Széki főkapitányként nagyszerűen irányította a széki katonaságot, kiegyensúlyozott kapcsolatot tartott fenn a szék társadalmával. Apafi mellé állva már 1661 novemberében Segesvárról Szebenbe kísérte Bornemissza Annát, Apafi Mihály feleségét, egy 1200 fős székely sereggel.[[122]](#footnote-123) Első nagyobb katonai feladata a német katonaság által uralt Kolozsvár ostroma volt, amiről maga is részletesen beszámolt.[[123]](#footnote-124) Nem írta meg, hogy mi történt az ostrom alatt, de azt igen, hogy itt, a Kolozsvár melletti táborban vették el tőle a háromszéki főkapitányságot, és adták Rhédey Lászlónak, aki később egy éven keresztül, a haláláig viselte azt.[[124]](#footnote-125) Ez aligha történt Nemes János katonai alkalmatlansága miatt, sokkal inkább a hatalmas tekintélyű Rhédey Ferenc fiának megnyerése vagy Rhédey lobbitevékenysége indokolta a döntést. Nemes János és Apafi viszonya ugyanis nem romlott meg ezt követően, sőt Nemes egyre több feladatot kapott, miközben sok időt töltött a fejedelem közelében.

1663. május 12-én, egy év szünet után a fejedelem újra kinevezte Háromszék főkapitányává Nemes Jánost, aki ettől kezdve 1688-ban bekövetkezett haláláig viselte a tisztséget.[[125]](#footnote-126) Az, hogy Basa Tamás és Kún István iktatta be – május 28-án, a rétyi székgyűlésen –, Basa ekkori kliensi rendszerének háromszéki erejét mutatja. Az 1663-as török hadjáraton Nemes János már széki főkapitányként vett részt. Június 4-én parancsolta meg neki Apafi a táborba szállást, ő pedig június 20-án már mustrát tartott Kökösnél, ahol székgyűlés is volt.[[126]](#footnote-127) Nemes János és Béldi Pál ekkor együtt vezette a háromszéki seregeket.

A napló sajátosan mutatja be Nemes katonai szerepléseit: írója gyakran számolt be arról, hogy voltak olyan hadi események, amelyeket különböző magaslatokról nézett végig a csapatával, mert nem volt elég embere, hogy szembeszálljon az ellenséggel. Ez történt a szászfenesi csatában és Várad ostromakor, illetve 1663-ban is, amikor Várhegy magaslatáról nézte végig csapatával Zágon kifosztását, majd, miután Béldi leveléből arról értesült, hogy a szultán seregéhez kell csatlakoznia, inkább szabotálta a tervet.[[127]](#footnote-128)

A szövegekből az derül ki, hogy Nemes János szívesen időzött a fejedelem környezetében, és gyakran vett részt vadászatokon az elittel, de a katonai vezetést többször az ekkor még élő Petki Istvánra és Háromszék főkirálybírójára, Béldi Pálra hagyta.[[128]](#footnote-129) Őszre Nemes megbetegedett, ezért felmentést kapott a további hadjáratokban való részvétel alól.[[129]](#footnote-130) Főkapitányként a háromszéki kapitányság évenkénti mustrálását végezte a legszorgalmasabban, talán mert nem rendelkezett különösebb katonai vagy hadvezéri képességekkel. A napló tanúsága szerint ezt nem is várta el tőle feltétlenül a fejedelem. Sokkal inkább személyes testőrségként kezelte Nemest és csapatát, akiket akkor is magával vitt, ha Erdélyen belül utazott. Valószínűleg ekkor még nem érezte elég biztosnak a saját pozícióját.[[130]](#footnote-131)

A napló szerint a székgyűléseket is Nemes hívta össze mint főkapitány, és évente meg is tartotta, hűségesen. 1674 novemberében főkapitányként közreműködött Bánffy Dénes elfogásában, de ekkor is csak a katonaságot vezette, a csatában közvetlenül nem vett részt. Az esetek többségében Nemes János elsősorban fejedelmi testőrként kísérte Apafit székely katonáival. 1677-ben arról volt szó, hogy Teleki társaként részt vesz az 1678-as magyarországi küzdelmekben, de a háromszékiek kérvényezték az otthon maradását.[[131]](#footnote-132) Feltehető, hogy a harcoktól magát korábban is távol tartó Nemesnek köze volt a kérvény megszületéséhez, ezért mindvégig úgy töltötte be főkapitányi tisztségét, hogy nem vett részt jelentősebb küzdelmekben, viszont a védelmet rendkívül tudatosan és szakszerűen szervezte meg.

Az említett felmentésről Nemes maga is beszámolt: 1677. július 12-én Hídvégen kelt levelében kétségbeesetten tudósította Telekit a tervezett hadi vállalkozáshoz való csatlakozásról. Megírta, hogy csakis a seregével szeretne harcba menni, egyébként semmiképpen sem: „Szintén ez órában érkezék urunk ő nagysága parancsolatja, melyben parancsol ő nagysága, hogy ő nagysága Kegyelmedet az tanács uraknak megegyezéséből kiküldi, kihez képest nekem is parancsol ő nagysága, hogy oly készen legyek, valamikor második parancsolatját veszem ő nagyságának, mindjárást indulhassak és az hová ő nagysága parancsolja, oda mehessek; hogy Kegyelmeddel és az hadakkal megegyezvén, elmehessek Kegyelmeddel, mely micsoda formán lehessen, én bizony soha nem értem. Elsőben az országnak megegyezése nélkül micsoda securitással megyen Kegyelmed is s mások is? Másodszor mit csinálok én ott in persona, ha hadam nem leszen velem? Kocsis legyek-e, vagy kovács, én bizony nem tudom, hanemha azért menjek, hogy nyakon kötve adjanak kézben? Én az dologban néma s süket lévén, hogy indulhassak s hagyhassam el házamat s neveletlen árváimat s ily hertelen készülhessek, bizony Kegyelmednél az tanács. De Kegyelmednek is micsoda securitása vagyon, én nem tudom; de kit Isten távoztasson, ha az szerencse hátat kezd mutatni, tíz annyi ellensége leszen, mint barátja. Azért quicquid agis, prudenter etc. Az dolognak nemcsak eleit, hanem az utólját is meg kell nézni. Bátor csak egyszer említette volna ő nagysága, vagy Kegyelmed, hogy énnekem ilyen formában kell elmennem; de én bizony soha meg sem tudtam volna gondolni, hogy had nélkül kelletnék elmennem, gondolván, hogy ha mind nem is, egy részét el ne küldenék velem.”[[132]](#footnote-133) Ez ügyben további leveleket is váltott Telekivel, amelyekből az derül ki, hogy Nemes semmiképpen sem akart részt venni a Teleki által vezetett vállalkozásban: „Higgye el Kegyelmed, édes Komám uram, soha bizony nem vonogatnám magamat, csak látnék securitást jövendőre benne; de ha mi mindketten oda leszünk, kihez bizhatunk ide hátra? Mert az vallásunkon való urak az kik volnának, mind betegesek s ma ha vaj holnap vannak, azután hova lesznek s mit fognak osztán elkövetni az többi mind az urunkon s mind magunkon, Isten kitől oltalmazzon, ha az szerencse nem succedál?”[[133]](#footnote-134) Nemes végül otthon maradt, amivel erősen ártott a Teleki Mihályhoz fűződő kapcsolatának. Az 1683-as hadjárat idején a havasalföldi hadak átvonulását kellett ellenőriznie, és a tatárok betöréseitől kellett védenie Székelyföldet.[[134]](#footnote-135)

Nemes János halála után a háromszéki főkapitányság tisztségét közeli barátja, Bethlen Miklós kapta meg: „Nemes János meghalván, minden kérésem nélkül a fejedelem a háromszéki főkapitányságot nékem adá, csak elcsudálkozám rajta.”[[135]](#footnote-136) A döntés azért is meglepő, mert pár évvel korábban Teleki mindent megtett azért, hogy Nemest és Daczót is megfosszák a főkapitányságtól, és helyettük Mikes Kelemen kerüljön ezekbe a tisztségekbe.[[136]](#footnote-137)

Összegezve: Nemes János habitusa a hétköznapokban sem volt harcias, inkább mindig a békét kereste. A napló tanúsága szerint ügyesen elkerülte a nagyobb hadjáratokat és csatákat, főkapitányként elsősorban a mustrák tartásában jeleskedett, és székely csapataival a fejedelem kíséretében vett részt, egyfajta testőri szerepet vállalva.

## Nemes János a politikában

Apafi uralma alatt Nemes János nemcsak a széki politikában, de az országosban is folyamatosan jelen volt. 1662 márciusában a rendek és a fejedelem között közvetített.[[137]](#footnote-138) 1663. március 4-én táblai ülnökké választották – osdolai Kún Istvánnal, Rhédey Ferenccel, Bodoni Györggyel, Mikó Miklóssal, Sárosi Györggyel és Kálnoki Mihállyal együtt. Ugyanekkor lett tanácsúr Ugron András.[[138]](#footnote-139) Érdemes megjegyezni, hogy ezeknek a nemeseknek mindegyike vagy székely, vagy székelyföldi birtokos volt. Ugyanez év szeptemberében Kászoni Márton páter egy Telekinek írt levélben már Nemest is megemlítette mint az általa ismert országos elit tagját. Érdekes, hogy Kászoni Márton külön bekezdésben emlékezett meg Petki Istvánról, Béldi Pálról, Lázár Istvánról, Mikes Kelemenről, Haller Pálról és Jánosról, valamint Kornis Gáspárról, majd egy másik bekezdésben Basa Tamást, Kún Istvánt, Daczó Jánost és Nemes Jánost említette, Bethlen Jánost is az utóbbiak közé sorolva.[[139]](#footnote-140) A sorrend és az elkülönítés valószínűleg nem véletlen, az első csoportban felsoroltak Kemény János pártjába tartoztak (rövid ideig Béldi is ide számított), míg a második csoportban egyértelműen a Bethlen János nevéhez köthető, „törökös” párt tagjai voltak. 1663 végére Nemes János közeledett Bethlen Jánoshoz, több ízben is tárgyalt vele.[[140]](#footnote-141)

1664 januárjában azok közé a tanácsurak közé került Nemes, akik a fejedelmet kísérték Kolozsvárra, de ekkor még ő maga nem volt a fejedelmi tanács tagja.[[141]](#footnote-142) Ősszel konfliktusba keveredett Béldi Pállal, így az addigi munkakapcsolatuk még hűvösebbé vált.[[142]](#footnote-143) 1664 folyamán legtöbbször Basa Tamással és körével érintkezett, inkább Basa és Bethlen János utasításait követve, mint önálló döntéseket hozva.[[143]](#footnote-144) 1664 júliusában részt vett Apafi György nevű gyermekének keresztelőjén,[[144]](#footnote-145) 1666 februárjában pedig Mária nevű leányának temetésén, Fogarason.[[145]](#footnote-146) Közben folyamatosan jelen volt a fejedelmi udvarban, és mustrákat tartott a székben, részt vett a székgyűléseken, építette a kapcsolatrendszerét a széken belüli és az országos elitben. 1665 januárjában – Bodoni György, Mikó Miklós és Sárosi György társaságában – felmérte a csíkiak és az udvarhelyszékiek kárait.[[146]](#footnote-147) 1667 folyamán fontos szereplőjévé vált Bethlen Miklós nősülésének, amikor Basa Tamás és Bethlen János megegyezése értemében Bethlen Miklós megkérte Basa unokájának, Kún Ilonának a kezét. Bethlen visszaemlékezéséből tudjuk, hogy Nemes végig jelen volt a lánykéréskor.[[147]](#footnote-148)

Márciusban Nemes János részt vett Szentpáli János beiktatásán, aki Petki István halála után lett Csíkszék főkapitánya,[[148]](#footnote-149) majd Bodokon bodoki Mikó Miklós lányának, Erzsébetnek a lakodalmán jelent meg. A lakodalmon a székelyföldi elit tagjai közül inkább a második vonal tagjai vettek részt, akikhez Nemes is kötődött, és akik közé a családja tartozott: „Ugyan ezen 1667 esztendőben die 22 Mártii lön az leányomnak, Mikó Erzsóknak, itt Bodokon kézfogások Maurer Mihály urammal. Meg is esküvének. Daczó János, Dániel Péter, Donát László uramék voltak ő kegyelmivel. Kapitány uram Nemes János uram asszonyommal. Kálnoki Sámuel uram, Nemes Tamás uram, Székelj Bálint uram leányommal, Daczó Péter uram, Szonda Tamás komám uram asszonyommal voltak nálam.”[[149]](#footnote-150)

Talán óvatosságából adódott Nemes János kivételes képessége, hogy hamar érzékelte a nagyhatalmi játszmák alakulását. Béldi Pállal közös hivataluk ellenére sem alakított ki mélyebb személyes kapcsolatot, viszont Teleki Mihály számára már 1667-ben is szorgalmasan írta követjelentéseit.[[150]](#footnote-151) Nemes János már ekkor világosan látta, hogy a döntések jó része mögött valójában Teleki Mihály áll – minden bizonnyal ezért írt így neki Zólyomi Miklós birtokainak visszaadása ügyében: „Az Istenért kérem Kegyelmedet, tegyen le minden más embereknek való kedvezést Kegyelmetek elméiből s ne koczkáztassa az szegény hazát s az fejedelem méltóságát, mert bizony veszedelem követ bennünket; ne bizzék Kegyelmetek a fővezér választételében, hanem adja meg ennek az ebnek (ti. Zólyomi Miklósnak) a jószágát s bocsássa szolgája kezében, hadd írja meg Tunyogi, hogy megadták, mert bizony valóban félek attól, mihelt az adót beadjuk, mentest ki küldik ezt, ha az jószágát meg nem adják, mely ha úgy leszen, Kegyelmed s én s más bizony távul nézzük Erdélt.”[[151]](#footnote-152) A tény, hogy Nemes János Telekitől várta, hogy átadja Zólyomi birtokát a portára menekült nemesnek, elárulja, hogy Nemes jól látta a döntéshozatal mechanizmusait Erdélyben.

Ennek ellenére Nemes János 1668-ban még elsősorban Bethlen János köréhez tartozott, ami abból is látszik, hogy nemcsak Bethlen Miklós 1667-es lánykérésekor játszott főszerepet, de a lakodalmán is.[[152]](#footnote-153) Ahogy maga írta naplójában: „A Kun István uram házánál főgazda én voltam Kálnoki Mihály urammal”. Azt, hogy a kör kezd elszigetelődni, ő maga is érezte, mert megjegyezte: noha Teleki Mihály megjelent az esküvőn, a fejedelmi tanács legtöbb tagja távol maradt.

Nemes János 1669-ben – Petrityvity Horváth Kozmával együtt – tagja volt annak a vizsgáló bizottságnak, amely a szászok és a székelyek közötti konfliktusokat hivatott kivizsgálni.[[153]](#footnote-154) Ugyanebben az évben Szentpáli János halála után Daczó János lett Csíkszék főkapitánya, akit Nemes János és Kálnoki Mihály iktatott be, július 30-án, Csíkszeredában.[[154]](#footnote-155) 1671-ben Nemes János úgy lett újra portai főkövet, hogy Apafi eredetileg Daczó Jánost jelölte a tisztségre, de a rendek az országgyűlésen úgy ítélték meg, hogy a feladat meghaladná Daczó képességeit. Mindez egyértelműen igazolja, hogy Nemes közbizalomnak és köztiszteletnek örvendett ekkorra.[[155]](#footnote-156)

1672-ben Nemes János jelen volt háromszéki főtiszttársa, Béldi Pál lánya, Zsuzsanna és Wesselényi Pál esküvőjén, Bodolán, ahol a naplója szerint az országos elit tagjai személyesen is megjelentek.[[156]](#footnote-157) Nemes a lakodalom után egy darabon elkísérte a távozó fejedelmet, mintegy a testőrsége kapitányaként.

A Bánffy Dénes elleni akcióban, ahogyan korábban is, Nemes János csupán követő magatartást tanúsított. Noha ott volt az eseményeknél, semmi sem bizonyítja, hogy az értelmi szerzők közé tartozott. A szervezőket viszont szorgalmasan segítette. Minden bizonnyal tudott az előkészületekről is, mert a korábbiakhoz képest is gyakrabban jelent meg nála Bethlen Miklós és Béldi Pál.[[157]](#footnote-158) 1674 elején Béldi Pálnál volt.[[158]](#footnote-159) 1674 november végén, félve a Bánffy alá tartozó katonaság támadásától, őrségeit feleskették a fejedelem hűségére, és birtokain parancsnoksága alá tartozó hadakat szállásoltak el.[[159]](#footnote-160) Nemes János a következő időkben Kornis Gáspárral együtt fontos szerepet játszott: mindketten az egész akciót biztosító hadak irányítói lettek. Ennek ellenére Nemes sosem kezdeményezett: hol Teleki, hol Bethlen Miklós, hol Béldi Pál utasításai végrehajtójaként tűnt fel.[[160]](#footnote-161) Naplójában Nemes nagyon távolságtartóan számol be a történtekről, magát a hadak irányítójaként tüntetve fel, aki pusztán utasításokat követ.[[161]](#footnote-162) Bánffy Dénes elfogatása után, november 30-án Kornis Gáspárral és Keresztesi Sámuellel együtt vezették a rab Bánffyt Kolozsvárról Szamosújvárra.[[162]](#footnote-163) Noha fontos szerepet játszott Bánffy bebörtönzésében, a kivégzés hírét csak másnap, december 15-én reggel vitték el számára.[[163]](#footnote-164)

Bár saját szerepét nem hangsúlyozta a történtekben, Nemes János részt kapott a fejedelem adományaiból. 1675. január 7-én Apafi Ebesfalván vendégelte meg azokat a főurakat, akik részt vettek a Bánffy elleni akcióban, többek között Béldi Pált, Kapi Györgyöt, és Nemes Jánost is: „...meg is ajándékozta őket. Nékem is adott ő nga 10 sing atlaczot.”[[164]](#footnote-165) 1675-ben Nemes minden korábbinál több időt töltött a fejedelem környezetében.[[165]](#footnote-166) Június 12-én a gyulafehérvéri országgyűlésen beválasztották abba a testületbe, amelynek Bánffy Dénes iratainak áttekintése, ellenőrzése volt a feladata.[[166]](#footnote-167) 1675 novemberében azok közé került, akik jelentős adományban részesültek Bánffy Dénes lefoglalt vagyonából.[[167]](#footnote-168)

Ettől kezdve egyre többször tűnt fel Mikes Kelemen a széken belüli politikai életben. Naplója szerint Nemes János elfogadta a jelenlétét, sőt igyekezett jóban lenni a Teleki Mihályhoz láthatóan egyre közelebb álló Mikessel, noha a széken belül Mikes elvileg a főkapitány alatt állt.[[168]](#footnote-169)

1676 februárjában, amikor Nemes János a második feleségével házasodott össze, a székelyföldi elit számos tagja megjelent a lakodalmi ünnepségen, közülük többen ekkor már az országos elitnek is tagjai voltak, mint például Béldi Pál, Mikes Kelemen és Daczó János.[[169]](#footnote-170) Jelen volt rajtuk kívül Kálnoki Sámuel és Lázár Imre is, akik rokonai voltak Nemesnek, viszont az országos elithez tartozó rokon főemberek közül csak Macskási Boldizsárt[[170]](#footnote-171) említi a napló. Mivel a vendégek névsora része volt a reprezentációnak, biztosra vehetjük, hogy Nemes mindenkit felsorolt, akik az országos elit tagjaiként jelentek meg a lakodalmán. Így azt a következtetést vonhatjuk le, hogy noha az elit tagjai közül sokan rokonszenveztek Nemes Jánossal, mégsem tekintették az első vonalhoz tartozónak: Nemes csak a lokális elit vezetőjévé vált. Ez azonban többek érdekeit is sértette, így április folyamán egy ilyen mondatott ejtett el: „Értettem meg, hogy a fejedelemnél ő ngánál elárultak, kit maga is ő nga megjelentett annakutánna azon napon magamnak.”[[171]](#footnote-172) Nem tudni, hogy ez az „elárulás” Apafi óvatos puhatolózására vonatkozik-e, vagyis hogy a fejedelem a Bethlen Miklóssal és Béldi Pállal jó viszonyt ápoló Nemes hűségére volt-e kíváncsi, az viszont tény, hogy ez az eset közvetlenül megelőzte Béldi és Bethlen elfogatását.

1677-ben Nemes János nem vett részt a Teleki által tervezett és vezetett katonai vállalkozásban, ez pedig megrontotta kettejük addigi jó kapcsolatát. Nemes ügyében még Bethlen Miklós is próbált közben járni: „kijövőbe Nemes János urammal sokat beszéllettem; noha az hadra el nem ment, de úgy látom, Kegyelmednek nem gonosz akarója”.[[172]](#footnote-173)

1678-ban, a Béldihez köthető események idején tanúsított hűségéért Nemes Jánost a fejedelmi tanács tagjai közé választották. Bethlen Miklós szerint „ebben a gyűlésben tették az atyám helyett Bethlen Farkast cancellariusnak és Fejér vármegye főispánjának; Mikola Zsigmondot, Bethlen Gergelyt, Nemes Jánost tanácsnak;[[173]](#footnote-174) Mikes Kelement ítélőmesternek; Portára választották ország követeinek Béldiék ellen Bethlen Farkast, Mikes Kelement, egy szászt, és a latere majd meglátszó munkára Apor Istvánt”.[[174]](#footnote-175)

Nemes ekkor karrierje csúcsára ért, hiszen a legszűkebb országos elitbe is bekerült. De máris elkezdődött pályája hanyatlása. Mivel elsősorban Basa Tamás és Bethlen János köréhez tartozott, bármennyit is bizonyított, Teleki nem tekintette a legbelső köre tagjának, és valószínűleg azt sem felejtette el neki, hogy lojális volt a Bethlen János és Béldi vezette csoporthoz.. Emellett Háromszéken a Teleki barátjaként ismert Mikes Kelemen éppen Nemes János rovására igyekezett kiterjeszteni befolyását.

1678 őszén még úgy tűnt, Nemes Jánosnak sikerül beépülnie az újonnan formálódó elitbe: Bethlen Farkas, Bethlen Gergely, Naláczy István, Mikes Kelemen és Rhédey Ferenc társaságában tudósította Telekit az eseményekről.[[175]](#footnote-176) 1678 októberében – Mikola Zsigmond mellett – az adó beszedésének irányítója és ellenőre volt,[[176]](#footnote-177) 1680 májusában pedig tagja lett a kincstár növekvő hiánya és a korrupció erősödése miatt felálló adószámadásokat ellenőrző bizottságnak is.[[177]](#footnote-178) A hattagú bizottságban rajta kívül még Bethlen Miklós, Kálnoky Sámuel, Petrityvity-Horváth Kozma, Macskási Boldizsár és a szebeni jegyző, Johann Weinholz is jelen volt. Júniusra ugyanez a bizottság végül felmentette Ugront. Az aláírók között elsőként Nemes János neve szerepel, rangjának és a bizottságban betöltött helyének megfelelően.[[178]](#footnote-179) 1680 végén Nemes János – Bethlen Elek, Henter András és Széki István, valamint a szebeni királybíró és az egyik ítélőmester társaságában – a határvitát kivizsgáló bizottságnak is tagja lett,[[179]](#footnote-180) 1682-ben pedig aláírta a fejedelmi tanács Thökölynek címzett levelét, nyolcadmagával.[[180]](#footnote-181) Ekkor már tanácsostársa volt Haller Pál, Teleki Mihály, Bethlen Gergely és Bethlen Elek, valamint Rhédey Ferenc, Barcsai Mihály és Mikes Kelemen is. A névsor azt mutatja, hogy ekkorra Teleki pártjának legbelső emberei közül már négyen voltak a tanácsban, a korábbi Barcsai–Bethlen János irány szinte teljesen eltűnt, a Barcsai család maradéka, Mihály ellen 1683-ban eljárás indult.[[181]](#footnote-182) Az eredetileg Barcsai pártján álló, de 1674-ben Teleki mellé állt Daczó Jánost is ekkor vádolták meg először. Thököly támogatása is szerepelt mind a Barcsai, mind a Daczó elleni vádak között.

A nyolcvanas évekre egyre betegesebb[[182]](#footnote-183) Nemes János többször visszahúzódott a székbe, és naplója szerint ettől kezdve kevesebbet érintkezett az országos elittel. A fejedelem környezetében is ritkábban jelent meg, leginkább csak az országgyűlésen. 1680 februárjában még együtt vadászott Apafival, és beszámolt a deputációval folytatott konzultációkról is. Ugyanekkor ajánlotta be a fejedelmi udvarba a két legidősebb fiát, Jánost és Gábort.[[183]](#footnote-184) Az 1680-as évek folyamán visszatérő betegségei mellett folytatta a széki mustrákat, részt vett az országgyűléseken, és többször megfordult Bornemissza Anna udvarában.[[184]](#footnote-185) 1683 januárjára annyira megbetegedett, hogy egy későbbi bejegyzése szerint írni sem volt képes. Lehetséges, hogy az 1681.ben érzékelt gutaütés-tünetek okozhattak hosszabb távú károkat.[[185]](#footnote-186) Ezért egyre kevésbé volt jelen a lokális és az országos politikában. Ezt kihasználva Mikes Kelemen mindinkább igyekezett átvenni Nemes feladatait, a lokális elitben pedig egyre nagyobb szerepet kapott – Mikes Kelemen mellett – Mikes rokona, Kálnoki Sámuel és Apor István is.[[186]](#footnote-187) A fejedelem melletti katonai szolgálatokat sem Nemes látta már el, hanem a vicetisztjei.

1683. szeptember 18-án jelen volt II. Apafi Mihály beiktatási ünnepségein.[[187]](#footnote-188) 1684-ben még többet betegeskedett, ekkor Mikes Kelemen és Teleki Mihály meg akarták szerezni tőle a háromszéki főkapitányságot. Első akciójuk az volt, hogy gyanúba keverték Nemest.[[188]](#footnote-189) Cserei és Bethlen Miklós is úgy tudta, hogy ez inkább Teleki Mihály műve volt.[[189]](#footnote-190) Cserei értesülése szerint Teleki azzal vádolta meg Nemest, hogy a székely szabadság ellen cselekedett azáltal, hogy sok katonát mentett fel a hadrakelés alól. Ezenkívül azt is felhozta ellene, hogy „Telekit és Mikest »diffamálta«”.[[190]](#footnote-191)

1685 őszén Teleki a korábbinál is nagyobb vehemenciával támadt rá Daczó Jánosra és Nemes Jánosra. Ezt Nemes veje, czegei Wass György is így látta: október 26-án arról számolt be, hogy „volt rút disturbium az ország között; az úr Teleki uram, Daczó János uramon rút dolgot tőte el”,[[191]](#footnote-192) november 4-én pedig ezt írja naplójában: „Az két úrnak, Teleki uramnak és Mikes uramnak bevádolván hamissan az szegény sógort Nemes János uramat, hogy ő kegyelmeket diffamálta volna, urunkat reá haragítják; urunk udvarából kiküldi, az urak penig ad tertium ország eleiben certificálják”[[192]](#footnote-193). Cserei szerint „Teleki Mihály nem a székely szabadcságra vigyáz vala, hanem hogy amentségeseket kicircálja sannak alkalmatosságával mind Daczó Jánost Csíkból, mind a jámbor Nemes Jánost Háromszékről kihever­je. A fejedelem nem vevén eszében a practi-cát, annuála és Teleki maga mellé Mikes Ke­lement választván, sok gyülevész szolgákkal megindulának, elsőben Csíkban, onnan Há­romszékre s Udvarhelyszékre (...), ezer Daczó s Nemes Jánosban sem találtak volna annyi kivetőt, mint az egy Telekiben (...) soha annyi hamis ítélet véghez nem ment Erdélyben annyi idő alatt mint akkor. Valakinek vagy Telekinél vagy Mikesnél kedvessége nem volt vagy őket nem ajándékozhatta, megromlott az a szegény nemes ember...”[[193]](#footnote-194) Mikes szerepével kapcsolatban némileg túlozhatott Cserei, de Teleki hatalma és befolyása valóban jelentős volt abban az időben.

Érdekes, hogy Nemes János mindezt meg sem említi a naplójában. A támadások ellenére nem mozdították el főkapitánysági tisztségéből – ebben az őt körülvevő általános tisztelet mellett az egyre súlyosodó betegsége is szerepet játszhatott. „Teleki véghez vivé a maga részéről a mit akara, mert a fejedelemnek beárulván a két kapitányokot, mind a két kapitányságot magának megkéré, és a szegény Nemes János a nagy méltatlan gyalázaton megbúsulván, a guta megüté, s úgy hala meg” – írta Cserei,[[194]](#footnote-195) de tévesek voltak az értesülései: Nemes János élete végéig főkapitány maradt, és Teleki támadásai előtt is betegeskedett. Már 1687 februárjában olyan rosszra fordult az állapota, hogy a gyermekei meglátogatták.[[195]](#footnote-196) 1688 április 19-én, húsvét másodnapján halt meg végül, egyik veje, czegei Wass György azt is rögzítette a naplójában, hogy délután három és négy óra között.[[196]](#footnote-197)

Nemes János sajátos pályát futott be az erdélyi politikában. Noha székelyföldi nemesként szokatlanul magasra emelkedett, valójában mindig megmaradt hivatalnoknak, aki a naplója és a levelezése szerint sem törekedett ennél jelentősebb szerepre. Egész életét jellemezte, ahogyan Bornemissza Anna még 1671-ben említést tett róla: „Nekem is írt vala Nemes János uram, de én bizony választ sem írtam, nem is írok követnek.”[[197]](#footnote-198) Noha köztisztelet övezte, a vezető pozíciót sosem kívánta, ahogy kezdeményezni sem szeretett. Inkább a mértéktartó óvatosság és a másokhoz való igazodás határozta meg a jellemét.

## Nemes János, a diplomata

A jó természetű Nemes János, aki mindenkivel megtalálta a közös hangot, korán kezdte a diplomáciai karrierjét. Már 1651-ben részt vett abban a küldöttségben, amely I. Rákóczi György fejedelem kisebbik fia, Zsigmond számára Krossenből hozott feleséget, Pfalzi Henrietta személyében, és jelen volt a menyasszony szülőhelyén rendezett jelképes esküvőn, illetve a nagy pompával megtartott sárospataki lakodalmon is.[[198]](#footnote-199) De ezeken a jelentős alkalmakon még csak úgy vett részt, mint ifjú, akit tanulni vittek magukkal a főurak.

1667. április 21-én a gyulafehérvári országgyűlésen Nemes János kényes követi feladatot kapott. A történetnek az volt az előzménye, hogy Zólyomi Miklós, aki Hunyad váráért pereskedett, miután számára hátrányosan ítélt a bíróság, megpróbálta feltámasztani török kapcsolatait, hogy nyomást gyakoroljon az erdélyi elitre, ezért először a váradi pasához menekült, majd onnan a portára. Mivel Zólyomi támogatókra talált a törököknél, Erdélynek is képviselnie kellett a maga érdekeit vele szemben. Ráadásul Zólyomi egy idő után családja további birtokai is visszakövetelte, többek között Gyalu várát, amelyet Bánffy Dénes kapott meg. Apafi kész lett volna más birtokkal kárpótolni Bánffyt, de ő azt nem fogadta el. A helyzet külső és belső feszültségeket keltett, ezért Apafi úgy látta,[[199]](#footnote-200) hogy a kérdést egy főkövetnek kell megoldania.[[200]](#footnote-201) Így került be Nemes a diplomáciába, rögtön főkövetként.[[201]](#footnote-202)

A követjárásról fennmaradt Nemes János naplóbejegyzése, és a rendkívül részletes követjelentése is, amelyben minden részletre kiterjedő alapossággal tájékoztatta a fejedelmet mindarról, ami Portán történt,[[202]](#footnote-203) és ami a kihallgatásokon elhangzott. A követség több mint fél éven át tartott, ennek során Nemes igyekezett Erdély, illetve a fejedelem érdekeit képviselni az igazát kereső és a Portára menekült Zólyomi Miklóssal[[203]](#footnote-204) szemben.[[204]](#footnote-205) Így írt erről 1667. május 6-ai jegyzetében: „[a]z méltóságos fejedelem Apafi Mihály uram ő nga parancsolatjából a nemes Erdély országa impositiójából, az nemes Zólyomi Miklós bészökése alkalmatosságával fennforgó veszedelmes állapotoknak Isten kegyelmességéből lecsendesítésére indultam Isten segítségéből a győzhetetlen hatalmas török császár kapujára hidvégi házamból, kit Isten boldogítson szent fiaért, amen”.[[205]](#footnote-206)

A korábbi erdélyi portai diplomáciához képest fontos újdonság, hogy itt nemcsak arról van szó, hogy egy belpolitikai konfliktust követően jogorvoslatot keresett egy fellázadt nemes, akinek a birtokát elvette a fejedelem, hanem hogy a Portán is komolyan vették a követelését, és Nemes Jánosnak hosszú hónapjaiba került a helyzet rendezése. A feladat kényes voltára[[206]](#footnote-207) utal, hogy szokatlanul részletes volt Nemes követjelentése: minden félmondatra aprólékosan kitért benne.[[207]](#footnote-208) Drinápolyban a kipróbált diplomata, Rosnyai Dávid[[208]](#footnote-209) és Baló László is segített Nemesnek.[[209]](#footnote-210) A Zólyomi-ügy végül elcsendesedett,[[210]](#footnote-211) Nemes sikeres tárgyalásai nyomán a porta haragja elült, és Apafi megígérte Zólyominak, hogy visszaadja Hunyadot.[[211]](#footnote-212) Az erdélyi elit és Apafi, de még Nemes János is tartott attól, hogy a jó portai és török kapcsolatokkal rendelkező Zólyomi meg akarja szerezni a fejedelmi címet, de ez pusztán rémhírnek bizonyult.[[212]](#footnote-213) Nemes a legtöbb levelet a fejedelmen kívül Telekinek írta, aki sürgette is folyamatosan, hogy minden hírt küldjön el neki.[[213]](#footnote-214) Nemes higgadtsága és gyors helyzetfelismerése minden bizonnyal sokat segített az ügy rendezésében.[[214]](#footnote-215)

Apafi fejedelem és a diplomáciát irányító Teleki Mihály,[[215]](#footnote-216) illetve Bornemisza Anna fejedelemasszony elégedett lehetett Nemes János munkájával, mert ezt követően az Eperjesre induló küldöttségbe is beválasztották a háromszéki főkapitányt.[[216]](#footnote-217) Ekkor Nemes Teleki Mihály, Kapy György és Virginás István követ társa lett. Ő maga úgy írt erről 1669. április 15-én, hogy „parancsolta a tanács a mi kegyelmes urunkkal ő ngával együtt, hogy Eperjesre a tractára menjek”.[[217]](#footnote-218) Eperjesen a bécsi kormány küldöttjei mellett Johann Rottallal és Zrínyi Péterrel is találkozott.

A fejedelem annyira megbízott Nemes János diplomáciai jártasságában, hogy 1671-ben – azt követően, hogy Daczó János és Szilvási Bálint[[218]](#footnote-219) nem boldogult a bonyolult követi feladatokkal – újra megtette főkövetnek.[[219]](#footnote-220) Ez alkalommal is kényes feladatot bíztak rá.[[220]](#footnote-221) A váradi pasa, Kücsük Mehmet, akivel Erdélynek már korábban is számos konfliktusa volt, Várad mellé bizonyos Kolozs, Szolnok és Doboka vármegyei falvakat is magának követelt.[[221]](#footnote-222)

Egy év múlva is kapott a Portával kapcsolatos diplomáciai feladatokat Nemes János.[[222]](#footnote-223) 1671-re közel került Teleki Mihályhoz,[[223]](#footnote-224) aki február 3-án Thököly Imrével, Csernel Pállal és többekkel együtt meglátogatta.[[224]](#footnote-225) 1677 folyamán ismét felmerült, hogy Nemest követséggel bízzák meg, de végül Kapi Györgyöt küldték a Portára.[[225]](#footnote-226) 1678 őszén Teleki újabb követségi feladatra ajánlotta, de végül ebből sem lett semmi. Nem tudni a forrásokból, hogy ezeket a megbízatásokat Nemes mondta vissza, vagy csak végül mást választottak helyette.[[226]](#footnote-227) Lehetséges, hogy már ekkor is betegeskedett, a naplójában ugyanis időnként utalt a gyengélkedéseire, 1679-ben pedig már súlyos betegségéről írt Telekinek.[[227]](#footnote-228) Ennek ellenére 1686 decemberében újabb követséget vállalt, igaz, hogy csak Szatmárra, ahol Caraffával kellett tárgyalnia.[[228]](#footnote-229) A helyzet komoly diplomáciai készséget igényelt, ugyanis Caraffa követelte, hogy engedjék át Huszt, Kővár és Somlyó várait a német katonáknak.[[229]](#footnote-230) Nemes és követtársa, Bálintith Zsigmond viszont csak ideiglenes szerződést tudott kötni Caraffával, ennél többet nem érhettek el az adott helyzetben. Az eredményt a főurak kudarcnak tekintették, és Nemest okolták érte.[[230]](#footnote-231)

A legutolsó, kudarcos vállalkozás ellenére azt látjuk, hogy noha Apafi nem használta Nemes Jánost folyamatosan a diplomáciában, több kényes és az ország számára fontos probléma megoldását bízta rá, és Nemes ezekben a tárgyalásokban érvényesíteni tudta joviális és békére törekvő alkatát. Jelentős tekintélyre tett szert: Gyulay Ferenc egy évvel később úgy vélekedett a Caraffával folytatott tárgyalásairól írt jelentésében, hogy az általa elért eredménynél Nemes sem tudott volna többet elérni.[[231]](#footnote-232) Diplomataként alapos volt, precíz jelentéseket írt a követjárásairól, igyekezett minden főurat kimerítően tájékoztatni. Ebben a szerepben is megmaradt közszolgaként. Apafi időnként még meg is rótta a túl széleskörű híradásáért: „Valóban haragszik urunk Nemes János uramra, hogy miért írt az több uraknak, hiszem elég, ha ű nagyságának megírta, ne irkált volna annyi felé.”[[232]](#footnote-233) Noha főkövet volt, végig megmaradt utasításokat követő diplomatának.

## Nemes János, a református nemes

Nemes János mindamellett hogy művelt és tehetséges diplomatának számított, felekezetét támogató, öntudatos református volt.[[233]](#footnote-234) Hűen tükrözi elmélyült reformátusságát naplója gazdag hitvallásos, imádságos anyaga. Az imádságok a nem túlzottan bőbeszédű vagy önreflexív dokumentum év eleji és év végi bejegyzéseiben találhatók. Ezek a vallásos szövegek az évek előrehaladtával hosszabbodtak, és időnként igencsak költőivé váltak: Nemes jól vegyítette az aktuális eseményekre való hivatkozást a korban népszerű imádságos hagyománnyal. Sajátos, megtérésközpontú kálvini nyelvet használt, imádságainak szövege jól mutatja puritán műveltségét, bibliai ismereteit, a református teológiában való jártasságát.

Az sajnos iskoláiról nincsen információink, csak feltételezhetjük, hogy sok más székelyföldi társához hasonlóan a nagyhírű marosvásárhelyi kollégium, vagy esetleg a gyulafehérvári iskola diákja volt. A vásárhelyi kollégiumban abban az időben elsősorban olyan tanárok tanítottak, akik diákként a puritán szemléletű Martonfalvi Tóth György környezetében nevelődtek.[[234]](#footnote-235) Bár Martonfalvit mint Amesius legjelentősebb tanítványát tartjuk számon,[[235]](#footnote-236) még az ő teológiai felfogásában is egyszerre volt jelen az ortodox és a puritán szellemiség. A puritán kegyesség nyelvhasználata – talán Martonfalvi tanítványai, talán a népszerű váradi Biblia hatására – akkoriban rendkívül széles körben elterjedt: azok is alkalmazták, akik teológiai értelemben nem sorolhatók a puritanizmus követői közé. A 17. század második felében a puritán hatás ott is érezhető volt az erdélyi társadalomban, ahol a puritán szellemiség nem jellemezte az emberek életét vagy politikai cselekvését.

Az 1651-ben megkezdett napló kezdetben nem tartalmazott évkezdő és évzáró imákat. Az 1651-es lakodalom utáni hálaadás és a szerencsés hazajövetelért való könyörgés volt az első imádság a naplóban.[[236]](#footnote-237) „Uram Isten! Ki feljövetelünket békességessé tevéd, könyörgök felségednek, visszamenetelünket is áld meg üdvességes áldomásiddal.” A szerencsés hazatéréséért egy még hosszabb imában adott hálát a naplóíró: „Uram Isten nagy hálakat adok én tenéked hogy engemet az én könyörgésemben meghallgattál és az én utaimban oltalmad alá vévén, mindenféle gonosz veszedelemtől megőriztél, oltalmaztál és immáron házamba is béhoztál.”[[237]](#footnote-238) Ez utóbbi imádság erősen könyvízű, az imádságos könyvek szokásos szófordulatait alkalmazza. A fejedelmi menyegző leírása után pár éven keresztül jóval kevesebbszer és rövidebben ír a naplóba.

A naplóbejegyzéseket valószínűleg utólag látta el napi dátummal, és jellegzetes módon, felsorolásszerűen rögzítette az eseményeket. Az országos politika eseményeit tekintette a legfontosabbaknak, illetve azokat az országos történéseket, amelyekhez köze volt. Emellett természetesen a családjában bekövetkezett változásokat is megemlítette, előszeretettel írt a maga vagy a rokonsága, ismerősi köre utazásairól. Érdekes viszont, hogy mindössze fél mondatot szánt saját esküvője megörökítésére, mintha valami jelentéktelen, közömbös esemény lett volna.[[238]](#footnote-239)

Az első, személyes érzelmeket tükröző bejegyzésében, melyre Sára nevű kislánya születése, keresztelése és négy nappal későbbi halála késztette, már találunk Istenre való utalásokat.[[239]](#footnote-240) A rövid bejegyzésekben az 1655-ös évtől kezdenek feltűnni és sűrűsödni az „Isten kegyelmeségéből” és ehhez hasonló vallásos szófordulatok. 1656 az első év, amelynek végén lejegyez egy rövid imádságot. Ekkor – akárcsak a következő év végén – még csak egy rövid latin formulával zárta az évet.[[240]](#footnote-241) Az 1657-es esztendő mellé utólag írta oda, hogy szomorú volt. Nemcsak a lengyel hadjárat kudarca miatt, amelyen ő maga nem vett részt, hanem a családjában megélt veszteségek okán is. Közel egy időben veszítette el Éva nevű kislányát és György nevű újszülött kisfiát. Kissé még hosszabb és személyesebb kegyes mondatokat jegyzett le a temetésük kapcsán.[[241]](#footnote-242) Az 1658-as évet kezdte először fohásszal, még mindig latinul: „In nomine Patris, Filii et Spiritus Sancti.”[[242]](#footnote-243) Gyermekei születését egyre több imádsággal és kegyes utalással köszöntötte. 1658. április 14-én, virágvasárnap, Elek nevű kisfia születésekor ezt írta: „Adott Isten ő felsége feleségemnek egy kis fiat Eleket, kit az úr Isten éltessen s neveljen nevének dicsőségére s lelkének üdvességére.”[[243]](#footnote-244)

Az első hosszabb, év végi imádság 1659-ben került a naplóba.[[244]](#footnote-245) „És így végeződék el ez esztendő, melyben Isten ő felsége igaz itiletiből mind országunkban s mind országunkon kívűl valóban a mi kezünknek munkája szerint fogyata, s ostoroza, pusztíta és ronta; de mégis ő felsége irgalmasságát rajtunk fenntartotta s teljességgel mindenestől a mi érdemünk szerint e földről ez egyuttal el nem törle várván megtérésünket.”[[245]](#footnote-246) A szöveg egyrészt konkrét eseményekre reflektál, vagyis nem csupán formulák gyűjteménye, másrészt tökéletes protestáns hitvallás. Ugyanilyen konkrét az 1660-as évet záró ima szövege is, ez viszont egy kötött mondattal végződik: „És így végeződék el az 1660-dik esztendő is, mely lőn valóban nyomorúságos, változó és veszedelmes. Ebben esék Várad is török kézre az egész kereszténységnek nagy kárára s veszedelmére. Laus deo et gloria in secula seculorum amen.”[[246]](#footnote-247)

Az 1661-es esztendő első napján már évkezdő fohászt is írt Nemes János, mégpedig a hírek közé beágyazva: „Mely új esztendőben kezdendő új directió alatt újítsa meg Isten a mi megromlott, s utolsó veszedelemhez közelített országunknak is elveszett békességét szent fiánai érdemeiért, amen.”[[247]](#footnote-248) A következő években, talán a folytonos küzdelmek és bizonytalanság miatt, jóval rendszertelenebben vezetett naplót, a fohászok is elmaradtak, az 1663-as év azonban újra imádsággal kezdődik: „Úr Isten a te nevednek dícsőségéért az új esztendőben újítsd meg a mi napjainkat, mint vala régenten, virraszd fel a te békességednek kegyelmét mi rajtunk, hogy mindörökké néked tulajdonítsunk dicsőséget, amen.”[[248]](#footnote-249) Úgy látszik, helyreállt a naplóvezetés korábbi rendje, az év végét is imával fejezte be: „Es így végeződék el az 1663-di esztendő is, melyet hogy Isten ő felsége valamivel az előbbieknél csendesebben engede eltöltenünk, áldott legyen szent neve érette. Ő felsége a következendő új esztendőnek minden részeit idvességes lelki, testi áldásival megkoronázza szívből és tiszta lélekkel imádjuk érette amen amen.”[[249]](#footnote-250) Ez a pár sor kevésbé reflexív vagy konkrét, inkább a formulákra építő imák közé sorolható. Nem úgy az 1664-es évet lezáró imádság szövege, amelyben nagyon személyesen és konkrétan reagált az eltelt idő eseményeire: „És így végeződött el az 1664-ik esztendő is sok nyomorúsággal; és táborozással mindazonáltal mégis láttatik az elmult esztendő valamivel csendesebbnek az előtt elmult egy néhány esztendőknél, mert sem ellenség nem volt országunkban, sem magunk országunkon kivűl nem hadakoztunk, melyért tulajdonítsunk egyedül az Istennek dicsőséget és méltóságot és könyörögjünk nagy ájtatos buzgósággal s alázatos szívvel, hogy a következendő esztendőt annál is békességesebbé, csendesebbé s bővebbé tégye szent fiáért, az úr Jézus Krisztusért, amen amen amen.”[[250]](#footnote-251) Az ámenek háromszori ismétlése, és maga a szöveg is arra enged következtetni, hogy Nemes János jobban átélte a leírtakat, mint általában.

Az 1668-as év végi fohász komoly biblikus ismeretekről tanúskodik: „Így végeződék el Isten kegyelmességéből az 1668-ik esztendő, melyben Isten ő felsége igaz ítéletéből a proféczia szerint a mi bűneinkért kiszabadítás az ő lenit és gyapját, a mi kezünkből elvevé a mustot divatjából, kiért áldassék az ő neve, hogy mégis teljességgel éhel halásra nem hagya, amen.”[[251]](#footnote-252) Az 1660-as évek végére az évkezdő fohászok is általánossá váltak. Ezek önreflexió nélküli, csupán formulákra épített mondatok voltak, inkább az évet záró imákban utalt Nemes a történésekre, és fogalmazott saját szavaival. Kivételt képez az 1672-es évkezdő fohász, amelyet portai követként vetett papírra, és amelyben biztonságos hazatérésért imádkozott: „Úr Isten, ki igaz, de egyszersmind igen irgalmas vagy, noha mi tőled semmit nem érdemlenénk, mert igen bűnösek vagyunk, de kérünk tégedet fiadnak nevében, áld meg ez uj esztendőt békességgel, bővséggel. Minket is ez új esztendőben ujíts meg mind testünkben s lelkünkben s vigy ki innen e pogány nemzetség közül a mi édes hazánkba, hogy szerelmesinkkel és jóakaróinkkal együtt a te házadban dicsérhessünk tégedet, amen.”[[252]](#footnote-253)

Az 1670-es évek folyamán Nemes egyre bővebben írt, és több alkalommal is tökéletes református hitvallást fogalmazott meg a bejegyzéseiben. 1673 januárjában szintén hosszú és protestáns hitelveket felmondó fohásszal kezdte az esztendőt: „Nagy kegyelemmel és irgalmassággal bővölködő szent úr Isten! ne nézzed a mi sok bűneinket, hanem ingyen való kegyelmességedből áld meg ez új esztendőt mindenféle bővséggel, minket is ez új esztendőben lelki, testi békességgel, egészséggel, csendes lelkiismérettel, hogy tégedet ez életben kezdet, szerént a következendőben vég nélkül dicsirhessünk, áldhassunk és felmagasztalhassunk amen.”[[253]](#footnote-254) Ugyanezt a teológiai tudatosságot találjuk az 1674-es évkezdő fohászban is, amelyben a kegyelem ingyenességét hangsúlyozza: „Úr Isten alázatosan kérem felségedet, ne nézzed sok bűneinket s a te áldásoddal való gonoszúl élésünket, hanem ingyen való kegyelmedből áldj meg minket az új esztendőben lelki s testi ajándékokkal, hogy élhessünk nevednek dicséretére s lelkünknek idvösségére amen.”[[254]](#footnote-255) Ugyanebben az évben készíttetett első feleségével, Pápay Annával együtt szószéket a hídvégi templomba, amiről a naplóban nem tesz említést.

Nemes János előszeretettel használt bibliai hasonlatot az élet minden területére vonatkozóan. 1677. március 27-én például úgy jellemezte Daczó János egyik kudarcát, hogy „úgy járt, mint aki örömmel vitte ki a magot és sírva jött haza az aratásból”.[[255]](#footnote-256) 1674 júniusában halt meg Nemes első felesége, Pápai Anna, és júliusban temettette el. Szeretett felesége halálát és temetését követően kegyes mondatokat írt le, különösen a temetés után lejegyzettek utalnak tudatos református gondolkodásra. „Idevzültként” említi a feleségét: „Temettettem el idvezült édes feleségem, Pápai Anna testét, kit nyugoszszon Isten ő felsége az itiletnek ama napjáig.”[[256]](#footnote-257) Az ingyen kegyelem, az üdvbizonyosság és a hálából való élet gondolata éppúgy megjelent imádságaiban, mint Isten dicsérete „félelemmel és rettegéssel”.[[257]](#footnote-258) Ugyanebben az évben készíttetett szószéket a hídvégi templomba, az építtetők között az felesége nevét is feltüntetve. Érdekes, hogy erről a naplóban nem tett említést.

1676 februárjában Nemes János másodszor is megnősült. Ekkor már egy özvegyet akart elvenni, és a felekezeti különbségek ellenére a katolikus brenhidai Huszár Borbálát, Torma György özvegyét vette feleségül. Az esküvő kapcsán naplóbejegyzésében ezt kívánta az arának: „Isten életét nyujtsa, elméjét világosítsa, hogy csendes életet élhessünk Isten dicséretére s lelkünk idvességére, melyet cselekedjék fiáért, az Úr Jézus Krisztusért, amen”.[[258]](#footnote-259)

1676-ban a szerveződő Thököly felkelésről úgy vélekedett, hogy a magyarság megsegítését a fejedelemség református főurai szorgalmazták: „Végeztük el, kik ott voltunk Fehérvárott igaz reformátusok, hogy meg kell segilleni a magyarokat.”[[259]](#footnote-260) Gondolkodásában már viszonylag korán összekapcsolódott a reformátusság és a magyarság védelme, támogatása. 1676 októberében pedig kifejezetten hangsúlyozta, hogy a magyarországi felkelők támogatását csak a reformátusok csoportja szorgalmazta, az unitáriusok és a katolikusok nem. Így vélekedett: „Ha Isten nem könyörül rajtunk, csak utolsó veszedelem követ benünket, kivátképen minket reformatusokat. Isten kegyelmére bizván magunkat mi reformatusok azon egyeztünk meg ha ki szabad akaratja szerint el akar menni, menjen el, de a catholicusok és az unitáriusok nem egyeztek velünk ebben.”[[260]](#footnote-261) Ennek az évnek végén, amikor megbetegedett és eret vágatott magán a gyógyulás érdekében, ezt írta: „Vettem purgatiot magamhoz, mely is Isten után igen használt.”[[261]](#footnote-262) Az, hogy az orvosi kezelés általi javulásáról úgy beszélt, mint ami „Isten után” használt neki, jól érzékelteti mély személyes hitét, és hogy Istent minden dolgok elsődleges formálójának tekintette.

1681. november 6-án a kissé túlérzékeny, de valóban beteges Nemes a gutaütésnek „némely speciesit” érezte magán, de ezt is Istentől fogadta: „Isten ő felségének igaz itéletiből” lett rosszul.[[262]](#footnote-263) A puritán tanítóktól tanult nyelvezet precíz használatát mutatja a megtérés rendkívül gyakori emlegetése és annak a hangoztatása, hogy Isten megbüntet, de mégsem a bűneik szerint bánik a híveivel: „Áldott légyen az ő felsége neve, hogy mégis nem büntetett minket a mi büneink szerint, hanem ingyen való kegyelméből mérsékelte meg csapását, várván megtérésünket ő felsége, kire segiljen ő felsége szent lelkének általa, amen.”[[263]](#footnote-264) Az 1677-es Béldi-féle összeesküvés évének végén írt imádságában az általános bűnbánat sorai mellett konkrét bűnöket is felsorolt, amikor az „egymás ellen költött sok hamis hírre” utalt.[[264]](#footnote-265) Nem világos, hogy ezt illetően magát is okolta-e Nemes, de egyértelmű, hogy Béldi Pál és társai tragédiájában meglátta a sok hamis vád szerepét, még ha ő maga Apafi fejedelem pártján maradt is.

Nemes János naplója egészében minden eseményt, saját betegségeit is, Isten kegyelmének tekintett. Rendszeresen járt templomba, még betegen is folyamatosan hallgatott prédikációt. Valószínűleg volt udvari lelkésze, de érdekes módon nem említi meg név szerint. Hogy fontos volt számára a reformátussága, arra nemcsak szóhasználatából és imádságai teológiai tartalmából következtethetünk, de abból is, hogy „igaz reformátusnak” tartotta magát. Fohászaiban bőségesen használt puritán fordulatokat, és szabadon alkalmazta őket a saját helyzetére. Fontos élmény volt számára az úrvacsoraosztás – ezeket az alkalmakat naplójában is mindig megemlítette.[[265]](#footnote-266) Naplójából egyértelműen kitűnik a református egyház iránti elkötelezettsége, és ez a második feleségétől született Mátyás nevű fiát is jellemezte: Nemes Mátyás az udvarhelyi református gyülekezetek kurátora és az udvarhelyi református gimnázium inspektora volt, és bőkezűen támogatta az egyházát.[[266]](#footnote-267)

Nemes Jánost 1665 májusában azok között az erdélyi főurak között találjuk, akik jelentős adománnyal segítették az enyedi kollégiumot,[[267]](#footnote-268) ahová ő a fiait járatta.[[268]](#footnote-269) Enyedet és Enyeden tanuló fiait sokszor emlegette a naplójában. A birtokaihoz tartozó református templomokat renováltatta, ezek közül a hídvégi és a fiatfalvi templom építéséről is szót ejtett.

1673. augusztus 16-án Nemes János benne volt abban a bizottságban – Daczó Jánossal, Damokos Tamással és Daniel Istvánnal együtt –, amely a kálnoki templomot a reformátusok kezébe adta.[[269]](#footnote-270) 1676. május 29-én Brassóban kellett segítenie a „magyar eklézsiát”, hogy újra legyen prédikátora.[[270]](#footnote-271) 1680 májusában közbenjárt annak érdekében, hogy a brassói „orthodoxa”, azaz református közösségnek templomhelyet adjanak a városban.[[271]](#footnote-272) 1681. május 12-én a kökösi református gyülekezetnek próbált meg templomnak és parókiának való helyet kérni, de a település unitárius többsége ezt visszautasította.[[272]](#footnote-273)

A napló elejtett megjegyzéseiből tudhatjuk, hogy Nemes János jó kapcsolatot ápolt a hídvégi református lelkészekkel, akik közül kettőt név szerint is megemlített. 1657-ben Hídvégre vitte Vásárhelyi Istvánt[[273]](#footnote-274) egy Bakonyai Mihály nevezetű idősebb lelkész[[274]](#footnote-275) helyére.[[275]](#footnote-276) Bakonyai Hídvégről Zalánba költözött. Nincs adatunk arról, hogy ott továbbra is prédikátorként működött-e, csak annyit tudunk, hogy Nemes 1658 februárjában oda ment, hogy jelen legyen hídvégi lelkésze, Vásárhelyi István lakodalmán, aki Bakonyai Mihály lányát vette feleségül.[[276]](#footnote-277)

Nemes János, akinek Oltszemen is volt birtoka, első gyermekét, Sárát az oltszemi templomba temettette,[[277]](#footnote-278) míg második és harmadik gyermekét, Györgyöt és Évát, a hídvégi református templomba, az úrasztala alá.[[278]](#footnote-279) Második felesége, Huszár Borbála nem volt református, viszont – mint már említettük – a tőle született fia, Mátyás jeles támogatójává vált a református egyháznak. Nemes szorgalmazta az unitáriusok és szombatosok áttérését a református hitre. 1677. április 22-én Nagyajtán részt vett Donát István háromszéki nemes három lányának keresztelőjén, akikről azt írta, hogy „lábokon mentenek mind az hárman az keresztvíz alá”.[[279]](#footnote-280)

Nemes főkapitányként Háromszék református elitjének is vezetője lett, azonkívül országos szinten is szoros kapcsolatot épített ki a református elit több csoportjával. Elsősorban Naláczy Istvánnal,[[280]](#footnote-281) Apafi Mihály fejedelem jobbkezével, de kivívta Bethlen Miklós és apja megbecsülését is. Ahogy azt már az előző fejezetben is jeleztük, Bethlen Miklós későbbi kancellár, az egész erdélyi református elit legjelentősebb alakja több ízben is megemlítette Nemest az önéletírásában.

Nemes Jánosnak szerepe volt Bethlen Miklós első házasságának létrejöttében, ugyanis elkísérte Bethlent, amikor az feleségül kérte a szintén református székely Kún Ilonát. „Elmenék én azért Nemes Jánossal Bodolára való szándékkal Brassóba – írja Bethlen Miklós –, hol is azelőtt soha nem voltam; atyám és egyéb tekintetekért a szász szomszédok igen jó szívvel láttak s tartottak. Ott Brassóban megtudók bizonyosan, hogy a Béldi kisasszony Vargyason Daniel Ferencné keze alatt vagyon, nem az atyja és anyja neveli; erre nézve én Bodolának feléje se menék, hanem csak egyenesen Zabolára Basa Tamás és akkor ugyanitt lévő Kún Istvánhoz. Nemes János fogta volt disponálni, hogy Osdoláról oda jöjjön az ipához.”[[281]](#footnote-282) Noha Bethlen Miklós és Kún Ilona frigye minden bizonnyal Basa Tamás és Bethlen János ötlete volt, Nemes János is sokat tett egy erdélyi református elitcsoport felépítéséért és egybentartásáért, ahogy az erdélyi reformátusok érdekeinek képviseletéért is. Több ízben előfordult, hogy aszerint ítélt meg egy kérdést, hogy az adott dolog hogyan érinti a reformátusokat. Ugyanezt a felfogást képviselte Bethlen János, majd később a fia, Miklós is. Nem véletlen, hogy a későbbiek folyamán is megmaradt köztük a jó kapcsolat, ahogy azt mind Bethlen Miklós, mind Nemes János írásai tanúsítják.

Nemes személyes hitéletét nemcsak az imádságai igazolják, de sokszor említést tett arról is, hogy az életében bekövetkezett változásokért, örömökért és gyógyulásokért Istennek adott hálát, sőt azokat Isten közvetlen beavatkozásának tulajdonította. 1681-ben így írt: „Mentem ebédre Brassóba a sokadalomba. 5. Akartanak minden ok nélkül a brassai popule megőlni, kit Isten csudálatoson érté­semre adván, megmenekedtem töllök.”

Nagyon izgalmas és gazdag életút volt a Nemes Jánosé, egy okos, érzékeny ember életútja, akinek a szemérmes kiszólásai által bepillanthatunk egy mély érzésű, rendkívül kötelességtudó, a feladatait példásan ellátó székely nemes mindennapjaiba, politikai vívódásaiba is.

## Nemes János naplójának története

A napló eredetije a szöveget elsőként közlő Tóth Ernő szerint a Nemes család hidvégi családi levéltá­rában lehetett. Ez a levéltár viszont az 1849-es szabadságharc küzdelmeiben elpusztult. Az utókor szerencséjére az eredeti naplóból Nemes Ferenc készített egy másolatot 1793-ban, aminek címet is adott: „Summás kiszedése azon történeteknek és utazásoknak, melyeket néhai b. e. hidvégi idősb Nemes János, ki volt fia hidvégi idősb Nemes Tamásnak, nemes Háromszék kapitányának és a ki volt maga is háromszéki főkapitány és b. e. erdélyi fejedelem I. Apafi Mihály belső titok tanácsossa 35 esztendők alatt a maga jegyzőkönyvébe naponként feljegyezvén méltóvá tette ezen munkáját arra, hogy a maradékok figyelemmel olvassák és tekintetben tartsák.”[[282]](#footnote-283)A napló nyomtatásban először a Történelmi tárban napvilágot négy közleményként. Az első három közlemény 1902-ben, míg az utolsó 1903-ban, a korszakban számos fontos forrást kiadó Tóth Ernő által. Ennek a forráskiadásnak a három első közleményét vette át az Arcanum Kiadó is, az ő kiadásukból azonban a negyedik, befejező közlemény kimaradt.

A jelen kiadás elsődleges célja, hogy végre egészben láthassa és vehesse a kezébe az olvasó, a kutató történész és az érdeklődő egyaránt ezt a rendkívül értékes naplót, ami betekintést nyújt a kor székelyföldi nemeseinek mindennapjaiba. A szöveg a Tóth Ernő által kiadott szöveg maradt, ám magyarázó előtanulmánnyal és jegyzetekkel láttuk el. Ahol értelme volt, ott Tóth Ernő lábjegyzeteit igyekeztünk meghagyni, de számos további magyarázó jegyzetponttal láttuk el, hogy a ma olvasója számára is érthetőbbé váljék. A latin szavakat, kifejezéseket csak akkor adtuk meg magyarul, ha szükséges volt a szöveg nagyobb érthetőségéhez. Ugyanígy jártunk el a Nemes által említett személyek esetében is. Akkor magyaráztunk, ha az illető a Nemes János rokoni körének a tagja volt, vagy ha a szerepe fontos volt Nemes politikai és magánéletét tekintve.

A napló 1651. február 16-án kezdődik, és noha előfordul, hogy hónapok is kimaradnak, egészen 1686 december 4-ig folyamatosan vezette a szerző. Tóth Ernő a másolót idézve úgy hitte, hogy a napló talán még Nemes élete utolsó két évére vonatkozóan is tartalmazhatott bejegyzéseket, de az eredetiből pár lap ki volt szakítva.

A naplót Nemes viszonylagos egyidejűséggel vezethette, néha azonban időpontokat tévesztett, ami arra enged következtetni, hogy időnként csak utazásai közben, esetleg hetente rögzítette azt, hogy melyik napon hol aludt vagy evett. Sokszor ugyanis ilyen információkat jegyzett le egy-egy napról. Máskor az év elejére odaírta az évszám mellé, mint például 1657-ben, hogy az szomorú év volt, ami azt feltételezi, hogy később kiegészíthette a korábban leírtakat.

A napló kiadásával emléket állíthatunk nemcsak a naplóíró Nemes Jánosnak, de a szövegközlő Tóth Ernőnek is és annak a kivételes történészgenerációnak, akik fáradhatatlanul gyűjtötték és közölték ezeket a páratlan történeti forrásokat.

# Nemes János naplója

## Anno 1651.[[283]](#footnote-284)

Februarius. Die 16. Indultam meg idegen országra az én kegyelmes uramnak ő ngának engedelméből, mikor az ur Rákóczy Zsigmond uram ő nga mátkájáért ment Rédei Ferencz uram ő nga.[[284]](#footnote-285) Hidvégi házamtól mentem ebédre Vledénybe, hálni Vádra. 17. Mentem ebédre Fogarasba, hálni Morgondára.

Martius. 1. Mentünk ebédre Királytelkére, hálni To­kajba. Ott mentünk által a Tiszán. 2. Mentünk ebédre Liskára, hálni Patakra. 3. Mulattunk Patakon. 4. Jött bé Patakra az úr Rédei Ferencz uram ő nga Kemény Simon urammal,[[285]](#footnote-286) Rédei Pál és Frater György uramékkal. 8. Mentünk ebédre Eper­jesre, hálni Sárosra. Ugyanaz nap mentünk fel Sáros várába is Kemény Simon uram ő ngával, Frater György és Katona Mihály uramékkal. (NB. Ezen utitársaság április első napjain érkezett fel Bécsbe, hol a császári felséges udvarra is megje­lent, mint alább tetszik.)

Aprilis. 3. Mentünk a lótanító iskolába. Ebédre mentünk Cancellarius uram ő ngához. 4. Mentünk ő felségével devotiora az hernothi templomba. 5. Mentünk ő felsége udvarába. Ottan jöttünk szembe Csáki László[[286]](#footnote-287) uram ő ngával. 8. Jöttünk szembe Palatinus urammal ő ngával. Az nap jártuk meg az öreg császárné kertit. 11. Volt audiencziája Kemény Simon uramnak a császárnál ő felségénél. 12. Indultunk ki Bécsből, jöttünk hálni Pozsonyba. 13. Mentünk érsek uramhoz ő ngához. 14. Láttuk az érsek uram ő nga kertében való vizi mes­terségeket. Onnan délután megindulván, jöttünk hálni Csekleszre. 15. Ebédre Nagyszombatra, hálni Stirázára. 16. Ebédre Beczkóra Szunyogi Gáspár uramhoz. 17. Voltunk Mednyánszki uramnál ugyanott Beczkóba. 18. Mentünk ebédre Trincsénbe, hálni Puchora.

A 19. Apr. usque 8-vum Maji mulattunk Puchon. 9. Mentünk ebédre Lesára, hálni Morva szélibe Sitire. 10. Ebédre Mesericsre, hálni Vinre. 11. Ebédre Sagdendorfra, hálni Ful- nekre. 12. Ebédre Sileziába Troppauba; ott háltunk. Az előtt való nap nagy égés volt az városon; a dominicanusok tem­ploma klastromokkal és scolával együtt elégett, a városba is hat ház. 13. Ebédre Blodenre, hálni Lisvizre. 14. Ebédre Hotsi-Plotzra, hálni Polnis Neustadtra; opuliai herczegséghez való. 15. Ebédre Sandorfra, hálni Neisra. 16. Ebédre Grotkaura, hálni Olaura az olaviai herczegségbe. Ott a herczegasszony becsületesen gazdáskodott a követ uraknak borral s igen szép halakkal. A követ urak a herczegasszony látogatására küldöt­tek Rédei Pál uramot s engemet. 17. Ebédre Radvánszkra, hálni Braszlóba. Ugyanakkor a követ urak parancsolatjából men­tünk Rédei Pál uram s én az ott való herczeg köszöntésére. A herczeg küldött commissáriust velünk a generál adjutansot. 18. Mulattunk ugyanott Braszlóban. 19. Ebédre Haydenre, hálni Neumarckra. 20. Ebédre Parguitzra, hálni Lubenre, lignitzi herczegségbe. 21. Ebédre Bolkovitzra, hálni Nagy Glogauba. 22. Ebédre Beutenre, hálni Grünbergre. 23. Ebédre Drésenre, hálni Krossenre. Jöttek ki elönkbe Leben uram és Dobszenowszki uram kétszáz lovassal s öt hintóval egy mértföldnyire. Ugyanaz nap jöttek szembe a követ urak az electornéval[[287]](#footnote-288) és a főbb herczegasszonyokkal, salutálván ő felségeket azután min­ket is bevittek köszönteni egynehányan, úgy mint Kemény Simon uramat ő ngát, Eszterházi Mihály uramot ő ngát, Rédei Pál, Lövei Sámuel, Dalmadi István, Frater György, Korda Zsigmond, Pécsi Gáspár és Katona Mihály uramékkal egyetem­ben. 24. Elsőbben lettek szemben a követ urak az hejdelbergai palatinatus elector követeivel, azután jöttek szembe a brandeburgumi elector követeivel.[[288]](#footnote-289) Azután lett audiencziájak az electornénál ő felségénél.[[289]](#footnote-290) Akkor perorált Berényi uram. Ezek végbemenvén ebédet ettünk. Estve hat órakor kezdődött a lakadalomnak solemnitása.[[290]](#footnote-291) Elsőbben az copulatio ilyenképen:

1. A követ urakért jövén az ott való gazdák, az több követ urak is mind oda gyülének és úgy mentünk fel az palo­tába, elől menvén nyolc német öreg viasz szövétnekekkel, azután az két gazda, azután a vőlegény követe, azután a több követek renddel s azután mi dob s trombita-zengés közt.
2. Mentenek a menyasszonyért. Az előtt is hasonlóképen szövétnekekkel jövén s azután a gazdák s azután hozták a menyasszonyt két felől fogván az két hejdelbergai elector követei a szoknyáját fogván négy frajczimmer[[291]](#footnote-292), azok mind fejérbe lévén, azután jöttek a több herczegasszonyok és frajczimmerek.
3. Mind felgyülvén a palotába, elsőbben éneklettek s muzsikáltak, azután a pap rövideden prédikállott az asztal mellett állva, mely volt a palota közepén. A menyasszonyt és a vőlegény követét[[292]](#footnote-293) is a prédikáczió után az asztal eleiben állítván a menyaszonyt jobbkéz felől, a vőlegény követét bal­kéz felől, ott a pap copulálván, ő ngok gyűrűt váltának.[[293]](#footnote-294) Azután térdre állván mind a menyasszony, mind pedig a követ úr két kis székre (melyek aranyos terczenollával valának békerítve ők feljül léve, aranyos terczenolla[[294]](#footnote-295) vánkos alattok) a pap megáldá és így méne véghez a copulátio.[[295]](#footnote-296)
4. Azután az ágyat kihozák a palota közepibe (melynek supellátja[[296]](#footnote-297) és minden benne való egyetmás vala tiszta fehér ezüstös terczenellából csinálva) és oda vivék a követ urat s mind pedig a menyasszonyt egyik felől a szélén ülteték a követ urat, másfelől a menyasszonyt, és azután az electorok követei peroráltak[[297]](#footnote-298) fennállva az ágy előtt, azt elvégezvén felállva mind a követ urnak, mind pedig a menyasszonynak aranyas csé­székben marczapantokat és egyéb confectomokat[[298]](#footnote-299) dob trom­bitaszónál előtte menvén az ott való két gazda és ott az urak s herczegasszonyok előtt hordozva pohárokban bort is a ki akarta vett a confectomokban s ivutt a borból, azután elvitték. Ezek véghez menvén kilencz órakor tájban azután eloszlottunk.
5. Azután éjjel tizenegy órakor elhozván az étket, három rendbéli asztal lévén a palotába, elsőbben az első asztalra (mely volt hosszú asztal), azután a más két kerek asztalra, azután bégyülvén a palotába, asztalhoz ültünk.

Az első asztalnál ült főhelyen jobb kéz felől a meny­asszony, bal kéz felől a követ úr. Oldalul az asztalnál ültek a brandenburgumi elector követei, azután Berényi uram s Mednyánszki uram, azután a kurlandiai követ, más felől oldalul ült az öreg electorné, mellette Elisabeth s mellette Catharina.[[299]](#footnote-300) azután a hejdelbergai elector követei.

Második asztalnál ültünk mi. Kemény Simon uram ő nga, Eszterházi Mihály uram ő nga, Lövei Sámuel uram, Rédei Pál uram, Dalmadi István uram, én és Frater György uram, Korda Zsigmond uram, Pécsi Gáspár uram s az ott való gazdák.

Harmadik asztalnál ültek a követ úr asztali szolgái s egyéb németek.

1. Asztaltól felkelvén két s három óra között eloszlottunk addig, míg az asztalokat kihányták s az palotát megtisztí­tották, azután ismét begyültünk tánczra. A tánczban ilyen modalitást tartottak: a két főgazda egy-egy szövétneket vévén a kezekbe, térdet hajtottak és így megindulván, mentenek a követ úrhoz és a követ urat vitték a menyasszonyhoz. A követ úr térdet hajtván, a tánczba vitte a menyasszonyt. Előtte ment hat német szövétnekekkel s utánok is hat, dob s trom­bitaszónál tánczolván. Azt a követ úr eljárván, hasonlóképen a két brandeburgumi követek is tánczoltak. Azt elvégezvén, ismét két gazdák szövétneket vévén a kezekbe, a követ urat vitték Elisabethoz.[[300]](#footnote-301) A követ úr hasonlóképen tánczolt, mint az menyasszonynyal. Azután a brandeburgai követek is hasonló­képen. Ezek elvégezvén azután Berényi uram s Mednyánszki uram. Az hejdelbergai és kurlandiai követek is hasonlóképen tánczoltanak, mind a menyasszonynyal, mind Elisabethel; a dobolást és trombitálást elhagyták. Azután hegedűvel muzsikáltanak és a kik akartanak mind az németek közül, mind mi közülünk, a frajczimmerek[[301]](#footnote-302) közül a melyiknek akarta kezét fogta s tánczolt. A táncz elvégeződvén, reggel négy órakor confectomokat hozván czészékben és bort pohárokban, meg­kínálván az urakat véle ismét elvitték és úgy oszlottunk el.

25. Bál után négy órakor vittük fel a mennyasszony ajándékát. Az ajándékok ezek voltak: 1. Egy igen szép gyémántos függő. 2. Egy bokor igen szép gyémántos fülbevaló függő. 3. Egy gyémántos bogláros gyöngyös párta. 4. Egy bokor igen szép gyémántos kézrevaló. 5. Egy gyöngyláncz. 6. Egy bokor kézrevaló gyöngy. 7. Egy gyöngyös köves bogláros meggyszin bársonyszoknya ezüst csipkével; igen szép német módra csinálták.

A mely ajándékokot adtak az anyja s atyjafiai a meny­asszonynak:

Az anyja küldött: 1. Egy gyémántos függőt. 2. Egy bokor gyémántos fülbevaló függőt.

A brandeburgiai elector: 1. Egy gyémántos hajravaló virágot. 2. Egy gyémántos függőt.

Az hejdelbergi elector: 1. Egy gyémántos függőt. 2. Egy bokor gyémántos fülbevaló függőt.

A kurlandiai[[302]](#footnote-303) herczeg hat öreg aranyos kupát.

26. Vittük fel a herczegasszonynak az ajándékot. Az özvegy öreg electornénak: Két perzsiai aranyas selyem szö­nyeget, vereset. Az anyjának a bohemiai királynénak két perzsiai aranyas selyem szönyeget, fehért.

Elisabethnek egy vég aranyas terczenellát, egy vég potyolatot,[[303]](#footnote-304) tizenöt papiros szkofiumat,[[304]](#footnote-305) aranyat s ezüstöt.

Catarinának két vég patyolatot, tizenhat papiros szkofiumot, aranyat s ezüstöt.

27. Reggel praesentáltuk az hejdelbergai elector követinek az ajándékot. Egy fekete török lovat csajtárostól,[[305]](#footnote-306) egy szeg molduvai paripát minden szerszámostól, a szerszám igen szép vékony türkéses szerszám. Az nyerge, kengyele s czapragja[[306]](#footnote-307) is mind türkéses.[[307]](#footnote-308)

A brandeburgumi electornak egy kék lovat selymes, jáspisos s rubintos szerszámmal s merőn szkofium aranynyal töszött czapraggal.

28. Adtak az ott való gazdáknak igen szép aranyas kupákat s lóra való szerszámokat. Az nap ajándékozták a követ urakat egy-egy arany lánczczal s egy-egy rubintos függő­vel. Ugyanaz nap adtak nékünk is egy-egy gyürűt, a kik a menyasszony ajándékát felvittük s az öreg electornéét.

Uram Isten! Ki feljövetelünket békességessé tevéd, könyörgök felségednek, visszamenetelünket is áld meg üdvességes áldomásiddal.

Imár ide alább visszajövetelünknek utját irtam meg, minden falukat, városokat, az kiben által jöttünk. A ki város, erről ismerni meg, hogy utána egy v-ét irtam.

Istennek kegyelmes gondviselése által indultunk meg Corosznáról v. 29. Délután két órakor jöttünk Lotzora, onnan Lésenre, hálni Grünbergre v. 30. Jöttünk Navayra, onnan Nitzitsre, onnan Vartenbergbe, onnan Neysalara, onnan Alcsonra, hálni Boytenre.

31. Ornirecsre, Sajura, Saorra, Bunitsre s Linre, Roszra, Hombóra, ebédre Puchovicsre v., hálni Lebenre v.

Junius. 1. Jöttünk ebédre Parquitzra v., hálni Neymarkra stb. 26. Érkeztünk Patakra a herczegasszonynyal ő ngával. 27. és 28. Celebráltatott a lakadalom. 29. Indultunk meg Patakról asszonyunkkal ő ngával Erdély felé.[[308]](#footnote-309)

Uram Isten nagy hálákat adok én tenéked, hogy engemet az én könyörgésemben meghallgattál és az én utaimban oltal­mad alá vévén, mindenféle gonosz veszedelemtől megőriztél, oltalmaztál és immáron házamba is béhoztál. Ezért én is mondom: Oh uram, hogy dicsértessék, dicsőítessék, áldassék el (!) felmagasztaltassék mindörökkön örökké a te áldott nagy neved, Amen.

Julius. — — — —

Augustus. — — —

September. — — —

October. — —

November. — —- —

December. — — —

## Memoriale Anni 1652.

Januarius. Die 1. Voltam Hidvégen. 9. Mentem a Székbe[[309]](#footnote-310) Szentgyörgyre. Akkor kezdett perleni Damokos Ferenczné asszonyom a kilyéni s szotyori jószágért. 18. Mentem Zágonba. Mikes György uramhoz. 20. Volt nálam Várhegyen Mikes György uram és Jankó Péter uram.

Februarius. 1. Indultam meg udvarhoz Hidvégiről. 3. Mentem Fogarasba. 5. Holt meg Rákóczy Zsigmond uram ő nga tizenkét s egy óra között.[[310]](#footnote-311) 5. Ott mulattunk Fogarasba. 6. Tötték a testet koporsóba. 7. Indultunk ki urunk ő ngával Fogarasból.[[311]](#footnote-312) 9. Mentünk Fejérvárra. 10. Betegedett meg a fejedelem. 11. Ütött, ki a himlő rajta. 19. Jött be Fejérvárra a török követ. 19. Állott be a gyűlés Fejérvárott.[[312]](#footnote-313) 24. Kérte az ország Rákóczy Ferencz[[313]](#footnote-314) uramot ő ngát az fejedelemtől ő ngától, hogy jövendőbéli fejedelemnek válasszák. 27. Bete­gedett meg a fejedelemasszony, mind pedig Rákóczy Ferencz uram ő nga.

Martius. 4. Választották Kemény János uramot ő ngát jövendőbéli gubernatornak az ifjú fejedelem mellé.[[314]](#footnote-315) 5. Lött szembe urunk ő nga a török követtel. Akkor mentem hálni Drassóra Kassai uramékhoz. Küldött a követtől a fővezér urunknak ő ngának[[315]](#footnote-316) egy szép pej török lovat. 7. Mentem vissza Fejérvárra. Akkor vendéglette meg urunk ő nga a török követet. 8. Lött válasza a török követnek. 9. Inauguraltatott[[316]](#footnote-317) ifjú urunk ő nga[[317]](#footnote-318) nagy vivat, vivat, vivat kiáltással és pus­káknak ropogásával. Akkor tötték Lázár György uramot itélőmesternek.[[318]](#footnote-319) 10. Ment el a török követ. 11. Oszlott el az ország gyűlése. 15. Jött Tömösvárról török követ, hozott egy török lovat s két agarat urunk ő ngának. 16. Lött szembe urunk ő nga a tömösvári török követtel. 18. Lött szembe másodszor urunk ő nga a török követtel. Ugyanakkor lött válasza is. 19. Ment el a követ. 25. Érkezett német császár ő felsége követe Fejérpataki uram Fejérvárra urunk ő ngához. Ugyan­akkor érkezett Homonnai uram ő nga szolgája, a ki urunkat ő ngát hivta a lakodalomba, mely leszen 28. Április. 26. Lött szemben elsőbben urunk ő nga a császár ő felsége követivel, ugyanakkor meg is vendéglette. 27. Járta meg a követ, Fejér­pataki uram az urunk ő nga istálóit, fenn is maradt ebéden az urunk ő nga asztalához. 29. Érkezett Rákóczy László uram szolgája urunkhoz ő ngához Fejérvárra.

Aprilis 1. Lött válasza a császár ő felsége követinek.[[319]](#footnote-320) 2. Ment el a császár ő felsége követe Fejérvárról. Ugyanakkor küldött urunk ő nga Bonis Ferencz uramtól Rákóczy László[[320]](#footnote-321) uramnak ő ngának egy török lovat, fakót, Gralata nevűt s egy szeg paripát. 3. Érkezett meg Száva Mihály portáról. 4. Expediáltatta urunk ő nga Ébeni István uramot Budára a főve­zérhez. 6. Érkezett bé ide Fejérvárra urunkhoz ő ngához a havasalföldi vajda követe Udrista. Hozott urunknak ő ngának egy szeplős török lovat minden szerszámostól s egy pej török lovat csajtár alatt; Rákóczy Ferencz urunknak ő ngának egy török lovat, feketét minden szerszámostól és egy tollas botot a nyeregfőbe. 7. Lött szembe urunk ő nga a havasalföldi vajda[[321]](#footnote-322) követivel; akkor praesentálta a feljebb megírt lovakat, azonkí­vűl asszonyunknak egy darab karmasinszín[[322]](#footnote-323) aranyas kanaváczot[[323]](#footnote-324) s egy skárlát[[324]](#footnote-325) szoknyát. Akkor ment elsőbben urunk ő nga templomba betegsége után. 8. Vendéglette meg urunk ő nga a havasalföldi vajda követét, ugyanakkor lett válasza is. 9. Mentünk vadászni urunkkal ő ngával. Fogattunk egy őzet s egy nyulat. Akkor ment el a havasalföldi vajda követe is. 12. Estve haragudt meg urunk ő nga mi réánk béjárókra s másokra. 16. Indultunk Fogaras felé urunkkal ő ngával. 20. Mentünk Fogarasba. 22. Indultunk meg a testtel Fogarasból nagy solemnitással. 27. Mentünk bé Fejérvárra. 28. Temették el idvezűlt Rákóczy Zsigmond uramot ő ngát Fejérváratt igen nagy solemnitással.

Majus. 2. Mentünk Balázsfalvára. 6. Indultunk meg Balázsfalváról, mikor öreg asszonyunk ő nga Patak felé indult.[[325]](#footnote-326) Kisirtük ő ngát Somborig. 10. Ott vált el urunk ő nga öreg asszonyunktól s jött vissza hálni Sukra. 14. Mentünk ebédre Radnotra. 17. Mentünk vadászni a besenyei erdőre. 22. Bocsá­tott haza urunk ő nga, mentem hálni Malomfalvára.

Junius. 6. Kezdettem a malomfalvi házhoz.[[326]](#footnote-327) 25. Jött hoz­zánk Lázár György uram Malomfalvára hugomasszonynyal együtt. 26. Ment Lázár György uram Radnotra urunkhoz ő ngához.

Julius. 16. Ment Bánffy Zsigmond uram[[327]](#footnote-328) Hunyadra Szikszainé asszonyomhoz. 17. Kérte meg a mátkámot Hunyadon; ugyanakkor váltottam gyűrűt. 18. Mentem ebédre Szikszai Zsigmond uramhoz Hunyadra.

Augustus. 3. Jött hozzánk Malomfalvára Bánffy Zsig­mond uram mind asszonyom nénémmel együtt. 5. Mentek haza ő kegyelmek.

September — — —

*October* — —

November. 26. Mentünk Maksára Mikó László uram lakodalmára. 28. Kisirtük haza Mikó László uramot Oltszemire.

December. 1. Mentem Fogarasba. 3. Állott bé Galaczon a fejérvármegyei törvényes szék. 5. Oszlott el a nemes vár­megye. 18. Indultam ki Szilágyba, mentem hálni Kőhalomba. 21. Mentem ebédre Kis Kapusra, hálni Bánfi-Hunyadra. 30. Esküdtem meg a mátkámmal Perecsenbe a Tamási Mihály uram házánál.[[328]](#footnote-329) 31. Ment el Bánffy Zsigmond uram Perecsenből.[[329]](#footnote-330)

## Memoriale anni 1653.

Januarius. 25. Jöttek bé Brassóba a portás követ urak a kapucsi basával együtt. 31. Voltam vadászni a hidvégi erdőn.

Februarius. 15. Volt nálunk ebéden Mikó Miklós uram.[[330]](#footnote-331)

Martius. 1. Betegedett meg Sára az hugom, ugyanakkor ment el a Kendefi[[331]](#footnote-332) uram szolgája vissza Fejérvárra. 16. Jött haza az öcsém Nemes Tamás Fejérvárról. 17. Jött Kendefi Miklós uram Malomfalvára bátyámurammal, Nemes György urammal együtt.

Aprilis. 14. Ment bátyámuram Basa uramhoz.[[332]](#footnote-333) 27. Keresztelték meg a bátyám uram kis leányát Klárát; volt keresztapja a földvári nagy pap és az brassai biró Herman Mihály uram, kit az úr Isten éltessen.

Majus. 20. Mentünk az én lakadalmamra Bánfi-Hunyadra.

Junius. 5. Jöttem Hidvégire. 6. Mentem Földvárra urunk ő ngához. 7. Voltanak nálam vacsorán Kendefi Miklós uram, Kun Gergely uram, Folti Ferencz uram és Folti László uram. 8. Voltanak nálam ebéden Apafi Boldizsár uram, Bánffy Zsigmond uram, Folti Ferencz és László uramék. 9. Mentem Földvárra urunk ő ngához; akkor mustrálta meg ő nga Hunyad vármegyét. 13. Indult urunk ő nga Földvárról Radnotra. 14. Volt kézfogása Kendefi Miklós uramnak az hugommal; ugyan­akkor esküdtek meg. 15. Mentem Földvárra; akkor holt meg szegény idvezült Bethlen Ferencz uram reggel 4 és 5 óra között. Voltam ebéden Kemény János uramnál ő ngánál. 21. Holt meg szegény idvezült Pekri László uram Földváron.

Julius. 5. Mentem Földvárra udvarhoz. 7. Jött urunk ő nga az hidvégi határra vadászni. 14. Ment urunk ő nga Brassóba, ugyanaz nap mentem Oltszemire asszonyomanyámhoz. 16. Ment bé Brassóba a lengyel király követe.

Augustus. 9. Mentem Béldi Pál uramhoz[[333]](#footnote-334) Arapatakára.

September. 12. Hozták az urunk ő nga kegyelmes paran­csolatját, hogy felüljünk. 13. Indultam Segesvárhoz a táborba. Hidvégiről mentem hálni Hévizre. 14. Mentem hálni Apoldra, az nap tették Daniel János uramot főhopmesterré Segesváratt.[[334]](#footnote-335) 15. Mentünk vármegyéstől Segesvárra a mustrára. Akkor a mustrán tették Bethlen Mihály uramot főispánná Fejérvár­megyében. 17. Hozták ki a viceispánok a registromot a vár­megyékre, hogy kik menjenek el a hadba, kik maradnak itt­hon s kik adnak zsoldosokat. Ugyanaz nap indultam haza felé. 18. Jöttem Hidvégire. 23. Ment el az öcsém a moldvai hadba.[[335]](#footnote-336)

October. — — — —

November. — — —

December. 16. Mentem Szentgyörgyre a derék székre. 23. Jött haza az öcsém Nemes Tamás. 27. Volt nálunk ebéden Mikes Tamás uram s Mikó László uram.

## Memoriale anni 1654.

Januarius. 14. Volt az hugom lakadalma. 15. Vitte el az hugomat Kendefi Miklós uram. Akkor ment el Bánffy Zsigmondné asszonyom is ő kegyelmekkel.

Februarius. 25. Estve betegedett meg a feleségem. 27. Estve nyolcz órakor adott az úr Isten a feleségemnek egy kis leánykát, melyet mindjárást megkereszteltettem Sárának, az melyért áldassék az urnak nagy neve mindörökkön örökké.

Martius. 4. Délután 4 és 5 óra között mulék ki e világ­ból az én szerelmes kis leányom Nemes Sára. 15. Temettettem el az édes kis leányomat Sárát az oltszemi templomba.[[336]](#footnote-337) 22. Mentem Szentgyörgyre a Daczó Jánosné asszonyom temetésire. 31. Mentünk Olosztelekre szegény Daniel János uram teme­tésére.

Aprilis. 6. Mentem ebédre Várhegyre, hálni mentem Zabolára kapitány uramhoz.[[337]](#footnote-338) 7. Mentem ebédre Mikes Bene­dek uramhoz Papolczra, hálni mentem Zágonba Mikes György uramhoz. 8. Mentem Maksára szegény Jankó Boldizsár temeté­sére. Ebédre mentem Angyalosra Tóth Tamáshoz, hálni Oltszemire. 13. Mentem Hidvégire. 17. Költözött alá az alsó udvarházhoz bátyám uram. 26. Cseréltem meg bátyám uram­mal az én udvarház helyemet.[[338]](#footnote-339)

Majus. 18. Mentem ebédre Altorjára Apor András uramhoz.

Junius. 8. Mentem Miklósvárára a székben, jöttem ebédre Cserei Györgyhöz Nagy-Ajtára.

Julius. 2. Mentem Uzonba Béldi Pál uramhoz hálni. 3. Mentem Maksára a háromszéki gyülésbe, onnan mentem ebédre Basa Tamás uramhoz. 18. Mentem Árkosra Benkő Ráfáelhez. 21. Mentem a székbe Szent-Györgyre, voltam ebé­den Daczó János uramnál, hálni ismét haza. 23. Volt nálam ebéden Daczó János uram és Daczó Péter uram.

Augustus. 1. Mentem Nagy Borosnyóra a mustrára, ebédre Várhegyre, hálni Hidvégire 2. Volt nálam ebéden Basa uram, Henter András s Henter Péter uram. Hálni men­tünk Nagy-Ajtára. 3. Mentünk Miklósvárára a székbe, ugyan­akkor mustrálták meg az erdővidékieket ott Miklósváron. 18. Esküdték meg Béldi Pál uramot háromszéki főkirálybiróságra Maksán az Háromszék gyűlésében. Bethlen János uram introducalta.[[339]](#footnote-340)

September. 6. Voltak nálam Takó András, Sera János uram, Henter Péter uram s Donát László uram. 8. Losonczi Ferencz, Angyalosi János uramék. 12. Volt Daczó Péter uram és az hugom kézfogása Oltszemin.[[340]](#footnote-341)

October. 7. Indultam Isten kegyelmességéből oda ki a szüretre, mentem hálni Nagy-Ajtára Henter Péter uramhoz, azután Somborra, Kaczára, Erkedre, Szőllősre, Zágorba, Malomfalvára, Gerebenesre, Frattára, Bonczidára, Borsára, Hidalmásra, Inóra, Ujlakra. 16. Kezdették el a szüretet Ujlakon. 17. Mentünk Szikszai urammal Kövesdre az úrhoz Kemény János uramhoz ő ngához ebédre, ott is háltunk. 18. Mentünk ebédre Hadadba Vesselényi István uramhoz ő ngához. Hálni mentünk Ujlakra. 19. Kezdették el a szüretet Nagy-Bányán. 26. Décsébe.

November. 20. Jöttünk vissza Perecsenbe. 24. Mentünk Zilahra. 25. Hidalmásra. 27. Bánfi-Hunyadra. 28. Mentem ebéd után Zentelkére Bánffy Zsigmond uramhoz. 29. Mentem hálni vissza Hunyadra.

December. 7. Csináltunk kötést a feleségem ezüst marhái felől Szikszai Zsigmond[[341]](#footnote-342) urammal Keczeli István és Bikali György uramék előtt. 8. Indultam meg Isten kegyelmességéből Hunyadról haza felé. 23. Érkeztem haza Hidvégire. 24. Kül­döttem asszonyanyám látogatására.

## Memoriale anni 1655.

Januarius. 21. Mentem Arapatakára Béldi Pál uramhoz.

Februarius. 1. Mentem hálni Oltszemire. 2. Mentem Bodokra a Daczó Péter uram lakadalmára. 3. Volt ugyanott az lakadalom. 4. Mentem Zágonba Mikes György uramhoz. 6. Mentem Maksára a háromszéki gyűlésbe. Onnan jöttem Hidvégire, akkor hált nálam Vitéz György uram.[[342]](#footnote-343) 12. Ment bátyám uram[[343]](#footnote-344) a kolozsvári gyűlésre. Az nap holt meg Tamási Mihály uram.[[344]](#footnote-345)

Martius. 22. Jött haza bátyámuram a gyűlésből.[[345]](#footnote-346)

Aprilis. 3. Volt Kolozsváratt iszonyú rettenetes égés, melyhez hasonlót nem hallottunk. 5. Mentem Miklósvárára a székbe. Ebéden voltam Cserei Miklós uramnál. 10. Mentem Rétyre a mustrára.

Majus. 15. Jöttenek Oltszemire Bánffy Zsigmond uram s Lázár György uramék.[[346]](#footnote-347)

Junius. 10. Mentünk táborba a kökösi rétre. 12. Jöttem haza a táborból Hidvégire. 14. Mentem ismét a táborba. 16. Szállottunk által a Feketeügyön táborba. Akkor érkezett urunk ő nga is a táborra s mind pedig az egész hadak. 21. Szállot­tunk a Bodzára táborba. 21. Ott voltunk. 22. Szállottunk Cserláshoz. 24. Mulattunk ott. 25. Szállottunk Sellyéhez. 26. Szállottunk a Telcsén vize mellett az kőkereszthez, az országútja két felire az hol Tergovistáról által járnak Bozzavásár felé. Ugyanott harczoltunk meg a Tuhot mezőn a szeremenekkel, a hol az Isten nékünk adá a diadalmat, kiért áldassék az urnak nagy neve. 27. Egyeztünk meg a molduvai vajdával, szállottunk táborba Plojest mellé. 28. Ott mulattunk. 29. Szállottunk a Krakkó vize mellé. 30. Gyorgyicshez. Oda jött urunk ő nga eleibe Constantin vajda.

Julius. 1. Mulattunk Gyorgyicsénél. Ott vendéglette meg a vajda a fejedelmet. 2. Szállottunk Sztroiczához a Jaromicza mellé. 7. Mind eddig voltunk Sztroiczánál táborba. 8. Szállot­tunk Gyorgyicséhez. 9. Szállottunk a szerenesti mezőn a Farahó mellé. 10. Váltunk el urunktól ő ngától az egész székelységgel, mentünk Kolorest felé s szállottunk Dragonicshez. Urunk ő nga ment Tergovista felé. 11. Szállottunk a Tlésen mellett a drázai mezőn. 12. Szállott a tábor a cserlósi oldalra a Bojtorjános mező mellé, én mentem egy néhányad magammal a havasra a vár mellé hálni. 13. Jöttem haza Hidvégire.[[347]](#footnote-348)

September. 6. Betegedett meg a feleségem. 7. Adott az Isten feleségemnek egy kis leánykát, kit Évának kereszteltettünk. 26. Kereszteltette bátyám uram a leányát Boriskát, volt koma Herczel Lukács uram és Gradics György uram a föld­vári főpap. Vendégek voltak Daczó János, Henter Péter, Apor Ferencz, Bod Tamás uramék.

October. 22. Indultam oda ki a Szilágyba Isten kegyelmességéből. 27. Mentem ebédre Dézsre, hálni Pecsétszegre. 28. Mentem ebédre Nagy-Bányára, hálni Szamos-Ujlakra Szikszai uramékhoz.

November. 26. Indultam Isten kegyelmességéből haza felé.

December. 8. Érkeztem Hidvégire.

## Memoriale anni 1656.

Januarius. 31. Kezdetett Galaczon a vármegye törvé­nyes széki.

Februarius. 2. Végződött el a szék Galaczon. Ugyanakkor tették főbírónak Pribék Ferenczet, viceispánnak Nagy Boldizsárt. 29. Kereszteltettem meg a kis léányomat Évát. Voltak komák a brassai két biró Herman Mihály s Ötves Mihály uram és az földvári prédikátor s ugyanaz ittvaló hidvégi prédikátor.

Julius. 29. Jött Földvári Ferenczné asszonyom öcsém uramék látogatására.

Augustus. 16. Holt meg az öcsém leánykája Kati. 20. Temették el. 31. Holt meg szegény Bánffy Zsigmond uram.

September. 30. Indultam Hidvégiről a Bánffy Zsigmond uram temetésére.

October. 4. Érkeztem Zentelkére. 8. Temettük el Bánffy Zsigmond uramat. 10. Mentem ebédre Hunyadra Szikszai uramhoz. 19. Mentem Nagy-Bányára. 20. Kezdettük el a szüretet. 26. Jött feleségem Bányára. 27. Végeztük el a szüretet.

November. 21. Indultam meg haza felé.

December. 2. Érkeztem Hidvégire. 27. Kereszteltette bátyám uram a kis leányát Máriát. Voltak komák a höltövényi s krizbai papok. Finis hujus anni. Laus deo et gloria semper.

## Memoriale anni 1657. (Szomorú esztendő.)

Januarius. 2. Indultam ebéd után az hadba, mikor urunk ő nga Rákóczy György Lengyelországba indult. Az nap betegedett meg feleségem. Mentem hálni bátyám, Nemes György urammal Olosztelekre Daniel Jánosné asszonyom házához. 3. Mentünk a háromszéki nemességgel együtt s kapitány Basa urammal Kaczára. 4. Szászkézdre. 5. Holdvilágra. Az nap adott Isten feleségemnek egy kis fiat Nemes Györgyöt, ki mindjárt meg is holt. 6. Mentünk Zágorba, ott mulatott kapitán uram[[348]](#footnote-349) a nemességgel együtt, én mentem Malomfalvára asszonyom anyámhoz.[[349]](#footnote-350) 8. Ment kapitán uram a nemességgel együtt Ákosfalvára, én mulattam Malomfalván. 9. Hallottam meg Maros-Vásárhelyen a feleségem betegségét s a gyermek halálát, mentünk hálni Szent-Mártonba a mezőségen. 10. Men­tem reggel Béldi Pál uramhoz Rűcsre, onnan mentünk Béldi urammal hálni Dombóra. 11. Mentünk ebédre Szent-Gothárdra; akkor holt meg Éva, az édes leányom. 12. Mentünk ebédre Hollómezőre, hálni Közép-Láposra. 13. Csemefalvára. 14. Mentünk ebédre Felső-Bányára, hálni az Elethén által Máramarosba. 15. Szigetre. 16. Ebédre urunk ő ngához Viskre. Az nap kért el Béldi Pál uram engemet urunktól ő ngától, hogy visszajöhessek.[[350]](#footnote-351) 17. Indultam vissza felé Viskről. 28. Jöt­tem ebédre Szász-Kézdre, virradtig haza Hidvégire. M.-Vásárhelyen tudtam meg Éva leányom halálát. 26. Jött asszony­anyám s Daczó Jánosné asszony hozzám vacsorára.

Februarius. 2. Jött Szikszainé asszonyanyám[[351]](#footnote-352) hozzám Hidvégire vacsorára. Mentem hálni Oltszemire. 4. Temettük el a Daczó János fiát Oltszemin. 5. Jöttem haza Hidvégire. 10. Kezdettem a hidvégi nagy templomban a sírásáshoz az édes gyermekeimnek. Ugyanaz nap jövén Mikó Miklós bátyám irigységgel, hatalmasul a jobbágyimat hirem léteig a templom­ból exturbálta, melyben hirem leve oda indulván, meg nem várt, hanem elment és ismét hozzá kezdettem az ásatáshoz Isten segedelméből. 11. Temettetem el az én édes gyermekimet Nemes Györgyöt és Nemes Évát egy koporsóban a hidvégi nagyobbik templomban, az asztal alá a boldog feltámadásnak jó reménysége alatt, kit a felséges Isten engedjen mindnyá­junknak fiáért Jézusért.

Martius. 3. Mentem Béldi Pálné asszonyomhoz Uzonba, ebéden ott voltam. Hálni mentem Oltszemire. 5. Mentem vadászni a Somborra. 6. Az oltszemi, zaláni és száraz-ajtai erdőkre. 7. Jöttem Szent-Györgyre Daczó Jánosné hugomhoz. Hálni jöttem haza Hidvégire. 13. Volt nálam vacsorán Nemes Mihály uram. 18. Fogadtam papot Hidvégire. Vásárhelyi István volt nálam ebéden.

Aprilis. 19. Ment el Bakonyai Mihály pap innen. 25. Hozták ide Vásárhelyi István papot Hidvégire.

Majus. — — —

Junius. 12. Betegedett meg Nemes Tamásné asszonyom. 23. Jött be Földváriné asszonyom Nemes Tamásné asszonyt látni.

Julius. 2. Mentem a mustrára Nagy-Borosnyóra, ebédre mentem Béldiné asszonyomhoz Uzonba, hálni mentem haza. 4. Felzendűlvén holmi hazug hirek miatt egész Erdély elfu­tott, de megtudván azután harmadnappal haza szállottak.[[352]](#footnote-353) 9. Kezdettem el Isten kegyelmességéből a kaszálást. 24. Mentem Kilyénbe gát köttetni. 25. Végeztem el a gát köttetést. Voltak akkor két éjjel nagy hóharmatok; akkor éjjel jöttem haza.

Augustus. 1. Hozták meg, hogy az öcsém Nemes Tamás Molduvában vagyon.[[353]](#footnote-354) 7. Jött meg az öcsém Nemes Tamás a lengyelországi hadból. 8. Hallottuk meg a szegény magyar nemzetnek a pogány tatárok miatt való iszonyú nagy vesze­delmeket, a mely harczról csak egy is el nem szaladhatott a magyarok közül, hanem rabbá esett s fegyver miatt hullott el.[[354]](#footnote-355) 14. Mentem ebédre Daniel Jánosné asszonyomhoz lllyefalvára, hálni mentem Kézdi-Vásárhelyre. 15. Ebédre mentem Csernátonba Domokos Ferencz uramhoz, akkor jött ki a tatár követ az Ojtozon, véle együtt Ráduly László kapitán uramhoz Szent-Katolnára. 16. Jöttem haza Hidvégire. 28. Indultam Isten kegyelmességéből szomosujvári particularis gyűlésbe, men­tem hálni Kaczára.

September. 3. Állott bé a partialis gyűlés a szomosujvári csürbe. Voltanak az ország statusi quartélyba a körülvaló falúkba, a vármegyék Németibe s Péterfalván a tábla fiai

Nikolában, a székelyek Dengelegen, a szászok és az özvegy­asszonyok Füzesen.[[355]](#footnote-356) 13. Oszlott el az ország a partialis gyülés­ből, melyhez hasonló gyűlés minden időnkben nem volt s Isten is soha ne adjon szent fiáért.[[356]](#footnote-357) Az nap mentem Bonczidára Bánffy Zsigmondné nénémasszonyhoz.[[357]](#footnote-358) 14. Mentem ebédre Berkenyesre, hálni Malomfalvára. 15. Mentem ebédre Gyalakutára Lázár Györgyné hugomasszonyhoz, hálni mentem Erkedre, onnan virradtig Kaczára. 16. Mentem haza.

October. 7. Indultam Isten kegyelmességéből Gyulafi László uram ő nga temetésire, mentem hálni Mikvásárra. 8. Mentem ebédre Erkedre, hálni mentem Gyalakutára. 9. Men­tem Szent-Demeterre, az nap temették el Gyulafi uramot, volt fejedelem képe Lázár György sogoruram. Hálni mentem vissza Gyalakutára sogor uramhoz. 10. Indultam haza felé, jöttem hálni Héjasfalvára Horváth István uramhoz. 11. Ebédre jöttem Kereszturra. 12. Hálni Hidvégire.

November. 8. Hallottam meg, hogy a fejedelemség meg­változott.[[358]](#footnote-359) 18. Mentem Köröspatakra a Mikes Kelemen uram lakadalmára.[[359]](#footnote-360)

December. 26. Voltanak nálam ebéden az öcsém Nemes Tamás uram feleségestől s ifjabbik Földvári Ferencz uram. 31. Végeztetett el ez esztendő, mely volt igen veszedelmes és változó. Laus deo semper.

## Anno 1658.

In nomine Patris, Filii et Spiritus Sancti.

Januarius. 1. Voltam Nemes Tamás uramnál ebéden mind feleségestől. 12. Voltanak nálam Mikes Benedek, Mikes György, Kálnoki Farkas és Draut György[[360]](#footnote-361) uramék. 19. Összegyüjtvén a háromszéki hadakat Kálnoki Mihály uram Rétyhez, hogy táborba szállítsa Rédei Ferencz urnak parancsolatjából. Mikes Kelemen uram oda érkezvén, mindnyájan Rákóczy György urunk ő nga mellé hajlottanak és Kálnoki Mihály uram egye­dül maradott.[[361]](#footnote-362) Hoztak Fejérvárinak Kemenicsből levelet. 24. Urunk ő nga Rákóczy György Medgyes városát hadaival körülvévén, megadták a várost és a gyűlés, melyet Rédey Ferencz ő nga kezdett, végeztetett el Rákóczy György urunk ő nga által 31. Januarii ugyanott Medgyesen.[[362]](#footnote-363)

Februarius. 11. Mentem az Erdővidéki mustrára, mely celebraltatott Közép-Ajtán. Ebéden ugyanottan voltam Mikes Kelemen urammal együtt, hálni mentünk Köröspatakra Kálnoki Istvánné asszonyomhoz[[363]](#footnote-364). 14. Hozták meg, hogy a tatárok fel­jöttek a havasalföldi határba Brailához, melyhez képest urunk ő nga segítséget küldött bé a vajda mellé.[[364]](#footnote-365) 25. Mentem hálni asszonyom anyámhoz Oltszemire. 26. Mentem Zalánba nász­népivel Vásárhelyi István papnak Bakonyai Mihály pap leányá­ért, melyet az nap hoztak Hidvégire feleségül neki.[[365]](#footnote-366)

Martius. 8. Vittem feleségemet a cselédimmel együtt Brassóba a tatároktól való féltünkben.[[366]](#footnote-367) 11. Jött ki a vajda minden házaival Havasalföldéből a Barczára a tatárok előtt.[[367]](#footnote-368) 22. Volt nálam Horváth János uram ebéden.

Aprilis. 1. Voltanak nálam Vitkai Mihály, Horváth János uramék egy néhány katonákkal együtt ebéden. 14. Adott Isten ő felsége feleségemnek egy kis fiat Eleket, kit az úr Isten éltessen s neveljen nevének dicsőségére s lelkének üdves­ségére. Volt az nap virágvasárnap, mikor Isten Eleket adta szintén délben 10 és 11 óra között. 28. Hozták Kendefi Miklósné hugomasszony nehéz betegségét.

Majus. 2. Indultam Isten kegyelmességéből Kendefi Miklósné hugomat látni. Ebéd után mentem hálni Ugrára. 3. Martonfalvára. 4. Szászsebesre. 5. Boldogfalvára Kendefi Miklós uramhoz. 6. Égették fel a törökök a Lugoshoz való falúkat úgymint Szinérszeget, Bidust és Hodost. 7. Égették el a katonák is két vagy három falújokat a törököknek. 9. Éget­ték el a törökök Ilye felé Jófőt és Gerendet. 13. Jöttem el Boldogfalváról. 15. Reggel nyolcz órakor érkeztem Hidvégire, ebéd után mentem Brassóba. 23. Megbetegedett az édes kis Elek, keresztelték meg csak nagy hirtelen Brassóban. Voltak komák ifjú Herman Mihály az magyar pap, Gothárd Márton s Ötves Pál. 24. Mentem Brassóba igen szomoruan a kis Elek nehéz betegségét hallván. 27. Jöttem haza feleségemmel és az édes kis Elekkel együtt Hidvégire.

Junius. 2. Mentem Nyujtodra Mikes Zsigmondné[[368]](#footnote-369) asszo­nyom temetésire. Hálni mentem Csernátonba Domokos Ferencz uramhoz. 3. Mentem hálni Maksára Jankó László öcsémhez. 4. Jöttem Hidvégire.

Julius. 10. Indultam az táborra, mentem hálni Prásmárra. 11. Mentem a táborra Bozzára. 13. Szállottunk a tábor­ral az havasra. 17. Szállottunk a táborral a váron túl a kövesdi ösvényre. 22. Mentem a táborból Brassóba. 24. Jöttem Hidvégire haza. 31. Indultam Isten kegyelmességéből Fejér­várra a gyűlésre. Mentem ebédre Kőhalomba, hálni Sibergre.

Augustus. 3. Mentem Fejérvárra. Az nap választott az ország a székelység résziről engemet követségbe urunkhoz ő ngához Tasnádra. A vármegyék résziről volt követ Bethlen János uram, a szászoktól Beszterczei János Deák.[[369]](#footnote-370) Volt velünk püspök uram Csulai György uram is[[370]](#footnote-371). 4. Indultunk meg, men­tünk az nap Tordára. 5. Topára. 6. Zilahra. Az nap holt meg az én édes kicsin fiam Nemes Elek Brassóban, kit Isten vigyen bé az ő dicsőségibe. 7. Mentünk ebédre Somlyóra, hálni Kárasztelekre. Akkor tették koporsóba az én édes kis fiamat. 8. Mentünk Tasnádra. Ebéd után lött audiencziánk.[[371]](#footnote-372) Vacsorán voltunk az urunk ő nga asztalánál. 9. Lött válaszunk, ebéden ismét az ő nga asztalánál voltunk. Indultunk vissza ebéd után, mentek a követek hálni Somlyóra, én mentem Perecsenbe Szikszai Zsigmond uramhoz. 10. Mentünk ebédre a Meszes alá, hálni Középlakra. 11. Ebédre Sárdra Somboriné asszonyom házához, hálni mentünk Kolozsvárra. Voltam vacsorán Bánffy Zsigmondné nénémasszonynál. 12. Mentünk ebédre Tordán túl a szent-mihályfalvi rétre, hálni Szent-Királyra a Bánffy Zsigmond uram házához. 13. Mentünk a pokafalvi szálas erdő mellé, hálni Szeben mellé Kis Faludra Barcsai Ákos uramhoz.[[372]](#footnote-373) 14. Mentem ebédre Holczmanra. Virradtig mentem Persány mellé. 15. Kilencz órakor mentem Brassóba. 16. Mentem a táborba Kököshöz. Ugyanaz nap visszajöttem. 17. Ütöttenek ki a kurtányok[[373]](#footnote-374) a zajzoni úton s elhajtották a marhájokat s az falút elégették, utánna mentünk egy néhány zászlóval, de bé nem értük. 19. Csatára menvén Mikes Kelemen uram a Bozzára és az ellenségnek a derekára találván, igen meg­verte az ellenség Mikes uramékat, Donát Pált elfogván, fejit vötték. Bakó Istvánt is a marosszéki kapitányt elfogták, úgy Ugrón Boldizsárt és Jankó Boldizsárt.[[374]](#footnote-375) 20. Brassó alá jövén az ellenség, mint egy három vagy négy százan mi is kimentünk egy nehányan nemes emberek s csatáztunk vélek s az nap gyujtogatták meg a falukat is mindenütt széljel. 2l. Ment ki Herman Mihály uram tractára. Az nap temették el az édes fiamot. 22. Szállott a tábor Ó-Brassó végibe. 23. Vötték meg lllyefalvát. 24. Vötték meg Szent-Györgyöt. 25. Ment derekason véghez a békesség a brassaiak és az tatár, török, kozák és a vajdák között. 27. Mentek el innen Ó-Brassó végitől az ellenségek. 29. Takarodtak által az erdőn is. Istennek neve dicsértessék. Mindennyi sok pogányság is nem vette meg Bodolát, Prásmárt, Hermányt és Szent-Pétert, sőt csak meg sem hódoltak Hermány és Szent-Péter. 31. Mentem haza Hidvégire puszta falú-hely nézni.

September. 5. Kezdettem az őszvetés aratásához a hábo­rúság miatt. 23. Holt meg az öcsém kis fia Nemes Ferencz; az nap el is temették.

October. 2. Kezdettem el a buzavetést. 5. Kezdettem a zabaratást. 10. Választotta az ország a török impositiójából fejedelemmé Barcsai Ákos uramot ő ngát Segesváratt.[[375]](#footnote-376) 16. Voltam ebéden Basa Tamás uramnál. 17. Esküdtem meg Basa Tamás uram előtt Barcsai Ákos urunk ő nga hűségire Brassóban.[[376]](#footnote-377)

November. 11. Indultam meg mostani urunkhoz Hidvégi­ről, mentem hálni Somborra. 12. Mentem ebédre Oláh-Zsá­kodra, hálni Kórodra. 13. Mentem urunk ő nga eleibe a kocsárdi mezőre, ott ett urunk ő nga ebédet s ott is hált. 14. Mentünk urunkkal Balázstelkére. 15. Musnára. 16. 17. 18. 19. 20. Ott voltam. 21. Mentem az öcsémmel együtt ebédre Segesdre, hálni Dályára. 22. Ebédre Kőhalomba, hálni Hid­végire.

December. 13. Indultam táborba hazul, mentem hálni Kőhalomba. 14. Ebédre Sövénységre, hálni Dályára. 15. Ebédre Segesvárra. 17. Mentem Holdvilágra. 18. Medgyesre. 19. Alsó Bajonba. 21. Medgyesre. 22. Segesvárra. Vacsorán voltunk urunk ő nga asztalánál; meg is ajándékozott ő nga bennünket négy négy sing[[377]](#footnote-378) gránáttal. 23. Ebéden voltam Bethlen János uramnál.[[378]](#footnote-379) Hálni mentünk Mikes Kelemen urammal Szent-Lászlóra. 24. Ebédre Paratélyra, hálni Alsó-Bajonba. 26. Men­tünk Sövényfalvára ebédre a Kálnoki Istvánné asszonyom házához Mikes Kelemen uramhoz, ott is háltunk. 27. Mentünk ebédre Kutyfalvára, hálni Iklandra. 28. Mentünk Aranykutra. 29. Szovátra urunk ő ngához. 30. Kisértük ő ngát Káljánig. Onnan mentünk Kolozsra quartélyba. 31. Ott voltunk. Finitur annus. Laus deo et gloria in secula seculorum amen.

Volt ez az esztendő szegény Erdélynek valóban veszedel­mes pusztítója és fogyatója.

## Anno 1659.

Januarius. 1. Mentünk Bonczidára gyűlésbe. Az nap adták meg Bánffy György uram, Borzási János és Mészáros Péter uramék Szamosujvárt.[[379]](#footnote-380) 2. Mentünk rendelt seregekkel Szamosujvár alá, urunk ő nga bément a várba. Az hadak quartélyba oszlottak. Mi a háromszéki haddal Nimetibe. 5. Mentünk Szamosujvárba gyűlésre. Ismét mentünk vissza a quar­télyba. 8. Mentünk Dézsre gyűlésbe, hálni vissza a quartélyba. Akkor jött követségen az országhoz Rákóczy előbbeni fejedelemtől Kapi György uram és Bikk Sándor uram. 13. Mentünk ismét Dézsre gyülésbe. Akkor jöttek, meg elébbeni urunktól Tordai Ferencz és Pálfi István uramék. 15. Ismét volt gyülés Dézsen. 16. 17. 18. Indultam haza felé. 21. Mentem Hidvégire. 24. Volt Háromszék gyülése Léczfalván, melyben praesentáltam az ország levelét ő kegyelmeknek szólót. 30. Indultam meg estve Hidvégiről vissza Dézsre.

Februarius. 2. Mentem ebédre a quartélyba Décsére. 4. Mentem Dézsre. 5. Bocsátotta el a hadakat urunk ő nga. 7. Mentem Bonczidára Bánffy Zsigmondné nénémasszonyhoz. 8. Kolozsvárra. 9. Vissza Bonczidára. 12. Dézsre. 16. Mentem Hidvégire. 22. Indultam a beszterczei gyülésre. 26. Mentem Beszterczére. 27. Állott bé a gyűlés.[[380]](#footnote-381)

Martius. 1. Választottak commissárusokat Várad kézhez vételére:[[381]](#footnote-382) Rédei László[[382]](#footnote-383) uramot, Lázár György uramot, Farkas Ferencz uramot és Beszterczei János Deák uramot.[[383]](#footnote-384) Kővár kézhez vételére választották Torma István uramot s engemet s Gones Mihály uramot, de Torma uram nem érkezvén eljönni, ő kegyelme helyett volt egyik commissárius Szikszai Zsigmond uram. 7. Vitték el a Rédei Pál testét Beszterczéről. 14. Jött Beszterczére a tatár követ. 15. Holt meg szegény Lugosi István. 26. Bomlott el a gyülés. Az nap indult ki urunk ő nga Beszterczéről. Én mentem hálni Király-Németibe. 31. Hozták meg bizonyoson, hogy már Várad kéznél vagyon.

Aprilis. 1. Mentek bé a commissáriusok Váradba. 2. Érke­zett Budai Zsigmond uram Szamosujvárra Bécsből. 24. Indul­tam Isten kegyelmességéből haza felé. 29. Jöttem Hidvégire.

Majus. 22. Indultam meg a szászsebesi gyülésbe. 25. Mentem Szászsebesbe. 25. Állott bé a gyülés.[[384]](#footnote-385)

Junius. 15. Végeződött el a gyülés; ugyanakkor hazafelé indulván. 18. Estve jöttem Hidvégire.

Julius. 8. Mentem Szent Györgyre a derék székre. Választottuk vice-királybirónak Székely Bálint uramot; az nap visszajöttem.

Augustus. 7. Hozták urunk parancsolatját, hogy kimen­jünk Tordához a keresztes mezejére mustrára. 14. Küldöttem a feleségemet Brassóba, akkor el a falusiak.(!) 17. Mentem Bras­sóba. 18. Jöttem haza. 19. Indultam a keresztes mezejére. 23. Érkeztem meg a keresztes mezejére. 26. Vetettük fel a porta contentatiojára való adót minden personára, valaki az hazában lakik, egy egy tallért.[[385]](#footnote-386) 29. Éjjel meghozván a hírt, hogy Rákóczi György előbbeni urunk ő nga az Almás vize mellett szállott táborba, reggel mindjárt az egész tábor felülvén a táboron kívül seregekben álla mind addig, míg az úr Kemény János[[386]](#footnote-387) uram ő nga Gerendről oda érkezék. Béérkezvén a táborba urakkal, őnagyságokkal s tanácsurakkal lóra ültenek és kéjövén a mezőre, a nemességet s hadnagyokat összvehíván urunk ő nga proponáló, hogy Rákóczi urunk jövetelinek egyik oka az ő nga fejedelemségének nem szenvedése. Azért ő nga igen szépen declarálá magát, hogy ha csak az ő nga fejedelemséginek letételiben áll a békességben való megmaradás Isten oltalmazza ő ngát, hogy annak stabilialásáért csak egy gyer­meknek is vére kiömöljék. Ha Isten megszabadította Kemény János uramot,[[387]](#footnote-388) küldjük el elébbeni urunkhoz s ha azzal lecsen­desedik ő nga, hogy urunk a fejedelemséget letégye, jó szívvel megcselekszi s ha az országnak úgy tetszik, Kemény János uramot tegyük fejedelemmé. Mely dolog tetszvén az egész ország statusinak, Kemény János uramot ő ngát előbbeni urunkhoz expediálván fogadók, hogy ott megvárjuk és így a tábor helyben szálla. 30. Estve későn érkezék hír a táborra, hogy meg akarják ütni éjszakában a tábort; felülénk és ren­delt seregekben állván mind menénk a Letonig, ott megszáll­ván, hajnalba ismét megindulánk. 31. Jó reggel Décse és Miriszló között a réten megszállánk.

September. 1. Jó reggel megindulván, mentünk Fejér­várra. A táborba a mi kevés megmaradott vala Csügedhez a Maros két felin megszálla. Estve urunk ő nga megindulván Déva felé, a tábor elszélede, sőt még az ő nga fizetett hada is mind elhagyák; nem sokad magával ment el Dévára. Mi is a mi kevesen háromszékiek és csikiak maradtunk vala, meg­indulván, megszállánk az ohábai határon. Onnan jó hajnalba megindulván, mentünk ebédre Kis Selykre, hálni Salajiba. Onnan éjszaka megindulván, mentünk a zalaknai határra s ott megszállánk. 3. Megindulván, mentünk hálni Sibergre, onnan megindulván Mikes Kelemen urammal, Haller Péter és Mikes György urammal, menénk virradtig Somborra. 4. Ebédre jöttem haza Hidvégire. 8. Küldöttem feleségemet Brassóba tutioris permansionis causa[[388]](#footnote-389). 22. Indultam a marosvásárhelyi gyülésbe. 24. Érkeztem Maros Vásárhelyre. 26. Gyült bé a templomba a nemes országv, Mikes Mihály[[389]](#footnote-390) uram lévén követe Rákóczi György urunk ő ngának, akkor proponálta követsé­gét, mely következendő volt:

A mi kegyelmes urunk ő nga a nemes országot fejedelmi kegyelmességgel köszönteti. Mivel ő nga látja, hogy a török nemzet Erdélyre fenekedik, s nincsen az országnak semmi remediuma[[390]](#footnote-391), a melylyel ellene állhatna a töröknek, mert pénzt kér s a sincsen s fegyverrel kellene ellene állani, az is nin­csen. De mivel Isten ő ngának mind pénzt adott, mind pedig­len fegyvert, ő ngának volna módja benne, hogy vagy pénzzel, vagy egyébképpen lecsendesíthetné. Azért ő nga legitimus feje­delem lévén, noha egy kevéssé méltóságos székéből kilépett volt, abban tartván az ország akkori securitássát, electiót nem kiván, hanem a kik az ő nga patrociniumát[[391]](#footnote-392) vészik, azokat kész ő nga megoltalmazni mind pénzével, fegyverével, sőt véré­vel is. Ezt meghallván a nemes ország, a választételt más napra halasztá. 27. Voxolván az ország minden ellenkező vox nélkül ő ngát acceptálok s Mikes Mihály uramot visszabocsátok jó válaszszal[[392]](#footnote-393) 28. Expediálá[[393]](#footnote-394) a nemes ország a mlgos Rákóczi György urunkhoz ő ngához ad vocandum a Tekinte­tes és Nagyságos Gyerőmonostori Kemény János urat ő ngát Petki István, Kapi György és Hermán Mihály uramékat ő ngokat s ő kegyelmeket több becsületes főemberekkel együtt. Délután négy óra tájban megindulván, mentünk Radnotra s mindjárást audiéncziánk leve ő ngától szemben lettünk, s az követséget az úr Kemény János uram ő nga proponálá, s vacsorán fenn voltunk az ő nga asztalánál. 29. Indultunk vissza Radnotról Vásárhelyre, ugyanakkor urunk ő nga is utánunk mindjárást megindult, s az nap jött bé ő nga Maros­vásárhelyre.

October. 2. Indultam Isten akaratjából Vásárhelyről haza felé. 4. Mentem haza Hidvégire. 11. Urunk ő nga elérkezvén, mentem ő ngával Törcsvárához. 14. Urunk ő nga parancso­latjából Mikes Kelemen urammal s több háromszéki nemes emberekkel mentünk a vajdához igen sietséggel Ruharba. 15. Onnan visszaindulván, urunk ő nga eleibe mentünk a korcsomákon innen lévő köves hágóban, onnan visszatérvén urunkkal ő ngával, ő nga lött szembe a havasalföldi Mihály vajdával[[394]](#footnote-395) az országúton túl az réten nagy solemnitással,[[395]](#footnote-396) urunk ő nga a vajdával együtt ment a vajda sátorába, mely volt felvonva a Dombovicza mellett túl a palló véginél; ott confederálván a fejedelem a vajdával, s Erdély országa Havasalföldivel, ebédet ott ettünk a vajda sátorában. A vajda urunkat ajándékozá meg egy szerszámos fakó török lóval s egy veres bársony galléros hiuz- mállal[[396]](#footnote-397) bélelt mentével. Az urakat ismét egy egy kaftán­nal s egy egy darab materiával, két darab posztóval. Ugyanaz nap visszaindulván, jöttünk vissza Törcsvárához.[[397]](#footnote-398)

November. 1. 2. 3. 4. Mentem Szentgyörgyre a székbe, hálni mentem Várhegyre. 5. Mentem Nagy Borosnyóra az mustrára; onnan ment Mikes György uram ötszázad magával Havasalföldbe, a több hadak pedig mentek Szászvároshoz táborba. 13. Indultam meg Hidvégiről Szikszai uramék láto­gatására. 16. Jöttem Malomfalvára. 17. Hozták a székekre és vármegyékre urunk ő nga parancsolatját, hogy személy szerint felüljünk. 18. Indult feleségem Nagy Bánya felé Malomfalváról. 21. Verte meg Jászvásárnál Duca vajda[[398]](#footnote-399) az tatárokkal Kosztán[[399]](#footnote-400) vajdát s az Erdélyből s Magyarországból véle bement magyarokat, holott veszett hat vagy hét ezer magyar. Gene­rálissa volt Mikes Kelemen uram, honnan maga is alig szala­dott az Ojtozon ki. A vajda pedig Havasalfölde felé szaladott ki a Bozzán. 22. Verte meg Szejdi Achmeth basa budai vezér a méltóságos fejedelmet Rákóczi Györgyöt, holott maga vitézűl forgolódott, de a generálisai csak oda hagyták; ott is veszett másfélezer magyar. 23. Volt Fekete Gyergyónál harcza Minye vajdának, holott nem sok magyar esett el. A törökök a sánczba szorulván, a Minye vajda hadai is hátra szállottak, jobban akarván a dologhoz készülni, hogy másnap a várat felverjék. De az alatt meghallván e híreket Minye vajda. 15. Havasalföldiből Erdély felé közelgetni igyekezék. Az nap én Malomfalváról megindulván, mentem Bogácsra. 24. Mentem a küküllővármegyei nemességgel Nagy Ekemezőre, holott hallottuk meg a vaskapui harcznak kimenetelét, onnan megtérvén mentem hálni Medgyesre. 25. Mentem Héjjasfalvára. 26. Kő­halomba, 27. Jöttem Hidvégire.

December. 3. Minye vajda nem bízván magát Havasalföldiben, jött ki Rosnyóra. 8. Mentem Brassóba; az nap Cserei Farkas érkezvén olyan hírrel, hogy Rákóczy fejedelem ő nga kiment az országból. 14. Indultam az háromszéki nemes­séggel Barcsai Ákos fejedelemhez ő ngához, mentünk hálni Köpeczre. Ott meghallván, hogy Minye vajda Csikra szállott, éjszaka utána mentünk harmincz lóval, hogy csikiakot felvévén, Minye vajdát megfogjuk, de a csikiak pártját fogván inkább hogy nem mint mellénk feltámadjanak, alig szaladánk ki Csikból s mentünk hálni Olosztelekre. 16. Mentünk Kaczára, ott értük el Basa Péter uramot. 17, Mentünk Garatra, hálni Siberkre, oda érkezvén Gyárfás Pál uram, meghozá bizonyoson, hogy Rákóczy fejedelem előtt szaladna Barcsai Ákos fejedelem a törökökkel együtt és már Mikes Mihály uram Medgyeshez érkezett egy nehány ezer lóval, melyhez képest visszafordítván a ló száját, haza felé gondolkodánk. 18. Mentünk ebédre Dakra, hálni mentem Hidvégire. 19. Mentem Brassóba. 21. Jött meg feleségemtűl Farkas Mihály Szilágyból. 25. Tatár hírt hirdetvén a kézdi s orbai nemesség s köz­ség, Mikes György uram összvegyűjtvén minden rendeket, fel­ment az Ojtozba, holott semmi nem lévén az hírben, onnan visszatérvén kezdették a nemesség jóvait prédálni s házakot rontani a községgel együtt a lófű és darobontság. 27. Voltam aszonyomanyámnál ebéden, holott jelen lévén Basa Tamás, Kún István s Kálnoki Mihály uramék több becsületes embe­rekkel együtt hozák meg, hogy Basa uramnak s Kún István uramnak mindeneket elprédálták; felkelvén ebédtől eloszlot­tunk nagy szomorúsággal. 31. Naponként öregbedett a prédálás.

És így végeződék el ez esztendő, melyben Isten ő felsége igaz itiletiből mind országunkban s mind országunkon kívül valóban a mi kezünknek munkája szerint fogyata, s ostoroza, pusztíta és ronta; de mégis ő felsége irgalmasságát rajtunk fenntartotta s teljességgel mindenestől a mi érdemünk szerint e földről ez egyuttal el nem törle várván megtérésünket.

## Anno 1660,

cujus principium fuit admodum periculosum.[[400]](#footnote-401)

Januarius. 1. Voltam Brassóban Rákóczy fejedelemtől való féltemben.[[401]](#footnote-402) 13. Virradólag vették meg Törcsvárát Mikes Mihály uramék titkon ütvén éjjel rajta. 14. Hozták a Mikes Mihály uram levelét a városnak, hogy meghódoljanak s nekünk is nemességül hogy ki menjünk. 16. Ment a biró Hermán Mihály uram tractára Mikes Mihály uramhoz a bolonyai csorgóhoz a békesség felől. 17. Mentem ki Szent Péterre Daczó Gergely urammal a Brassóban levő nemességtől követ­ségbe Mikes uramhoz. 18. Mentem vissza minden jó válasz nélkül Brassóba a nemességhez. 19. Mentünk mindnyájan nemességül a kik Brassóban voltunk Prásmárra, mint mészár­székre többire. 21. Mentünk a Mikes urammal lévő hadakkal együtt Hermánba. 22. Éjszaka ütöttek Péter Deák, Kálnoki Mihály, Daczó János uramék a moldvai s havasalföldi hadak­kal Törcsvárára, de által nem jöhetvén vissza tértenek re infecta. 23. Mentünk az hadakkal Keresztényfalvára. 24. Men­tünk Mikes Mihály urammal Törcsvárához, ismét visszajöttünk Keresztényfalvára. 25. Mentünk Höltövénybe. 26. Akaszttattuk fel Bögözit a kóborlásnak egyik authorát. 27. Hirt hozván, hogy ismét reá akarnak Törcsvárára Péter Deákék az oláh hadakkal ütni. 28. Mentünk oda az hadakkal. 29. Ott mulat­tunk. 30. Nem jövén reánk az oláh hadak, mentünk Keresz­tényfalvára. 31. Ismét az egész hadakkal szállottunk Prásmárra.

Februarius. 1. Mentem bé Brassóba. 2. Verték meg Szotyori Györgyöt Brassóban a bólonyai kapúban a vargák Törcsvára megvételiért. 3. Mentem ki Prásmárra. 10. Hus­hagyó kedd lévén, voltam Mikes Mihály uramnál vacsorán. 14. Mentünk az hadakkal Prásmárról Hermánba. 15. Jött Hermánba Mikes Kelemen uram feleségestől s Kálnoki Istvánné asszonyommal. 16. Voltam Brassóba. 17. Fogták meg Basa Péter uramot s vitték Hermánból Fogarasba. Az hadakkal mentünk Bodfalvára. 18. Jött Basa Péterné asszonyom Bodfalvára Mikes uramhoz intercedálni az uráért. 19. Ott mulattunk. 20. Mentünk Höltövénybe az hadakkal. 21. Hozták ki a Brassóban levő nemes asszonyokat Höltö­vénybe, hogy megeskettessenek Basa uram jóvai és hol léte felől. 22. Mentem a nemes asszonyokkal együtt bé Brassóba.

Martius. 2. Mentem Szent Györgyre a székbe. 4. Felel­tettem Oltszemin a prédálásról. 5. Indultam Isten akaratjából Szebenhez, lévén parancsolatunk, hogy mennénk generális mus­trára. 14. Ment a kapitán Mikes Kelemen uram Sellenbergre a fejedelemhez Rákóczyhoz ő ngához. 19. Mentem a kapitánnal együtt Sellenbergre;[[402]](#footnote-403) az nap vissza is jöttünk. 21. Mentünk ismét Sellenbergre. 22. Volt Sellenbergen az vármegye mus­trája; az nap haza is bocsátotta a fejedelem a vármegyéket. 26. Bocsátották el a háromszéki hadakat; én indultam Nagy Bánya felé.

Aprilis. 7. Kereszteltettem meg Nagy Bányán kis fiamot Jancsit. 30. Hozták meg a hirét Nagy Bányára, hogy a török elégette a hajdú városokat és eloszlott a hajdúk tábora.

Majus. 1. Jöttek Szikszai uramék Ujlakról Bányára. 2. Jött meg a sógor Szikszai György uram a táborról. 3. Men­tem Szikszai Zsigmond urammal Kővárba a fejedelemasszonyhoz, mikor Erdélyből utolszor kiment, az nap visszamentünk Bányára. 18. Megértvén bizonyoson, hogy a török Erdélybe bément s az fejedelem ő nga Gyalúnál akar vélek megharczolni, indultam én is ő ngához Pelei Ferencz és Szikszai György uramékkal oda, mentünk hálni Remetére. 19. Sós­mezőre. 20. Péterfalvára. 21. Mentem az apahidi akasztófához: onnan néztem miképpen szállott a török tábor Szomosfalvához és így elrekedvén a fejedelem táborától, mentem hálni a bonczidai berekben. 22. Háta megett akarván elmenni az törökök­nek az fejedelem táborára, mikor érkeztünk volna Csomafájához, ott hallottuk az ágyúlövéseket, melyből eszünkbe vevén, hogy a harcz elkezdődött, sietséggel nyargalást menvén a harcz felé, mikor a kajántói béreczre érkeztünk volna, valami lovasok ránk rugaszkodván szemközben s hátunk megett lovasok lévén nem tudhattuk ha magyar-é vagy török? Megoldván a kereket Kavási felé valóban elvivők a risát, s mentünk hálni Pánczél Csehen túl a völgyben, de ott sem bizván, Kővár felé vettük utunkat. 23. Kővárhoz érkezvén a várba bé mentünk és ott hirré adatván, hogy a szegény fejedelem hadát megverte a török, sőt maga is sebben esett, úgy szaladtunk; mentem estvére Nagy Bányára. 26. Jött Torma István uram mind feleségestől Nagy Bányára. 28. Jött Bánffy Dénes uram oda.

Junius. 4. Jött Ebeni István uram Bányára. Mentünk Szikszai uramékkal mind cselédestől hálni a nyiresi szigetbe. 5. Mentünk Ujlakra. 6. Mentünk Szikszai urammal Csehbe Barcsainé asszonyom ő ngához. 7. Holt meg ama nagyhírű, nevű s méltóságú magyarok csillaga Istenben elnyugodt fejedelem Rákóczy György uram ő nga az gyalúi harczon vitézűl forgolódásában rajta esett sebekben a magyar nemzetnek nagy szomorúságára s kárára. Ugyanazon napon meghallván, hogy a törökök kiindultanak Bonczidától, indultunk Barcsai Zsigmondné asszonyommal ő ngával Huszt felé, mentünk hálni Gardafalvára. 8. Az asszonyok Váralja felé menvén, mi Szik­szai urammal mentünk Nagy Bányára, honnan valami kevés egyetmást magunkkal vivén. 9. Mentünk Nagy Szöllösre. 10. Husztra. 12. Voltam az úrnál Rédai Ferencz uramnál ő ngánál ebéden. 14. Költöztünk fel az várba. 16. Indultam Rédei László urammal ő ngával és Szikszai Zsigmond urammal Husztról a budai vezér Sejdi Achmet basa táborába. Barcsai Ákos erdélyi méltóságos fejedelemhez ő ngához mentünk ebédre Viskre, hálni Remetére. 17. Szathmárra. 18. Majténhoz. Ott értük a vezér táborát a fejedelemmel együtt. 19. 20. Ott mulattunk. 21. Mentünk Báthorhoz a táborral együtt. 22. Mihályfalvához. 23. Adorjánhoz. Oda érkezék fővezérnek Kuprilli Achmet basának egy csauzza, a ki mind maga a vezér levelét, mind pedig főszerdály Ali basa levelét hozá a fejede­lemnek, melyben parancsolák, hogy mindjárást a fejedelem ő nga Ali basához menjen. 24. Mulattunk ott Adorjánnál. 25. Mentünk Váradhoz. Rédei László uram Adorjántól ment Szent Jobbra. 26. 27. Mulattunk Váradnál mind a Sejdi táborával együtt. 28. Megindulván a tábor, mentünk Fekete Bátorhoz. 29. Mentünk a fejedelemmel Jenőhöz, velünk lévén Musztafa bég a székesfejérvári bég az ő hadával. Ott megértők, hogy Ali basa megszállja Váradot, honnét mindjárást a fejedelem visszabocsátá az váradi főembereket, hogy hírt tennének Vára­don. 30. Jenőnél elmaradván tölünk Sejdi basa, mi a fejede­lemmel és Musztafával mentünk Lippához.

Julius. 1. Lippától méne haza Bánffy Zsigmond uram több nemes emberekkel együtt. Mi Tömösvár felé indulván megértök, hogy Ali basa Tömösvárról Arad felé indult, mely­hez képest megszállánk a rákosi völgyben, s onnan külde Musztafa Ali basához, megjelentvén, hogy mégyen a fejedelem. 2. Egyeztünk meg Aradnál az Ali basa táborával. Az nap lött szembe a basa a fejedelemmel megkaphtánozván a feje­delmet. Onnan elbocsátván szállásunkra bennünket, annál hama­rébb utánunk jövének és a basa sátora mellé szállítának, elköltöztetvén bennünket elébbi szállásunkról. 3. Megindulván a tábor Aradtól, szállottunk Csugorfalvához, ott Sejdi Achmet basa az erdőben lesben állván maga fizetett hadaival, mihelyt a basa megszálla, hirtelenséggel a lesből a basa sátorára ütvén és a jancsárokat széjjel kergetvén, Ali basát megijesztette és ott nem sokáig mulatván, elment a maga táborára. 4. Szálla a tábor Jenőhez, holott mi is magunknak tágas megszállásra való helyet választván megszállánk. Azonban valami jancsárok előjövén körülöttünk 14 öreg jancsár sátort vonának fel, több egy nehány apróbb sátorokkal együtt, minket mint valami kert­ben éppen békerítének, mely sátorokban voltának két csorbaziaságalja[[403]](#footnote-404) (!) jancsárok, kik szüntelen éjjel nappal vigyáztanak réánk és lovastól sohuvá nem bocsátottanak, gyalog szabad volt széjjel járnunk a táboron. 5. Lött szemben másodszor a feje­delem az basával. Az nap bocsátá a fejedelem Erdélybe Szikszai Zsigmond, Sárpataki Márton, Balog Ferencz és Erdélyi György uramékat többekkel együtt. Ugyan ő kegyelmekkel küldé el a fejedelem Ibrányi Mihály uramot, hogy az Pojánon kerüljön ki Váradra és ne engedje megadni, melyre rá is ígéré magát, hogy bizony lábbal vonatja ki magát Váradból, mely úgy is lőn. Az nap jövének Erdélyből Daczó János és Jankó László uramék. 6. Bocsátá vissza urunk Daczó uramat, Zsuki Ferencz, Szilvási Boldizsár, Széki István, Árkosi Mikály, Csiki László, Gálfi János, Bencsér Pál, Domokos János, Földvári Ferencz és Alvinczi uramékat többekkel együtt. 7. 8. Lött szembe urunk ő nga a basával harmaduttal. 9. Megindulván a tábor Jenőtől, szállottunk a Kőrös vize mellé. 10. Ott mulat­tunk. 11. Szállottunk Fekete Bátorhoz. 13. Szállottunk Üregd s Jánosdi között a tövisesbe. Ott temettünk el egy szász fellajtárt.[[404]](#footnote-405) 14. Szállottunk Várad alá, Szöllösön felül a feredő felé vonván a basa sátorát s a fejedelmet is csak közel a vezér sátorához szállítván. Akkor fogatá meg Haller Gábor uramot a basa. Ugyanakkor vivék el az mellettünk lévő jancsárokat egyik csorbásia alját. 15. A basa sátorát elvivék és vonák Velencze felé csak közel az darabontok fűvire, hová minket is szállítottanak csak közel a vezér sátorához igen sáros helyre. Akkor éjszaka tettenek mind az várból ki, s mind kül bé isszonyú lövéseket és ordításokat. Ugyanaz nap kezdék a Szent István nevű szöllöhegyen csinált sánczból bélövöldőzni a várba, mely sánczba volt az jenői Hasszám basa. 16. Sánczot vetvén a Körös felől. 17. Kezdették abból lőni az aranyas bástyát, mely sánczban volt maga Ali basa. 18. Csatár basa tengeren túl való fő Kara Aga bésánczolván magát, Péntekhely útczában kezdé lőttetni a várat. 19. A basa parancsolatjából a fejedelem ő nga a basa levelét küldé bé az várba Boros Ist­vántól. 20. Jött vissza Boros. 21. Minden fegyverünket elszed­vén, vivék az Ali basa Kihája[[405]](#footnote-406) sátorába. 23. Külde ismét a fejedelem a basa parancsolatjából Judától a zsidótól levelet a várba. 24. Jött vissza Juda. Az nap lövék el a várból a Csa­tár basa kiháját. 25. Lövék el a várból az Ali basa Reis-Efendijét. 28. A vezér Ali basa egy Kapucsi basát[[406]](#footnote-407) expediálván Barcsai Gáspár uramhoz követségre, a fejedelem engemet rendelvén ő melléje, velem együtt bocsátá el Gávai Miklós, Székely Zsigmond és Tornya Péter uramékat. Jöttem az nap Fekete Báthorhoz. 29. Jöttem Jenőre. 30. Jöttem Lippára, holott elhagyván a török követet s véle együtt Gávai uramékat. 31. Tornya Péterrel én megindulván jöttem Jófűhöz.

Augustus. 1. Jöttem reggel 7 órakor Dévára Barcsai Gáspár uramhoz. Ebéd után mentem Boldogfalvára Kendefi Miklós uramhoz. 2. Mulattam Boldogfalván. 3. Jöttem Dévára. 4. Megindulván Déváról locum tenens Barcsai Gáspár uram­mal együtt mentünk Szászvárosra hálni. Oda érkezett Hácsoki Péter egy csauzzal portáról; ugyanoda érkezék Molduvából is egy boér egy csauzzal együtt. 5. Mentünk Alvinczre ebédre hálni Fejérvárra; ott találtuk Lázár György uramot. 6. Ott mulattam. 7. Locum tenens[[407]](#footnote-408) uramék expediálván, indultam meg Fejérvárról; mentem hálni Nagy-Ekemezőre. 8. Ebédre mentem Medgyesre, hálni Valdhidra. 9. Ebédre Segesvárra, hálni Szász Kézdre, onnan virradtig Sövénységre. 10. Jöttem haza Hid­végire. 15. Mentem Háromszék gyűlésébe Kökösbe, holott Basa Tamás uram substituálta maga helyett Daczó János uramot. 25. Mentem Prásmárra Basa uramhoz, hálni jöttem Hidvégire. 27. Kelletett megadni Váradot a praesidiumnak kevés volta miatt Ali basának Ibrányi Mihály elveszése után, mert a míg élt, még csak nem is mértek emlékezetet tenni a várnak feladása felől, a mint mások relatioiból értettük.

September. 4. Hozták locumtenens uramék levelét, mely­ben hivattak ő kegyelmek a dézsi mezőre jó hadi apparátus­sal gyűlésbe ad 5-tum Septembris. 6. Hallottam meg nagy szomorusággal Váradnak török kézhez való jutását a keresz­ténységnek nagy romlására. 18. Mentem Léczfalvára mustrára, onnan mentünk hálni Csernátonba Barabás Péter uramhoz. 19. Hajnalban Futasfalvára ütvén, a koborló latrokat együtt találván egy néhányat közülük levágának, kit felakasztának. Az ott való mester a templom híjára[[408]](#footnote-409) felszorulván, ugyanott meglövék és a templomba aláesvén, kivonák az templomból s fejét vövék. Onnan megindulván meghozák, hogy a felvidékiek Torjához a kastélyhoz gyültenek, hová alámenvén s szembe akarván vélek szállani, a mellettünk lévő lófűség mind hadnagyostól elfutának s minket oda hagyának; mi is osztán ellenek nem állhatván, megfutamodánk s Csernátonig mind űzének A futásban az inasommal a ló elesvén, megvagdalák. Mentem az nap Hidvégire. Ugyanaz nap éjszakán szaladott hozzám Hidvégire Mikó Mihály[[409]](#footnote-410) öcsém Bernád Ferenczczel együtt. Hajnalban nem bizván magunkat, mentünk által Veresmartra. 20. Jöttünk által Hidvégire s ismét mindjárt mentünk Föld­várra s ott háltunk. 21. Ment Mikó Mihály öcsém Bernád Ferenczczel a szászok közé szüretni, én mentem Brassóba. 22. Jöttem Brassóból Hidvégire. 23. Indultam Isten akarat­jából a fejedelem Barcsai Ákos ő nga eleibe; mentem hálni Halmágyra. 24. Ebédre Sárosra, onnan Murgandára, ott meg­egyezvén Barcsai András urammal mentünk hálni Mogurára. 25. Ebédre Musnára, hálni Medgyesre. 26. Mentünk Istvánházára. 27. Tordára. 28. Mentünk a gyalúi rétre, ott találtuk a fejedelmet ő ngát; az nap ott mulattunk. 29. Mentünk a fejedelemmel együtt Kolozsvárra. 30. Temették el Daniel Ferencz bátyámot; ugyanaz nap adta a fejedelem nékem vissza Sassárt.[[410]](#footnote-411)

October. 1. Indult el a fejedelem Kolozsvárról Radnot felé. Én indultam Bánffy Zsigmond urammal s Hajdú Györgygyel Kővár felé; mentünk ebédre Pánczél Csehre, hálni Csobánkára. 2. Ebédre Kővárba, onnan mentem hálni Nagy Bányára. 6. Foglaltam el Sassárt. 12. Indultam Isten akaratjából Bányáról Erdélybe, mentem hálni Ujlakra. 13. Széplakra. 14. Ugrocsra. 15. Sólyomkőre Szikszai György sógorhoz. 16. Szovátára. 17. Malomfalvára. 19. Ebédre Maros-Vásárhelyre, hálni Zágorba. 20. Segesvárra. Ott hallottam meg, hogy ismét elvette a feje­delem jámbor szolgálatomért Sassárt. Az nap állott bé a gyűlés. 28. Házasodék meg a fejedelem Barcsai Ákos ő nga Bánffy Zsigmond uram léányával Ágnes kisasszonynyal csak hamarjában s katona módon. Az nap jött feleségem is asszonyomanyámmal és Bánffy Zsigmondné nénémasszonynyal együtt.

November. 3. Indultam gróf Rédei László urammal ő ngával Háromszék felé az háromszéki főkapitányságnak íntroductiojára. 7. Mentünk ebédre Arapatakára, hálni az aldobolyi rétre. 8. A háromszéki nemesség a vitézlő rendek elégyülvén ott a rét szélén lévő dombra, gróf Rédei László[[411]](#footnote-412) úr is lóra ülvén a commissáriusokkal s magával levő becsületes emberek­kel s szolgáival együtt arra felé nyomulánk, tul is a vitézlő rend felénk közelítvén, ott az réten introducálák a grófot főkapitányságra. Onnan visszamenvén a szállásra, esküvék meg a főkapitányságra. Vice kapitánynak esketék Dónát István uramot addig, míg Kálnoki Mihály uram megszabadul. 9. Vissza­indulván a főkapitány a dobolyi rétről, szállott a mogyorosi rétre és ott hált, én mentem Hidvégire. 10. Mentünk Kőha­lomba. 11. Szász Kézdre. 12. Segesvárra. 13. Mentem asszonyomanyámmal s Bánffy Zsigmondné asszonyomnénémmel s fele­ségemmel Mogyorosra. 14. Mentem Czikmántorra, hálni Gyalakutára. 24. Hozták Lázár György uramnak a fejedelem levelét, melyben hivatta ő kegyelmét az fejedelem. Akkor hallottuk a Kemény János uram ő nga indulását. 26. Indultunk Maros-­Vásárhelyre akkorrá virradólag ölték meg Barcsai Gáspárt Örményesen az úr hadai. 28. Virradólag érkeztek az úr Kemény János hadai Maros-Vásárhelyre. Az nap mentünk mi is az úr eleibe Csáváshoz, Sárpataki Márton, Bodoni György, Domokos János és Alsó János. uramékkal mi és több becsületes emberek. Estvére jött bé az úr. 29. Nagy András nevű hadnagyot küldvén az úr Lázár György uram után, hogy elhoznák, Szent Demeteren találván szegény Lázár György uramot, hitelekre eljött vélek és midőn a vadasdi hágon ki mentek volna a hegytetőn, megölték és fejét vették s megfosztván a testét mezitelenen visszaküldötték Szent Demeterre. 30. Akasztata fel az úr két katonát Vásárhelyen a pellengére a fosztogatásért.

December. 3. Hozták Haller Gábor és Bethlen János uramékat Várhelyre.[[412]](#footnote-413) 7. Mentünk ki az urral a csíki és háromszéki hadak eleibe, holott összeeskete bennünket, egész székelységűl az úr Kemény János uram ő nga. 9. Mentenek az urak Régenbe. 11. Voltam Haller Pál uramnál ebéden Vásár­helyen. 14. Lött szemben Kemény János uram az urakkal együtt a fejedelemmel. 15. Jöttek az urak Vásárhelyre. 16. Mentek el Haller Gábor, Bethlen János uramék Vásárhelyről. 17. Jött oda Mikes Kelemen uram. 22. Ment el az úr Vásárhelyről Vécsre. Akkor jött az öcsém Vásárhelyre. 23. Ment el az öcsém. 27. Indultam a régeni gyűlésbe, mentem estvére Régenbe. 29. Hivatta az ország Kemény János uramot ő ngát Régenbe.

És így végeződék el az 1660-dik esztendő is, mely lőn valóban nyomorúságos, változó és veszedelmes. Ebben esék Várad is török kézbe az egész kereszténységnek nagy kárára s vesze­delmére. Laus deo et gloria in secula seculorum amen.

## Anno 1661.

Januarius. 1. Választotta a nemes ország szabad vox szerént minden ellenkező discursus nélkül fejedelemmé a méltóságos urat gyerő-monostori Kemény János uramat ő ngát régeni gyűlésünkben. Mely új esztendőben kezdendő új directió alatt újítsa meg Isten a mi megromlott, s utolsó veszede­lemhez közelített országunknak is elveszett békességét szent fiának érdemeiért, amen. 2. Készítették el az arra rendelt becsületes emberek a fejedelem ő nga eleibe adandó, avagy ő ngától acceptálandó conditiokat. 3. Esküdt meg ugyan a régeni templomban Kemény János uram ő nga az erdélyi fejedelemségre. Felmenvén a tanács-urak több főemberekkel s a statusokból is bizonyos számú emberek az templomból ő nga után szállására, szép pompával lekisirvén a templomban prédikáczió után meg lévén az esküvés ismét hasonlóképen viszszakisirtük ő ngát trombiták harsogásával. 4. Esküdtenek meg a tanács-urak s főrendek s az statusokból jelenlévő követek a fejedelem ő nga hűségire. 5. Ment véghez az ország s Barcsai Ákos uram ő nga között a tracta, ő ngának adván a nemes ország a görgényi, szent-péteri, bándi és zsuki jószágot bizonyos summáig s conditiokkal. 11. Mentem ebédre Szent Demeterre, onnan jöttem Gyalakutára. Estve általmenvén ismét Szent Demeterre, hoztuk Gyalakutára szegény sógorom Lázár György uram testét. 12. Vontuk bé a koporsót veres bársonynyal, czímereket szegezvén reája annak módja szerént veres tafotára irattakat, a gyalakuti prédikátor prédikálván a test felett. 13. Jött Gyulafiné asszonyom Gyalakutára. 14. Ismét viszszament. 16. Temettük el szegény Lázár György uram felmészárolt testét a gyalakuti templomban szép solemnitással. 18. Indultam Isten kegyelmességiből Gyalakutáról Hidvégire, jöt­tem hálni Héjasfalvára. 21. Jöttem feleségemmel együtt Hid­végire.

Februarius. 8. Mentem Szent Györgyre a székbe.

Martius. 30. Mentünk Nemes Tamás öcsémurammal és Szonda Tamás urammal Kománára hálni. 31. Mentünk Fogarasba Kemény Simon uramhoz ő ngához.

Aprilis. 1. Mentünk ismét vissza Kománára. 2. Jöttünk Hidvégire. 19. Volt nálam vice-ispán Székí István uram Mihácz urammal. 21. Jött hozzám asszonyomanyám, Kendefiné és Daczóné hugaimmal együtt.[[413]](#footnote-414) 27. Indultam a beszterczei gyűlésre, mentem hálni Mikvásárra. 31. Érkeztem meg Beszterczére.

Majus. 5. Szentencziázá meg Barcsai Ákos fejedelmet az ország, melyben ellenkező voxom volt bizonyos ratiokra nézve, melyben egyeztek az én voxommal Simény Gábor, Torda és Máramaros vármegyék.[[414]](#footnote-415) Az nap volt lakadalma Szentpáli János uramnak Kemény Boldizsárné asszonyommal.[[415]](#footnote-416) Az nap bomlott el az ország gyűlése. 6. Indultam Beszterczéről. 14. Jöttem Hidvégire.

Junius. 1. Isten akaratjából indultam öcsémurammal együtt a medgyesi ország gyűlésire. 3. Mentem Medgyesre. Az nap állott bé a gyűlés. 5. Volt pünköst napja. 6. Végződött a gyűlés, jöttem hálni Musnára. 7. Ebédre Szent Ágotára, hálni Koborra. 8. Ebédre Hidvégire. 21. Indultam meg a táborra, mentem hálni Szent Péterre. 24. Értem el az kapitánt Mikes Kelemen uramot,[[416]](#footnote-417) Moguránál mentünk Baromlakára. 25. Mentünk ebédre Felső Bajonba, onnan megindulván Alsó Bajon felé, esett a ló velem sebes futtába, mely esés miatt esett le a jobb vállam. Onnan vittek bé Alsó Bajonba. Bajonból vittek viszsza Medgyesre, ott vonták helybe a karomat. 26. 27. Mulattam Medgyesen. 28. Jött bé Vaskapúnál a pogányságnak az elein járója, de ismét viszszament. 26. Indultam ki Medgyesről a táborba, mentem hálni Maros Ujvárhoz a fejedelem táborára.

Julius. 1. Jöttek bé a pogányok hadai Vaskapún. 6. Indult meg a tábor Maros Ujvártól a fejedelem egy rész hadá­val, fizetett katonákkal, a vármegyékkel és székely székeknek némely részeivel szállott Décséhez. Petki uram[[417]](#footnote-418) a székelység nagyobb részével s valami kevés fizetett katonákkal szállottak Miklóslakához. 7. 8. 9. 10. 11. Ott mulattunk. 12. Petki uramnál lévő táborral szállottunk Kozslárdhoz. 13. Szállottunk Lámkerékhez. Akkor éjszaka hoztak Nagy Péterék két törököt s egy fejet. 14. Mentünk a Kapi uram mezei generális táborára, holott voltunk ebéden is; onnan mentünk viszsza a táborra. 15. Megindulván Lámkerékről, mentünk Örményszékeshez, holott háltunk. 16. Szállottunk Mihályfalvára feljül a malom­hoz; oda érkezett Teleki Mihály uram, hogy viszszatérjünk. 17. Viszszatérvén szállottunk N. Selyken alól a patak mellé. 18. Szállottunk a vizaknai tó mellé. 19. Mentem Szebenbe az hugomhoz Kendefi Miklósné asszonyomhoz, az alatt a táborra érkezvén a kik elé voltak, megindulván szállottak Bolyához, a hová én is éjszaka érkeztem. 20. Szállottunk a verdi malomhoz. 21. Estve későn megindulván, szállottunk a morgundai rétre. 22. Szállottunk meg Nádpatakánál, onnan mentünk a galaczi rétre. 23. Onnan megindulván a háromszéki hadak három zászló-alja katonával mentek által a Szilváson az újfalvi rétre. Petki uram a csíki hadakkal hat zászló-alja mezei katonával szállott a langodári rétre. Mi Mikes urammal kísértük Petki uramot Veniczéig; ott által kelvén az Oltón Venicze felé men­tünk a háromszéki hadak után az újfalvi rétre. 24. Mentem haza Hidvégire. 29. Voltam Brassóban.

Augustus. 4. Ment feleségem Brassóba Nemes Tamásné aszszonyommal. 25. Jött Lázár Györgyné hugomaszszony hozzám Hidvégire. 30. Hirt hozván, hogy a tatárok már az erdőn túl Oklandnál vannak, futottak el a falusiak; én az én cselédimet költöztettem Brassóba. 31. Mentem magam is Brassóba.

September. 5. Jöttem haza Hidvégire. 13. Mentem ebédre Nagy Ajtára Cserei János öcsémhez. Ott találtam Kálnoki Farkas öcsémet, onnan mentünk együtt Köpeczre. 14. Mentünk Barothra a táborra, honnan mindjárt megindulván Mikes uram, a táborral jöttünk ebédre N. Ajtára; én onnan jöttem haza Hidvégire. Az nap indultanak a brassai urak Ali basához sokad magokkal. Mikes uramnak híre lévén benne, küldött köve­teket hozzájok, akarván megtudni, mi okáért jönnek olyan felesen? 15. Tractálván egymással Mikes uram és a brassaiak, békével elbocsátották, noha olyan intentummal voltanak, hogy felverjék. 26. Mentem Szent Iványra az háromszéki gyűlésbe, holott olvasták el elsőbben az Kemény János uram ő nga leve­lét,[[418]](#footnote-419) azután a Montekukuli (!) levelét, utolszor az új választott fejedelem Apafi Mihály[[419]](#footnote-420) levelét, melyről midőn discuráltak volna, jöve oly hir, hogy a tatárok Köpecznél vagynak, mely­hez képest a község egymás hátán szaladott el. Azonban a mi keveset megtarthatánk bennek, kérének engemet Gyárfás Pál, Donát László és Jakab Deák uramék, sőt ugyan imponálák is, bogy Brassóba bémennénk s instáltak a tanácsnak, hogy írnának a szék mellett a választott új fejedelemnek Apafi Mihály ő ngának, hogy assecuratoriát nyerne Ali basától s béküldené, mely mellett kimehetnének hűségeknek praestálására. Mi azért onnan megindulván, mentünk hálni Brassóba. 27. A tanácsra felmenvén követségünket proponálok, melyre oly választ tőnek, hogy semmiképen nem lehet, holott egyszer vádoltanak, miképen lehetne másodszor mellettünk irni, holott ők megirták, hogy felverték volna a székelyek, ha bírtak volna vélek. Bárdi István fejérvári káptalan az Ali basánál levő brassai két pol­gárral bejövén Brassóba, a kapúkat mindjárást felfogták s senkit ki nem bocsátottak, még szolgáink közül is mind addig, mig minden vert aranyainktól, tallérunktól s ezüst marháink­tól meg nem fosztottanak. 28. Kezdette Bárdi István a főem­berek szállásit járni és minden jovokat hit szerint kikeresni s azokat elvenni.

October. 2. Ment el Péter Déák, Daczó János és Cserei György a török táborra. 4. Vitte el Bárdi István minden ezüst marhámot, melyek voltak Brassóba a szállásomon. 6. Mentem Hidvégire ugyanaz nap jött Lázár Györgyné hugom feleségem­mel együtt hozzám Hidvégire. 7. Ment bé hugomasszony felesé­gemmel együtt Brassóba. 8. Jött hozzám Cserei Györgyné haj­nalban a török táborról. 11. Indultam az öcsémmel együtt a török táborra Apafi Mihály fejedelemhez ő ngához. Mentem ebédre Nagy Ajtára Cserei uramékhoz, hálni Mikvásárra. 12. Ebédre Sövénységre, hálni Szász Kereszturra. 13. Mentem Kis Bunhoz Apafi Mihály fejedelemhez ő ngához; akkor ment az öcsém Nemes Tamás uram a fejedelem ő nga parancsolatjából vissza Brassóba. 15. Vétette fejét a vezér a Petki István uram királyfalvi gondviselőjének. 17. Szállott a tábor Kereszturon felül levő völgyre. Ugyanazon napon expediált a fejedelem ő nga praefectus urammal együtt Szebenbe a tanácsnak és a centumpátereknek[[420]](#footnote-421) megeskűtésire. Mentünk hálni Segesvárra. 19. Mentünk Szebenbe. Voltam vacsorán praefectus uramnál. 20. Expediáltuk a tanácsnak szóló levelet. 21. Voltak nálam vacsorán praefectus uramék. 25. Esküdtettem meg a szebeni tanácsot a centumpáterekkel együtt. 26. Indultam meg Szebenből, mentem hálni Verdre. 27. Sibergre. 28. Mentem Homorod Szent Péterhez a török táborra. 29. Ott mulattunk. 30. Szál­lott a tábor Veniczén alól Sárkány tájékára. 31. Ott mulattunk.

November. 1. Szállott a török tábor Fogaras körül. 2. Ott voltunk. 3. Indultam meg a háromszéki és csiki hadakkal, mentem hálni Felmérre. 4. Keresztúrra. 5. Apoldra. 6. Men­tem Segesdre. Hozták oda Daniel Mihály öcsémet, Sárosi Gergely és Szonda Tamás uramot több több katonákkal együtt. 7. Mentem Nagy Szöllösre. Az nap esküdtem meg Segesden a fejedelem Apafi Mihály ő nga hűségire. 8. Mentem Nagy Szöllösre. 9. Vadasdra, honnan estve megindulván, mentem Rova mellé s ott háltam. 10. Szállottam Rovába; jött hozzám Pálfi István uram és a marosvásárhelyi biró Czifor János uram. 11. Mentem Szentrontásra. 12. Szent Gerliczére. 13. Kis Selykre. 14. Mentem Szent Ivánra. 15. Prodra. 16. Mentem virradtig Segesvárra, onnan megindulván, a fejedelemasszonyt ő ngát kisértem Szeben felé; mentünk hálni Szent Ágotára. 17. Holczmanba. 18. Megindulván Holczmanból jött a feje­delem ő nga a dályai bérczre asszonyunk eleibe s mind együtt mentünk Szebenbe. 19. A fejedelemmel indultunk a kis selyki gyűlésre, mentünk hálni Filendekre. 20. Kis Selykre. 21. Állott bé a gyűlés. Ugyanaz nap esküdtük meg Apafi Mihály uramot ő ngát a fejedelemségre a kis selyki templomban. 22. Tötte a fejedelem ő nga Kun István[[421]](#footnote-422) uramot székelyek főgeneralisává. 23. 24. Végeződött el a gyűlés. 25. Indult meg a fejedelem, ő nga Kis Selykről, szállottunk Csepercsőhöz. 26. Mentünk az Ali basa táborára Szelistyéhez. Ugyanaz nap mindjárt szembe lött az fejedelem ő nga Ali basával. 28. Ujólag szembe lévén Ali basa a fejedelemmel ő ngával, minden jóval ajánlá magát Ali basa mind a fejedelemnek ő ngának s mind pedig az országnak, igérvén arra is magát, hogy mint szeme fényére úgy vigyáz reánk s elegendő hadat is adván mellénk. Azután egy smaragdos medállal s kocsoktollal a fejedelmet megaján­dékozván, megkaftánoztatá a fejedelmet ő ngát; azután Basa Tamás, Kassai Ferencz és Kun István uramékot is. Ezek meglévén Isten gondviselése alá ajánlá és elbocsátá. Ugyanaz nap méltatlan voltomra a fejedelem ő nga mellett levő becsü­letes hazafiai tetszésekből ott lévő háromszéki uraimék kiván­ságokra eskettettem háromszéki kapitányságra; onnan a három­széki hadaknak egy részivel a fejedelem ő nga haza bocsátván mentem Szelindekre. 29. Mentem Lesesre. 30. Kőhalomba.

December. 1. Mentem haza Hidvégire. Kisirtenek haza Jankó Péter, Imecs Tamás, Ugron Tamás, Szonda Tamás, Szonda István, Kozma István, Vajna Gábor uramék több becsületes emberséges emberekkel együtt. 5. Mentem Maksára a Háromszék gyűlésébe, onnan jöttem hálni Szent Györgyre Daczó János uramhoz.

## Anno 1662.

Januarius. ------

Februarius. ------

*Martius.* ---------

Aprilis. 14. Indultam Isten akaratjából az hadakkal Mikolához a táborban; mentem ebédre Nagy Ajtára Cserei Miklós bátyámhoz, hálni Somborra. 15. Erkedre. 16. Miklóstelkére. 17. Szénaverősre. 18. Hidegkútra. 19. M. Madarasra. 20. Kamarásra. 21. Szent Gotthárdra, onnan a mikolai mezőre a fejedelem ő nga táborára. 22. Ebéd után megindulván Haller Gábor[[422]](#footnote-423) és Bethlen János uramékkal mintegy hatszáz székely lovasokkal, mentünk hálni Fejérdre, hová előnkbe jövén az udvari kapitány Barcsai Mihály uram, a havasalföldi hadak szerdályával[[423]](#footnote-424) Tudor kapitánynyal, ott töttünk dispositiot a következendő éjszakán és napon cselekedendő dolgokról. 23. Hajnal előtt megindulván, mentünk Kolozsvár alá, holott az urak feles számú katonákkal állottak a dandárban a szöllöben. Én a székely katonákkal lesben állottam az Kőmál megett való völgyben. Barcsai Mihály uram kétszáz katonával s meg annyi kurtánynyal a városon alól való berekben állott lesben. A híd-utczai kapura ellenkezett egy zászlóalja kurtány, de a németek a kőfaltól tovább mint a míg a lövő szerszám elért nem mentenek. Egy nehány német lovas muskotérosok jövén fel az Kőmálra, azokat megindítván, némelyek közülök nyakra főre mentenek alá a szőlőhegyen, a kősziklán nem találván az ösvényt. Onnan visszamenvén mentünk újabban Fejérdre. 24. Mulattunk ott Fejérden. 25. Fejérdről megindulván, szállottunk a pusztaszentmiklósi rétre az Szamos partra. 26. Veszteg ültünk. 27. Mentünk ellenkezni ujabban Kolozsvár alá, de nem jövén ki a németek a városból, ujabban visszamentünk a táborba. Ebéd után magam előmenvén a város alá egy néhány lóval, hivattam ki Bánffy Zsigmondné nénémet a városból Bánffy Farkas öcsémmel együtt; ott szemben lévén vélek, katonákat is rendelvén melléjek, kisirtettem Kocsárdig el, úgy mentenek bé Háromszékbe. 28. Érkezett a fejedelem ő nga a török és magyar hadakkal fel Kolozsvár felé s megegyezvén mi is ő ngával szállottunk a város Szent Péter nevű Hostáttján alól a Szomospartra. Azon nap az ágyúkat felvonván a partra, Felek felől kezdettük lőni a várost. 29. Csináltunk éjszaka sánczot a temető mellé, melyből aztán lőtték a várost. Az nap fogatá meg urunk ő nga Mikes Kelemen uramot. 30. Éjjel csináltattunk más sánczot a szabók bástyája ellenében, melyből lőtték a bástyát; az nap indították Mikes uramot Fogaras felé.

Majus. 1. Ujabban is a belső sánczot megerősítvén, vonták belé az ágyúkat. 2. Kezdették a sánczból lőni a kőfalt. Azonban a városból kiizenvén, hogy ha békességet akarunk, ne lőjjék az várat, melyhez képest más nap virradtig frigyet tőnek. 3. Nem akarván semmiben tractálni a németek, Ujabban is kezdették a falt lőni. 4. 5. 6. 7. 8. Ellopván tőlem a kapitány­ságot, adták Rédei László uramnak az háromszéki kapitány­ságot.[[424]](#footnote-425) 9. Introducálták Rédei uramot ott az táboron az kapi­tányságba. Az nap kináltatott ő nga engemet a küköllővármegyei főispánsággal, melyet nem subleváltam.[[425]](#footnote-426) 12. Bocsátván ő nga engemet a táborból házamhoz, mentem hálni Mező Csánra Buda Sándor urammal, hová érkezett Flistik Péter uram is. 16. Estvére érkeztem Hidvégire. 17. Jött feleségem Várhegyről vacsorára Hidvégire. 31. Mentem az Háromszék gyűlésibe, onnan mentem Kilyénbe ebédre, hálni Oltszemire.

Junius. 1. Jött Bánffy Zsigmondné nénémasszony Oltszemire. 6. Mentem a székbe Szent Györgyre, onnan mentem Léczfalvára a Bodor István lakadalmába. 12. Mentem Kilyénbe. Az nap kezdettünk az malom csinálásához. 15. Verettem fel a czövekeket. 16. Rakattam bé az őr pallókat. 24. Készítettem el a malomházat s meg is szarvaztattam. Jöttem az nap Hid­végire. 28. Indultam az kolozsvári táborra.

Julius. 4. Érkeztem a keresztesmezei táborra, mely volt az Aranyas mellett. 8. Tiz órakor megindulván a fejedelem­mel ő ngával, mentünk estvére 11 órakor Ebesfalvára. 9. 10. 11. Mulattunk Ebesfalván.[[426]](#footnote-427) 12. Megindulván Ebesfalváról, men­tünk ebédre a küküllővári rétre, hálni a keresztesmezői táborra. 29. Az fejedelem ő nga vendégségbe hiván a Kucsuk Mehmet basa fiát Radnotra, vacsorára megvendéglé több törökökkel együtt. 30. Ment vissza a basa fia a táborba.

Augustus. 3. Mentünk a fejedelemmel együtt a táborba Szent Királyhoz. 4. Házamhoz bocsátván a fejedelem ő nga, indultam meg ebéd után a táborról, mentem hálni a szentpáli rétre. 5. Virradtig mentem Malomfalvára, holott találván Lázár Györgyné húgomat. 6. Osztottam fel a malomfalvi udvar­házhoz való jobbágyokat. 10. Érkeztem Hidvégire.

September. 30. Kezdettük szegény idvezűlt anyánktól maradott kevés jókat osztani.

October. 17. Megindulván a medgyesi gyűlésre, mentem hálni Oláh Tyukosra. 20. Mentem bé Medgyesre. 21. Állott bé a gyűlés. 30. Fogták meg Barabás Pétert az ő sok hamis praktikálásiért.

November. 1. Recipiálta[[427]](#footnote-428) ujabban Kapi György uramat ő ngát az ország. 2. Indultam ki Medgyesről, mentem hálni Balázstelkére. 7. Érkeztem Hidvégire. 20. Indultam Isten kegyelmességiből a küküllővármegyei gyűlésre, holott 23. dolgomat végezvén, hazafelé indultam és 25. jöttem haza Hid­végire.

December. 5. Mentem Szent Györgyre. 6. Oltszemire.

## Anno 1663.

Ur Isten a te nevednek dicsőségéért az új esztendőben újítsd meg a mi napjainkat, mint vala régenten, virraszd fel a te békességednek kegyelmét mi rajtunk, hogy mindörökké néked tulajdonítsunk dicsőséget, amen.

Januarius. 1. Volt Bánffy Zsigmondné nénémasszony nálam. 8. Mentem Szentiványra Háromszék gyűlésébe. 9. Men­tem a székbe Szent Györgyre. 10. Mentem Etfalvára Sepsiszéknek connumeratiojára s egyéb dolgoknak eligazítására. 29. Jött hozzám a sógor, Veres Péter uram.

Februarius. 12. Jött hozzám Bánffy Zsigmondné néném­asszony. 20. Indultam Isten akaratjából a szász-kézdi gyűlésbe. 22. Érkeztem Szász-Kézdre. Az nap állott bé a gyűlés.

Martius. 4. Tötték tanácsurrá Ugron András uramot. Ugyanakkor eskettek minket is tábla fiainak, úgymint Osdolai Kun István, Rédei Ferencz, Bodoni György, Mikó Miklós, Sárosi György és Kálnoki Mihály uramékkal együtt engemet is. Az nap bomlott el az ország partialis gyűlése.[[428]](#footnote-429) Én is az nap megindulván, 5. jöttem haza Hidvégire betegen találván a feleségemet. 10. Mentem Oltszemire. 13. Voltunk atyafiastól Málnáson Lázár Györgyné húgomnál ebéden. 15. Mentem ebédre Szotyorba Szotyori Gergelyhez, hálni Brassóba. Brassó­ból 17. Várhegyre. 23. Onnan Oltszemire. 28. Mentem megint Várhegyre.

Aprilis. 3. Mentem Szent Györgyre a székbe. 4. Kovásznára a székbe. 5. Vásárhelyre a székbe. 6. Hálni Hidvégire. 10. Indultam meg Isten akaratjából a marosszéki derék székre. 11. Mentem Gyalakutára. 12. Ebédre Maros Vásárhelyre. A szék elmulván, mentem hálni Malomfalvára. 17. Mentem haza Hidvégire; az feleségemet igen betegen találtam. 24. Men­tem Szent Györgyre a székbe.

Majus. 12. Hozták az ő nga commissióját, melyben ujab­ban megadta nékem a háromszéki kapitányságot.[[429]](#footnote-430) 14. Volt nálam az öcsém Nemes Tamás uram és Cserei György uram ebéden. 18. Volt nálam Basa Tamás uram. 26. Mentem Vár­hegyre. 28. Introducáltatott urunk ő nga ujabban a három­széki főkapitányságnak tisztében Basa Tamás és Kun István urak által Rétyen a Háromszék közönséges gyűlésében. Vol­tanak nálam ebéden Várhegyen a commissarius urak több sok becsületes háromszéki emberekkel együtt. 31. Mentem Vásárhelyre a székbe, estvére jöttem haza.

Junius. 4. Jött urunk ő nga parancsolatja az hadi expeditiokról. 6. Mustráltam meg a kézdi és orbai vitézlő ren­deket Mártonfalván. 13. Érkezett Szikszainé asszonyom hozzám Hidvégire.[[430]](#footnote-431) 17. Ment feleségem Szikszainé asszonyommal együtt Béldiné asszonyhoz Arapatakára. 20. Mustráltam meg a három­széki hadakat Kökösnél, holott egyszersmind Háromszék gyű­lése is volt, hálni jöttem Hidvégire. 28. Volt Háromszék gyű­lése Rétyen. Jött fel Várhegyre a feleségem Szikszainé asszo­nyommal együtt.

Julius. 2. Mentem alá Illyefalvára az elküldendő lova­soknak mustrálására. 6. Volt Háromszék gyűlése a táborra adandó élésnek a felvetésire. 7. Mentem Hidvégire. 8. Küldöttem feleségemet Szikszainé asszonyommal együtt Brassóba a tatár és oláh hadak előtt. 9. Mentem Várhegyre. 11. Jött a havasalföldi vajda Gligorasko hadaival együtt a Bozza mezeire. 13. Jött által a nyéni torkon s szállott a prásmári rétre. Mentünk mi is Béldi urammal együtt Bodoláról a vajdához a táborra. 14. Mentem hálni Várhegyre. 18. Küldöttem el László Lászlót a molduvai vajda ő nga hadai és tatár hadak jövésinek bizonyoson való megtudására. 19. Jött meg László László. 20. Jött ki a nyéni torkon a Sekerej bég fia az előljáró tatár hadakkal. 21. 22. 23. 24. Takarodtanak ki a szultán tatár és kozák hadai a molduvai vajda hadaival együtt.[[431]](#footnote-432) 22. Reggel mintegy 10 óra tájban a feldobolyi erdőről ereszkedvén le mintegy háromszáz, nagy sebességgel rá ütének Dobolyra, Nagy Borosnyóra és Czófalvára. Künn egy néhány embert levágának, némelyeket megfosztván megsebesítettek, annak utána Zágonra rámenvén s az faluját felvervén, néhány embe­reket ott is levágván, sokakat sebesítvén, minden künn levő javokban és marhájokban az odafutott szegénységnek zsák­mányt vetvén, elmentenek. Magam mindezeket Várhegyről keserves szemmel nézvén, semmi móddal nem segíthettem keve­sed magammal lévén. Estve mentem Dálnokba, szálltam Székely István uramhoz. 23. Osszehivatván mind a futott népet s mind az ott lakosokat, egymás között disponáltunk megma­radásunk felől, de az egyenetlen maga felfuvalkodott ott lakos nép semmit abban nem praestálván[[432]](#footnote-433), látám, hogy ha valami ellenség fog a faluba jönni, úgy jár mint Zágon. 24. Reggel kijö­vén vigyázni az eresztevényi hegyekre s sohult semmit eszembe nem vévén a tatároknak hol létekben, elbucsúzván Dálnoki uraméktól jöttem Várhegyre. Oda érkezvén Imecs Tamás uram, hozá a Béldi Pál levelét, melyből értem a hadaknak nagy részének még hátra voltát s egyszersmind hogy a szultán azt kivánja, hogy oda menjek a vicékkel s szemben légyek véle. Nem lévén azért semmi kedvem a véle való szemben lételre, menék Imecsfalvára az Imecs Tamás uram házához. 25. Ott mulat­tam. 26. Értvén, hogy a tatárság által takarodott a Sárká­nyon, jöttem Várhegyre. 27. Mentem Brassóba. 30. Hidvégire.

Augustus. 8. Indultam Isten akaratjából a táborra, men­tem hálni Barothra. 13. Bémenvén Vizaknára a fejedelemhez. 13. szállottam a táborra Kis Csürhöz. Indultunk meg a feje­delemmel ő ngával s a táborral egyűtt Fejérvár felé. Mentünk hálni Kis Apoldhoz, urunk Szeredahelyre. 18. Urunk Vinczre, a tábor állott Váradján innen a Sebes mellé. 25. Jött urunk ő nga Fejérvárra. 27. Kezdett urunk ő nga a generális mustrá­hoz. 28. Urunk ő nga bízván a generális mustrálást Petki István és Béldi Pál uramra, ő kegyelmek mustráltának.[[433]](#footnote-434) 29. Mentem urunk ő ngával vadászni. 30. Mustrált meg a három­széki lovas hadaknak egy része.

September. 3. Háromszáz lovast hagyván a háromszéki lovasok közül urunk ő nga mellett, a többit haza bocsátottam. 4. Indultunk urunk ő ngával Radnot felé, mentünk hálni Enyedre. 5. Mentünk Csekelakára. 6. Mentünk urunkkal ő ngával Radnotra, a tábor szállott alól Radnoton a Maros mellé. Az nap érkezett meg Szilvási Bálint uram is Csepregi Mihálylyal együtt; a fővezér követe is ugyanakkor érkezett. 8. Indul­tam haza felé Isten kegyelméből. 10. Érkeztem Hidvégire. 14. Mentem Brassóba. 16, Várhegyre. 16. Maksára a Háromszék gyűlésibe. 17. Jöttem hálni Hidvégire. 18. Kezdett a hideg lelni. 19. 20. 21. 22. Indultam meg a fejedelemhez, hogy elmenjek a fővezérhez ő ngával.[[434]](#footnote-435) Mentem Höltövénybe. Ott ért a parancsolat, hogy ne menjek. Onnan hoztak haza igen betegen.

October. 3. Evocáltatott Béldi Pál uram valami diffamatióért[[435]](#footnote-436) ezen diaeta alatt való octavára. 6. Küldöttem ki a marosvásárhelyi gyűlésbe Szonda István és Zsigmond Deák uramékot az evocatio felől. 10. Költem fel beteg ágyamból. 11. Jöttek meg Szonda uramék a gyűlésből. 18. Mentem Maksára Háromszék gyűlésibe. 19. Jöttem Hidvégire. 23. Men­tem Szent Györgyre a székben, holott Béldi urammal lévén valami controversiám[[436]](#footnote-437) némelyek félelemtől s egyébtől viseltetvén, kezemből hamisan kitekerek. 29. Mentem ki a borosnyói Ladoczra a léczfalviakkal való veszekedéseknek eltávoztatására; ott ki határozván a madarast, agyagast és Hevederbérczit, jöttem vacsorára Léczfalvára. 31. Mentem Kovásznára a székbe.j

November. 1. Mentem Kézdi Vásárhelyre a gyűlésbe, hálni mentem Várhegyre. 2. Mentem Brassóba a sokadalomba. 4. Mentem haza Hidvégire. 16. Indultam locumtenens uram­nak parancsolatjából a táborba, mentem hálni Barothra. 17. Mikvásárra. 19. Apoldra. 20. Visszafordulván Apoldról, a hadak mentek Miklóstelkére, én mentem ebédre Segesvárra, hálni Erkedre. 21. Benére az hadakkal együtt. 22. Szállottunk Udvarhelyre. 26. Jött bé Udvarhelyre Bethlen János uram a derék székre. Voltam ő kegyelménél ebéden. 27. Volt nálam ebéden Bethlen János uram több becsületes emberekkel. Az nap hallottam bizonyoson az urunk ő nga jövetelét. 30. Indul­tam Maros Vásárhely felé az hadakkal, mentem Csekefalvára.

December. 1. Mentem Bözödre. 2. Szent Gerliczére. 3. Mentem a molduvai vajda eleiben Vajához az hadakkal, háltam Gyalakután s a több falúkban, a vajda hált Balavásáran s az hada a több falúkban. 4. Mentem ebédre Szent Demeterre Kornis Gáspár uramhoz, hálni Szederjésre. A hadak mentek Szent Erzsébetre. A vajda hált Nagy Bunon a hadai a környül való falúkban. 5. Mentem hálni Benébe; a vajda hált Kereszturon. 6. A vajda hált Szent Péteren s Mikvásáron, én mentem Hidvégire. 7. Ment a vajda Köpeczre. Miklósvárára. 8. A vajda hált Illyefalván s Szotyorban, én mentem hálni Kilyénbe. 9. A vajda hált Nyujtodon s Vásárhelyen, én háltam Torján. 10. A vajda Bereczkben mustrált s ott is hált, én hál­tam Almáson, a hadak a szomszéd falúkban. 11. Ment által a vajda az Ojtozon, én jöttem ebédre Csernátonba, hálni Vár­hegyre. 12. Ebédre Kilyénbe, hálni Hidvégire. 28. Indultam urunkhoz ő ngához, mentem hálni Alsó Rákosra. 31. Érkeztem Ebesfalvára urunkhoz ő ngához.

Es így végeződék el az 1663-dik esztendő is, melyet hogy Isten ő felsége valamivel az előbbieknél csendesebben engede eltöltenünk, áldott legyen szent neve érette. Ő felsége a követ­kezendő új esztendőnek minden részeit idvességes lelki, testi áldásival megkoronázza szívből és tiszta lélekkel imádjuk érette amen, amen.

## Anno 1664.

Januarius. 1. Voltunk urunk ő nga asztalánál ebéden. 3. Megindulván Ebesfalváról, mentem hálni Benébe. 4. Ebédre Nagy Ajtára, hálni Hidvégire. 12. Mentem Rétyre a háromszéki gyűlésbe, onnan mentem Várhegyre. 14. Volt gyűlésünk Rétyen. 15. Mentem Hidvégire.

Februarius. 1. Állott bé az ország gyűlése Nagy Sinken. 6. Jött a feleségem Nagy Sinkre. 13. Jött Szikszai Zsigmondné asszonyom a sógorral együtt Nagy Sinkre. 16. Ment el Szikszainé asszonyom Sinkről. 17. Estve későn végződött el az ország gyűlése. Mentem hálni Kis Sinkre. 18. Mentem hálni Höltövénybe. 19. Ebédre Hidvégire. Vacsorán volt nálam Kun Gergely uram feleségestől. 23. Volt Háromszék gyűlése Szent Iványba. 26. Mentem Szent Györgyre a székbe, onnan jöttem Hidvégire. 28. Mustráltam meg a katonákat, kiknek el kellett menni a fejedelemmel ő ngával Kolozsvárra.

Martius. 17. Mentem Szent Györgyre, ott mustráltam meg a sepsi hadakat. 18. Voltam a székben, mentem hálni Angyalosra. 19. Mentünk Basa uramékkal s több becsületes emberekkel Szent Iványba az Henter atyafiak osztoztatására, de nem admittálának; onnan Basa uram s Kun István uramék jöttek hozzám Várhegyre s ott is hálának. 20. Mentem Vásárhelyre a székbe. 21. Márkosfalvára a kézdi hadak mustrálására. 22. Mentem Pákéba az orbai hadak mustrálására hálni Várhegyre. 25. Szent Györgyre a székbe. 26. Kovásznára a székbe. 31. Nagy Borosnyóra; akkor békéltettem meg Nagy Borosnyót Basa Tamás urammal az ő kegyelme avassának elprédálása felől.

Aprilis. 2. Mentem Kovásznára a székbe. 3. Vásárhelyre a székbe. 4. Mentem ebédre Szent Györgyre, hálni Hidvégire. 8. Küldöttem Szonda István uramot egyik rendbéli lovaimmal Nagy Bányára a feleségem anyja Szikszai Zsigmondné asszo­nyom béhozására. 15. Volt Háromszék gyűlése Komollón, onnan mentem vissza Várhegyre. 16. Mentem Kovásznára a székbe. 26. Érkezett Szikszainé asszonyomanyám a sógor Szikszai Györgyné asszonyommal együtt Hidvégire.

Majus. 5. Mentem Maksára Háromszék gyűlésébe, onnan Várhegyre jöttem. 6. Hálni Hidvégire. 7. Mentem Brassóba; az nap vissza is jöttem. Következendő éjszaka éjfél után félórával adott Isten ő felsége ingyen való jóvoltából egy kis fiat, melyet neveztem Gábornak, melyet éltessen szent neve dicséretére. 13. Indultam urunkhoz ő ngához, mentem hálni Höltövénybe. 17. Érkeztem Fejérvárra, onnan visszajövén. 21. jöttem Hidvégire. 27. Mentem Rétyre a háromszéki mustrára.

Junius. 3. Mentünk Maksára a háromszéki gyűlésbe. 10. Szállottunk a barothi rétre a hadakkal. 11. Mentem Kaczára. 12. Erkedre. 13. A sárosi rétre. 14. Ekemezői rétre, hálni az asszonyfalvi rétre. 15. A berivói völgybe. 16. A táborra Só Váradjához. Az nap keresztelték a fejedelem ő nga fiát Gyurkót. 30. Szállott a tábor a piheni patakhoz.

Julius. 1. Szentelték elsőbben az kedd napi innepet böjtöléssel. 2. Menteni hálni Szeredahelyre. 3. Vingárdra. 4. A táborra a gáldi rétre. Ez napokban ütvén bé Szathmárról valami marhahajtó katonák és németek, sok ezer marhákat hajtottanak ki az országból. 5. Szállott a tábor az enyedi rétre. 6. 7. Indultam éjszaka hazafelé a feleségem betegsége miatt. 9. Éjszaka tizenkét órakor érkeztem haza Hidvégire. 13. Mentem Várhegyre. 14. Volt Háromszék gyűlése Maksán. 15. Mentem Hidvégire. 19. Kereszteltettem meg a kis fiamot Gábrist, kinek keresztatyjai voltak a brassai két biró, Czakó Dávid és Draut Simon, ugyanaz ott való nagy pap Hermán Mihály és Feit István uramék, a sepsi esperest Vásárhelyi Jakab és az hidvégi pap Türkösi István uramék. Keresztanyjok ezeknek feleségek, ezeken kivül Daniel Jánosné, Ferenczné és Mihályné asszonyomék, Béldi Pálné asszonyom. 24. Indultam ki a táborra, mentem hálni Olosztelekre Dániel Jánosné aszszonyomékhoz. 25. Kereszturra. 26. Gyalakutára. 27. Királyfalvára. 28. Keczéhez a táborra.

Augustus. 1. Ment a fejedelem az urakkal Radnotra engemet hagyván az hadak előtt ő nga. 5. Jött ki a fejedelem ő nga a táborra. 8. Szállott a tábor Lónához az Aranyas mellé. 12. Ment a fejedelem ő nga Radnotra engemet hagyván az hadakkal a táborba. 23. Mentem Nagy Czégbe Bánffy Zsigmondné nénémet látni. Az napon vissza is jöttem a táborba. 28. Szállítottam a tábort a bogáti rétre, mentem magam egy nehányad magammal urunkhoz ő ngához Radnotra. 31. Mentem ujabban Radnotra az udvarhoz.

September. 1. Szállítottam a tábort Dátoshoz a rétre, magam mentem bé Radnotra hálni vissza mentem a táborra. 3. Hivatott a fejedelem ő nga Radnotra parancsolván a hadak­nak meghányása felől. 4. Bocsátott a fejedelem ő nga házam­hoz; az nap megindulván, jöttem hálni Malomfalvára. 7. Érkez­tem Hidvégire. 19. Mentem Várhegyre. 21. Jöttem Hidvégire. 22. Indultam urunkhoz ő ngához Balázsfalvára. 25. Értem urunkat Kozslárdon, hálni mentünk Fejérvárra. 26. Ott mulat­tam. 27. Onnan megindulván. 30. Jöttem Hidvégire.

October. 14. Indultam Isten akaratjából a szüretre fele­ségemmel együtt. 19. Érkeztem Királyfalvára. 21. Kezdettem a szürethez. 23. Mentem Petki uram látogatására. 24. Mentem Királyfalváról Malomfalvára. 30. Ebédre Maros Vásárhelyre, hálni Gyalakutára.

November. 3. Indultam Gyalakutáról a segesvári gyűlésbe. Mentem Nádasra Kendefi Miklósné hugomhoz. 4. Mentem Segesvárra. 18. Oszlott el az ország gyűlése.[[437]](#footnote-438) Mentem hálni Szász Kézdre. 22. Mentem Hidvégire. 29. Mustráltam meg az orbaiakat Várhegyen.

December. 8. Volt Háromszék gyűlése Léczfalván. 19. Mentem ebédre Szent Györgyre, hálni Hidvégire. 24. Indítottam Székelyhid alá négyszáz lovast.

És így végeződött el az 1664-ik esztendő is sok nyomo­rúsággal; és táborozással mindazonáltal mégis láttatik az elmult esztendő valamivel csendesebbnek az előtt elmult egy néhány esztendőknél, mert sem ellenség nem volt országunkban, sem magunk országunkon kivűl nem hadakoztunk, melyért tulaj­donítsunk egyedül az Istennek dicsőséget és méltóságot és könyörögjünk nagy ájtatos buzgósággal s alázatos szivvel, hogy a következendő esztendőt annál is békességesebbé, csendesebbé s bővebbé tégye szent fiáért az úr Jézus Krisztusért amen, amen, amen.

## Anno 1665.

Januarius. 5. Mentem fel vidékre a hadak kihajtására. 12. Mentem Alsó Rákosra Budai Péter uramhoz a Balázsfi Zsigmond lakadalmára. 29. Indultam udvarhoz, mentem hálni Sibergre. 30. Jakabfalvára. 31. Érkeztem Ebesfalvára.

Februarius. 1. 2. Mulattam Ebesfalván. 3. Indultam Ebesfalváról haza felé. 4. Érkeztem estvére Hidvégire. 19. Men­tünk Béldi urammal együtt a fejedelem ő nga eleibe a fekete­halmi határba s úgy kisirtük ő ngát Brassóba. 23. Adtam el Klárát asszonyunk ő nga intercessiójára Kosa Sándor uramnak. Volt leánykérő Kapi Gábor uram. 25. Mentem Brassóba udvarhoz.

Martius. 6. Indult urunk ő nga ki Brassóból, mentünk Feketehalomba. Az nap jött a határjáró török követ is Feketehalomba. 7. Lött szembe urunk ő nga a követtel. 8. Vendéglette meg ő nga a követet; az nap proponálták, hogy elmenjünk határjárni. 9. Virradólag mentem Hidvégire. 16. Isten akarat­jából indultam meg határjárni, mentem ebédre Köpeczre, hálni Mikvásárra Barcsai Péter és Barcsai Boldizsár uramékkal. 17. Mentem Szász Budára. 18. Nagy Szöllösre. 19. Maros Vásárhelyre. Ott értem bé a török követet és Kornis Gáspár uramot. Mentünk hálni Ercsébe. 20. Mentünk ebédre Mikó uramhoz Oroszfájára, hálni Budatelkére. 21. Mentem Kornis uramhoz Szent Benedekre. 22. Mentem Dézsre. Ott egyeztünk meg Ébeni, Torma és Kornis uramékkal és arra az utra ren­deltetett több főrendekkel. 23. Mentünk Gorbóra. 24. Sibóra. Oda jött Kapi uram. 25. 26. Ott mulattunk. 27. Mentünk a török követtel együtt Zilahra. 28. 29. Ott altercálodván együtt a törökkel, a váradi törökök nem jövén ki Váradról re infecta eloszlottunk. 30. Indultunk meg Kapi urammal, mentünk Csehbe hálni. 31. Ebéd után indulván meg, mentünk hálni Pribékfalvára.

Aprilis. 1. Mentünk ebédre Nagy Bányára. 2. 3. Ott mulattunk. 4. Mentünk a veres vizre feredni. Az nap jött Tököly uram is Bányára. 6. Indultam meg Nagy Bányáról, mentem estvére Borkútra. 14. Érkeztem estvére Hidvégire. 18. Mentem Szent Iványba a Háromszék gyűlésibe.

Majus. 4. Indultam a fejérvári gyűlésbe. 9. Érkeztem Fejérvárra. 23. Oszlott el az ország.[[438]](#footnote-439) 24. Volt pünköst napja. 25. Indultunk Daczó János urammal haza felé. 28. Érkeztünk Hidvégire.

Junius. 2. Mentem Bölönbe, holott connumeráltam az egész Miklósvárszékben lévő nemes, lófő, darabont és jobbágy­ságot, mind magokat, mind marhájokat és szántóföldeket. 3. Mentem Szent Györgyre; ott is a szerint kezdettem a sepsieket connumerálni. 4. Mentem Ilyefalvára, onnan Brassóba. 6. Hid­végire. 9. Mentem Szent Györgyre a székbe, ebédre mentem Kilyénbe, hálni Várhegyre. 10. Connumeráltam a sepsieknek hátramaradott részit. 11. Connumeráltam Várhegyen Kézdi uramékat. 13. Végeztem el. 15. Mentem Pákéba az orbaiaknak connumeratiójára. Az nap el is végeztem. 17. Volt Háromszék gyűlése Maksán. 18. Volt Háromszék mustrája Várhegyen. 19. Vetették fel a réánk háromszékiekre esett háromezer forintot Basa Tamás, Mikes Kelemen, Kálnoki Mihály, Mihács Ferencz, Székely Balázs, Donát László, Cserei György, Apor Lázár és több becsületes emberekkel együtt, kiket a szék arra delegált. Az nap indult meg Nemes Tamás öcsém a fele­sége után.

Julius. 1. Érkezett meg az öcsém Nemes Tamás uram az új asszonynyal. 2. Volt nálam öcsémuram az új asszony­nyal és az egész násznépivel. 13. Mentem Szent Iványba az adók feligazítására, hálni mentem Várhegyre. 14. Ugyan Vár­hegyen igazítottam fel a kézdi adót. 15. Igazítottam fel ugyan Várhegyen az orbai adót. Mentem hálni Oltszemire. 16. Voltak nálam Oltszemin két szép asszonyok. 18. Mentem Hidvégire. 25. Jött Kósa uram Hidvégire.

Augustus. 10. Mentem a Bodzára fű látni. 12. Mentem Kovásznára a székbe. 31. Mentem Rétyre a Háromszék gyű­lésibe, jöttem hálni Hidvégire.

September. 6. Indultam Isten kegyelméből a radnoti partialis gyűlésre. 10. Mentem Radnotra az nap állott bé a gyűlés. 16. Bomlott el az ország gyűlése. 17. Mentem Királyfalvára. 18. Ebesfalvára. 21. Mentünk urunkkal vadászni az nap jöttünk vissza Ebesfalvára. 22. Ebédre mentünk Seges­várra; oda jöttenek Bethlen János uramék az egész násznépével együtt urunk eleiben, onnan ebéd után mentünk urunkkal ő ngával együtt a Bethlen Gergely uram lakadalmába Fejér­egyházára. 23. Ment el urunk ő nga Fejéregyházról; én onnan elbúcsúzván, jöttem az nap s következendő éjjel Hidvégire. 25. Mentem a köpeczi rétre mustráltatni. 30. Elvégezvén Isten kegyelmességéből a mustrálást bocsátottam el a hadakot a bonczidai táborba mind lovast, mind gyalogot praeficiálván elejekbe Bernád Ferencz uramot. Magam jöttem vissza Hid­végire.

October. Ezt a holnapot Isten engedelme által egészen a hidvégi házamnál töltöttem el munkálodtatván a házam épí­tése környül, kiért áldassék az urunk neve, mert három esztendőtől fogva még ennyi időm a házamnál való létemre nem engedtetett.

November. 3. Mentem Szent Györgyre a székbe. 4. Jöt­tem vissza Hidvégire. 6. Indultam Fejérvárra a gyűlésbe. 9. Érkeztem Fejérvárra. 14. Végződött el a gyűlés. 15. Kolozs­vár felé vévén utamot, érkeztem 23. Kolozsvárra. Jöttek bé a több commissarius urak is Kolozsvárra a kolozsvári dolgoknak eligazítására, úgy mint Ébeni István uram, Bánffy Dénes uram, Bethlen Farkas uram, Mikola Zsigmond uram, Torma István uram, Mikó Miklós uram a szebeni polgármesterrel együtt. 28. Oszlottak el a commissáriusok csak re infecta. 29. Indultam ki Kolozsvárról.

December 5. Érkeztem Hidvégire. 30. Indultam Fogarasba. 31. Érkeztem Fogarasba.

És így értük Isten kegyelmes gondviselése által végét az 1665-ik esztendőnek, mely is csendesebb volt a többiek­nél, kiért dicsértessék az úr áldott szent neve mindörökkön örökké, amen.

## Anno 1666.

Ur Isten szent fiadért áld meg ez új esztendőt békes­séggel, bővséggel és minden idvességes lelki testi áldások­kal, amen.

Januarius. 1. Voltam Fogarasba urunk ő ngánál. 8. Jöt­tem el Fogarasból, érkeztem az nap Hidvégire. 21. Mentem Várhegyre. 23. Volt Rétyen a Háromszék gyűlése, ebédre mentem vissza Várhegyre.

Februarius. 1. Indultam az ország gyűlésibe Fogarasba. 2. Érkeztem ebédre Fogarasba. 4. Holt meg Boldvai Mártonné nénémasszony. 8. Indították Fogarasból Hidvége felé a szegény néném testét. Az nap jött bé a német császár főkövetje is Fogarasba Kászoni Márton pap. 11. Holt meg a fejedelem ő nga leánykája Apafi Mária. 12. Temettük el 9 órakor táj­ban a fogarasi városi templomban. 15. Hozták meg a feleségem nehéz betegségét, kihez képest estve későn megindulván Foga­rasból, jöttem éjszaka Ujfaluba. 16. Jöttem haza. 17. Lött Nemes Tamásné menyemnek egy kis fia, idétlen, melyet kereszteltettenek Balázsnak. Az nap jött Lázár Györgyné hugom hozzám. 20. Holt meg a gyermek. 24. Tettük koporsóban a kis Nemes Balázskót. 26. Ebéd után ment el Lázár Györgyné hugom tőlem. Az nap volt Daczó János uram nálam. Ugyanaz nap statuáltatta Boldvai uram a felesége jószágába magát. 28. Jött hozzám Oroszfáji Mikó Miklós uram.

Martius. 1. Hozták meg Bánffy Zsigmondné nénémasszonynak halálos betegségét. 2. Ment el tőlem Mikó Miklós uram. 8. Adott Isten feleségemnek egy kis fiat, kit kereszteltettem Györgynek. 9. Hozták meg a szegény Bánffy Zsigmondné néném halálát. 10. Egyeztünk meg a Boldvainé néném, Vajda Klára asszony hidvégi jószága felől Boldvai urammal ezerkét­száz forintokban. 12. Jött hozzám Szikszainé asszonyom. 14. Deponáltunk Boldvai uramnak Mikó Miklós bátyámurammal együtt ezerkétszáz forintot paratis pecuniis. 17. Temettük el a szegény idvezült nénémet Boldvai Mártonné asszonyomat a hidvégi nagyobb templomba. 23. Indultam az Istenben elnyu­godt Bánffy Zsigmondné nénémasszony temetésire. Mentem hálni Barothra. 26. Érkeztem Gyalakutára. Akkor jött meg Lázár Györgyné hugom is Szebenből. 27. Mentem Nádasra Kendefi Miklós uramhoz. Ugyan Nádason voltam szembe Bánffy Diénes urammal is. 29. Mentem Malomfalvára. 31. Szent Péterre Teleki Mihály uramhoz ő kegyelméhez.

Aprilis. 1. Mentem Septérre a sógorhoz, Szikszai György uramhoz. 2. Mentem Nagy Czégbe Bánffy Farkas öcsémhez. 9. Jött Lázár Györgyné hugomasszony Czégbe. 10. Indítottuk meg szegény idvezült néném testét Kolozsvárra temetni. Vol­tak velünk Bánffy Dénes uram feleségestől, Rédai István uram feleségestől, Szikszai György uram több becsületes emberekkel együtt, mentünk hálni Korpádra. Oda jöttenek Rédei Ferencz uram feleségestől, Vass János uram feleségestől és töbh becsületes emberek is. 11. Kolozsvárból sok becsületes úri és főrendek, az egész város népi, az katonaság és gyalog­ság elönkbe kijövén, úgy vittük bé a testet a farkas-utczai tem­plomba; szép solemnis frequentiával való celebris temetése lőn szegénynek. 12. Indultam ki Kolozsvárról Lázár Györgyné hugommal jöttem ebédre Szovátra, hálni Gerebenesre. 13. Ebédre Malomfalvára. Voltam ebéden Kendefi Miklós uram­nál, hálni mentem Gyalakutára Lázár Györgyné hugomhoz. 14. Ebédre Segesvárra. 16. Ebédre Nagy Ajtára, hálni Hid­végire. 21. Mentem Kovásznára a fürészem látni. 22. Jöttem hálni Hidvégire. 28. Égett el Várhegyen a konyhám s egyéb épületeim is. 29. Holt meg Lázár Mária.[[439]](#footnote-440) 30. Mustráltam meg a sepsi és erdővidéki hadakat Rétynél.

Majus. 1. Mustráltam meg a kézdi és orbai hadakat Márkosfalván. Oda hozták meg a hugom Lázár Mária halálát. 4. Mentem Szent Györgyre derék székre. 5. Ment feleségem Brassóba Szikszainé asszonyommal. 6. Volt nálam Naláczi uram ebéden Várhegyen. Jöttem Hidvégire. 7. Indultam ki az hugom, Lázár Györgyné nehéz betegségére s a kis Mária temetésére, ebédre mentem Kőhalomba, hálni Héjasfalvára. 8. Ebédre Gyalakutára. 10. Jött feleségem Szikszainé asszonyommal együtt Gyalakutára. 12. Mentem Kelementelkére Kendi János uram­hoz; ebéden is ott maradtam. 16. Temettük el a kis hugomat Lázár Máriát. 17. Ment el Szikszainé asszonyom Gyalakutáról. Akkor vitte el ő kegyelme a nagyobb fiacskámot, Jankót. 18. Indultam Daczó János urammal együtt urunkhoz ő ngához; mentünk ebédre Széplakra, hálni Királyfalvára. 19. Ébédre Szent Miklósra Bethlen János uramhoz, hálni Megykerékre. 20. Ebédre Fejérvárra, hálni Csórára Barcsai Péter sógorhoz. 21. Ebédre Gyógyra, ebéd után mentünk fel a feredőbe urunk­hoz ő ngához, hálni alájöttünk az falúba. 22. 23. 24. Mentünk urunkkal ő ngával Aranyra Kapi György uramhoz; ott is hál­tunk. 25. Urunk ő nga ment Dévára, mi Daczó urammal visszatérvén, mentünk ebédre Bábolnára Naláczi István uram­hoz; ott is háltunk. 29. Jöttünk hálni Hidvégire.

Junius. 2. Voltam öcsémurammal a Sinka Miklós lakadalmába. 3. Mentem Kilyénbe a Márton Gergelyné temetésire, onnan mentem Várhegyre. 5. Mentem Maksára az Háromszék gyűlésire. Akkor vetettük fel az adót. 16. Mentem Kovász­nára a székben. 17. Kézdi Vásárhelyre a székbe. 21. Mentem Kilyénbe a gátat köttetni. 22. Mentem Szent Györgyre a székbe. 25. Hozták az urunk s asszonyunk ő ngok commissióját, hogy az hugomat ad 16 term. Julii kivigyem Radnotra, holott ő ngok magok akarnak lakadalmat csinálni. 26. Jöttem haza Hidvégire. 29. Mentem Szent Györgyre a székbe.

Julius. 1. Mentem Kézdi Vásárhelyre a székbe, hálni menteni Várhegyre. 2. Jöttem haza Hidvégire. 10. Indultam ki Radnotra a Klára lakadalmára,[[440]](#footnote-441) mentem hálni Köpeczre. 11. Ebédre Kaczára, hálni Erkedre. 12. Ebédre Szent Erzsé­betre Daczó János uramhoz, hálni Gyalakutára Lázár Györgyné hugomhoz. 13. Ebédre Széplakra, hálni Csapóra. 14. Mentem bé ebéd után Radnotra urunkhoz ő ngához. Ebédre kijöttem Csapóra, ott csináltam sirató estvét is sok becsületes atyámfiai lévén jelen. 15. Reggel hat órakor vittük fel Klárát Radnotra, ott megesketvén őket Kósa urammal, csak külön való házban két három becsületes atyafiak s főasszonyok praesentiájában. Ugyanazon nap a mi kegyelmes urunk ő nga s asszonyunk szép solemnitással való lakadalmat celebrála sok becsületes urak és főemberek lévén jelen. Az nap veretett kővel agyon egy Istent káromló ember. 16. A vőfély Bethlen Elek uram vendégeket marasztván felestökömre (!) kilencz órakor ültet­vén bé, a külső palotába vigan mulattunk. Az urak s mi is hárman, vagy négyen az úrnak asztalához lévén marasztva, ott is vigan mulattunk mind estvig. 17. Bucsultam (!) ő ngoktól megköszönvén az ő ngok kegyelmességét. Mentem Malomfalvára Kendefiné hugomasszonyhoz. 21. Mentem ebédre Gya­lakutára Lázár Györgyné hugomhoz. 19. Mentem haza Hid­végire. 27. Mentem Szent Györgyre a székbe. 28. Mentem a Somborra szénám látni, onnan jöttem Oltszemire.

Augustus. 2. Mentem a Bozzára kaszáltatni. 3. Kezdett a forró hideg lelni. 5. Jött a feleségem a Bodzára. 7. Jöttem bé a Bozzáról Várhegyre. 10. Mentem Szentlélekre a Mikes Kelemen uram leánya temetésire. 11. Mentem Kovásznára a székbe. 12. Kézdi Vásárhelyre a székbe. 13. Mustráltam Nagy Borosnyón. 14. Mentem Oltszemire hálni. 16. Jöttem Hid­végire. 22. Indítottam meg a lovasokat, kiknek Kővárban kellett urunkkal ő ngával menni. 19. Mentem ismét feküdni. 30. Felvervén magamot, mentem a székbe Miklósvárára, onnan visszajövén, ismét lefeküdtem; akkor nehezedtem igen el.

September. 3. Könnyebbedtem valamennyire meg. 10. Hirdettettem Háromszék gyűlését, de magam vékony egészségem miatt oda nem mehettem. 23. Kezdettem el a buzavetést. 29. Mentem Kovásznára a fűrészt látni. 30. Mentem Kézdi Vásár­helyre a székbe.

October. 1. Mustráltam meg a gyalogokat. 2. Hányattam el a juhaimat az esztenáról. 3. Mentem Imecsfalvára az Imecs fiak között való controversiának eligazítására, hálni mentem Várhegyre. 4. Jöttem Kilyénbe. 5. Szent Györgyre a székbe, estve Hidvégire. 6. Kezdettem Isten kegyelmességéből a közép boltomnak boltozásához. 14. Mentem Várhegyre hálni. 15. Mentem Maksára a háromszéki gyűlésbe. Onnan jöttem Hid­végire ebédre. Akkor indult feleségem Nagy Bányára, kinek utját boldogítsad nagy úr Isten, amen. 24. Mentem Papolczra a Henter Ferencz uram lakodalmába. 25. Jöttem Várhegyre ebédre. 26. Ebédre Kilyénbe, hálni Hidvégire. 31. Mentem a Cserei Mihály uram temetésére, hálni jöttem Hidvégire.

November. 4. Jött hozzám Vitéz Gábor uram[[441]](#footnote-442) (rabságától szabadulván meg), Katonai István és Mihács Mihályékkal együtt. 8. Mentem Miklósvárra a székbe, vacsorára jöttem haza Hidvégire. 17. Volt nálam Daczó János sógor uram. 21. Volt nálam vacsorán Kálnoki Sámuel uram. 24. Jött meg feleségem Nagy Bányáról.

December. 2. Indultam Isten akaratjából udvarhoz Fogarasba. 3. Mentem hálni Fogarasba. 8. Mentünk a fejedelemmel és fejedelemasszonynyal halászni Mardsinára. 9. Ebéd után mentünk vissza Fogarasba. 11. Jött a feleségem Fogarasba. 16. Mentünk ismét Szombatfalvára halászni. Feleségem is az nap ment el Fogarasból haza felé. 17. Jöttünk vissza Foga­rasba. 18. Indultam Fogarasból haza felé, jöttem ebédre Krizbára, hálni Hidvégire. 24. Jött Bethlen Farkas uram hozzám. 27. Mentem Isten akaratjából Várhegyre. 28. Voltam Maksán Háromszék gyűlésén. 29. Mentem Rétyre mustrára holott volt mustrájok a sepsi és orbai vitézlő rendeknek. 30. Mustráltam a kézdiekeket Várhegyen. 31. Végződött Isten akaratjából ez esztendő el, kinek az ő gondjaviseléséért áldassék mindörökké nagy neve, amen.

## Anno 1667.

Irgalmas úr Isten áld meg ez új esztendőt minden részei­ben, idvességessé s békességessé tévén nékünk szent fiadért, az úr Krisztusért, amen.

Januarius. 1. Ebéd után mentem Oltszemire. 2. Ott mulattam. 3. Mentem ebédre Kilyénbe, hálni Hidvégire. 7. Mentem ebédre Gidófalvára Szonda Tamás sógorhoz, hálni Oltszemire. 8. Ebédre Tusnádra, hálni Szent Imrére Gergely Deák uramhoz. 9. Mentünk Szent Királyra a Cserei János uram lakodalmára. 10. Ott voltunk. 11. Indultunk a marosvásárhelyi gyűlésre, mentünk hálni Oláhfaluba. 12. Hálni Etédre. 13. Ebédre Gyalakutára, hálni Marosvásárhelyre. 17. Holt meg a praefectus, Udvarhelyi György. 19. Temették el a praefectust a marosvásárhelyi templomban. 26. Virradólag halt meg Petki István uram[[442]](#footnote-443) Maros Szentgyörgyön. 30. Tötték koporsóba a Petki István uram testét, ott lévén urunk ő nga, gróf Tökölyi István uram[[443]](#footnote-444) s az országnak szine is.

Februarius. 1. Mentünk Koronkába Macskási Boldizsár uram fiacskája keresztelésére, holott én voltam koma Rácz Péter urammal együtt. A gyermeket keresztelték Zsigmondnak, kit Isten éltessen neve dicséretére s atyjának s anyjának örö­mére, haza szolgálatjára, lelkének is idvességére, amen. 4. Végeződött el a gyűlés, honnan mindnyájan azon nap eloszlottunk; mentem hálni Gyalakutára Lázár Györgyné hugomhoz. 5. Ebéd után mentem Nádasra Kendefi Miklós sógoruramhoz. 6. Jöttem Szászkézdre. 7. Homoród Szent Péterre. 8. Ebédre haza Hid­végire. Ott találtam nálam Szikszai György és Bereczki Imre sógorékat mind feleségestül. 12. Jött hozzám Barcsai Péter sógor uram feleségestől[[444]](#footnote-445). 14. Ment el Barcsai Péter uram Hid­végiről. 26. Jött hozzám Kósa Sándor fiamuram leányommal együtt vacsorára. 28. Mentünk Szent Györgyre Daczó Jánosné hugomhoz.

Martius. 1. Mentünk Várhegyre. 2. Mentem Kovásznára a székbe. 4. Mentem Papolczra szegény Mikes Benedek uram árváinak megosztoztatására. 5. Indultam udvarhoz, ebéd után mentem hálni Hérmányba. 6. Kománára. 7. Mentünk a feje­delemmel ő ngával vadászni, honnan ebédre mentünk Kőha­lomba s ott vigan lakván, mentünk vissza Kománára 8. Ebéd után mentünk ő nagokkal Sárkányba. 9. Mentünk Fogarasba, az uton jöttenek előnkbe Bethlen Miklós és Baló László ura­mék. 11. Indultam Bethlen Miklós urammal haza felé, jöttünk ebédre Sárkányba, hálni Veledénybe. 12. Bethlen Miklós uram ment Brassó felé, én jöttem Höltövény felé, hálni Hidvégire. 11. Mentem Várhegyre. 15. Jött hozzám Várhegyre ebédre Bethlen Miklós uram. 16. Ment el tőlem Bethlen Miklós uram Csernátonba Kálnoki Mihály uramhoz. 19. Jöttem Hidvégire. 22. Mentem a Mikó uram kisebbik leánya kézfogására Maurer Mihály urammal Bodokra, hálni mentem Oltszemire. 26. Indul­tam a Petki István uram temetésére, mentem ebédre Tusnádra, hálni Delnére Incze András uramhoz. 27. Temettük el a csiksomlyói klastromba. 28. Introducálták Szentpáli János uramot[[445]](#footnote-446) Rédai Ferencz és Mikes Kelemen uramék a csíki kapitány­ságba Csik Szeredába. 29. Ebéd után megindulván Mikes Kelemen és Tamás uramékkal Szeredából, mentünk hálni Tor­jára. 30. Mentem Pongrácz Márton és Baló Imre uramékkal Várhegyre ebédre.

Aprilis. 4. Mentem feleségemmel együtt Kovásznára a fürészem látni. 9. Virradólag lopták el a fürészemnek minden vasát. 13. Mentem a kovásznai székre. 14. Mentem Kézdi Vásárhelyre a székbe. 15. Mentem a Háromszék gyűlésire Szent Ivánra. Ottan vetették fel az ország adóját minden marhára dr. 30. Onnan mentem Arapatakára Béldi uramot látni, ott maradtam vacsorára is, hálni jöttem Hidvégire. 18. Indultam a fejérvári gyűlésben. 20. Érkeztem estvére Fejérvárra. 21. Begyűlvén az ország s a fejedelem ő ngát elsőbben is köszöntvén, választottak mentest engemet a portára a Zólyomi Miklós szökésinek alkalmatosságával a hazára követ­kezhető veszedelemnek elhárítására. 28. Ebéd után indulván el Fejérvárról, jöttem hálni Mikeszászára. 29. Érkeztem Szász Kézdre. 30. Jöttem hálni Hidvégire.

Majus. 6. Az méltóságos fejedelem Apafi Mihály uram ő nga parancsolatjából a nemes Erdély országa impositiójából, a Zólyomi Miklós[[446]](#footnote-447) bészökése alkalmatosságával fennforgó vesze­delmes állapotoknak Isten kegyelmességéből lecsendesítésére indultam Isten segítségéből a győzhetetlen hatalmas török császár fényes kapujára hidvégi házamtól, kit Isten boldogít­son szent fiáért, amen. 6. Mentem estvére Brassóba. 7. 8. Bete­gedett meg feleségem Brassóba. 10. Jött a török Deák György Deák uram Brassóba. 11. Feleségemet igen sulyos nyavalyá­ban s többnyire haló félben hagyván, indultam ki Brassóból s mentem Rozsnyóra. 12. Ebédre Törcsvárához, hálni Dragoszlávára. 13. Mentem (!) 14. Mentem ebédre Targovistyára, hálni a czigányok kutjához a Kosztandin vajda tava mellé. 15. Men­tem a Tanasi Suiger korcsomájához. 16. Mentem a Krecsulesk korcsomájához; érkezvén oda Fogarasi János a kapichiája levelével, onnan írtam a fejedelemnek ő ngának. 17. Mentem Bukurestre. 18. Löttem szemben a vajdával. 19. 20. 21. 22. Vendéglett meg a vajda ő nga a molduvai követtel együtt. A vendégség alatt a rosz oláh lova a vizben hala, kin a molduvai követet felhozták volt szerszámostól. 23. 24. 25. 26. 27. Indultam ki Bukurestből, mentem hálni az Argis hidjához. 28. Mentem Dályára. 29. Költöztem által a Dunán Oroszcsiknál (Ruszcsuk), hálni mentem Csernevodára. 30. Mentem Arnotkőre. 31. Mentem Bohlára.

Junius. 1. Mentem Draguskoijre. 2. Mentem által a Noák havasán Dobráliura. 3. Mentem Althára. 4. Mentem Popaskőire. 5. Mentem egy török faluba. 6. Menteni bé Dri- nápolyba.[[447]](#footnote-448) 7. Löttem szembe az elsőbb Kaimakámmal.[[448]](#footnote-449) 8. Löt­tem másodszor szembe a Kaimakámmal. Zólyomi is szembe volt velem a Kajmakám előtt. 9. 10. Ment ki a császár Dri-nápolyból táborba Dina Dukához. 11. Izené a Kaimakám, hogy mind én, mind Zólyomi küldjük emberünköt a császár után, hogy a császár jobban megértse a dolgot. 12. Küldöttem ki a kapicsi[[449]](#footnote-450) chiáját György deákkal együtt a császár után. 13. 14. 15. 16. Jöttek meg igen kedvetlen válasszal. 17. 18. 19. Expediáltam György deákot egy csauzzal Erdélybe. 20. 21. Küldöttem Rozsnyai Dávidot a táborra az Kaimakámboz, hogy a vezérhez való menetelt ne impetrálja. 22. Jött meg Dávid deák uram a táborról oly válasszal, hogy sem elé, sem hátra nem mégyek, míg az Erdélyben ment csauz meg nem jő. 25. Expediáltam Török Demetert urunkhoz ő ngához Erdélybe. 28. Érkezett Daroczi a Zólyomi szolgája Kandiá­ból[[450]](#footnote-451) a vezértől.

Julius. 4. Küldöttem a kapichihát Dávid deákkal együtt a táborra. Az nap érkezett estvére az urunk ő nga étekfogója, Nagy István uram Drinápolyba. 5. Jöttek meg kapichia uramék. 7. Expediáltam[[451]](#footnote-452) Kassai uramot az étekfogót urunkhoz ő ngához. 8. Expediáltam ismét a kapichiáját a táborra. 9. Jött vissza kapichiája. 10. Expediáltam Fogarasi Jánost a postát urunkhoz ő ngához. 19. Érkezett Baló László uram Kandiából a vezértől Drinápolyba. 22. Indult ki Drinápolyból Baló urammal ő kegyelmével együtt az étekfogó Nagy István is. 24. Váltottam meg Sárközi Miklóst Sobánkozi Aga fiától 300 talléron. 31. Mentem a konstanczinápolyi Kersméhez. Az nap jött a császárné Demertesre.

Augustus. 4. Érkezett Inczédi Péter uram az Erdélyben expediált csauzzal Erdélyből Drinápolyba. 5. Értettem meg, hogy különböző választétel vagyon a kaimakámnak írott levélben s különb a csauz szájában, mely miatt nem kicsiny busulásom volt, nem tudván mi lészen a kimenetel. 7. Jött bé a császár igen nagy solemnitással a táborból, előljövén a kaimakám egy zászlóalja, tatár utánna ugyanaz ő daliái párducz és tigris bőrösön, kopjáson. Azok után a puskások, utánnok ezeknek hadnagyai zászlósokkal együtt, utánnok az udvari népek, fő emberek szolgái. Ezek között Sobán Capi aga is, öt fiaival, utánnok dobossi, sipossi és trombitássi. Utánnok hét paizsos vezeték. Azok után a Kihaja az kajmakám ifjaival együtt merő pánczélosok, dsidások szerszámos lovakon mindegyik. Ezek után az ifju vezér Musaip daliái kopjáson párducz és tigrisbőrösön, utánnok hadnagyai igen tollason. Utánnok a puskások, utánnok ezeknek is hadnagyai zájokkal együtt igen tollason. Azok után az udvara népe agái a chiajával együtt. Ezek után hét paizsos vezeték lovai paizsoson, fancsikoson, tigris és párvuczbőrösök, egyszőrüek mind hetek. Ezek után a jancsár aga jancsáraival együtt, utánna a főbasa több hadi néppel együtt. Utánnok a csauzok, utánnok a kapucsiak és kadiak, utánnok az Nakim a Mahumet maradé­kaival. Azok után a két Seraskier, utánnok a két divánból való vezérek, utánnok a Mufti a kajmakámmal. Ezek után a császár vezetéki. Első rendben 44, azután 30 igen szép szerszámoson, utánnok a lovászmesteri. Ezek után kilencz aranyas készületű köves, gyöngyös, szerszámos vezeték. Ezek után maga a császár, két felől mellette 24 kengyelfutó, utánna a csivadár és fegyverhordozója, utánnok az ifjai, dobossi, sipossi és trombitássi. 10. Löttem szembe harmadszor a kajmakámmal a fővezér kertiben a lengyel követtel együtt. 11. 12. 13. 14. 15. Expediáltam László Lászlót többekkel együtt Erdélybe.[[452]](#footnote-453) 26. Löttem szemben negyedszer a kaimakámmal. 27. Expe­diáltam Inczédi uramot Erdélyben. 30. Voltam a Kapuzlár kihajánál.

September. 1. Expediáltam Nagy Istvánt az étekfogót Erdélyben.

October. 2. Érkezett Székely Márton az étekfogó Fogarasi Jánossal urunktól. 8. Expediáltam Fogarasi Jánost Erdélyben. 12. Expediáltam Székely Mártont Erdélyben. Császár is akkor ment ki vadászni Jámbol felé. 15. Mentem ki Bosnakőre ebé­delni, hálni jöttem vissza. 24. Jött Inczédi uram Drinápolyba. 26. Érkezett Széki István uram az adóval. 29. Érkezett Kovács János a posta. 31. Érkezett Turzai György az étekfogó.

November. 8. Ment el Széki István uram, ugyanakkor expediáltam Turzait is Erdélybe. 9. Érkezett meg Alsó János uram Drinápolyba. 12. Érkezett Székely Mózes uram Nyárádi Istvánnal, ugyanakkor indult Paládi Erdélybe. 18. Bocsátottam vissza a szekereket, kiken az adót béhozták volt. 27. Nagy busulásunk volt egy Czizmadia János nevű rabnak elszöktetése miatt. 29. Küldöttem a mellettem lévő csauzt Philippibe a kajmakámhoz. Az nap voltak Alsó uram Inczédi urammal Zólyomi uramnál ebéden.

December. Érkezett Boros István. 5. Jött meg a csauz Philippiből. 7. Érkezett Paládi a posta. 9. Indult Inczédi uram Drinápolyból Kandiába a fővezérhez. 10. Expediáltam Kassait az étekfogót urunkhoz ő ngához. 17. Jött bé vadászatból a császár. 22. Löttem szemben a kaimakámmal ötödször. 25. Vol­tam szemben hatalmas császárral, az adót adván bé. Ugyanakkor volt audiencziája a havasalföldi vajdának is Leo Radulynak és a raguzai követeknek. A szembenlételnek rendi ilyen­képen vala: Jó reggel felmenvén a császár kapujára, a kapu között a mint bemennek, balkéz felől leültettenek rendet állván mellettem Alsó János uram a kapicsilákkal és tolmácsokkal, hasonlóképen az ajándékokkal is. Másfelől a vajdát és patriarchát ott ültetvén mintegy fertály óráig, míg a supplicansoknak a divánba válaszok lőn, azután onnan megindítván elönkbe jött az Peskeseri aga az udvar közepéig, a felállított faragott, kőtől a császár háza felé fejet hajtánk, onnan elébb menvén, elönkbe jöve a csauz basa egy kapucsi basával. Azok hopmester módon előttem menvén, vittenek az divánban a vezérek közé, ott megcsókolván az kajmakám és Muszaip köntösét, balkéz felől való részén a divánnak leültetének. Azután a jancsárok fizetésére előhozának százhatvanegy erszény pénzt, tizenként, tizenként rakásokba kirakának az kajmakám előtt. Azután a vajdát béhozák és köntöst csókoltatván véle, kiküldék. Hasonló­képen a patriarchát is, azután a ragusai követeket is, kik is köntöst csókolván, ki menének. Azután a patriárkát megkaftánozván, elbocsáták. Ezek meglévén, a jancsárok fizetését mind renddel kiadók. Azután a divánt megsepervén, mosdó korsókat, medenczéket hozván, a vezérek megmosodának s engemet is megmosdatának. Azonban kerek asztallábokat hozván bé, minden fővezérnek külön külön s arra egy nagy medenczeforma ezüst asztalt tévén külön külön, mindenik asztalra darabonként körös környül kenyeret rakván, kalánokat is töttek mindenikre. Azután oda jövén előmben a csauz basa és kapucsi basa, vittenek az kajmakám asztalához s bársony széket tévén alám, meg­vendégelnek, de meg nem itatának. Az ételt elvégezvén, ismét helyemre ültetének, holott ismét mosdóvizet hozván, megmosdám. Onnan ismét a csauz basa kivive a folyosóra, holott a vajda ült, míg öttünk s ott engemet is megkaftánozának. Ott ültünk mindaddig, míg a vezérek előjövének, azok előjövén, mindjárást utánnok az vajdát vezették s szembe lőn a császárral. A vajda kijövén, engemet is mindjárást nyomába vivének s én is szembe lévén ő hatalmasságával s köszöntvén, kivivének. Utánnam a raguzai követeket vivék bé. Az meglévén, a császár kapuján kivezettek s ott lóra ülvén, úgy vártam meg, míg a vezérek kijövének. A vezéreknek fejet hajtván, úgy mentünk a szállásunkra. 26. Expediáltam Fogarasi Jánost Erdélybe. 28. Kül­döttem meg a vezérek ajándékát. 29. Mentem a kajmakám kihájához. 31. Voltam a fővezér kihájánál.

És így mindennyi hányattatásim között is Isten kegyel­méből így végezém el ez esztendőt, kiért örökké áldassék nagy neve, amen.

## Anno 1668.

Ur Isten áld meg ez új esztendőt békességgel s bővséggel, testi lelki csendességgel s egészséggel, amen.

Januarius. 2. Löttem szemben utolszor az kajmakámmal, akkor adott választ követségemre.[[453]](#footnote-454) 6. Indultam Isten áldo­másából ki Drinápolyból Erdély felé, mentem hálni Bujuk Derzendre. 7. Mentem hálni Afthára. 8. Dobralénba. 9. Dragujkőjre. 10. Amotkőjre. 11. Katakőjre. 12. Mentem által a Dunán Dályára. 13. Kapattekre. 14. Mentem Bukurestre. 15. Ott mulattam. 16. A három korcsomához. 17. Targovistyára. 18. Rukajra. 19. Rosnyóra. Oda jött feleségem is előmbe több becsületes emberekkel. 20. Mentem Brassóba ebédre. 21. Hálni Hidvégire. 22. 23. Ott mulattam. 24. Mentem ebédre Nagy Ajtára, hálni Mikvásárra. 25. Hálni Szász Kézdre. 26. Segesvárra. 27. Ebédre Maros Vásárhelyre, hálni Szent Iványra Alsó János uramhoz. 28. Ebédre Bátosra, hálni Beszterczére. 29. 30. 31.

Februarius. 3. Bomlott el a gyűlés. Mentünk urunkkal ő ngával hálni Király Németibe. 4. Ebédre Fűzkutra, hálni Katonába. 6. Mentünk Báldra Szentpáli János uramhoz. 7. Mentem Malomfalvára, megválván urunktól ő ngától. 8. Ott mulattam. 9. Mentem ebédre Szász Örményesre, hálni Szent Iványra. 10. Mentem Ebesfalvára urunkhoz ő ngához. 12. Expediálta urunk ő nga a török követet. 13. Jöttem el Ebesfalvá­ról, értem Szász Kereszturra. 14. Estvére Hidvégire. 18. Estve holt meg Bodoki Mikó Miklós bátyám. 20. Mentem Bodokra a testet látni. 24. Jött fel feleségem Szikszainé asszonyommal Oltszemire. 25. Tétettem koporsóba a testet. Akkor expediáltam Kálnoki Sámuel öcsémuramot urunkhoz Fogarasba. 27. Mentünk ebédre Szonda Tamás uramhoz Gidófalvára, hálni Geréb Jánoshoz Ilyefalvára. 28. Jöttem haza Hidvégire.

Martius. 1. Jött meg Kálnoki Sámuel öcsémuram urunk­tól ő ngától oly válaszszal, hogy nem lehet mivel Brassóban is nem jő. 5. Mentem fel Oltszemire. 6. Hozták urunk ő nga commissióját, hogy mentest menjek Fogarasba. 8. Temettem el szegény bátyám Mikó uram testét. 9. Mentem Várhegyre. 10. Holt meg szegénuy idvezűlt öcsém Nemes Tamás uram, melyet estve 8 órakor tudván meg Várhegyen, mindjárást éjjel alájöttem. Az nap volt a Lakatos lakadalma Várhegyen. 11. Jött haza feleségem Szikszainé asszonyommal. 13. Tétettem koporsóba a testét. 14. Mentem urunkhoz ő ngához Kománára. 15. Mentünk a fejedelemmel ebédre Sárkányba, hálni Fogarasba. 16. Délesti könyörgés után jöttem el Fogarasból, jöttem hálni Parlóra. 17. Érkeztem Hidvégire. 19. Mentem hálni Barothra. 20. Olosztelekre a Dániel fiak osztozására.[[454]](#footnote-455) Az nap indult Szikszainé asszonyom Bányára, ment feleségemmel együtt Vargyasra, én is oda mentem hálni. 21. Mentem viszsza Olosztelekre. 22. Oda jövén feleségem is, jöttem haza Hidvégire. 28. Jött hozzám Bánffy Farkas öcsém.

Aprilis. 2. Ment el tőlem Bánffy Farkas öcsém. 8. Temettettem el szegény idvezűlt öcsémet, Nemes Tamást. 9. Mentem Oltszemire feleségestől. 10. Mentem hálni Lázárfalvára, Petki urak házokhoz. 11. Mentem ebédre Szent Királyra Bors János­hoz, hálni Csicsóra. 12. 13. Osztoztattuk meg szegény idve­zűlt idősbik Petki István uram gyermekeit, fiait és leányit a csíki jószágokban. 14. Jöttem ebédre Szent Imrére Henter Ferencz uramhoz, hálni Oltszemire. 16. Mentem Várhegyre. 18. Mentem Kovásznára a székbe. 19. Mentem Rétyre Három­szék gyűlésibe. 21. Mentem Mikes Kelemen uramhoz ebédre Zabolára, hálni Várhegyre. 23. Mentem ebédre Kilyénbe, hálni Hidvégire. 27. Indultam a fejérvári partialis gyűlésre. Men­tem ebédre Kőhalomba, hálni Garadra. Ott egyeztem meg Budai Péter urammal. 28. Mentem Szent Ágotára. 29. Nagy Selykre. 30. Ebédre Veresegyházára, hálni Mentszentre Budai Péter uramhoz.

Majus. 1. Mentem Fejérvárra. 4. Re infecta eloszlottanak a convocatusok, nem akarván a regálista főemberek nél­kül semmi országos dologhoz nyulni. 7. Indultam ki Fejérvár­ról. mentem hálni Szent Királyra Bánffy Zsigmond uramhoz. 8. Mentem Megykerékre; akkor osztozott meg Kósa Sándorné az öcscsével, Miksa Pállal a megykeréki jószágból. Mentem hálni Háportonra Kun Gergely uramhoz. 9. Mentem ebédre Csapóra, hálni Malomfalvára. 11. Indultam meg Malomfalváról. 13. Jöt­tem hálni Hidvégire. 29. Mentem Szent Györgyre a székbe, onnan Oltszemire.

Junius. 1. Mentem a fűrészhez Somborra. 5. Mentem a székbe Szent Györgyre, onnan mentem Várhegyre. 7. Mentem Kézdi Vásárhelyre a székbe, onnan mentem Kun István uramhoz Osdolára. 8. Mentem haza Várhegyre. 10. Mentem Imecs Tamás uramhoz Imecsfalvára. 11. Mentem Osdolára Kun Ist­ván bátyám lakadalmára. 12. Volt Bethlen Miklós uram lakadalma Kun Ilona kisasszonynyal. Volt fejedelem képe Bánffy Zsigmond uram. násznagy Rédai Ferencz uram, vőfély Gyulai Ferencz uram, főrendi Teleki Mihály uram. A Kun István uram házánál főgazda én voltam Kálnoki Mihály urammal, sok orczapirulással a gonosz nyelvek miatt. 13. A vőfély a szokás szerint vendégeket maraszta felestőkömre, azonban megharaguvék s maga nem jöve fel. 14. Jöttek Bethlen Miklós uramék hozzám hálni Várhegyre. 16. Mentem Oltszemire. 19. Mentem Szent Györgyre a székbe, onnan ismét visszamentem Oltsze­mire. 20. Mentem hálni Albisba Bakósi Istvánné asszonyhoz. 21. Mentem Vásárhelyre a székben, ebédet ettem Torján Apor Lázárné nénémnél, hálni mentem Somborra a fűrészhez. 25. Volt Háromszék gyűlése Szent Iványon, mentem hálni Hid­végire. 28. Jött hozzám Kun István uram vacsorára. 29. Indultunk szegény idvezűlt Apafi István uram temetésére; men­tünk ebédre Dakra, hálni Garatra. 30. Mentünk ebédre Zelestatra, hálni Nethusra.

Julius. 1. Mentünk Jakabfalvára. Ott a testet hozó becsü­letes emberekkel megegyezvén, kisértük a testet Almakerékre. A fejedelem ő nga a falú végén jött előnkben, s úgy vittük a testet a kápolnához, a holott egy prédikátió és egy magyar oratio lévén, bétevők a testet a kápolnában való temetőhelybe, onnan bémenvén, a fejedelem asztalánál voltunk ebéden. Ebéd után Haller János urammal jöttünk Rétenbe s ott háltam. 2. Rétenből megindulván, mentem ebédre Sibergre, hálni Homo­rod Szent Péterre. 3. Ebédre jöttem haza Hidvégire. 13. Indul­tam az ország gyűlésére, mentem hálni Kőhalomba. 14. Mentem ebédre Szász Kézdre, hálni Nagy Szőllősre. 15. Mentem ebédre Örményesre, hálni Besenyőre. 16. Mentem Radnotra. Az nap állott bé az ország gyűlése. 19. Oszlott el az ország gyűlése. 20. Mentem Malomfalvára. 21. 22. Ott mulattam. 23. Indul­tam meg Malomfalváról, mentem ebédre Zágorba, hálni Prodra. 24. Mentünk Kun István urammal együtt ebédre Dályára, hálni Homorod Szent Péterre. 25. Érkeztem Hidvégire.

Augustus. 7. Mentem Szent Györgyre a székbe, hálni Várhegyre. 9. Mentem Kézdi Vásárhelyre a székbe, hálni jöt­tem vissza Várhegyre. 13. Mentem Imecsfalvára Imecs uraimék között való dolgoknak eligazítására, hálni jöttem vissza Vár­hegyre. 14. Mentem ebédre Kilyénbe, hálni Hidvégire. 24. Bocsátották meg lisztre a hidvégi malmomat. 25. Mentem Vár­hegyre feleségemmel együtt. 27. Mentem a Bodzára széna csi­náltatni. 29. A Resztokára vivén bennünket, Isten oltalmazott mind, hogy a Borbát patakába nem vesztünk. Mentem igen nagy bajjal estvére Várhegyre.

September. 6. Mentem újabban ki a Bodzára. 7. Ott mulattam. 8. Jöttem haza Várhegyre. 10. Mentem ismét ki a Bodzára. 12. Mentem Béldi uramhoz a Bodza mellé a kis Sármáshoz. Ott voltam ebéden ő kegyelménél. Utamban érke­zett urunk ő nga béjárója hozzám, Tompos uram. 13. Virradólag éjszaka az árviz bennünket elérvén, alig szaladoztunk imide amoda. Reggelre kelvén, a nagy árviz miatt igen bajo­son jöttem Várhegybe. 14. Holt Dimény Imre a Kovászna vizibe Nagy Borosnyónál azon hajóról, melyen én az előtt való nap által jöttem volt. 21. Jöttem hálni Hidvégire. 29. Mentem Prásmárra; ott egyeztem meg Kun István urammal; hálni mentünk által a Bodza mezeire. 30. Reggel Kun István urammal és Lázár István urammal együtt mentünk fel a Bodza várához. Ott találtuk Béldi uramot és Haller János uramot.

October. 1. Löttünk szemben a tractára kijött havasal­földi boérokkal, úgymint Klucsa Kuleraval, Balda Slidasi, Auton Vornyiku és László, Raduly Kukureskullal s Deák uramékkal; ugyanazon nap hozzá is kezdettünk a dologhoz. Azon nap estve felérkezett János Deák uram is, kit ők kapi­tánynak is hívnak. 2. 3. 4. 5. 6. és 7. délig munkálodván, csak re infecta jöttünk alá hálni a Hadizásra. 8. Mentünk Lázár István urammal és Gyergyói Gábor Deák urammal hozzám Várhegyre, ott is háltam. 9. Ment el Lázár István uram tőlem. 11. Jöttem ebédre a szotyori malomhoz, hálni Hidvégire. 12. Mentem Brassóba a Lázár Imre urammal való dolgoknak eligazítására az egész Nemes familia részéről. 15. Költöztem el az előbbeni szállásomról Szőcs Istvántól a Himes Péterné házához. Ugyanott Nagy-utczában. Ebéd után jöttem haza Hidvégire. 27. Indultam Isten akaratjából Nagy Bányára, mentem hálni Barothra. 28. Mikvásárra. 29. Rádasra. 30. Szent Erzsébetre. 31. Kereszturra a székre, megint vissza Szent Erzsébetre.

November. 1. Szent Demeterre Kornis Gáspár uramhoz.[[455]](#footnote-456) 2. Ott mulattam. 3. Malomfalvára. 7. Maros Vásárhelyre a székre. 8. 9. Voltam Vásárhelyen. 10. Mentem Septérre. 11. Ujfaluba. 12. Nyégerfalvára. 13. Középláposra. 14. Nagy Bányára. 15. 16. 17. 18. Voltam a sógornál Szikszai György uramnál ebéden. 21. Volt nálam vacsorán Bölöni Zsigmond uram. 22. Voltam ebéden Szikszai György uramnál a sógor­nál. 25. Voltam ebéden Pelei Ferencz uramnál, vacsorán Szikszai uramnál. 29. Indultam Isten kegyelmességéből haza felé.

December. 18. Érkeztem haza Hidvégire. 29. Mentem Várhelyre. 30. 31.

Igy végeződék el Isten kegyelmességéből az 1668-dik esz­tendő, melyben Isten ő felsége igaz ítéletéből a proféczia sze­rint a mi bűneinkért kiszabadítá az ő lenit és gyapját, a mi kezünkből elvevé a mustot divatjából, kiért áldassék az ő neve, hogy mégis teljességgel éhel halásra nem hagya, amen.

## Anno 1669.

Ur Isten minden kegyelmességnek atyja! a te kifogy­hatatlan jóvoltodnak bővséges tárházából áld meg ez esztendőt idvességes élettel, bővséggel, békességgel fiadért, az úr Jézus­ért, amen.

Januarius. 1. Mentem Imecs Tamás uram fia kereszte­lésére Imecsfalvára. 2. Mentem a székbe Kovásznára, hálni Várhegyre. 3. Mentem Rétyre a háromszéki gyűlésbe, hálni Várhegyre. 5. Hálni Oltszemire. 7. Gidófalvára az esperest komám leánykája keresztelésire. 8. Mentem hálni Várhegyre. 9. Mentem Alsó-Csernátonba szegény idvezült Kálnoki Mihályné asszonyom teste koporsóba való tételire. Ebéden voltam Bernád Ferencznél, hálni mentem Várhegyre. 17. Mentem ebédre Kilyénbe, hálni Hidvégire. 21. Volt nálam Kálnoki Istvánné asszonyom. 22. Jött asszonyom anyám Szikszai Györgyné asszonyommal együtt hozzám. 28. Volt nálam Kálnoki Sámuel öcsémuram. 30. Virradolag éjfél után egy órakor adott Isten feleségemnek egy kis leánykát, melyet szent nevéért éltessen s neveljen neve dicséretére, nekünk örömünkre, amen.

Februarius. 2. Érkezett a sógor Szikszai György uram hozzám. 8. Indultam Isten akaratjából a fejérvári gyűlésre, mentem hálni Ujfaluba. 9. Halmágyra. 10. Zeligstatra. 11. Lesésre. 12. Szent Ágotára. Ott egyeztem meg Nagy Tamás urammal, akkor jövén a portáról. 13. Mentünk Nagy Selykre. 14. Ebédre Tohátra, hálni Fejérvárra.

Martius. 4. Végeződött el a gyűlés. Az nap indultam haza felé, mentem hálni Szász Sebesbe. 5. Omlásra. 6. Szebenbe. 7. Ujegyházra. 8. Báránykútra. 9. Dakra. 10. Hidvégire. 15. Ment el tőlem a sógor Szikszai György uram. Ment el asszonyom anyám Nagy Bányára. 19. Volt nálam Domokos János bátyám uram. 23. Mentem ebédre Kilyénbe, hálni Vár­hegyre. 24. Mentem Csernátonba a Kálnoki Mihályné asszo­nyom temetésire, hálni jöttem vissza Várhegyre.

Aprilis. 2. Mentem Szent Györgyre a székbe, hálni Olt­szemire. 3. Mentem a fürészhez. 5. Ebédre Szent Györgyre, hálni Hidvégire. 7. Volt nálam Székely Mózes uram. 11. Indul­tam Fogarasba, mentem hálni Vádra. 12. Ebédre Fogarasba. 15. Parancsolta a tanács a mi kegyelmes urunkkal ő ngával együtt, hogy Eperjesre a tractára menjek.[[456]](#footnote-457) 16. Jöttem haza Fogarasból Hidvégire. 21. Volt husvét napja. 22. Indultam Isten akaratjából ki az én kegyelmes uram parancsolatjából az eperjesi tractára, mentem hálni Szász Kereszturra. 23. Héturra. 24. Vajába. 25. Ebédre Maros Vásárhelyre, hálni Balára. 26. Ebédre Szent Györgyre, hálni Lekenczére. 27. Ebédre Bethlenbe, hálni Kereszturra Torma István uramhoz. 28. Ebédre Emberfőre, hálni Felső Szőcsre. 29. Ebédre Lemefalvára, hálni Kovács Kápolnakra. 30. Nagy Bányára.

Majus. 1. Mentem Kapi urammal Butfalvára, ott végeztünk együtt Teleki Mihály urammal. 6. Mentünk a magyar­országi határba Rakozra. 7. Daragabrátfalvára. 8. Serényére. 9. Drocsra. 10. Nagy Mihályiba. 11. Kapiba. 12. Csókfalvára. 13. Eperjesre. 14. Löttünk szembe az ő felsége római császártól tractára leküldött commissarius urakkal. 15. Ismét voltunk szembe a mlgos commissarius urakkal, de a tractához való kezdést ismét halasztottuk a következendő napra. 16. 17. 18. 19. Voltunk ebéden Bocskai István uramnál ő ngánál. 20. 21. 22. 23. 24. 25. 26. Voltunk ebéden Rottel uramnál ő ngánál. 27. Voltunk ebéden Báró Zrínyi Péter uramnál ő ngá­nál. 29. Lött végső válaszunk s ugyanakkor elbúcsúzván ő ngoktól, indultunk Eperjesről Teleki urammal (elmaradván Kapi uram), jöttünk hálni Lápospatakra. 30. Ebédre Ujvá­rosba, hálni Radba Forgács Istvánné asszonyom ő ngához. 31. Ebédre Salandra (?) ott által költöztem a Tiszán, hálni jöttem Kenézre.

Junius. 1. Ebédre Attyába, hálni Mikolára Csernel Péter uramhoz. 2. Ebéd után mentünk Csekébe vacsorára Kendi Gábor uramhoz. 3. Teleki uram ott maradván, mentem Gyulafi László urammal ebédre Sonkádra Barcsai Zsigmondné asszonyomhoz, ott lévén Balassa Imre uram is mind felesé­gestől. Hálni mentem Gyulafi László uramhoz Tiszaberekre. 4. Ebéd után jöttem Mikolai Boldizsár komámhoz Mikolába. 5. Ott mulattam. 6. Mentem ebédre Józsefhazára, hálni Szinérváraljára. 7. Ebédre Felső Tótfaluba, hálni Nagy Bányára. 10. Indultam Nagy Bányáról, mentem hálni Kővárba. 11. Teleki urammal megindulván Kővárból, mentünk ebédre Sasára, hálni Pojánára. 12. Ebédre Dézsre, hálni én mentem Bonczidára Bánffy Farkas öcsémhez. 13. Ott mulattam. 14. Mentem ebédre Szovátára, hálni Szent Péterre Teleki Mihály uramhoz. 15. Ebédre Bándra, hálni Malomfalvára. 18. Mentem hálni Pródra. 19. Kőhalomba. 20. Hidvégire. 21. Mentem Brassóba. 23. Jöttem haza Hidvégire. 25. Mentem Szent Iványba az Háromszék gyűlésire. Onnan mentem hálni Várhegyre. 26. Men­tem Szent Györgyre a székbe, hálni Hidvégire. 28. Jött hoz­zám Bánffy Farkas öcsémuram.

Julius. 3. Ment el öcsémuram Bánffy Farkas uram tőlem Hidvégiről. 8. Mentem hálni Kilyénbe. 9. Köttettem meg a gátat. 10. Mentem estvére Várhegyre. 11. Mentem Vásárhelyre a székbe, estvére jöttem vissza Várhegyre. 15. Mentem Olt­szemire hálni. 16. Mentem a székbe Szent Györgyre, vacsorára Oltszemire. Feleségem is akkor jött Oltszemire. 17. Mentem a fűrészem látni. 19. Mentem ebédre Mikó István öcsémuramhoz Bodokra, hálni Hidvégire. 26. Jött hozzám Kálnoki Mihály uram; mentünk ő kegyelmével együtt Oltszemire. 27. Mentünk Daczó urammal együtt ebédre Tusnádra. Hálni Szent Királyba Bors János uramhoz. 28. Mentünk Szeredába a Daczó János uram kapitányságába való introductiójára. 30. Reggel introducáltuk Daczó János uramot a csíki kapitányságba urunk ő nga parancsolatjából, Kálnoki Mihály uram volt mellettem egyik commissarius.[[457]](#footnote-458) Ebéd után onnan megindulván, mentünk Kálnoki urammal együtt hálni Lövétére. 31. Ebédre Benébe, hálni Szent Lászlóra.

Augustus. 1. Ebédre Medgyesre, hálni Királyfalvára. 2. Ebédre Radnótra az udvarhoz. 3. 4. Ott mulattam. 5. Men­tem Teremibe Bethlen János uramhoz. Akkor házasodott meg Horváth András Toroczkai Péterné asszonyommal. Onnan mentem hálni Malomfalvára. 6. Mentem ebéd után Szent Péterre Teleki Mihály uramhoz. 7. Mentem ebéd után Örmé­nyesre Bánffy Dénes uramhoz. 8. Mentem ebéd után Malom­falvára. 9. Mentem ebéd után Királyfalvára Kósa Sándornéhoz. 10. Ebédre a medgyesi mezőre, hálni Szent Ágotára. 11. Hálni Garatra. 12. Ebédre az apáczai mezőre, hálni Hidvégire. 20. Volt a menyem Nemes Tamásné[[458]](#footnote-459) lakadalma Maksai Mihálylyal.

September. 2. Mentem hálni feleségemmel együtt Kilyénbe. 3. Mentem Oltszemire hálni. 4. Ott mulattam. Volt nálam Kálnoki Sámuel öcsémuram. 5. Mentem vacsorára Várhegyre. 7. Jöttem haza Hidvégire; feleségem ott maradott. 10. Kez­dettem a pinczéimnek és alsó házaimnak rakatásához. 13. Jött haza a feleségem Hidvégire. 26. Volt nálam Mikó István öcsémuram.

October. 2. Mentem Kovásznára a székbe, hálni mentem Zabolára Basa Tamás uramhoz. 3. Mentem Kézdi Vásárhelyre a székbe. 5. Mentem haza Hidvégire feleségemmel együtt. 9. Voltak nálam Kálnoki Farkas uram Donáth uramékkal együtt egy jobbágyom törvényin. 16. Kereszteltettem a kis leányomat Mariskát; voltak keresztatyjai: Nagy Tamás uram, Czakó Dávid, Herman Mihály, Draut György többekkel együtt. 21. Indultam Isten akaratjából a medgyesi terminusra, men­tem hálni Apáczára. 22. Kőhalomba. 23. Zelestátra. 24. Szent Agotára. 25. Musnára. 26. Medgyesre.

November. 2. Mentünk Kapi urammal, Rédai Ferencz és Teleki uramékkal együtt ő ngához Balázsfalvára. 4. Men­tünk a fejedelemmel együtt ebédre Mikeszászára, hálni Med­gyesre. 5. 6. 7. 8. 9. 10. 11. 12. 13. Kezdettek a fiscalis donatióknak revisiójához. 18. Végeztük el a fiscalis jószágokról való donatioknak revisióját. 19. Ment ki a fejedelem ő nga Medgyesről. 21. Végezvén el a terminust, oszlottak el a tábla fiai. 22. Jöttem ki Medgyesről, mentem hálni Szökefalvára. 23. Mentem Malomfalvára. 26. Mentem ebéd után M. Vásárhelyre. 27. Volt Szent Györgyön a Henter Benedek uram lakadalma, holott én uvoltam násznagy. 28. Mentem ebédre Szent Királyra, hálni Madarasra. 29. Mentem Szent Péterre Teleki Mihály uramhoz. Akkor kereszteltük meg a leánykáját, Katát. Voltának komák Haller János, Bethlen Farkas, Rédai Ferencz, én, Naláczi István uram, Baló László és Alsó János uramék.

December. 2. Oszlottunk el Szent Péterről Teleki uram­tól; mentem ebédre Bándra, hálni Malomfalvára. 5. Indultam meg Malomfalváról, mentem hálni Szent Rontásra. 6. Ebédre Kelementelkére Kendi János uramhoz, hálni Szent Demeterre Kornis Gáspárné asszonyomhoz. 9. Mentem Szent Erzsébetre Daczó János uramhoz. 10. Mentem Nagy Bunra Bethlen Gergely uramhoz. 11. Kis Bunra Bethlen Pál uramhoz, hálni Szász Kézdre. 12. Szent Péterre. 13. Mentem haza Hid­végire. 17. Mustráltam meg az erdővidéki vitézlő rendet ugyan Hidvégin. 19. Mentem Szent Györgyre, ott mustráltam meg a sepsieket. 20. Mentem Barátosra, ott mustráltam meg az orbaiakat. 21. Mentem Mártonfalvára, ott mustráltam meg a kézdieket. 22. Mentem onnét Várhegyre. 23. Mentem ebédre Ilyefalvára, hálni Hidvégire. 29. Mentem Fogarasba urunk ő ngához. 30. Mentünk urunkkal ő ngával vadászni az mondrai nádra, hálni mentünk vissza Fogarasba. 31. Mentem hálni haza Hidvégire.

És így telvén el az 1669. esztendő, Isten tegye az új esztendőt is békességessé s egészségessé.

## Anno 1670.

Ur Isten áld meg ez új esztendőt egészséggel s békes­séggel, hogy tölthessük el neved dicsőségére, amen.

Januarius. 8. Mentem hálni Vidombákra. 9. Mentem a háromszéki nemességgel urunk ő nga eleibe a feketehalmi határra s úgy kisértük bé ő ngát Brassóba. 10. 11. 12. Mula­tott ő nga Brassóban. 13. Kisirtem urunk ő ngát Vidombákig, onnét mentem ebédre Höltövénybe, hálni Hidvégire. Jöttek hozzám vacsorára Lázár István[[459]](#footnote-460) és Kálnoki Sámuel[[460]](#footnote-461) uramék. 14. Voltak ebéden nálam Mikó István öcsémuramék több urunk ő nga szolgáival együtt, vacsorára jöttek hozzám Ispány Ferencz és Kendi Gábor uramék. 22. Mentem Kovásznára a székben. 23. Mentem Vásárhelyre a székbe, hálni jöttem Várhegyre. 28. Mentem Uzonba a Szörcsei Ferencz uram lakadalmára. 30. Indultam Várhegyről Imecsfalvára Imecs Tamás uram fia keresztelésére, de semmiképen az isszonyú szélvész s hófúvás miatt tovább nem mehettem, ott kellett hálnom. 31. Jöttem haza ebédre Várhegyre Nemes Mihály, Székely György és Gyárfás István uramékkal.

Februarius. 4. Mentem a székbe Szent Györgyre, onnét mentem vissza Várhegyre. 6. Mentem ebédre Kilyénbe, hálni Hidvégire. 13. Indultam Isten kegyelméből Hidvégiről a gyűlésbe Fejérvárra,[[461]](#footnote-462) mentem hálni Kőhalomba. 14. Szent Ágotára. 15. Kis Selykre. 16. Ebédre Veresegyházára, hálni Fejérvárra. 17. Ebéden voltam Béldi uramnál. 18. Ebéden voltam Kornis Gáspár uramnál. 19. Ebéden voltam urunk ő nga asztalánál. 20. Voltam Teleki uram asztalánál. 21. 22. 23. 24. Voltam Bánffy Zsigmond uram asztalánál. 25. Voltam Bánffy Dénes uram asztalánál. 26. 27. 28.

Martius. 1. Voltam Gillányi uramnál ebéden. 2. 3. 4. Voltam Kun István uramnál ebéden. 5. Házasodott meg Harinai... (!) uram; urunk ő nga csináltatta a lakadalmat, én is ott voltam a több becsületes emberekkel. 6. Házasodott meg Teleki Gáspár uram. 8. Voltam Bánffy Zsigmond uramnál ebéden. 11. Végeződött el a gyűlés. Jöttem hálni Csesztvére Mikes uramhoz. 12. Jöttem hálni Malomfalvára. 13. Hozták meg a feleségem betegségét, azért megindulván, onnan jöttem Zágorba, onnan 14. Mentem Erkedre. 15. Oltszemire. 18. Temet­tük el a gyermekecskét, kit Isten idő előtt adott volt. 23. Men­tem Zabolára. 24. Temettük el szegény idvezült Basa Tamás uram testét. Hálni jöttem Várhegyre. 26. Jöttem ebédre Eresztevényre Eresztevényi Andráshoz, hálni Kilyénbe. 27. Temet­tük el a Székely Bálint testét Kilyénbe, hálni mentem Oltsze­mire. 31. Jöttem feleségemmel együtt ebédre Kilyénbe, hálni Hidvégire.

Aprilis. 1. Volt nálam ebéden Bethlen Miklós uram. 3. Voltának nálam ebéden Apor Lázár, Daczó János[[462]](#footnote-463) és Péter, Gyárfás Pál és Mikó István uramék. 12. Mentem Szent Iványba a Háromszék gyűlésire, onnan ismét visszajöttem. Az nap hoz­tam Mikó István öcsémnek divisionale mandatum mellett vár­megyei tiszteket a Mikó Ferencz jószága kivételére. 15. Indul­tam a marosszéki derék székre, mentem hálni Apáczára. 16. Szent Péterre. 17. Nagy Solymosra. 18. Érkeztem Maros Vásár­helyre. 19. Voltam ebéden Sárosi György uramnál[[463]](#footnote-464), hálni men­tem Maros Keresztúrra. 20. Mentem ebédre Nyárádtőre, hálni Csucsra Ugron István uramhoz. 21. Ebédre Enyedre. 23. Mentem Ebédre Szent Királyra Bánffy Zsigmond uram­hoz. 24. Ebédre Buzás Bocsárdra, hálni Balázsfalvára. 25. Szent Ágotára. 26. Kőhalomba. 27. Jöttem haza Hidvégire. 28. 29. 30.

Majus. 2. Mentem ebédre Kilyénbe, hálni Várhegyre. 3. Mentem Maksára Háromszék gyülésibe. 7. Mentem Kovásznára a székbe. 8. Kézdi Vásárhelyre a székbe. 16. Mustrál­tam Szent Györgyön, ott is háltam Daczó János uramnál. 17. Jöttem haza Hidvégire. 20. Mentem Arapatakára a Kálnoki Istvánné és Kálnoki Sámuelék dolgoknak eligazítására. 22. Indultam oda ki, mentem ebédre Mikvásárra, hálni Benébe. 23. Hálni Zágorba. 24. Maros Vásárhelyre, onnan Kereszturra. 25. Malomfalvára Kendefi Miklós uramhoz. 27. Indultam haza­felé, jöttem hálni Prodra. 28. Szász Budára. 29. Hévizre Nagy Tamás uram leánya temetésire, vacsorára Hidvégire.

Junius. 1. Mentem Nagy Ajtára Donát István uram fia keresztelésére. 5. Ment feleségem Brassóba a sokadalomba. 7. Jött haza a feleségem. 11. Mentem ebédre Kilyénbe, hálni Várhegyre. 12. Mentem Vásárhelyre a székbe, estvére vissza­jöttem. 14. Mentem Oltszemire. 17. Jöttem haza Hidvégire. 29. Mentem Arapatakára Béldi uram látogatására. Az nap bocsátottam Szonda István uramot Husztra a Rédei Ferenczné asszonyom temetésire.

Julius. 2. Mentem mustráltatni Ilyefalvára, ebédre Kilyénbe, hálni Várhegyre. 3. Mentem Szent Iványba Három­szék gyűlésére, jöttem vacsorára Hidvégire. 7. Mentem hálni Nagy Ajtára feleségemmel együtt. 8. Mentem Vargyasra Daniel István uram leánykája keresztelésére. 9. Feleségem ott marad­ván Vargyason, magam mentem hálni Benébe. 10. Mentem hálni Prodra. 11. Maros Keresztúrra. 12. Ebédre Malomfalvára Kendefi Miklós uramhoz. 13. Mentem Radnotra a gyü­lésbe. 14. Állott bé a gyűlés. 15. Végeződött el a gyűlés. 16. Indultam meg Radnotról, mentem hálni Maros Kereszturra. 18. Mentem ebédre Malomfalvára Kendefi uramhoz, ebéd után jöttem vissza Keresztúrra. 19. Mentem ismét Malomfalvára, akkor keresztelték meg a Kendefi Miklós uram fiát Gáspárt, mentem hálni Keresztúrra. 20. Mentem hálni Királyfalvára Kósa Sándorné hugomhoz[[464]](#footnote-465). 21. Mentem Szent Miklósra a Bethlen Miklós uram leánykája keresztelésére, melyet keresz­teltek Zsófinak. 22. Mentem ebédre Felső Bajonra, hálni Mogurára. 23. Hálni Leblekre. 24. Homorod Szent Péterre. 25. Hálni Hidvégire. 28. Mentem Miklósvárára a székbe, vacso­rán voltam Kálnoki Farkasnál, hálni jöttem vissza Hidvégire.

Augustus. 2. Mentem feleségemmel együtt Havadra, est­vére visszajöttem. 5. Mentem ebédre Kilyénbe, hálni Vár­hegyre. 7. Mentem Vásárhelyre a székbe, estvére jöttem vissza Várhegyre. Volt nálam Kálnoki Istvánné asszonyom. 9. Voltak nálam Barabás Péter uramék több becsületes emberekkel együtt. 11. Mentem Zabolára Kun István uramot látni, ebéden ott voltam, hálni visszajöttem. 12. Mentem Oltszemire. 13. Men­tem a fürészre és visszajöttem. 18. Mentem Bodokra a Hajdu Istók törvényire s ugyanakkor exequáltuk is.[[465]](#footnote-466) 19. Mentem fele­ségemmel együtt a fürészre. 21. Mentem ebédre Gidófalvára Szonda Tamás uramhoz, hálni Kilyénbe. 23. Mentem haza Hidvégire; találtam nálam Kálnoki Istvánné asszonyomat s Budai Péter uramot. 25. Jöttek ki Brassóból a Budai Péter urammal való complanatiora[[466]](#footnote-467) Trajner Péter, Herman Mihály és Biró István uramék hozzám Hidvégire. 26. Ebéd után mentenek vissza Földvárra Trajner uramék. 27. Mentem Budai Péter urammal Brassóba. 28. Egyeztettem meg Budai Péter uramot brassai uramékkal, a mint megfogták volt a tatár hám fia kimenetelekor. 29. Jöttem vissza Hidvégire, jöttek hozzám Budai uramék feleségestől. 30. Mentenek el Budai uraimék.

September. 4. Jött hozzám Kálnokiné asszonyom. 6. Men­tem Arapatakára Béldi uramhoz a Kálnokiné asszony Kálnoki Sámuellel való dolgának complanatiojára. 7. Ismét mentem Arapatakára azon dolognak véghezvitelére. 12. Indultam Erdő Szent Györgyre a Bánffy Boldizsár uram lakadalmára. 14. Érkeztem Erdő Szent Györgyre. 17. Volt az lakadalom. 18. Kereszteltük meg a Rédai István uram fiacskáját, Ferkőt. Komák voltanak Teleki Mihály, Bethlen Gergely, Daniel István uramék s én. 19. Mentem ebédre Vajába Jármi György uramhoz, hálni Keresztúrra. 20. Mentem Radnotra udvarhoz. 22. Ebéd után indulván meg jöttem hálni Balázstelkére. 23. Szász Kézdre. 24. Hévizre a Nagy Tamás uram házához. 25. Hidvégire.

October. 4. Jött hozzám Rédai Ferencz uram portára menő utjában estve későn. Voltak ő kegyelmével Rédai István uram feleségestől, Bánffy Boldizsár feleségestől, Toroczkai Péter és Mátyás, Rédai János és Orbán Pál uramék s Bánffy Gáborné asszonyom. 5. Itt mulattak. 6. Mentek el. Jött vacsorára hoz­zám Mikes Kelemen uram. 7. Jöttek Kálnoki Mihály uram, Mikó István, Daczó Péter, Kálnoki Farkas és Apor Ferencz uramék a Mikó István urammal való controversiának eligazí­tására, de re infecta maradott. 11. Mentem Várhegyre. 13. Men­tem hálni Szent Katolnára. 14. Mentem Szent Lélekre Mikes Kelemen, Kálnoki Sámuel uramék és Kálnoki Istvánné aszszonyomék között való controversiának eligazítására. 15. Jöt­tem ebédre Kézdi Vásárhelyre, hálni Várhegyre. 18. Mentem ki a Bodzára a szénámot látni. 19. Mentem Oltszemire. 20. Kilyénbe. 21. Szent Györgyre. 22. Kovásznára a székbe, hálni mentem Kun István uramhoz Zabolára. 23. Kézdi Vásár­helyre a székbe, hálni Várhegyre. 30. Mentem Hidvégire.

November. 1. Mentem Brassóba a sokadalomba. 2. Men­tem haza Hidvégire. 6. Jött hozzám püspök uram ebédre s itt is hált.[[467]](#footnote-468) 7. Ment el ő kegyelme. 19. Mentem Rétyre a háromszéki gyűlésbe. Ebédre mentem Szent Iványba Mihály Deákhoz s akkor kértem meg a leányát Henter Péter öcsém­nek, ott is háltam. 20. Mentem Várhegyre ebédre. 24. Jöttem Hidvégire. 27. Indultam a fejérvári gyűlésbe, mentem hálni Veledénybe. 28. Felmérre. 29. Korpádra. 30. Szebenbe.

December. 1. Ebéd után mentem Szebenből hálni Keresztényszigetbe. Az nap állott bé a gyűlés. 3. Mentem ebédre Fejérvárra. 4. 5. 6. 7. 8. Betegedett meg a feleségem. 18. Osz­lott el a gyűlés.[[468]](#footnote-469) 21. Virradólag hala meg Barcsai Zsigmondné asszonyom. 22. Koporsóba tévén, indították meg a testet Bar­csára. Mi a fejedelemmel ő ngával mentünk vadászni a Bilakra,[[469]](#footnote-470) estvére béjöttünk. 23. Ismét mentünk a fejedelemmel vadászni a váradjai erdőre, estvére visszajöttünk Fejérvárra. 27. Indul­tam meg Fejérvárról, mentem hálni Mentszentre Budai Péter uramhoz. 29. Felvinczre. 30. Kutyfalvára. 31. Malomfalvára.

És így végeződék el az 1670. esztendő Isten kegyelméből, melyet meg is álda Isten békességgel reménségünk és érde­münk felett, kiért áldassék szent neve mindörökké, amen.

## Anno 1671.

Úr Isten minden Isteneknek Istene! ki az időket ren­deled és igazgatod, ki minden érdemünk felett ingyen való jóvoltodból megáldád az elmult ó esztendőt s általhozál ez új esztendőre irgalmadból, ez új esztendőben újíts meg mind tes­tünkben s lelkünkben, hogy minden részét felségednek neve dicséretire tölthessük el, megáldván felséged is mind testi, lelki békességgel és bővséggel, fiad nevéért, amen.

Januarius. 1. Volt nálam ebéden Kósa Sándor uram feleségestől. 12. Indultam meg Malomfalváról, mentem hálni Prodra. 13. Mentem Szász Kézdre. 14. Szent Péterre. 15. Men­tem hálni Bölönbe Kálnoki Farkas uramhoz. 16. Érkeztem Hidvégire. 19. Mentem hálni Kilyénbe. 20. Mentem ebédre Várhegyre. 23. Jött hozzám Kálnoki Sámuel öcsém. 24. Mentem vadászni a borosnyói csejékre, ebédet ettem Egerpatakon. 25. Jött hozzám Donát Mihály uram. 26. Mentem hálni Oltszemire. 27. Mentem Szent Györgyre a székbe, hálni vissza Oltszemire. 28. Volt nálam Mikó István ücsémuram. 29. Jöttem Hidvégire. 30. 31.

Februarius. 2. Mentem Brassóba Teleki Mihály uram­hoz, vacsorára jöttem vissza Hidvégire. 3. Meggyuladván a konyhám s elégvén, a faluban is égett el 29 embernek az élete. Akkor jöttek hozzám Teleki Mihály urammal az magyar­országi urak, Petróczi István és Tökölyi Imre uramék ő ngok,[[470]](#footnote-471) Ketzer Ambrus, Csernel Pál, Szepesi Pál több becsületes főrendekkel. 4. Mentenek el Teleki uramék; ismét jöttének hozzám Kálnoki Sámuel és Köpeczi uramék. 10. Indultam Fogarasba, mentem hálni Szunyogszegre. 11. Mentem Sárkányba. 12. Ebédre Fogarasba. 14. 15. 16. Jött török követ portáról a fejedelemhez ő ngához. 17. Lött szembe a fejede­lem a követtel. 19. Vendéglette meg a fejedelem ő nga a köve­tet s ugyanakkor el is bocsátotta. 23. Jöttem el Fogarasból, jöttem ebédre Höltövénybe, hálni Hidvégire. 28. Mentem Maksára Háromszék gyűlésébe, ebédre mentem Várhegyre. Voltak nálam Kálnoki Sámuel uram több becsületes emberekkel együtt.

Martius. 1. Mentem Zabolára Kun Istvánné asszonyom teste koporsóba való tételére, vacsorára jöttem vissza Várhegyre. 2. Mentem Oltszemire. 3. Ebédre Szent Györgyre, hálni Ilyefalvára. 4. Ebédre Hidvégire. 5. Házasítottam meg Gidófalvi Gál György Mihályt, adtam néki Csűrös Juditot. 8. Indultam Fogarasba a gyűlésbe, mentem hálni Krizbára. 9. Mentem hálni Fogarasba. 10. Állott bé a gyűlés. 11. 12. 13. Végeződött el a gyűlés. Az nap igazítottuk el a Kapi György és Balassa Imréné asszonyom között való controversiákat néhai Barcsai Zsigmondnéról ő ngáról maradott jószágok és res mobilisek felől. Jöttem hálni akkor estve Sárkányba. 14. Jöttem Hidvégire. 16. Mentem Miklósvárára a derék székbe. 17. Sepsi Szent Györgyre a derék székre, holott Béldi uram is jelen volt. Akkor tettük vicévé Daczó Péter uramot. 18. Men­tem Kovásznára a derék székre, hálni mentem Imecsfalvára Imecs Tamás uramhoz. 19. Mentem Vásárhelyre a derék székbe. 20. Jöttem hálni Kilyénbe. 21. Jöttem ebédre Hidvégire.

Aprilis. 2. Mentem hálni Kilyénbe mind feleségemmel és Szikszainé asszonyommal együtt. 3. Menteni ebédre Várhegyre. 4. Mentem Rétyre Háromszék gyűlésébe; akkor vetették fel az adót; ebédre mentem vissza Várhegyre több becsületes embe­rekkel együtt. 5. Mentem Zabolára Kun Istvánné asszonyom temetésire, kiben deficiált a Basa familia in utroque sexu,[[471]](#footnote-472) tudniillik Basa Ilonában; hálni jöttem Várhegyre. 6. Jött Béldi uram hozzám Várhegyre több becsületes emberekkel együtt ebédre, ebéd után elment; Daniel Ferenczné asszonyom ott hált. 7. Mentem Gelenczére Jakab Deákné asszonyom teme­tésére. 8. Jöttem Várhegyre hálni. 10. Volt nálam vacsorán Kálnoki Isvánné asszonyom, ott is hált. 11. Vettem számot az 1669. és 1671. esztendőbéli perceptoroktól az adóról. 13. Mentem ebédre Oltszemire. 15. Mentem ebédre Kilyénbe, hálni Hidvégire. 17. Indultam urunk ő nga parancsolatjából Husztra, mentem hálni Szász Kereszturra. 18. Zágorba. 19. Ebédre Maros Vásárhelyre, hálni Szeptérre. 20. Nagyfaluba. 21. Alsó Szücsre. 22. Nagy Bányára. 23. Szigetre. 24. Viskre. 25. Ebédre Husztra. 26. 27. 28. 29. 30. Indul­tunk vissza Husztról Teleki Mihály urammal, jöttünk hálni Vajnádra.

Majus. 1. Jöttünk hálni Sarzására. 2. Ebédre Szigetre. 3. Ebéd után indulván meg Szigetről, jöttem hálni Gyulafalvára Radák Imre urammal. 4. Ebédre Felső Bányára, hálni Nagy Bányára. 5. Ott mulattam. 6. Jöttem hálni Kővárba. 7. Vilmára. 8. Bethlenbe Béldi uramhoz ő kegyelméhez Cser­nel Pál és Besenyei Mihály uramékkal. 9. Jöttem hálni Szeptérre sógor Szikszai György uramhoz. 10. Hálni Maros Kereszturra. 11. Zágorba. 12. Sz. Budára. 13. Jöttem Isten akaratjából házamhoz Hidvégire. 15. Végezték el Isten engedelméből a házam szarvazását. 22. Estve 10 és 11 órakor adott Isten feleségemnek egy kis leánykát. 25. Mentem hálni Kilyénbe. 26. Mentem a székbe Szent Györgyre, hálni Várhegyre. 27. Mentem Háromszék gyűlésébe Maksára, onnan visszamentem Várhegyre egy néhány becsületes emberrel. 29. Mentem ebédre Oltszemire. 30. Hidvégire.

Junius. 2. Mentem Nagy Ajtára a Csereiek osztoztatására. 3. Mentem haza estvére Hidvégire. 10. Végeztük el a házam zsendelyezését. 16. Kezdettem a konyhám rakatásához. 24. Mentem ebédre Kilyénbe, hálni Várhegyre. 25. Mentem Kézdi Vásárhelyre a székbe, ott is háltam. 26. Mentem Imecsfalvára Imecs Tamás öcsémhez a köztök levő controversiának eligazítására. 27. Végeztem el a complanatiot közöttük; voltam ebéden Imecs Pál uramnál, hálni mentem Várhegyre. 28. Temet­tük el szegény Jankó Mihályné nénémet Maksán. Mentem hálni Oltszemire.

Julius. 6. Kezdettem el a kaszálást Hidvégin. 7. Men­tem a székbe Szent Györgyre, hálni Kilyénbe. 8. Mentem Szent Iványba a Henter Péter öcsém lakadalmára. 9. Ott mulattam. 10. Indultunk meg Szent Iványból az új asszony­nyal s az násznépével jöttünk Hidvégire ebédre én hozzám s ott is háltanak. 11. Mentenek el tőlem Henter a násznépével. 14. Mentem ebédre Brassóba. 15. Jöttem haza Hidvégire. 21. Indultam szegény Kósa Sándor sógor temetésére, mentem hálni Hévizre. 22. Szász Kereszturra. 23. Ebesfalvára. 24. Mentünk urunkkal ő ngával ebédre Csávásra, hálni Radnotra. 25. Ebédre Királyfalvára. Az nap hozták oda a testet Záhról. 26. Temettük el a szegény Kósa uram testét tisztességes pom­pával. 27. Jöttem el Királyfalváról ebédre a sárosi rétre, hálni Héjasfalvára. 28. Jöttem hálni Hévizre; feleségem is az nap jött oda. 29. Volt a Daniel Péter uram lakadalma. Fejedelem képe volt Bethlen János uram, násznagy Daniel Mihály uram. 30. Ott voltunk a lakadalomba. 31. Vitték el a menyasszonyt; én is akkor jöttem el, ebédet öttem az Apácza erdejin, hálni jöttem Hidvégire Ugron Ferencz urammal együtt.

Augustus. 1. Ment el Ugron Ferencz uram, én is men­tem hálni Kilyénbe. 2. Déli esti prédikáczió után mentem Várhegyre. 4. Mentem a Dési Márton uram lakadalmába. Dálnokból elvivén a menyasszonyt, vittük Vásárhelyre, ott lött meg az lakadalom. 5. Ott voltunk. 6. Mentem ebédre Vár­hegyre. 8. Mentem hálni Oltszemire. 11. Mentem a székbe Szent Györgyre, voltam ebéden Daczó Péter uramnál, hálni mentem Kálnoki Sámuel öcsémmel Oltszemire. 14. Mentem Hidvégire. 25. Mentem Kilyénbe. 26. Volt Márton Benedek lakadalma. 27. Ott voltam a lakadalomba sok emberséges emberekkel. 28. Mentem Oltszemire.

September. 3. Voltam vacsorán Mikó István uramnál Kálnoki Sámuel öcsémurammal ihkegyütt. 4. Mentünk Somborpatakába halászni. 7. Mentem ebédre Várhegyre. 16. Mentem Kovásznára a székbe. 20. Mentem Uzonba a Pünkösti György temetésire, estvére Kilyénbe. 21. Mentem Hidvégire ebédre. 29. Mustráltattam meg a háromszéki hadakat az ilyefalvi híd­nál. Hálni mentem vissza Hidvégire. 30. Mustráltam meg az erdővidéki hadakat a mogyorósi réten, ebédet ettem Mogyo­róson, hálni mentem Apáczára.

October. 1. Mentem ebédre Garatra, hálni Leblekre. 2. Mentem hálni Muzsnára. 3. Karácsonfalvára. 4. Ebédre Szent Imrére, hálni Fejérvárra. 5. 6. Mentem hálni Bocsárdra Macskási Boldizsár uramhoz. 7. Ott mulattam. 8. Mentem hálni Springre. 9. Jártattam ki a springi határon való földeimet s mentem ebédre Keresztesi Sámuel uramhoz Drassóra s ott is háltam. 10. Mentem Csorára Barcsai Péter uramhoz. 11. Ott mulattam. 12. Mentem Fejérvárra a gyűlésbe. 13. Választák Daczó János és Szilvási Bálint uramékat portára követeknek. 14. Hirtelenséggel parancsolá a fejedelem[[472]](#footnote-473) ő nga s az nemes ország, hogy követségbe portára menjek Szilvási Bálint uram­mal s úgy én azon estve megindulván s éjjel nappal menvén, tizenhatodik éjszaka érkeztem Hidvégire. 17. 18. Mulattam s készültem otthon. 19. Mentem Brassóba. 20. 21. Olvastattam fel az adót. 22. Indultam meg Brassóból portára, mentem hálni Rosnyóra. 23. Ott mulattam. 24. Indultam meg Rosnyóról, öttem ebédet Törcsváránál, hálni mentem Rukajra. 25. Men­tem Kereminén alól a korcsomához. 26. Mentem Targovistyára. 27. Mentem Stenestre. 28. Bokorestre. 29. Voltam szembe a vajdával. 30. Indultam meg Bokorestről, mentem hálni Kopacsekre. 31. Mentem Dályára.

November. 1. Mentem által a Dunán hálni Csernevodára. 2. Mentem Arnotkőre. 3. Kucsuk Scistambulra. 4. A Novák havasán által Celikorára. 5. Dobralinra. 6. Aphtára. 7. Popáskőre. 8. A hegy alatt való török falucskába, Jenikőre. 9. Mentem bé Drinápolyba.[[473]](#footnote-474) 10. Löttem szembe Panajot[[474]](#footnote-475) urammal. 11. Löttem szembe a chiajával. 12. 13. Löttem szembe a főve­zérrel ő ngával a több követekkel együtt. 14. 15. 16. 17. Löt­tünk szembe a császárral ő hatalmasságával, akkor praesentáltuk az adót is s igen nagy solemnitással acceptálák. 19. Ment az öcsém Mikó István uram Konstantinápolyba. Az nap vol­tam szemben a kajmakán basával Muftival, Tefderdár basával és Nirancsi basával. Daczó uram szolgái is akkor indultak Erdélybe. 20. 21. 22. Indult Rozsnyai uram Erdély felé a társzekerekkel. 23. 24. 25. 26. 27. 28. 29. 30. Mentünk ki Karagács felé mulatozni.

December. 1. Jött meg Mikó István öcsémuram a portá­ról. 4. Indult Erdély felé a tavalyi kapichia s Túri László uram; akkor expediáltam Hajdú Jánost az étekfogót Erdélybe. Az nap ment a császár vadászni. 10. Jött bé a császár vadá­szatból estve igen későn. 25. Izent a fővezér ő nga Panajot uram által, hogy Budára Ali bégnek parancsolt, hogy alá jöjjön és meglássa ha úgy vagyon-é a dolog, a mint a váradiak panaszolkodnak, vagy a mint mi.[[475]](#footnote-476) Azért írjuk meg, hogy ő nga is az fejedelem küldje embereit oda, a ki a széleket Ali béggel megjárja. E volt karácson első napján. 26. Expediáltam László Mártont Erdélybe. 27. Hivatott a chiaja maga szállá­sára a végre, hogy végére menjen tölünk, ha úgy vagyon-é, a mint a váradiak panaszolkodnak, hogy Váradhoz közel öt várat építettünk. 28. 29. 30. 31.

És így végeződék el az 1671-dik esztendő, melyet Isten békességgel megálda; a bor és buza szűkön terme, kiért áldassék az ő neve s a következendő esztendőt nagyobb bővséggel áldja meg.

## Anno 1672.

Ur Isten, ki igaz, de egyszersmind igen irgalmas vagy, noha mi tőled semmit nem érdemlenénk, mert igen bűnösek vagyunk, de kérünk tégedet fiadnak nevében, áld meg ez uj esztendőt békességgel, bővséggel. Minket is ez új esztendőben ujíts meg mind testünkben s lelkünkben s vigy ki innen e pogány nemzetség közül a mi édes hazánkba, hogy szerelmesinkkel és jóakaróinkkal együtt a te házadban dicsérhessünk tégedet, amen.

Januarius. 1. Voltunk Szilvási Bálint uramnál ebéden. 2. 3. 4. 5. 6. Lévén szemben ujabban a fővezérrel, akkor lött válaszunk is. 7. 8. 9. Indultunk meg Isten akaratjából Drinápolyból s mentünk hálni Bujukdervendre. 10. Mentünk Papáskőre. 11. Haplitára. 12. Dobralinra. 13. Drágulykőre. 14. Boplilálra. 15. Toriakra, 16. Csernevodára. 17. dó reggel Orosz­csíkra,[[476]](#footnote-477) de Duna jege miatt az nap ott mulattam, Szilvási Bálint uram által költözött. 18. Költöztem által a Dunán; akkor költözött a havasalföldi vajda cselédje is által Orosz­csíkra. Mentem hálni Dalyára, 19. Mentem Bokorestre. 20. Ott mulattam. 21. Mentem Osztenestre. 22. Targovistyára. 23. Rukajra. 24. Mentem ebédre Törcsvárára Horváth András uramhoz; feleségem is oda jött elömbe, hálni mentem Rosnyóra. 25. Mentem ebédre Brassóba. 26. Ott mulattam. 27. Ebéd után mentem Feketehalomban. 28. Mentem ebédre Sárkányba, hálni Halmágyra. 29. Mentem Fogarasba. A fejedelem is ebéd után béjövén, mentest szembe löttem ő ngával a több köve­tekkel együtt. 30. 31.

Februarius. 1. Mentünk a fejedelemmel ő ngával vadászni. Ebédet ettünk Mundrán, estvére bé mentünk Fogarasba. 2. Indultam meg Fogarasból, mentem ebédre Alsó-Veniczére Nagy Tamás komámuramhoz. 3. Jöttem hálni Hidvégire. 6. Volt nálam vacsorán Donát Mihály uram. 7. 8. 9. Voltam vadászni. Volt nálam Kun István uram vacsorán Bérnád Ferencz és Cserei Farkas urakkal. 11. Voltam ismét vadászni. 13. Volta­nak nálam Kálnoki Farkas és Jankó Mihály urak ebéden. 14. 15. 16. Mentem hálni Kilyénbe. 17. Mentem Gidófalvára Szonda Tamás uramhoz. 18. Oltszemire. 20. Jöttek hozzám vacsorára Mikes Kelemen és Apor Lázár uramék. 21. Men­tünk mind együtt Bodokra Mikó István uramhoz ebédre. 23. Mentünk Kőröspatakra Kálnoki Sámuel uramhoz ebédre. 23. Mentünk Daczó Péter uramhoz ebédre Szent Györgyre, vacsorára jöttem Oltszemire. 25. Voltak nálam Oltszemin az az ispányok. 26. Mentem hálni Kósáné hugommal Várhegyre. 27. Voltanak sok becsületes emberek nálam. 29. Jöttenek hozzám Lázár Imre, Klubasoczki András, Tunyogi és Jánoki uramék vacsorára.

Martius. 2. Mentenek el Lázár uramék tőlem. 3. Vol­tanak nálam ebéden Bernád Ferencz, Jankó Miklós és Gyárfás Pál uramék. 4. Igazítottam el a Barátosi Balog Mihály és István urak között való controversiákat, Mihács Ferencz, Gyár­fás Pál és Bardocz István urak praesentiájában. 8. Mentem ebédre Kilyénbe, hálni Hidvégire. 9. Jöttenek hozzám Brassó­ból ujabban Lázár Imre uramék. 10. Mentenek el Lázár ura­mék tőlem. 19. Jött hozzám Szikszai György uram. 25. Jött hoz­zám Bánffy Farkas öcsém uram Csomaközi urammal. 28. Mentenek el tőlem Bánffy uramék, magam mentem Höltövénvbe. 29. Mentem urunk ő nga eleibe az erdő széléig, ott ő nga ebédelt Höltövénybe, hálni mentünk Hermányba. 30. Mentünk a Vesselényi Pál uram lakadalmára szép solemnitással Bodolára, holott jelen volt az országnak szine.[[477]](#footnote-478) 31. Ment el urunk ő nga Bodoláról, elkisérvén ő ngát egy darabig, ismét vissza­mentem Bodolára.

Aprilis. 1. Voltanak nálam Hidvégin Bethlen János, Nagy Tamás, Kornis Gáspár, Macskási Boldizsár, Gyulafi László, Macskási Mihály, Bethlen Miklós, Domokos Tamás, Szikszai György, Imecs Pál uramék több sok becsületes embe­rekkel együtt. Ugyan ő kegyelmek praesentiájában kereszteltettem meg Anniskát, a kis leányomat, kit Isten neveljen maga dicséretire, nékünk, szüleinek s atyjafiainak örömünkre. 2. Reg­gel mentenek el Bethlen János és Nagy Tamás uramék. 6. Vol­tanak nálam Bethlen Miklós és Keresztesi Sámuel uramék. 14. Mentem ebédre Szent Györgyre Daczóné hugomhoz, hálni Hidvégire. 15. Ebéd után indultam Fogarasba udvarhoz, hálni mentem Szunyogszegre. 16. Érkeztem Fogarasba. 27. Indultunk meg urunkkal ő ngával, mentünk ebédre Alsó Szombatfalvára, hálni Kerczre. 28. Ebédre Porumbákra. 29. Jött oda a szebeni királybíró s vigan lakott az nap urunk ő nga ebéden. 30. Men­tünk ő ngával az üveg csürhöz.

Majus. 2. Indultunk meg urunkkal ő ngával Balázsfalva felé, mentünk ebédre Hammersdorfra, holott a szebeni polgár­mester gazdálkodtatván s maga is kijövén ő nga ebédin vigan laktunk, hálni mentünk Szelindekre, holott annál is többet ittunk. 3. Urunk ő nga engemet visszabocsátván, öttem ebédet Dályán, hová is a királybíró becsülettel gazdálkodott, hálni jöttem Porumbákra. 4. Ebédre mentem Ucsára a Horváth András uram házához, hálni Fogarasba Boér Istvánné hugomasszonyhoz. 5. Hálni Veledénybe. 6. Hidvégire. 7. 8. Volt nálam Kálnoki Farkas uram. 14. Daczó Péter uram. 24. Volt nálam Mihács Ferencz komámuram. 27. Kálnoki Istvánné asszonyom. 30. Kezdett az asztalos a munkához.

Junius. 5. Volt pünköst napja. Ruháztam meg három fiamot s két leányomat egy vég atlaszszal, kiket éltessen Isten maga dicsőségére. 13. Kezdettek a kőmivesek a dologhoz. 16. Mentem Maksára a gyűlésbe, onnan mentem ebédre Ilyefalvára János Gerébhez, hálni Brassóba, 18. Jöttem Hidvégire. 23. Indultam Radnótra az ország gyűlésére, mentem hálni Kereszturra. 24. Szöllösre. 25. M. Kereszturra. 27. Radnótra. 28. Állott bé a gyűlés. 29. 30.

Julius. 2. Bocsátotta el a fejedelem ő nagysága Paskó Kristófot az ország instantiájára.[[478]](#footnote-479) 3. Minden conclusio nélkül bomlott el re infecta az ország gyűlése.[[479]](#footnote-480) Jöttem hálni Királyfalvára Kósáné hugomhoz. 5. Mentem Kereszturra. 8. Indul­tam meg Kereszturról, mentem hálni Szent Erzsébetre Daczó János uramhoz. 9. Dakra. 10. Hidvégire. 16. Mentem ebédre Kilyénbe, hálni Várhegyre. 18. Volt Háromszék gyűlése Szent Iványba, onnan mentem ebédre Kilyénbe, hálni Hidvégire. 20. Indultam Hidvégiről a gyűlésbe Radnótra, mentem hálni Homorod Szent Péterre. 21. Szent Ágotára. 22. Ádámosra. 23. Radnótra. 25. Indultam meg Radnótról, ebédre mentem Széplakra Horváth Kozma uramhoz, hálni Prodra. 26. Hálni Kaczára. 27. Hidvégire.

Augustus. 6. Mentem Brassóba a Kis György uram lakadalmába. 10. Mentem ebédre Uzonba Béldi Pál uramhoz, hálni Várhegyre. 24. Mentem Kovásznára a székbe, ebédre jöttem vissza Várhegyre. 29. Temettük el Maksán a Gyulai Istvánné hugom fiacskáját, Ádámot.

September. 2. Mentem hálni Oltszemire. 5. Mentem hálni Kilyénbe. 6. Ebédre Hidvégire. 16. Volt nálam Béldiné aszszonyom. 24. Hozták az urunk ő nga commissióját, hogy por­tára főkövetségre készüljek már harmaduttal.

October. 3. Mentem a Háromszék gyűlésébe Szent Iványra, onnan mentem Várhegyre. 5. Jöttem Hidvégire. 7. Mentem hálni Kőhalomba. 8. Lesesre. 9. Szelindekre. 10. Dalyára. 11. Fejérvárra. 12. Állott bé az ország gyűlése. 17. Mondotta meg urunk ő nga, hogy nem kell elmennem a portára. 19. Indul­tam meg Fejérvárról, mentem hálni Nagy Ekemezőre. 20. Szász Kézdre. 21. Hidvégire. 27. Mentem Várhegyre. 29. Jött hoz­zám postamester Székely László uram és kapitsia Kabos Gábor uram ebédre, mentenek hálni a császár adójával Kézdi Vásárhelyre. 31. Jöttem ebédre Kilyénbe, hálni Hidvégire.

November. 7. Volt nálam Bethlen Miklós uram vacsorán, itt is hált. 8. Mentem Várhegyre. 9. Mentem Kovásznára a Bethlen Miklós uram törvényire az sógoraival, mentem vacso­rára Imecs Pál uramhoz. 10. Mentem Kézdi Vásárhelyre a székbe, hálni Várhegyre. 11. Mentem Hidvégire, voltak nálam Daniel István és Kálnoki Sámuel uramék. 17. Volt nálam Bethlen Miklós uram. 21. Mentem hálni Köpeczre a notárius­hoz. 22. Mentem Vargyasra Daniel István uram fiacskája keresztelésére, kit kereszteltek Mihálynak, melyet éltessen Isten a maga igaz ismeretiben. 23. Jöttem hálni Bölönbe Kálnoki Farkas uramhoz. 24. Jöttem haza Hidvégire.

December. 6. Mentem a derék székre Szent Györgyre. Töttük vicévé Jankó Miklós uramot. 8. Mentem Vásárhelyre a derék székre, maradott helyben a viceségben Mihács Ferencz uram; éjszaka jöttem Várhegyre. 10. Mentem Szent Iványba a Háromszék gyűlésire, onnan Oltszemire. 14. Mentem Kovásznára a derék székre, hálni mentem Zabolára Mikes Kelemen uramhoz. 15. Mentem Várhegyre. 16. Mentem ebédre Etfalvára Gábor Deák uramhoz, hálni mentem Oltszemire. 20. Men­tem ebédre Kilyénbe, hálni Hidvégire. 25. Volt karácson napja. 26. 27. 28. 29. 30. 31.

És így végeződék el ez 1672. esztendő minden emberi reménség felett Isten kegyelmességéből egészséggel, békességgel, a bornak és buzának szűk termése lévén, kiért áldassék az ő szent neve mindörökkön örökké, amen, amen.

## Anno 1673.

Nagy kegyelemmel és irgalmassággal bővölködő szent úr Isten! ne nézzed a mi sok bűneinket, hanem ingyen való kegyelmességedből áld meg ez új esztendőt mindenféle bővséggel, minket is ez új esztendőben lelki, testi békességgel, egészséggel, csendes lelkiismérettel, hogy tégedet ez életben kezdet, szerént a következendőben vég nélkül dicsirhessünk, áldhassunk és felmagasztalhassunk, amen.

Januarius. 1. Volt nálam Szonda Tamás uram felesé­gestül. 8. Mentem Szent Iványba a Jankó Miklós uram teste temetésére. 10. Mentem Szent Györgyre a székbe, akkor tettük vicévé Szonda Tamás uramot, hálni mentem Oltszemire. 13. Várhegyre. 21. Jöttem haza Hidvégire. 24. Indultam a fejedelemhez ő ngához, mentem hálni Garatra. 25. Mentem ebédre Seligstatra, hálni urunkkal ő ngával együtt Nagy Sinkre. 26. Mentünk ő ngával együtt ebédre Kalborra, hálni Fogarasba. 27. 28. Ott mulattam, vacsora után megindulván, jöttem virradtig Veledénybe. 29. Hálni Hidvégire. 31. Volt nálam Cserei Farkas uram.

Februarius. 4. Lött feleségemnek egy idétlen leánykája. 14. Mentem Szent Györgyre a derék székbe, hálni jöttem Hidvégire. 19. Mentem ebéd után Arapatakára Béldi uramhoz. 20. Mentem Várhegyre, Bethlen Miklós uram is jött hozzám ebédre. 21. Ment el Bethlen Miklós uram, én is mentem ebédre Szent Györgyre Daczó Jánosné hugomhoz, hálni Hidvégire. 23. Mentem hálni Vidombákra Béldi urammal és az nemes­séggel együtt. 24. Mentünk a fejedelem ő nga eleibe a mező­ben s úgy kisértük bé Brassóba ő ngát. 25. 26. Ott mulat­tunk. 27. Kikisérvén a fejedelmet ő ngát Brassóból, mentem Cserei György és Farkas uramékkal Hidvégire ebédre. 28. Jött hozzám vacsora után Rédei Ferencz uram,[[480]](#footnote-481) ő kegyelme ott is hált.

Martius. 5. Érkezett asszonyom-anyám, Szikszainé asszo­nyom hozzám Hidvégire. 14. Mentem Szent Györgyre a székbe, ebéden voltam Daczó János sógornál, hálni mentem Várhegyre, ott találtam házamnál Sulyok János uramot. 15. Mentem Kovásznára a székbe, hálni mentem Szent Katolnára Elekes István uram házához. 16. Mentem Kézdi Vásárhelyre a székbe, ott is háltam. 17. Mentem Várhegyre. 20. Oltszemire. 22. Hid­végire. 29. Indultam az udvarhoz, mentem hálni Siberkre. 30. Fogarasba, az nap jött bé Bánffy Dénes uram is Fogarasba.

Aprilis. 4. Voltam ebéden Horváth András uramnál. 10. Indították ki a Szentpáliné asszonyom testét Fogarasból, én is akkor indultam meg haza felé az udvartól s jöttem hálni Ohabára. 11. Érkeztem Hidvégire. 18. Mentem ebédre Kilyénbe, hálni Oltszemire. 25. Mentem Szent Györgyre a székbe, vol­tam ebéden a sógornál Daczó János uramnál, hálni mentem vissza Oltszemire. 28. Végeztem el a gabonás házamot, mentem hálni Várhegyre.

Majus. 2. Hányattattam el a várhegyi malmomat s az nap kezdettem ismét csináltatni Isten segedelméből, kinek munkálkodásában légy segítségűl úr Isten, nyujtsad áldásodat. 19. Jöttem ebédre Kilyénbe, hálni Hidvégire. 29. Mentem Ilyefalvára, ott mustráltam meg a sepsi és orbai vitézlő rendet. 30. Men­tem Kökösbe, ott mustráltam meg a kézdi vitézlő rendet, hálni jöttem Hidvégire.

Junius. 7. Mentem Nagy Ajtára, ott mustráltam meg az erdővidéki vitézlő rendet, mentem hálni Barothra Cserei György uramhoz. 8. Mentem hálni Kaczára. 9. Szent Erzsébetre Daczó János uramhoz. 10. Gyalakutára Lázár Imre uramhoz. 12. Ebédre Kereszturra. 14. Mentem ebédre Malomfalvára Kendefi Miklós uramhoz, hálni mentem vissza Kereszturra. 15. Mentem Radnótra. 17. Kereszturra. 19. Mentem ismét Radnótra, akkor szakadt vége a proffessorok között való egye­netlenségnek, vagy inkább kezdődött el valóban; mentem hálni Kereszturra. 22. Küldöttem alá Jankót Enyedre. 24. Mentem ebédre Bándra, hálni Septérre. 27. Mentem ebédre Gyekébe, hálni Bonczidára Bánffy Farkas öcsémhez. 28. Voltam Bánffy Dénes uramnál. 29. Jöttem ebédre Gyekébe, hálni Septérre Szikszai uramhoz. 30. Ebédre Bándra, hálni Kereszturra.

Julius. 3. Mentem Csapóra Szalánczi István uramhoz feleségemmel és Kendefi Miklósné hugomasszonynyal.

Julius. 4. Mentünk udvarhoz, hálni ismét visszamentünk Kereszturra. 5. Mentem hálni Pagocsára Alsó János uramhoz. 5. Mentem Szent Péterre, akkor kereszteltük meg a Teleki Mihály[[481]](#footnote-482) uram fiacskáját, Lászlót. Voltak komák Vesselényi Pál, Bethlen Farkas, Nagy Tamás, Rédei Ferencz, Rédei István, Alsó János uramék, én is több becsületes emberekkel együtt. 7. Mentem ebédre Bándra, hálni Kereszturra. 10. Mentem udvarhoz Radnótra, estvére jöttem Kereszturra. 12. Indultam Kereszturról Háromszék felé, mentem hálni Czikmántorra Nalácziné komámasszonyhoz. 13. Szász Kézdre. 14. Mikvásárra. 15. Hálni Hidvégire. 31. Mentem hálni Várhegyre.

Augustus. 1. Mentem délután Kovásznára a Kis Farkas lakadalmára és voltam násznagyja. 2. Jöttem haza Várhegyre. 5. Hozták urunk ő nga kegyelmes parancsolatját, hogy az adóval portára induljak. 14. Hozták urunk ő nga commissióját, hogy ő nga megengedte a portai utból való elmaradást, hanem Szilvási uramnak parancsolt ő nga.[[482]](#footnote-483) 16. Mentem az kálnoki templom felől való controversiának eligazítására, holott voltá­nak commissariusok Daczó János, Daniel István, Domokos Tamás és Czakó Dávid uramék. A templom resignáltatott az ortodoxa religion[[483]](#footnote-484) valóknak, mivel azok voltak potiorb parsok. (!) 21. Mentenek el Dési uramék Jankóval együtt Enyedre.

September. 2. Kezdettem Isten kegyelmességéhől a buzavetéshez. 11. Ment el feleségem, vitte el a gyermekeket Gidófalvára a scolába. 16. Jött hozzám Mikes Kelemen uram Kálnoki Istvánné asszonyommal együtt. 19. Mentem derék székre Szent Györgyre, hálni mentem Várhegyre. 21. Men­tem derék székre Vásárhelyre, akkor tettük vicének Bardocz Istvánt. 22. Mentem Oltszemire. 23. Mentem Köröspatakra a Mikes Kelemen és Kálnoki Istvánné asszonyom között való con­troversiának eligazítására, de nem lött vége; mentem hálni Oltsze­mire. 26. Mentem Várhegyre. 27. Mentem Zágonba a Mikes Pál uramék jobbágyi között való dolgoknak eligazítására, holott volt Mikes Kelemen uram is több becsületes emberekkel együtt. Hálni mentem Imecs Tamás öcsémuramhoz. 28. Men­tem Vásárhelyre a székbe, hálni jöttem Várhegyre. 29. Men­tem ebédre Ilyefalvára, hálni Hidvégire.

October. 6. Indultam Isten akaratjából m. kereszturi házamhoz.[[484]](#footnote-485) 11. Érkeztem M. Kereszturra. 21. Mentem a ber­genyei határra a földeknek kikeresésére, de nem mehetett véghez. 21. Mentem Csókába az ott való portionak kikeresé­sére, de ez is nem mehetett véghez.

November. 1. Mentem Királyfalvára Lázár Imre sógor­hoz.[[485]](#footnote-486) 6. Égett el a kereszturi házamnak a héjazatja. 8. Vétet­tem perelye (!) alá a házaimat.[[486]](#footnote-487) 10. Maros Vásárhelyre a sokadalomba. 12. Jöttem Kereszturra. 16. Indultam Kereszturról az ország gyűlésébe, mentem hálni Kutyfalvára. 17. Gesére Nagy Tamás komámuramhoz. 18. Csesztvére Mikes Kelemen bátyámuramhoz. 20. Mentünk Mikes Kelemen urammal együtt hálni Vajasdra. 21. Mentünk Fejérvárra. 28. Parancsolt urunk ő nga nékem s Daczó János uramnak, hogy haza menjünk vigyázni. 29. 30.

December. 3. Indultam haza felé Fejérvárról, ebéd után mentem Szász Sebesbe. 4. Hálni Ludasra. 5. Kakasfalvára. 6. Oltcsinára. 7. Prépostfalvára. 8. Sibergre. 9. Mikvásárra. 10. Köpeczre. 11. Hidvégire. 18. Mentem hálni Kilyénbe. 19. Várhegyre. 28. Mentem Kézdi Vásárhelyre s mustráltattam meg a háromszéki nemességet és a sepsi lovas hadat. 29. Mustráltam meg a kézdi lovas hadat. Az nap kereszteltük meg az Váradi Mátyás uram leánykáját Jutkát. 30. Mentem Nyujtodra és ott mustráltam meg az orbai lovas hadakat s voltam ebéden Mikes Tamás uramnál, ott is háltam. 31. Men­tem magam a nemességgel Bereczkbe s az hadakat szálítottam a szomszéd falúkban.

És így végeződött el az 1673. esztendő. Szükséges, hogy nagy hálaadással magasztaljuk a mi Istenünket az ő hozzánk való nagy szeretetiért és kegyelmes jóvoltáért hogy megáldotta békességgel, egészséggel és bővséggel az elmult esztendőt s könyörögjünk, hogy az új esztendőt is hasonló áldásaival boldo­gítsa ő felsége, amen, amen.

## Anno 1674.

Ur Isten alázatosan kérem felségedet, ne nézzed sok bűneinket s a te áldásoddal való gonoszúl élésünket, hanem ingyen való kegyelmedből áldj meg minket az új esztendőben új lelki s testi ajándékokkal, hogy élhessünk neved dicséretére s lelkünknek idvösségére, amen.

Januarius. 2. Mentem az ojtozi várhoz látni, ismét mind­járást visszajöttem Bereczkbe s az nap kereszteltük meg a gazdám, Mikó Tamás fiát, Miklóst. 3. Jöttem ebédre Imecsfalvára, holott megmustráltam a nemességet s haza bocsátottam. Magam ott háltam Imecs Tamás uramnál. 4. Mentem Vár­hegyre. 6. Mentem Uzonba Béldi uram látogatására, vacsorára visszamentem Várhegyre. 7. 8. Mustráltam meg a kézdi-széki gyalogokat és adtam hadnagyságot Orbai Jánosnak, Bod István­nak és Balázs Péternek. 12. Mentem Rétyre a Háromszék gyűlésibe, onnan jöttem ebédre Köröspatakra Kálnoki Sámuel öcsémuramhoz. 16. Mentem a székbe Szent Györgyre, hálni mentem Hidvégire. 21. Jött hozzám ebédre Kálnoki Mihály bátyámuram. 22. Jöttenek hozzám Bethlen Jánosné asszonyom és Bethlen Pál uram feleségestül vacsorára. 23. Elmentenek. 24. Voltának nálam ebéden Kálnoki Sámuel és Henter Benedek uramék. 30. Jöttenek hozzám jó reggel Daczó Gergely és Sáradi Zsigmond uramék. Az nap mentem a székbe Szent Györgyre, estvére jöttem Hidvégire.

Februarius. 6. Adtam haza a feleségem atyafiát, Szegedi Krisztinát Bodor Balázsnak sok becsületes úr s főemberek praesentiájokban. 15. Mentem Brassóba. 16. Jöttem haza Hid­végire. 17. Mentem Oltszemire. 20. Várhegyre. 23. Hidvégire. 26. Mentem hálni Höltövénybe. 27. Fogarasba az udvarhoz. 28. Temettük el Inczédi Pétert.

Martius. 1. Mentünk urunkkal ő ngával szánkázni sebe­sen a havas alá. 3. Mentünk a fejedelemmel szánon nyulászni a galaczi cserébe. 5. Vendéglette meg urunk ő nga a török szultán követét. Indultam vissza Fogarasból, jöttem hálni Hid­végire. 7. Mentem Oltszemire. 8. Várhegyre. 9. Jöttem Hidvégire. 13. Mentem Szent Györgyre a székbe, estvére jöttem vissza Hidvégire. 16. Mentem feleségemmel együtt Brassóba. 18. Volt nálam Daniel Ferenczné asszonyom és Daniel István uram ebéden. 20. Magam jöttem haza Brassóból. 23. Feleségem érkezett haza. 28. Mentem vacsorára Szent Györgyre a sógor­hoz, Daczó János uramhoz. 29. Mentem ebédre Gidófalvára Szonda János uramhoz, Kálnoki Sámuel uram is ott volt; akkor hoztam el a gyermekeket s mentem hálni Oltszemire. 30. Vár­hegyre. 31. Jöttem Hidvégire.

Aprilis. 2. Mentem a miklósvári székben Miklósvárára. Akkor töttük notariusnak Rácz Ábrahámot; hálni jöttem Hid­végire. 10. Mentem ebédre Kilyénbe, hálni Várhegyre. 11. Mentem Kovásznára a székbe. 12. Vásárhelyre a székbe. 17. Szent Györgyre a székbe, hálni visszamentem Várhegyre. 19. Mentem Oltszemire. 23. Mentem Rétyre Háromszék gyűlésibe, ebédre mentem Kilyénbe, feleségem is oda jövén Oltszemiről, együtt mentünk Hidvégire. 26. Indultam udvarhoz, mentem hálni Sárkányba. 27. Ebédre Fogarasba, hálni Árpásra Szilvási Bálint uram házához. 28. Mentem Porumbákra ő ngok udvar­lására. 30. Mentünk ő ngokkal együtt Kastenholczra.

Majus. 1. Mentünk bé Szebenbe; az nap vendéglette meg ő ngát a királybíró igen tisztességesen. Voltak ő ngával Haller Pál, Bethlen Gergely, Lázár Imre uramék s az molduvai követ, Sztán Potloga. 2. Vendéglette meg ő ngát a város. 3. Ebéd után indult ki ő nga Szebenből, én is haza felé indul­tam, jöttem hálni Holczmánba. 4. Leblekre. 5. Hálni Hidvégire. 14. Jött hozzám Daczó Jánosné hugom ebédre. 16. Küldöttem haza a hugomat. 19. Indultam az Ugron István bátyám teme­tésére, mentem hálni Daroczra. 20. Mentem Konyádra s ott temettük el, mentem hálni Mikvásárra. 21. Mentem haza Hidvégire ebédre. 24. Mentem Brassóba a sokadalomha. 26. Jöttem haza Brassóból feleségemmel együtt. 29. Jöttek hozzám Daniel Ferenczné komámasszony Daniel István öcsémurammal együtt ebédre. 30. Jöttenek bé hozzám Lázár Imre uram Szikszainé asszonyomanyámmal ő kegyelmével együtt vacsorára.

Junius. 1. Mentenek el tőlem Lázár Imre[[487]](#footnote-488) uramék ebéd után. 3. Mentem hálni Kilyénbe. 4. Mentem a Háromszék gyűlésébe Rétyre, onnan ebédre Várhegyre. 5. Mentem Szent Györgyre a székbe, onnan mentem vacsorára Hidvégire. Akkor, vacsora felett jött feleségemre az nagy nyavalya, ki miatt meg is hala. 6. Jöttek hozzám Daczó János és Lázár Imre uramék. Ment el Daczó uram. 8. Lázár Imre öcsémuram. 9. Jött hozzám Ugron Ferencz uram ebédre. 15. Sok rettenetes gyötrödési után, de Istenében való erős bizodalomban délután egy s két óra között adá meg az én édes és kedves keresz­tény feleségem Istennek az ő lelkét szép csendesen, nékem nagy szívbeli szomorúságomra, az édes Pápai Annám, kit Isten nyugosson meg mind a boldog feltámadásig. 17. Tétettem koporsóba szegénynek a testét. 19. Jött bé Szikszay György uram feleségestől hozzám. 21. Jött a fiam, Jankó haza Enyedről. 23. Mentem a sógorral, Szikszai György urammal ebédre Szent Györgyre, hálni Oltszemire. 25. Mentem Várhegyre. 29. Ebédre Kilyénbe, hálni Hidvégire.

Julius. 4. Kezdettem a temetőhely csináltatásához Hidvégin. 14. Végezték el a temetőhelyet; az nap jött Daczó János uram hozzám és Lázár Imre öcsémuram. Temettettem el idvezült édes feleségem, Pápai Anna testét, kit nyugoszszon Isten ő felsége az itiletnek ama napjáig. 16. Ment el Daczó János uram tőlem. 19. Mentem Lázár Imre uramékkal Brassóba. 20. Jöttünk ki Brassóból Hidvégire. 22. Ment el Lázár Imre öcsémuram Hidvégiről. 23. Ment Szikszai György sógoruram. 24. Mentem Szikszai Zsigmondné asszonyomanyámmal ebédre Kilyénbe, hálni Várhegyre. 26. Mentem Vásárhelyre a székbe, hálni visszajöttem Várhegyre.

Augustus. 1. Mentem Kovásznára a székbe, hálni mentem Bethlen Miklós uramhoz Zabolára. 2. Mentem Vásárhelyre a székbe, hálni Várhegyre. 3. Mentem Oltszemire hálni. 4. Mentem ebédre Gidófalvára Szonda Tamás uramhoz, hálni Hidvégire. 8. Küldöttem el Jankót a fiamot ki Enyedre. 10. Mentem ebédre Ilyefalvára, hálni Várhegyre. 13. Mentem a Bozzára kaszáltatni. 16. Jött Szikszainé asszonyom ki a gyermekekkel együtt a Bozzára. 22. Jött be Szikszainé asszonyom Bozzáról. 23. Végeztem el a szénacsinálást, jöttem haza Várhegyre. 21. Kezdettem derekason a búzaaratáshoz Várhegyen. 30. Végezték el a búzaaratást.

September. 5. Mentem ebédre Gidófalvára Szonda Tamás uramhoz, Mikó István, Apor Farkas és Székely Boldizsár öcsémuramékkal, vacsorára mentünk hozzám Oltszemire. 11. Men­tem ebédre Köröspatakra Kálnoki Sámuel öcsémuramhoz. 13 Mentem ebédre Bodokra Mikó István öcsémuramhoz. 14. Men­tem ebédre Kilyénbe. 15. Voltam ebéden Székely Bálintné hugomasszonynál, ebéd után jöttem haza Hidvégire. 20. Men­tem Brassóba. 21. Jöttem haza Hidvégire. 22. Mentem alá Barothra Cserei György uramhoz. 23. Mentem Orosztelekre Daniel Ferencz öcsémuramhoz, onnan jöttem haza Hidvégire. 27. Jött hozzám Naláczi István komámuram követségről jövő utjából, török császártól, Kozákországból. 28. Ment el ő kegyelme reggel.

October. 1. Mentem Miklósvárára a székbe, estvére haza is jöttem. 16. Mentem jó reggel Uzonba Béldi uramhoz, onnan mentünk Szent Györgyre a székbe, hálni mentem Várhegyre. 17. Mentem Kovásznára a székbe; akkor töttük nótáriussá Jankó György öcsémet; hálni jöttem Várhegyre. 18. Virradtig mentem Hidvégire. 20. Jött hozzám Csáki Lászlóné hugomasszony. 29. Jöttének hozzám Kapi György, Örley és Budai Péter uramék ebédre.

November. 2. Mentem Brassóba a sokadalomba. 3. Jöttem Hidvégire. 5. Mentem Maksára a háromszéki gyűlésbe. Ebédre mentem Várhegyre, hálni Gidófalvára Szonda Tamás uramhoz. 6. Mentem Oltszemire ebédre, hálni Kilyénbe. 7. Hálni jöttem Hidvégire. 10. Indultam a gyűlés alkalmatosságával keresz­turi portiomba, hálni mentem Köpeczre. 11. Kaczára. 12. Szent Erzsébetre. 13. Gyalakutára. 14. Ebédre Maros Kereszturra. 15. Jó reggel mentem Szent Pálra, ebédre visszajöttem Keresz­turra. Ebéd után vacsorára mentem Kelementelkére Kendi János komámhoz, onnan virradtig mentem Szász Kézdre. 16. Mentem ebédre Kőhalomba, ott érvén Béldi uramot, men­tünk vacsorára Apáczára, hálni mentem Hidvégire. 19. Mentem Kökösbe a háromszéki hadak közé, ott találtam Béldi uramot. Ott a dolgot proponálván, az hadaknak ebédet adtunk s indul­tunk meg a hadakkal együtt, jöttem hálni Hidvégire. 20. Men­tem által Hidvégiről a Szilváson, hálni Halmágyra. 21. Hálni Jakabfalvára. 22. Szent Iványba. 23. Ekemezőre. 25. Ebédre Toroczkó Szent Györgyre, hálni Járába. Az nap arestálták Bánffy Dénes uramot Kolozsváratt.[[488]](#footnote-489) 26. Mentem bé Kolozsvárra: az hadakat a falukra szállítottuk ki. 30. Indítottuk ki Kornis Gáspár. Keresztesi Sámuel ő kegyelmekkel együtt Kolozsvárról Bánffy Dénes uramot, mentünk hálni Felodra, az urak vittek Dengelegre.

December. 1. Mentünk ebédre az urakkal együtt Szent Benedekre, ott elbucsúzván Bánffy uramtól, jöttem vissza Szamos Ujvárba s ott adták kezembe.[[489]](#footnote-490) 2. Megesketvén a praesidiumot ujabban urunk ő nga a haza hűségére, hagytam ott Imecs Pál uramot s magam jöttem estvére Bonczidára. 9. Kül­döttem Imecs Tamás uramot Szamos Ujvárra, hogy Imecs Pál uram eljöjjön s Imecs Tamás uram ott maradjon. 10. Jött Imecs Pál uram Bonczidára ebédre s ebéd után elment Fejér­várra. 13. Mentem Szamos Ujvárra ebédre, hálni visszajöttem Gyerőfi György és Keresztesi Sámuel uramékkal Bonczidára. Az nap hozták Kendi Gáborné asszonyomat az én gond­viselésem alá Bonczidára.[[490]](#footnote-491) 14. Mentenek el Gyerőfi és Keresz­tesi uramék. Az napra virradólag vették szegény Bánffy Dénes uramnak is fejét Bethlenben.[[491]](#footnote-492) 15. Reggel hozták meg, hogy Bánffy uramnak fejét vötték s mind azt, hogy Imecs Pál és Kun Lázár uramék meghaltanak. 19. Jött Gyulay Tamás uram asszonyunktól Bonczidára a végre, hogy Bánffy Dénesné asszonyomat Bonczidára hozza.[[492]](#footnote-493)

## Anno 1675.

Ur Isten, ki az elmult esztendőben minket külső ellen­ségnek bejővésétől megoltalmazál s borral, buzával megáldál, könyörgök felségednek, áld meg ez 1675. esztendőt is békeséggel, bővséggel s lelki testi egyezséggel s szent atyafiságos szere­tettel, amen.

Januarius. 1. Voltam Királyfalván Lázár Imre sógor­uramnál. 2. Mentem ebédre Szépmezőre, hálni Szancsalra. 3. Jó reggel mentem Balázsfalvára urunkhoz ő ngához, onnan meg­indulván ő ngával. mentünk ebédre Hosszúaszóra, hálni Mikeszászára. 4. Ebédre Nagy Ekemezőre, hálni Medgyesre. 5. Ebédre Prodra. hálni Ebesfalvára. 7. Vendéglette meg urunk ő nga az öt biró urakat, Béldi Pál, Kapi György uramékat több főemberekkel együtt; meg is ajándékozta őket. Nékem is adott ő nga 10 sing atlaczot.[[493]](#footnote-494) 8. Elmentenek az urak; urunkkal mentünk vadászni, estvére bejöttünk. 9. Mentünk vadászni, estvére ismét bémentünk. 10. Mentünk vadászni, estvére ismét bejöt­tünk. 11. Mentünk vadászni, ebéd után a vadászatból mentünk urunkkal ő ngával Bethlen János uramot látni Keresden hálni Almakerékre. 12. Mentünk Ebesfalvára. 14. 15. Mentünk ismét vadászni. Jött Ebesfalvára Teleki Mihály uram. 16. Men­tünk ő ngával együtt Segesvárra, ott is háltunk. 17. Hálni Nethusra. 18. Ebédre Szászhalomba, hálni Nagy Sinkre. 19. Ebédre Kálborra, hálni Fogarasba. 21. Indultam ebéd után Fogarasból haza felé, mentem hálni Sárkányba. 22. Jöttem hálni Hidvégire. 26. Mentem mustrára Bölönbe, hálni jöttem Hidvégire haza. 30. Mentem Szent Györgyre a lovas hadak mustrálására. 31. Mentem Angyalosra a gyalog hadak mustráltatására, hálni mentem Besenyőre Nemes Mihály uramhoz.

Februarius. 1. Mentem Csernátonba a kézdi hadak must­rálására. 2. Mustráltam ugyan Alsó-Csernátonban a kézdi gyalo­gokat, hálni mentem Várhegyre. 4. Mentem Zabolára az orbai hadak mustrálására, voltam ebéden Mikes Kelemen bátyámuramnál. 5. Mentem ebédre Szent Jványba Mihály Deák uram­hoz, hálni Hidvégire. 7. Mentem a nemességgel hálni Vidombákra. 8. Mentünk Bethlen Miklós uram és több főrendekkel urunk ő nga eleibe a feketehalmi határ széliben; mentünk ő ngával együtt ebédre Brassóba, holott vígan is laktunk. 11. Men­tünk Bodolára ebédre Béldi Pál uramhoz, hol is friss vendég­ség volt. 12. Mentünk urunkkal ő ngával ebédre Prásmárra, onnan ő ngát kisérvén Hermányig, ott elbucsúztam s jöttem sok becsületes emberekkel együtt vacsorára Hidvégire, többi között Mikes Kelemen, Gyulafi László, Mikó István uramék jelen voltak. 13. Mentenek el ő kegyelmek tőlem. 15. Mentem a puskásokkal erdőre vadászni. 17. Jött hozzám Bethleni Zsigmondné komámasszony. 18. Jött hozzám Bethleni Zsigmond uram. 19. Mentenek el ő kegyelmek. 26. Megindulván oda, ki akarván menni, az lovak elragadának szekerestől, kiugordván a szekeremből, a lábamot megsértettem, ki miatt vissza kellett térnem.

Martius. 6. Indult ki Szikszainé asszonyom a gyerme­kekkel Hidvégiről. 11. Költem fel valami nehezen a lábam miatt s indultam Szent Mártonba Isten akaratjából, mentem hálni Köpeczre. 12. Benibe. 13. Nagy Szőllősre. 14. Korod Szent Mártonba. 15. 16. Jött hozzám Lázár Imréné hugom. 17. Igen megbetegedett ebéd felett. 18. Küldöttem haza Gyalakutára. 19. Mentem Gyalakutára a hugom látni, visszajövő utamba tértem bé Kendi uram látogatására, estvére haza jöttem. 23. Jött hozzám Jármi György uram Horváth Miklós urammal.

Aprilis. 3. Mentem hálni Kereszturra. 4. Ebédre Vásár­helyre. 5. Mentem hálni Panitba Macskási Boldizsár uramhoz.[[494]](#footnote-495) 6. Ebédre Malomfalvára, hálni Szent Mártonba. 10. Jött hoz­zám Kendefi Miklós sógoruram vacsorára. 13. Jött hozzám vacsorára Barcsai Péter uram feleségestől. 16. Mentem Barcsai Péter uramékkal Erdő Szent Györgyre Rédai Ferencz uramhoz ő kegyelméhez. Vacsorára jöttem Gyalakutára Lázár Imre sógoromhoz. 17. Mentünk Rédai uramékkal, Barcsai és Lázár Imre uramékkal együtt Szent Demeterre Gyulafi László öcsémuramhoz, hálni mentem Kelementelkére Kendi János uramhoz. 18. Mentem Korod Szent Mártonba. 22. Indultam Korod Szent Mártonból Fogarasba. Mentem ebédre Nádasra Kendefi Miklós uramhoz, hálni Szent Erzsébetre Daczó Jánosné hugom­hoz. 24. Érkeztem Fogarasba. 30. Indultam haza Fogarasból, mentem hálni Hidvégire.

Majus. 2. Mentem hálni Várhegyre. 4. Oltszemire. 5. Jöt­tek hozzám Kálnoki Sámuel és Imecs Tamás uramék ebédre. 6. Mentem ebédre Kilyénbe, hálni Hidvégire. 13. Indultam a Bánffy György sógor lakadalmára, mentem hálni Apáczára. 14. Szász Budára. 15. A héjasfalvi erdőn halottam meg, hogy megholt Macskási Boldizsárné asszonyom, mentem hálni Gyala­kutára. 16. Mentem által Lázár Imre urammal Szent Deme­terre Macskási uramékat látni, holott igen betegen találtam mind Macskási uramot s mind a kisasszonyt,[[495]](#footnote-496) mely miatt a lakadalom elmult; ebéden ott voltam, hálni mentem Szent Már­tonba. 19. Jött hozzám ebédre Bethlen Gergely uram 20. Men­tem hálni Maros Kereszturra. 21. 22. Ott mulattam. 23. Indul­tam Fejérvár felé a gyűlésbe, mentem hálni Gésére Nagy Tamás komámuramhoz. 24. Mentem Csesztvére Mikes Kelemen bátyámuramhoz. 25. 26. Ott mulattam. 27. Mentem ebédre Enyedre, hálni Fejérvárra.

Junius. 3. Mentem ebéd után Csorára Barcsai Péter sógorhoz vacsorára. 4. Mentem ebédre Barcsai Mihály uram­hoz, hálni vissza Fejérvárra. 12. Választott az ország a Bánffy uramtól kézben adatott levelek revisiójára minket, úgymint a két itélőmestert, Sárpataki Márton és Kendi János uramékat, táblai bírákat Bodoni György, Sárosi György uramékkal engemet is. 13. Kezdettünk a levelek revisiójához ebéd után. 14. Ebéd után két s három óra között meggyuladván a Rédai Ferencz uram szállása, három ház égett el. Az nap és ebéd után munkálódtunk a levelekkel. 15. Ebéd után elvégezvén a levelek revisióját, indultam a Macskási Boldizsárné komámasszony temetésire, mentem hálni Oláh Csesztvére. 16. Mentem a temetésre Buzás Bocsárdra; eltemetvén a testet, indultam vissza Fejérvárra, mentem hálni Orbóra. 17. Mentem Fejérvárra. 22. Végeztük el a gyűlést, melyben némely mind elméivel, s mind értékével felfuvalkodott nagy embereknek állapotjokat circumscribálták nagy szív tolással és egymás ellen való rankorral. (!) 23. Indultam ki Fejérvárról, ebéd után mentem hálni Oláh Csesztvére. 24. Volt ugyanott a Bánffy György lakadalma az hugommal, Gyulafi kisasszonynyal, sok becsületes urak s főrendek praesentiájokban. 25. Mentem Bethlen Miklós sógorurammal Buzás Bocsárdra Macskási Boldizsár komámhoz ebédre, hálni mentem Szent Miklósra Bethlen Miklós uramhoz. 26. Mentem Királyfalvára Lázár Imre sógorhoz. 27. Mentem Malomfalvára Kendefi Miklós uramhoz ebédre, onnan vissza­indulván, Nyárádtőn a Cincsorén (!) egy hídon által akarván jönni, nagy lévén az árvíz, az hídnak padlása eltörvén s a hídnak vége felé beesvén, csak Isten kegyelme tarta meg, hogy oda nem veszék a vizben, honnan Isten segítsége által kikel­vén s más köntösbe öltözvén, mentem hálni Szent Mártonba. 28. Alkudtam meg Mihács Mihálylyal felesége plenipotentiája mellett a korod szent mártoni praetensiója[[496]](#footnote-497) felől, melyet fatealt Kendi János itélőmester előtt Kelementelkén; onnan visszajöttem Szent Mártonba. 29. Statuáltattam magamot urunk ő nga donatiója mellett korod szent mártoni udvarházamba, ahoz való portiokban,[[497]](#footnote-498) kit Isten tégyen állandóvá. 30. Voltanak nálam Jármi György, Daczó Gergely, Balogh Zsigmond, Sárosi János, Horváth Miklós uramék többekkel együtt ebéden.

Julius. 4. Indultam Hidvégire, mentem hálni Szigerdre. 5. Szent Péterre. 6. Mentem Hidvégire. 10. Indultam Oltszemire ebéd után, az útban az arapataki patakban egy partról ledöjtvén a szekeremet, mind összeromlott, honnan kiszedvén s valamint összverakván, mentem éjszaka Daczó János uram­hoz Szent Györgyre. 11. Voltam a székben s ebéd után mentem által Oltszemire. 14. Mentem ebédre Gidófalvára Szonda Tamás uramhoz, hálni Várhegyre. 16. Voltak perlekedések előttem mind estvig ott lévén Gyárfás Pál, Mihály Deák, Maksai Bálint uramék több becsületes emberekkel együtt. 18. Mentem Kovásznára a székbe. 19. Mentem Vásárhelyre a székbe, hálni mentem Várhegyre. 20. Mentem ebédre Kilyénbe, hálni Hidvégire. 21. Jöttek hozzám Daniel Ferencz öcsémuram, Bethlen Gergely és Horváth Kozma uramék. 22. Mentünk Bethlen úramékkal együtt ebédre Keresztényfalvára, hálni Tohányba. Kezdettünk mindjárást a Rácz István és tohányiak között való controversiának igazításához. 23. Érkezett oda Mikes Kelemen uram. 24. Végeztük el késő éjszaka a con- troversiáknak igazítása felől való deliberatiót. 25. Mentünk be Brassóba. 26. Jöttünk ki ebéd után Brassóból Hidvégire Bethlen Gergely és Horváth Kozma uramékkal. 30. Mentem Orosztelekre Daniel Péter uram fiacskája keresztelésére, kit kereszteltek Józsefnek. 31. Jöttem hálni Hidvégire.

Augustus. 2. Jött hozzám Bethlen Miklós uram vacso­rára. 3. Ment el innen. Mentem Brassóba. 11. Volt az Ötves Jeremiás lakadalma az Draut Simonné leányával, Margit asszonynyal s én is ott voltam. 12. Felestökömön voltam a bíró­nál, Simon Detricius komámurámnál, onnan mentünk ismét a lakadalomba s az nap haza mentem Hidvégire. 14. Mentem Várhegyre. 15. A Bodzára kaszáltatni. 16. Éjszaka esni kezd­vén, mind esett. 17. Hasonlóképen. 18. Nagy árvizek löttek.[[498]](#footnote-499) 19. Igen nagy bajjal hidat csinálván által az vizen, mentem hálni Zágonba Mikes Pál öcsémhez. 20. Nagy vizekben gázolván, mentem Várhegyre. 27. Mentem ujabban a Bozzára. 28. Homá­lyos idő volt. 29. Hasonlóképen. 30. Igen jó szénatakaró idő volt. 31. Hasonlóképen.

September. 7. Jöttem be a Bodzáról Várhegyre. 8. Mentem Telekre Horváth Tamás sógorhoz keresztelni; keresztelték a fiát Pálnak; estvére jöttem vissza Várhegyre. 14. Mentem Oltszemire. 16. Kilyénbe. 17. Hidvégire. 26. Mentem Brassóba, voltam Mikes Kelemen uramnál. 27. Jöttem hálni Hidvégire.

October. 7. Mentem Miklósvárára a székbe. 11. Voltanak nálam vármegye tisztei ebéden, Nagy Boldizsár és Sárospataki uram. 17. Mentem Oltszemire. 19. Várhegyre. 25. Hidvégire. 28. Mentem Miklósvárára a derékszékbe, hálni jöttem Hid­végire. 29. Mentem Szent Györgyre a derék székre. Tettük vicének Mihács Mihály uramot; mentem hálni Várhegyre. 30. Mentem derék székre Kovásznára, töttük vicének Szörcsei Ferencz uramot, onnan mentem Kézdi Vásárhelyre. 31. Volt derékszék Kézdi Vásárhelyen. Töttük vicének Mihálcz Mihály uramot.

November. 1. Mentem ebédre Prásmárra, hálni Brassóba. 3. Voltam ebéden Horváth András uramnál, jöttem haza Hid­végire. 8. Indultam Isten akaratjából hidvégi házamtól szent mártoni házamhoz, mentem hálni Barothra. 9. Mikvásárra. 10. Erkedre. 11. Nagy Szöllösre 12. Szent Mártonba. 18. Indul­tam a Kálnoki Farkas lakadalmára, mentem hálni Vadasdra. 19. Mentünk a násznépivel Szentrontásra. Az nap a lakadalom meg lőn. 27. Indultam Korod Szent Mártonból Isten akaratjából a fejérvári gyűlésre, mentem hálni Ádámosra. 24. Szépmezőre. 25. Herepére. 26. Fejérvárra. 28. Állott, vagy gyűlt bé az ország, voltam ebéden Béldi uramnál. 29. Haller Pál uramnál. 30. Teleki Mihály uramnál.

December. 12. Hozták hirűl, hogy Barkóczi István, Fekete Lázár németekkel, horvátokkal és magyarokkal Debreczenben bészállott és az rebelliseket, kiket kaphatott, elfogta, a kit nem, minden javokat hittel a város népétől kike­resvén, elvötte. 14. Végeztük el Lipcsei urammal mint a partialis és generalis ország perceptoritól való számvételt. 16. Olvasták el az ország előtt a számvételről való extractust. 19. Vetettük fel az ország adóját. Az nap indultam ki Fejérvárról, jöttem hálni Kozslárdra, velem lévén Kendefi Mihály öcsém[[499]](#footnote-500) is mind praeceptorával együtt. 20. Jöttem Bolkácsra. 21. Királyfalvára. 22. Dicső Szent Mártonba. 23. Korod Szent Mártonra. 24. Vitette el Kendefi Miklós uram az öcsé­met, Kendefi Mihályt. 30. Mentem ebédre Kendefi Miklós uram­hoz Nádasra. 31. Mentem vissza Szent Mártonba.

Igy végeződék el Isten jóvoltából ez 1675. esztendő, mely egyébiránt csendes, de vizekkel felette bővös,[[500]](#footnote-501) mely miatt becsülhetetlen kár volt, mind a szöllőhegyeknek leszakadásiban, mind buzának és szénának elveszésében, kiért dicsértessék az urnak áldott szent neve, hogy minket békességben megtartott és elszenvedhetetlen kártól megoltalmazott, amen.

## Anno 1676.

Ur Isten ingyen való kegyelmedből bűneinknek sok vol­táért ne átkozd meg az új esztendőt, sőt fiadnak érdeméért áld meg békességgel, bővséggel és egészséggel, hogy téged tisztelhessünk félelemben és rettegésben.

Januarius. 2. Mentem Maros Kereszturra hitván házam­hoz. 4. Mentem Maros Vásárhelyre, voltam ebéden Köpeczi Mihály uramnál, hálni mentem Koronkába Toldalagi János uramhoz. 5. Mentem haza Korod Szent Mártonba. 7. Indultam Isten segedelméből Háromszék felé, mentem hálni Nádasra Kendefi Miklós sógoruramhoz. 8. Indultunk meg Kendefi Miklósné hugomasszonynyal Nádasról, mentünk ebédre Fejér­egyházára, ebéden magam voltam Haller Pál uramnál, hálni mentünk Szász Kézdre. 9. Mikvásárra. 10. Nagy Ajtára. 11. Hidvégire. 13. Mentem a derékszékre Miklósvárára. 14. Men­tem Szent Györgyre a derékszékre, hálni mentem Várhegyre. 15. Mentem Kovásznára a derékszékre. 16. Mentem derék­székre Kézdi Vásárhelyre. 17. Mentem Várhegyre ebédre. 18 Mentem a barátosi gátra halászni. 20. Mentem a Dálnoki, felfogott Mogyorós nevű erdőre, minthogy oculatára Borbás Jánossal és Márkosfalvival veszekedvén a Dálnokiak felette, hálni visszamentem Várhegyre. 21. Mentem a hugom, Kende­finé asszonyom betegségét hallván, Oltszemire. 23. Mentem ebédre Szent Györgyre, hálni Hidvégire. 24. Indultam a Nagy Tamás uram temetésire, mentem ebédre Kőhalomba, vacsorára Seligstatra, onnan virradtig Szent Ágotára. 25. Ebédre Bolyába, hálni Buzdra. 26. Temettük el a szegény Nagy Tamás uram testét Buzdon, hálni jöttem vissza Ludasra. 27. Szent Ágotára. 28. Homorod Szent Péterre. 29. Ebédre Ürmösre Maurer Mihály öcsém keresztelésére. 30. Mentem haza Hidvégire.

Februarius. 2. Indultam meg a segesvári octavalis ter­minusra, mentem hálni Köpeczre. 3. Mentem Benébe. 4. Men­tem ebédre Segesvárra. 5. 6. 7. 8. 9. 10. 11. 12. 13. Jegyzettem magamnak újabban feleségül néhai Torma Györgyné, Huszár Borbára asszonyt,[[501]](#footnote-502) kinek Isten életét nyujtsa, elméjét világositsa, hogy csendes életet élhessünk Isten dicséretére s lelkünk idvességére, melyet cselekedjék fiáért, az úr Jézus Krisztusért, amen. 14. Ment ki az asszony Segesvárról Fiátfalvára. 18. Volt kézfogásunk s egyszersmind lakadalmunk feleségemmel, Huszár Borbárával, kit Isten boldogítson s áldását reánk terjeszszen maga dicsőségére. Voltanak jelen a lakadalomban Béldi Pál, Mikes Kelemen, Daczó János, Vass János, Daniel István, Keresztesi és Kálnoki Sámuel, Macskási Boldizsár és Lázár Imre uramék több becsületes emberekkel együtt Fiátfalván.[[502]](#footnote-503) 19. Elmentenek, maradott meg ebédre Bethlen Pál és Lázár Imre uramék több gazdákkal és becsületes emberekkel együtt. 20. Mentem csak magam Segesvárra virradtig, ebéd után ismét visszamentem Fiátfalvára. 21. 22. 23. Ott mulattam. 24. Men­tem feleségemmel együtt Segesvárra ebéd után. 27. Revideáltattuk a táblával feleségem Macskásiné asszonyommal való contractusát, mint kell érteni s akkor bomlott el a terminus. 28. Indultam ki Segesvárról s jöttem hálni Nádasra. 29. Ebédre Korod Szent Mártonba.

Martius. 1. Jött hozzám vacsorára Macskási Boldizsár uram feleségestől. 2. Ment el Macskási Boldizsár uram tőlem. Jött ebédre az hugom, Kendefi Miklósné asszonyom. Ebéd után elment. 7. Mentem vacsorára Maros Kereszturra. 8. Men­tem Malomfalvára Kendefi Miklós uram kis leánya testének koporsóba való tételére. 9. Mentem Panitba Macskási Boldizsár uramhoz a feleségemmel való contractusnak eligazítására. Men­tem vissza Kereszturra. 10. Ismét feleségemmel együtt mentem Panitba azon contractusnak véghezvitelére, melyet el is igazí­tottunk az nap s a következendő. 11. Martii. 12. Kezdettem Macskási uram Huszár Margit asszonyommal való gyermekeit osztoztatni a Toldalagi Mihály uramtól való gyermekeivel, mentem ebéd után Rücsre. 13. Jött Rücsre Macskási Boldizsár uram, vacsorán volt nálam. 14. Mentem ebédre Visolyára. 15. Statuáltattam feleségemet, Huszár Borbárát Visolyának felében donatiójának continentiája szerint. Mentem ebéd után Harasztosra. 16. 17. Osztoztattam a Macskási Boldizsár uram Huszár Margit asszonytól való gyermekeit a Toldalagi uram­tól való gyermekeitől a harinai jószágban. 18. Contraháltam Macskási Boldizsár urammal Visolya felől, mentem ebédre Oroszfájára, hálni Visolyára. 19. Osztottuk hárman Visolyát a contractus szerint, hálni mentem Szeptérre Szikszai György sógoruramhoz. 20. Maros Kereszturra. 21. Szent Mártonba. 23. Fiátfalvára. 24. 25. 26. Indultam Fiátfalváról Hidvége felé feleségemmel együtt, mely utamat áldja és szentelje meg Isten. Mentem hálni Szent Péterre. 27. Mentem hálni Nagy Ajtára. 28. Megindulván Nagy Ajtáról, jöttenek előmbe a háromszéki becsületes emberek nagy becsülettel a hidvégi határszél felé s mentünk együtt be Hidvégire, mely feleségemnek első oda be való vitelét áldja és szentelje meg Isten. Az nap megvendéglettem azokat a becsületes embereket szép tisztességgel. 29. Oszlottanak el ő kegyelmek tőlem nagy részént ebéd után. 30. 31.

Aprilis. 1. Mentem Brassóba, az nap assignálták kezembe a harminczadot. 2. Állattunk rationistákat a vámokra, ebéd után mentem haza Hidvégire. 7. Ment el tőlem a sógorom, Toldalagi János uram. 8. Betegedett meg a feleségem. 9. 10. Himlőzött meg Klára, az feleségem nagyobb lánykája. 14. Indultam a nemes ország dispositiója, constitutiója szerint a nagysárosi és valdorfi határ között való cortroversiának eligazítására, men­tem hálni Leblekre. 15. Mentem Nagy Sárosra s mentünk ki a controversiában forgó határnak megnézésére Bethlen Ger­gely és Elek, szebeni királybíró, polgármester és Nagy Boldizsár urakkal sok több becsületes emberekkel együtt; megjárván s elnézvén jöttünk Sárosra. 16. Ujabban kimenvén a controver­siában forgó határhoz, igazítottuk el a két falú között való határt, melyet meg is halmoztunk tiz halmokkal; ott künn évén ebédet, ebéd után mentünk bé Sárosra. 17. Mentem ebédre Fogarasba. 18. Jött Teleki Mihály uram Fogarasba. 20. Vendéglette meg urunk ő nga a tatárországi rabságában levő gazdájának a fiát. 21. Értettem meg, hogy a fejedelemnél ő ngánál elárultak, kit maga is ő nga megjelentett annakutánna azon napon magamnak. 22. Jöttem el Fogarasból, mentem hálni Hidvégire. 27. Hallottam meg, hogy Béldi Pál és Beth­len Miklós uramékot megfogták.[[503]](#footnote-504) 29. Mentem ebédre Hermányba. Mikes uramot ott találtam, onnan mentem Bodolára, ott nem bocsátottak be a várba,[[504]](#footnote-505) jöttem vissza Prásmárra. 30. Mentünk Brassóba ő nga parancsolatjának véghez vitelére.

Majus. 1. Mentem ki Brassóból hálni Hidvégire. 2. Tért be Mikes uram beszélgetésnek okáért hozzám Hidvégire, ismét elment. 7. Ment feleségem Uzonba Béldiné asszonyomat látni, magam mentem Bodolára, Mikes uram is oda jőve, az várba bemenvén, a mit ott találtunk mi előttünk, inventáltuk, de többnyire puszta volt a vár.[[505]](#footnote-506) 8. Megesketvén a praesidiumot az ország s urunk ő nga hűségére, Gyulai Sándor uram ott maradván vigyázásnak okáért a várban, mentünk Mikes Kele­men urammal együtt Uzonba Béldiné asszonyomat látni; ott találván feleségemet, véle együtt mentünk Várhegyre, Mikes is elment Zabolára. 10. Ment feleségem devotiora Zabolára,[[506]](#footnote-507) hálni visszajött Várhegyre. 11. Volt Háromszék gyűlése Maksán, onnan sok becsületes emberekkel ebédre mentem Várhegyre. 12. Mentem Oltszemire. 15. Mentem ebédre Kilyénbe, hálni Hidvégire. 29. Mentem Brassóba a magyar ekklésia mesterének helybenállítása felől. 30. Jöttem haza Hidvégire. 31.

Junius. 8. Voltam Háromszék gyűlésén Szent Iványban, holott promulgáltattam az urunk ő nga készületről való commissióját. Ugyanakkor a Béldi uram mellett való instantiákra való válaszát ő ngának. Ujabban is delegálták az ő kegyelme követ atyafiait ő ngához ujabb instantiával Béldi uram mel­lett. Hálni jöttem Hidvégire. Utamban Mikes urammal találkoz­ván, volt Béldiné asszonyomat látni s egyszersmind az ő nga comissiója szerint admoneálni,[[507]](#footnote-508) hogy szolgáit széljel ne jártássá.[[508]](#footnote-509) 13. Mustráltam meg az erdővidéki lovas és gyalog hadakat a szász-mogyorosi hidnál, hálni mentem Hidvégire. 14. 15. Men­tem feleségemmel együtt hálni Kilyénbe. 16. Mustráltam meg a szepesi lovas és gyalog hadakat Szent Györgynél. 17. Mentem Várhegyre hálni. 18. Mustráltam meg a hatolykai hídnál a sepsi és kézdi lovas és gyalog hadakat. Hálni mentem Szent Lélekre Mikes Kelemen uramhoz. Az nap ége el Kézdi Vásárhelynek egyik utczája. Szentléleken is nyolcz ember épületi. 19. Mentünk Vásárhelyre Matyus Márton törvényire égetés dolgában, hálni mentem Várhegyre. 20. Mustráltam meg a várhegyi hídnál az orbai lovas és gyalog hadakat 21. 22. Men­tem ebédre Ilyefalvára, hálni Hidvégire. 21. Indultam Isten kegyelméből oda ki való jószágomban, hálni mentem Miklósvárára Kálnoki Istvánné asszonyomhoz. 25. Mentem Kaczára. 26. Fiátfalvára. 28. Betegedett meg a feleségem. 29. Virradólag idétlent szült. 30. Jött feleségem látni az öcscse, Haller Mária asszony.

Julius. 1. Ment el a kisasszony. 5. Betegen hagyván szegény feleségemet, mentem Korod Szent Mártonba. 7. Men­tem Kálnoki Bálint urammal ebédre Besenyőre, hálni Radnótra. 8. Voltam az urunk ő nga asztalánál ebéden. 9. Lött audiencziájok mind az udvarhelyszéki s mind a háromszéki követeknek, kik Béldi uram mellett instáltanak.[[509]](#footnote-510) 12. Mentem Radnotról hálni Korod Szent Mártonba. 14. Mentem ebédre Puszta Ujlakra, hálni Fiátfalvára. 17. Jött hozzám Ugrón Ferencz uram. 18. Daczó János uram. 19. 20. Voltanak nálam ebéden Pálfi Miklós és Jakabházi uramék. 21. Kezdett fele­ségem felkelni. 22. Jött hozzám Orbán Pál uram. 25. Mentem Korod Szent Mártonba. 27. Mentem Radnótra. 28. 29. 30. 31.

Augustus. 1. 2. Mulattam Radnóton az udvarnál. 3. Ebéd után mentem Apafi Miklós öcsémurammal Gerebenesre. 4. Men­tünk Szent Péterre Teleki Mihály uramhoz ebédre. 5. Mentem ebéd után Rűcsre. 6. Hálni Maros Kereszturra. 8. Korod Szent Mártonba. 10. Fiátfalvára. 11. 12. 13. 14. Mentem Sövénységre. 15. Hidvégire. 16. Jöttek a kézdi és orbai vicék hozzám Kálnoki Farkas és Cserei György uramékkal az erdővidéki vice királybíró. 20. Mentem ebédre Kilyénbe, hálni Várhegyre. 21. Mentem Maksára Háromszék gyűlésébe. Akkor választotta az egész szék urunkhoz ő ngához követségbe Apor Lázár, Kál­noki Farkas, Szonda Tamás és Jankó György uramékat az hamisan elvádlott s suspitioban hozott alkalmatlanság miatt következett gyanúnak felszabadítására s hűségeknek declaratiójára.[[510]](#footnote-511) 22. Mentem ebédre Oltszemire. 25. Mentem ebédre Szent Györgyre Daczó János uramhoz, hálni Hidvégire. 17. Indultam meg Hidvégiről, mentem hálni Kaczára. 28. Jöt­tem Fiátfalvára. 31. Indultam Fiátfalváról, mentem hálni Korod Szent Mártonba.

September. 2. Mentem Királyfalvára Lázár Imre sógor­hoz. 3. Haportonba. 4. Radnotra. 5. 6. Mulattam Radnóton. 7. Mentem ebédre Maros Kereszturra. 8. Mentem Méhesre az Apafi Miklós[[511]](#footnote-512) uram sirató estvéjére, a mi kegyelmes urunk is ő nga ott lévén, ő nga tartotta fel a sirató estvét. A két oláhországi vajdák követi is ott lévén, oda jövén Teleki Mihály uram is, ő ngát bekisirvén Méhesre, visszament Szent Péterre. 9. Mentünk a mi kegyelmes urunkkal ő ngával s az egész násznéppel együtt Szent Péterre, holott elsőbben békisérvén a mi kegyelmes urunkat ő ngát a házhoz, ismét kikisértük a násznagyot, Bethlen Farkas uramot a szállására. Annakutánna szállásunkra oszolván, egy ideig ott mulattunk, ismét mentünk a násznagy szállására s úgy mentünk a násznagygyal és vőle­génynyel és az egész násznéppel fel a lakadalmas házhoz, holott nagy solemnitással celebráltatott a lakodalom.[[512]](#footnote-513) Másnap úgy­mint 10. Hasonlóképen volt nagy bő lakadalom: a vacsora és táncz után mentem éjszaka Rűcsre feleségemhez. 11. Jó reggel mentem vissza Szent Péterre és urunkat ő ngát elkisértem a vajdák követeivel együtt Gerebenesig, ott ebédet évén ő nga, ment Iklandra, én mentem vissza Rűcsre. 12. Mentem Mező Szent Györgyre. 13. Csicsó Kereszturra. 14. 15. 16. Jött hoz­zám Szikszai György uram. 17. Mentünk Szikszai sógor árpástói szöllőibe. 18. Voltam ebéden Torma István uramnál. 20. Voltanak nálam Torma István uramék ebéden.[[513]](#footnote-514) Volt nagy zenebona a törököknek kijövetele miatt féltvén, hogy Dézst elrabolják. 21. Indultam meg Csicsó Kereszturról, mentem hálni Bonczidára Bánffy Farkas öcsémhez. 22. Mentem Gyéresre Rédai Ferencz uramhoz, oda jött Kapi uram is feleségestül. 23. Ment feleségem Hosszúaszó felé, én mentem az urakkal ebédre Harasztosra. hálni Szent Királyra Bánffy Zsigmond uramhoz, ott lévén Teleki Mihály uram is. 24. Jöttek ki a faim Enyedről látni, ebédet ott ettünk s hálni az urakkal együtt mentünk Fejérvárra. 26. Végeztük el, kik ott voltunk Fehérvárott igaz reformátusok, hogy meg kell segilleni a magya­rokat. 28. Estve hat órakor megindulván, éjszaka jöttem Hosszú­aszóra. 29. Jött Macskási Boldizsár uram is Hosszúaszóra. 30. Voltanak nálam Macskási uramék ebéden.

October. 1. Voltam Macskási uramnál ebéden. 3. Kezdet­tük Toldalagi János uramékat az öcscsökkel, Macskási uramékkal osztoztatni. 7. Kezdettünk Hosszúaszón a szürethez. 8. Végeztük el az osztóztatást. 9. Mentünk Hosszúpatakra a szüretre. 10. Mentünk haza Hosszúaszóra. 12. Indult fele­ségem Korod Szent Mártonba. 14. Indultam consultatiora Fejérvárra. Mentem Bocsárdra Macskási Boldizsár uramhoz. 15. Mentünk Macskási urammal együtt Enyedre. Voltunk Samariai Péter uramnál ebéden, hálni mentünk Fejérvárra. 17.

Kezdődött a consultatio arról, ha meg kell-é a magyar­országiakat segilleni, vagy nem, vagy ha nem lehet, hogy mind­nyájan segítsük, két, vagy három főrendet bocsáthatni-e ki körökbe, vagy nem.[[514]](#footnote-515) 19. Látván, hogy akár segiljük akár ne mindenik veszedelmes és ha Isten nem könyörül rajtunk, csak utolsó veszedelem követ benünket, kiváltképen minket refor­mátusokat. Isten kegyelmére bízván magunkat mi reformátusok azon egyeztünk meg, ha ki szabad jó akaratja szerint el akar menni, menjen el, de a catholicusok és unitáriusok nem egyez­tek velünk ebben. 20. Estve megindulván Macskási urammal, mentünk Bocsárdra vacsorára. 21. Mentem ebédre Hosszúaszóra, hálni Felső Bajonba. 22. Korod Szent Mártonba. 26. Mentem Nagy Szöllösre. 27. Fiátfalvára.

November. 2. Indultam Isten akaratjából bé Hidvégire, mentem hálni Rádasra. 3. Homorod Szent Péterre. 4. Érkez­tem Hidvégire. 9. Mentem Várhegyre hálni. 10. Volt Maksán Háromszék gyűlése, magam is ott voltam. 12. Mentem hálni Hidvégire. 15. Ebéd után mentem Szent Györgyre Daczó János uramhoz. 16. Mentünk Eresztevényre a rab urak ellen való inquisitiora, 17. Ott voltunk Eresztevényen. 18. Mentünk ebédre Prásmárra, onnan Bodolára, hálni én Hidvégire, Daczó uram Szent Györgyre. 19. Mentünk Köpeczre, ott is inquiráltattunk. 20. Mentünk Daroczra, ott inquiráltattuk a csikiakat. 21. Mentem Fiátfalvára, Daczó uram Szent Erzsébetre. 23. Men­tünk inquisitiora Székely Kereszturra, hálni mentem vissza Fiátfalvára. 25. Indultam a fejérvári gyűlésbe, mentem hálni Holdvilágra. 16. Hosszúaszóra. 27. Mihálczfalvára. 28. Fejér­várra. 29. Voltam urunk ő nga asztalánál ebéden.

December. 3. Betegedtem meg. 4. Vágattam eret maga­mon. 7. Vettem purgatiot magamhoz, mely is Isten után igen használt. 16. Költem fel ágyamból. 17. Mentem az ország közé. 18. Voltam urunk ő ngánál ebéden. 21. Hasonlóképen. Az nap bomlott el az ország gyűlése, mely volt boldogtalan és Isten ellen való irigységgel és hamissággal teljes,[[515]](#footnote-516) kit soha eléggé ez a haza meg nem sirathat. 22. Mentem Borberekre ebédre. Az nap kértem meg Mikó István öcsémnek a Bálpataki uram leányát Évát. Ott is háltam. 23. Virradtra hozták meg, hogy a Lázár Imre sógor leánya Csorán véletlenűl holt meg, oda mentem és magam feleségemet Borbereken hagyván, ebéd után ismét men­tem Borberekre és feleségemet felvévén, mentem hálni Benczentre. 24. Mentem ebédre Gyógyra Kun Gergelyné sógorasszonyhoz. 26. Mentem ebéd után Csorára a Lázár Imre sógor leánykája, Lázár Erzsébet temetésére, szállottam Barcsai Mihály öcsémuramnál. 27. Temettük el a szegény Lázár Erzsébetet. 28. Felestőkömet évén Barcsai Mihály uramnál, mentünk Pernyeszi Zsigmond és Keresztesi Sámuel urammal Drassóra Keresztesi uramhoz hálni. 29. Mentem Hosszúaszóra. 31. Kereszteltük meg a Macskási Boldizsár komámuram fiacskáját, Gabrist, kit éltessen Isten maga dicsőségére, a haza szolgálatjára, atyjának s anyjának örömére.

És így végeződék el az 1676. esztendő, mely is sokaknak régi szabadságoknak rómlására való esztendő volt, kit is Isten a mi büneinkért bocsátott reánk. Áldott légyen az ő felsége neve, hogy mégis nem büntetett minket a mi büneink szerint, hanem ingyen való kegyelméből mérsékelte meg csapását, vár­ván megtérésünket ő felsége, kire segiljen ő felsége szent lel­kének általa, amen.

## Anno 1677.

Ur Isten mi Istenünk! Kinek kezében vagynak az idők­nek járási s forgási és kinek kezéből jönnek mind az áldások s mind az csapások, áld meg ez uj esztendőt békeséggel, egész­séggel és bővséggel szent fiadnak drága érdeméért. Adj egyez­séget közöttünk, hogy a te nevedet dicsérhessük, áldhassuk és felmagasztalhassuk, amen.

Januarius. 1. Az Isten haragjának engesztelésére ez nap böjtöléssel való innepszentelésnek napja az ország végezése szerint, de igen kevesen szenteltük úgy, a mint kivántatott volna. 5. Mentem urunk ő nga eleibe Türig s elkisértem ő ngát Balázsfalvára, vacsorán is ott voltam, hálni mentem haza Hosszú­aszóra. 6. Ismét mentem ő nga eleibe a glogoviczai határ szélire, kisértem ő ngát Hosszúaszóra az ebédlőhelyre, hálni ő ngával együtt mentünk Mikeszászára. 7. Mentünk ő ngával együtt ebédre Kis Ekemezőre, hálni Medgyesre. 8. Ott elmarad­ván ő ngával Bethlen Farkas és Mikes Kelemen uramék, men­tünk ebédre Paratélyra, hálni Ebesfalvára. 9. Ebédig mulattam Ebesfalván, ebéd után ő nga mulatván, estve eljöttem onnan Korod Szent Mártonba; találtam házamnál Rédei István uramot feleségestől. 10. Mulattak nálam. 14. Mentem feleségemmel együtt Macskási Mihály uramhoz ebédre, hálni mentem vissza Szent Mártonba. Akkor váltottam ki Macskási Mihály uramtól Bor Mártont, hatvan talléron, a nádasi jobbágyot, Fekete Ferencz és Bagotai Ferencz uramék praesentiájokban. 20. Mentem ebédre Ebesfalvára urunk ő nga udvarlására; az nap jött Teleki Mihály is oda. 21. Estve felé mentem vissza Korod Szent Mártonba. 22. Jött hozzám Bánffy Farkas öesémuram feleségestől vacsorára; érkezett Kálnoki Sámuel uram is felesé­gestől. 29. Indultam meg Korod Szent Mártonból, mentem hálni Erdő Szent Györgyre Rédei János öcsémuramhoz. 30. Mentem hálni Fiátfalvára. 31.

Februarius. 8. Isten akaratjából indítottam Háromszék felé cselédimet. Magam mentem Fejéregyházára Haller Pál uramhoz ebédre, hálni mentem Szász Kézdre feleségemmel együtt. 9. Mentem Barotra Cserei György uramhoz. 10. Hid­végire. 19. Voltak a cirkáló birák nálam Vajda Péter, Tordai János, Nagy Boldizsár, Donáth János és Nagy Pál uramék ebéden. 22. Indultam Fogarasba udvarhoz, mentem hálni Sár­kányba. 23. Mentem ebédre Fogarasba. 27. Indultam Fogarasból haza felé, jöttem hálni Hidvégire.

Martius. 2. Mentem keresztelőbe Vargyasra Daniel István uramhoz. Kereszteltük kis leánykáját, Judithot. 3. Mentünk Daniel Mihály uramhoz ebédre Orosztelekre. 4. Mentünk ebédre Nagy Ajtára Donát László uramhoz, hálni Hidvégire. 19. Indul­tam Hidvégiről Fogarasba, mentem Sárkányba hálni. 21. Virradtig mentem Fogarasba. 23. Jött Fogarasba Teleki Mihály uram. 24. Jöttenek bé a több urak is. 25. Volt a rab uraktól való tanácskozás.[[516]](#footnote-517) 26. Hasonlóképen. 27. Ment el Daczó János sógor; úgy járt, mint a ki örömmel vitte ki a magot és sirva jött haza az aratásból.[[517]](#footnote-518) 28. Mentek el az Haller urak. 29. Men­tek el az Bethlen urak s Mikes urak is. 30. Vendéglette meg urunk ő nga a franczia követeket. 31. Bocsátotta el urunk ő nga a rab urakat, Béldi Pál és Bethlen Miklós uramékat, kiváltképen asszonyunk ő nga s Teleki Mihály uram törekedésére, kin az egész ország örvendezett némelyeken kivül, kik szomorú füllel hallották. Istennek neve dicsértessék, hogy az igazságot napfényre hozta. Ugyanakkor estve indultam Fogarasból haza felé, jöttem hálni Sárkányba Jankó uramékkal együtt.

Aprilis. 1. Jöttem haza Hidvégire. 7. Mentem ebédre Uzonba Béldi Pál uramot látni, ott vigan lakván, mentem hálni Várhegyre. 9. Mentem Oltszemire 10. Jöttem Hidvégire. 21. Voltanak nálam Béldi Pál uram ő kegyelme az asszonynyal együtt. 22. Elmenvén tőlem Béldi Pál uram ő kegyelme, men­tem én is feleségemmel együtt Nagy Ajtára Donát István uram­hoz, holott kereszteltettem meg egyszersmind 3 leányát: lábokon mentenek mind az hárman a keresztvíz alá. 23. Mentem ebédre Cserei György uramhoz Barotra, hálni Mikvásárra. 24. Mentem Derzsbe Józsika István uramhoz. 25. 26. Készűltünk a lako­dalmi solemnitásra. 27. Volt a Székely László uram lakadalma, holott is urfi módon egész pompával praesentálta magát a vőlegény, kihez hasonló mostani időben hogy légyen, nem hiszem. Volt násznagy Kapi György uram, nyoszolóasszony Rédei Ferenczné asszonyom, vőfély Haller István uram, sok leány. Kapi kisasszonyok. Urunk ő nga képe volt Bánffy Zsigmond uram. A násznépe állott sok odavaló uri és becsületes emberek­ből. 28. Megmaradván az egész násznép, a vőfély felestőkömet készítettett és szokás szerént az ifjak, az urak szállásokon felestőkömözvén, felkapták magokat és elmentenek mindnyájan, magunk maradtunk csak egy néhányan, kik többnyire mind gazdák voltunk ebéden. 29. Mentem Fiátfalvára. 30. Jártam meg a vetésemet.

Majus. 2. Mentem Székely Kereszturra prédikátióra. 3. Indultam Fiátfalváról bé felé mentem ebédre Szent Mihályra, Ugron Ferencz uramhoz, hálni Udvarhelyre Érseki István uramhoz. 4. Mentem haza Hidvégire. 18. Mentem hálni Kilyénbe. 19. Mentem Rétyre a Háromszék gyűlésébe, onnan mentem ebédre Várhegyre. 20. Oltszemire. 21. Ebédre Ilyefalvára Daniel István uramhoz, hálni Hidvégire. 26. Indultam Fejér­várra a gyűlésbe, mentem feleségemmel együtt hálni Hévízre Nagy Tamásné asszonyomhoz. 27. Lesesre. 28. Musnára. 29. Hosszúaszóra. 30. Csesztvére Bánffy György sógorhoz. 31. Ebédre Fejérvárra.

Junius. 2. Hozták feleségem betegségét. 3. Indultam meg Fejérvárról, ebéd után mentem hálni Hosszúaszóra. 4. Sátorra. 5. Fiátfalvára. 6. Volt pünköst napja. 7. Indultam meg Fiátfalváról, mentem hálni Hidvégire. 14. Mustráltam meg az erdővidéki hadakat Hidvégin. 22. Mentem Kilyénbe. 23. Szent Györgyre. Ott mustráltam meg a sepsi hadakat, mentem hálni Várhegyre. 24. Mentem Pákéba, holott megmustráltam az orbai hadakat. 25. Mentem Hatolykára. Ott megmustráltam a kézdi hadakat, hálni mentem Várhegyre. 26. Jöttem hálni Hidvégire.

Julius. 6. Mentem Bodolára az öcsém, Mikó István uram lakadalmába az új asszonynyal együtt való acceptálásra, holott atyafiságoson mulatván, mentem hálni Oltszemire. 7. Mentem Kovásznára a székre. 8. Mentem Kézdi Vásárhelyre a székre. A szék felkelése után mentem hálni Várhegyre. 8. Mentem hálni Hidvégire. 12. Hozták meg az ő nga parancsolatját arról, hogy a magyarországi atyafiak segítségére magunk in persona elmenjünk. 13. Replicáltuk ő ngának, hogy lehetetlenséget látunk elmenetelünkben. 20. Jött ujabb parancsolatunk, hogy elmen­jünk. 21. Jöttek haza a fiaim Enyedről a kollégiumból. 24. Men­tem Arapatakára Béldi uram látogatására, ebéden voltam ő kegyelménél. Jankó, a fiam is ott volt, ebéd után jöttem vissza Hidvégire. 26. Kezdettem Isten kegyelméből el az aratást, kit Isten áldjon meg. 28. Jött Béldi Kelemenné asszonyom felesé­gem látogatására. 30. Mentem hálni Várhegyre. 31. Volt Háromszék gyűlése Rétyen, hová én is oda mentem. Onnan küldöttek a háromszékiek urunkhoz ő ngához követeket instálni, hogy el ne küldjön ő nga engemet Teleki urammal a magyarországi expeditiora. Onnan utamban mentem Béldi uram láto­gatására Uzonban, ott semmit nem késvén, mentem estvére Hidvégire.

Augustus. 3. Jöttek a háromszéki követek hozzám Donát Mátyás, Szonda Tamás, Donát István és László László uramék, ebéd után elmentek. 5. Adott Isten feleségemnek egy kis fiacs­kát délután öt órakor tájban, kit éltessen Isten maga dicső­ségére, anyaszentegyházának épűlésére, nékünk is öröműnkre s hazája szolgálatjára. 9. Jöttek vissza a háromszéki követek urunk ő ngától jó válaszszal, mivel a dolog magával is azt hozta. 14. Végezték el a buza aratásomat. 17. Indultam Isten akaratjából oda ki való jószágomba, mentem hálni Homorod Szent Péterre. 18. Héjasfalvára. 19. Szent Mártonba. 21. Jött hozzám Lázár Imre uram ebédre, ebéd után elment. 23. Men­tem ebédre Maros Kereszturra. 24. Jött hozzám Kendefi Miklósné hugomasszony. 25. Mentem ebédre Kendefi Miklós uram­hoz Malomfalvára. 26. Mentem ebédre Maros Vásárhelyre, velem lévén Macskási Boldizsár uram is, onnan Panitba menvén Macskási uram, magam mentem hálni Régenbe. 29. Mentem Görgény Szent Imrére az udvarhoz ő ngához. 30. Mentem ebédre Régenbe, hálni Ludvégre. 31. Hálni Rűcsre.

September. 1. Mentem ki az ugaraimat és a szentgyörgyi tómat látni. 2. Jártam meg a némai határon való földeimet és szénafűveimet. 3. Mentem ebédre Panitba Macskási Boldi­zsár uramhoz, hálni Maros Kereszturra. 7. Mentem udvarhoz Radnótra. 8. Ott mulattam, ebéden voltam az ő nga asztalánál, ott lévén Bethlen Farkas és Daczó János uramék is. 9. Ebéd után indultam, mentem hálni Szent Mártonba. 10. Héjasfalvára. 11. Mikvásárra. 12. Hidvégire. 17. Mentem ebéd után Arapatakára Béldi uramot látni. 19. Jöttek hozzám ebédre Bethlen Miklós és Henter Benedek uramék. 20. Jöttek hozzám vacso­rára Mikes Kelemen és Kálnoki Sámuel uramék feleségestől. 22. Mentem feleségemmel együtt Barotra Cserei György uram leányának keresztelésére. 28. Kereszteltettem meg a kis fiamat, Domokost kit Isten éltessen maga dicsőségére. Voltanak sok becsületes emberek jelen Béldi uram és Daniel István, Kálnoki Sámuel és Mikó István ő kegyelmekkel együtt, többen is sokan. 30. Indultam Isten akaratjából a szüretre mind cselédestől mentem hálni Apáczára.

October. 1. Mentem Sövénységre. 2. Szegezdre. 3. Korod Szent Mártonba. 4. Mentem ebéd után szénavevésre. Az nap hozták az ő nga parancsolatját, hogy portára induljak 5. Ott mulattam. 6. Mentem haza Korod Szent Mártonba. 8. Men­tem Radnótra. 9. Virradólag betegedett meg a fejedelem ő nga leánykája, Sófika. 11. Délután három és négy óra között hala phmeg. 12. Végezték az urak, hogy Kapi uram menjen portára. 13. Mentem ebéd után Korod Szent Mártonba. 15. Mentem Csapóra hálni. 16. Indítottuk meg a kisasszony testecskéjét temetni Radnótról Kolozsvár felé. Voltak kísérők Rédei Ferencz, Naláczi István, Daczó János uramékkal én is. Asszonyok voltanak Bánffy Dénesné, Bánffy Zsigmondné s Teleki asszonyomék; mentünk ebédre Szengyelbe, hálni Csánba. 17. Mentünk bé Kolozsvárra, jövén elönkbe Teleki Mihály, Mikola Zsigmond uramék több becsületes főrendekkel s kolozs­vári lovasokkal s úgy kisértük bé a testet Kolozsvárra s ugyanakkor mindjárást eltemettük a Farkas-utczai templomban szép pompával.[[518]](#footnote-519) 18. Voltam ebéden Rédei Ferencz uramnál, ebéd után mentem hálni Apahidára. 19. Mentem Gerebenesre. 20. Szent Mártonba. 23. Indultam meg Korod Szent Márton­ból minden cselédimmel s feleségemmel, mentem hálni Maros Kereszturra. 24. Mentem ebéd után feleségemmel együtt Malomfalvára Kendefiné hugomasszonyt látni. 25. Indultam meg Kereszturról a Szomos mellé; utamban hozták az ő nga commissióját, hogy udvarhoz éjjel-nappal siessek; mentem hálni Rűcsre. 26. Más utra bocsátván feleségemet, magam mentem ebédre Gyekébe, hálni. Szent Iványra. 27. Mentem jó reggel Szamos Ujvárra. 29. Érkeztenek meg mind az urunk ő nga követei, Székely László uram, mind a magyarországi követek, Kendi Gábor és Keczer Menyhárd uramék portáról. 30. 31.

November. 1. Indultam Szomos Ujvárról, mentem hálni Csicsó Kereszturra. 5. Jött hozzám látogatásomra Pongrácz Márton uram. 10. Mentem ebédre Torma István uramhoz. 16. Mentem hálni Szent Benedekre Kornis Gáspár uramhoz. 17. Mentem Szomos Ujvárra udvarhoz. 20. Mentem vissza Csicsó Kereszturra. 24. Indultam Szomos Ujvárra, mentem hálni Szent Benedekre Kornis uramhoz. 25. Mentem Szomos Ujvárra ő nga parancsolatjából. 29. Mentem Bethlen Farkas urammal ebédre Mikházára, hálni Bethlen uram Rettegre, én Csicsó Kereszturra.

December. 2. Voltam ebéden Torma István uramnál. 3. Jött hozzám Bethlen Farkas uram vacsorára. 6. Indultam meg Csicsó Kereszturról béfelé, mentem hálni Nagyfalura Apafi Miklós uram házához. 7. Hálni Visolyára. 8. Mentem Rűcsre. 9. Maros Kereszturra. 10. Korod Szent Mártonba. 11. Ebes­falvára. 12. 13. Volt consultationk a sok hamis hirek miatt való felháborodásnak lecsendesítése felől.[[519]](#footnote-520) 14. Indultam Hid­végire urunk ő nga parancsolatjából s mentem hálni Szász Szent Lászlóra. 15. Szász Budára. 16. Hévízre Nagy Tamásné asszonyomhoz. 17. Hidvégire. 19. Jöttenek hozzám vacsorára a commissárius urak Kornis Gáspár, Mikes Kelemen és Macskási Boldizsár uramék. 20. Ebéd után Kornis és Macskási uramék mentenek Bodolára, mi Mikes urammal mentünk hálni llyefalvára. 21. Mentünk Uzonba a Háromszék gyűlésébe, hová elérkeztenek Kornis uramék.[[520]](#footnote-521) Az nap volt gyűlésen adtanak választ[[521]](#footnote-522) a commissariusoknak; ebéd után mentünk a commissarius urakkal Prásmárra. 23. Kornis és Macskási ura­mék mentenek Bodolára Béldi uramhoz, mi Mikes urammal mentünk Brassóba; ebéden Mikes uramnál voltam, estvére az urak is béjöttek. 24. Ebéden az urral voltam, hálni jöttem Hidvégire. 26. Voltanak nálam Mikes Pál, Kálnoki Farkas, Bernád Ferencz és Mihács Mihály uramék. 27. Indultam udvarhoz, mentem hálni Apáczára, ott egyeztem meg Kornis uramékkal. 28. Mentünk ebédre Bogátra, hálni Ugrára. 29. Men­tem én ebédre Benébe, hálni Erkedre. 30. Mentem ebédre Fiátfalvára. 31. Mentem ebédre Dánosra, ott egyeztem meg a commissárius urakkal, mentünk Ebesfalvára udvarhoz.

És így töltöttük el ez esztendőt sok alkalmatlanságokkal, egymás ellen költött sok hamis hírekkel, ki miá, ha Isten ő felsége kegyelmes urunkkal jól nem cselekedett volna, országun­kat is elvesztették volna, de áldott légy ur Isten a te nagy kegyelmességedért, ezután is tégy jól velünk, az úr Jézus­ért, amen.

## Anno 1678.

Ur Isten, ki mindeneket a te kegyelmességedből meg szok­tál áldani, áldj meg minket is ez uj esztendőben minden idvességes áldásiddal, úgy mint lelkiekkel és testiekkel s szüntesd meg a te ostorodat mi rajtunk az úr Jézus érdemiért, amen.

Januarius. 1. Voltam Ebesfalván. 2. Ebéd után mentem Korod Szent Mártonba. 3. Küldöttem szolgáimat feleségem után Csicsó Kereszturra lovaimmal és szánammal, úgy, hogy béhozzák, kiknek utjokat áld meg úr Isten. Magam jöttem onnan hálni Zágorba. 4. Mentem hálni Szász Kézdre. 5. Homo­rod Szent Péterre. 6. Hidvégire. 11. Mentem hálni Kilyénbe; oda jött a háromszéki nemességnek a színe követségben hozzám, instálván azon, hogy subscribáljak én is az ő ligájoknak, de én semmiképen nem cselekedtem.[[522]](#footnote-523) 12. Mentem Várhegyre ebédre sok emberséges emberek comitivájokkal.[[523]](#footnote-524) 13. Mentem hálni Bodolára. 14. Mulattam Bodolán. 15. Jöttem el Bodoláról, nem kevés cruciatusom lévén, az harmad napok alatt mind szép szókkal s mind ratiokkal s mind ijesztéssel akarván Béldi uram Csáki uram több adhaerensekkel az ő kegyelmek sententiájokra vonni engemet is, de Isten ő felsége velem lévén nem vihették véghez, kiért áldassék az ő neve. Mentem ebédre Prásmárra, hálni Várhegyre. 17. Mentem Szent Iványra Háromszék gyű­lésébe, ott elolvastatván urunk ő nga két rendbéli patenseit, hogy senki instantiájára s parancsolatjára fel ne üljenek. Instálának ő ngának azon, hogy követségeket felvállalván, mennék urunkhoz ő ngához Fogarasba, kit én is subscribálék sub assecuratione, hogy az alatt semmi incommodumot nem cselekesznek.[[524]](#footnote-525) Mentem Hidvégire. 18. Mentem ebédre Höltövénybe, hálni Sárkányba. 19. Mentem Fogarasba s azon napon audiencziám volt s meghallgattattam követségemben. 21. Délután három órakor oda vitt követségemben meghallgattatván, válasz adatatott és ujabb követséget is bizván ő nga reám, a portáról némely gonosz emberektől titkoson ki hivutt kapitsi agához indultam meg és egész éjszaka menvén, érkeztem virradtig Höltövénybe. 22. Mentem ebédre Hermányba, ebéd után Prás­márra s látám, hogy az assecuratoria mellett elmentek és viritim felültek, kin megbusulván, a követségit ő ngának megmondám, kiöntvén panaszomat is elöttök. Annak utána ott lévén a török kapucsi is, oda menvén, követségemet néki is megmondám s a levelet is megadám. Azonban dolgomat el nem végezhetvén, Csáki és Béldi uramék mindnyájan a nemeséggel superveniálának s félben kelleték hagynom dolgomat. Igéré ugyan a török ő ngához való elmenetelét, de mikor, arról nem terminált. 23. Reggel megizené a török, hogy elmenne, ha lovak volnának, én azért mindjárást postalovakat parancsolám, hogy hozzanak s melléje rendelvén Boér Zsigmond és Fodor Miklós uramékat, urunk ő nga főember szolgáit, elindítám őket, kik ebédet évén, elmentenek Hermányba. 24. Reggel Csáki és Béldi uramék szállásomra jövén, ott is sok vexatio lévén, semmire nem vehettenek megállván constanter az én kegyelmes uram hűségében. Elmenének szállásomról s én is megindulván, mentem ebédre Bodfalvára, hálni Hidvégire. Jövén hozzám Kálnoki Farkas uram s ő kegyelmével sokat beszélgetvén a fentlevő dolgokról. Istenemre kérettem Béldi uramot, hogy ne törjenek elébb elébb. 25. Mentem hálni Ugrára. 26. Ebédre Halmágyra, hálni Fogarasba. Ott szemben lévén urunkkal ő ngával, a dolgot jó karban állítottam vala. Minden kegyelmességét igirvén ő nga Béldi uramékkoz és Paskóhoz[[525]](#footnote-526) is, ki nyilvánvaló árulója vala ez hazának.[[526]](#footnote-527) Megparancsolta ő nga, hogy jó reggel elmenjek a hadak közé s megmondjam, hogy supersedeáljanak addig, mig ujabb követséget instituálunk a hadak közül s arra válaszunk nem jő. Maga szekerét és lovait adván ő nga alám, mivel igen megtörödtem vala a sok járás miatt. 27. Megindulván Fogarasból, mentem Henter és Maurer uramékkal ebédre Garatra, hálni Mikvásárra; ott találván Beth­len Gergely, Mikes Kelemen, Daczó János és Barcsai Mihály uramékat a hadakkal és a dispositiot megmondám ő kegyelmeknek, kik követséget válogatának urunk ő nga részéről Apor István uramot, Udvarhelyszékről Ferenczi György uramot, Csíkból Mikó Péter uramot, kiknek is mind instructiot, mind credentionalist concipiáltanak. 28. Hajnalban érkezvén az ő nga étekfogója kit Bethlen uramék az előtt való nap expediáltak volt, ő kegyelmek tudják mivel?, ujabb dispositiot hoza, melyhez képest megindulván Mikvásárról, a Rétkán (?) általjövén, megszállánk Nagy Ajtára. Estve abrakolni és vacsorálni kezdénk, mivel az nap sem magunk, sem lovunk nem ett vala. Meghozák, hogy elszaladtak volna Földvárról, azért mi is meg­indulván az hadakkal éjszaka, midőn érkeztünk volna az hid­végi határra az Egresen általmenvén, egy része szintén a közepin a hidnak általmenvén, nagy lárma lőn, úgy, hogy egy néhány ember meg is hala, sok megsebesedék. Isten oltalmaza meg, hogy a setétben mind le nem vágók egymást. Mely ütközet tartott két óráig mig lecsendesíthették a tisztek. NB. Ennek oka lőn némely embereknek serénysége, mert ha csak egy napot várakozunk vala, szépen már lecsendesedik vala a nép placidis mediis az én intercessiom által. 29. Indulván, Botfalvánál virradánk meg, az honnan bocsátottunk el mintegy háromszáz lovast Madarasi Mátyással, hogy Bodolát végye környül, hogy el ne mehessenek az urak, ha szintén akarnának is. Magunk az hadakkal lassan lassan nyomulánk utánna és midőn közelítettünk volna Bodola felé, meghozák, hogy elmen­tek az urak és Madaras a nyomon mégyen utánnok és kéri, hogy küldjünk segítő sereget utánna, kihez képest küldénk két zászlóalja katonát s egy compania németet. Én Mikes Kelemen urammal, mellém vevén az Makai seregét és a Salis companiákat (:kik is valának a kolozsvári praesidiumból valók:) megindulván, a Deblenen elejekbe akartunk kerűlni, de megfá­radván a vitézek lovai, mivel már két nap s egy éjszaka nem öttek vala, általmenvén a Deblen hágóján, megszállánk és megértők, hogy már messze elhaladtak volna; az lovaknak abrakot adván, visszafordulánk és jövénk hálni Zajzonba és Purkereczre. 30. Küldöttük bé Apor István uramot Bodolára az asszonyhoz, hogy irna az urának, hogy subsistálna s fogna a tractához. 31. Béldiné asszonyom kívánságunk szerént írt az urának, maga szolgáját hozzá küldvén s mi is irtunk s elküldöttük. Ismét azon nap béküldöttük Apor István uramot, hogy tégyen praesidiumot[[527]](#footnote-528) bé a várba, de arra magát nem vehetvén, ezen ren­delést elmulatta.

Februarius. 1. Mentem én (elhagyván Purkereczen Beth­len és Mikes uramékat) ebédre Lisznyóba, hálni Várhegyre. 2. Mentem Maksára a Háromszék gyűlésébe, ott elvégez­vén dolgomat, jöttem vissza Várhegyre ebédre Kálnoki Sámuel, Kálnoki Farkas öcsémuramékkal és több sok becsületes emberekkel. 3. Bocsátotta bé Béldiné asszonyom az urunk ő nga praesidiumát Bodolára Bánffy Farkas öcsémmel és Pruszki János urammal. 4. Indultak ki a fizetett hadak a Barczáról. 7. Mentem Maksára a Háromszék gyűlésébe, holott válogattanak ő kegyelmek közül követeket a fogarasi ország gyűlésére; onnan megindultam éjszaka, mentem Hidvégire tizenkét óra­korra. 8. Indultam meg éjszaka Hidvégiről, mentem hálni Fiátfalvára, érkeztem éjszaka tizenkét órakor. 14. Indultam feleségemmel együtt a fogarasi gyűlésre, mentem hálni Mésére. 15. Ebédre Sárosra, hálni Fogarasba. 18. Állott bé a gyűlés. 19. 20. 21. Urunk ő nga az ország consensusából eskettetett tanácsi közé bennünket négyen, úgymint Mikola Zsigmond, Bethlen Gergely, Zemlinger Mátyás uramékat s engemet is méltatlan voltomra. Azon nap tövé ő nga Bethlen Farkas ura­mot cancellariussá, Mikes Kelemen uramot itélőmesterré, Petki János, Toldalagi János, Daczó János, Daniel Mihály és Barcsai Mihály uramékat tábla biráivá. 26. Választá az ország urunk ő nga consensusából Haller János uramot ország komornyik­jává[[528]](#footnote-529), de üres az ország tárháza.

Martius. 2. Indultak a követ urak portára Fogarasból, kiknek utjokat kedvelje Isten ő felsége. 4. Oszlott el az ország gyűlése. 5. 6. Mulattam Fogarasba. 7. Indultam ebéd után Fogarasból, mentem hálni Felmérre.

Aprilis. - - - - -

*Majus.* - - - - -

Junius. - - - - -

Julius. - - - - -

Augustus. - - - -

September. - - - - -

October. - - - - - -

November. - - - - -

December. - - - - - -[[529]](#footnote-530)

## Anno 1679.

Januarius. 3. Mentem hálni Körispatakra Kálnoki Sámuel öcsémuramhoz több becsületes emberekkel. 4. Mentem ebédre Bodokra Mikó István öcsémuramhoz, hálni mentem Oltszemire. 5. Mentem Várhegyre. 6. Háromszék gyűlésébe Rétyre, onnan mentem hálni Arapatakára. 7. Ebédre Hidvégire. 9. Indultam a segesvári gyűlésre, mentem hálni Apáczára feleségemmel együtt. 10. Feleségem onnan visszatérvén, mentem az nap Benébe. 11. Fiátfalvára. 12. Ebédre Segesvárra. Az nap jött be urunk ő nga Segesvárra. 13. Állott be a gyűlés. 14. 15. 16. 17. A tanács mellé bizonyos személyeket denominálván a nemes ország s azokat megbirálván, a fennforgó dolgoknak lecsendesítésére eloszlott a gyűlés; a fejedelem ő nga kimenvén Seges­várról, én jöttem hálni Fiátfalvára. 20. Jött feleségem Fiátfal­vára. 22. Mentem ebédre Segesvárra, Dánosnál megegyezvén Daczó Pál uramékkal s a násznépével, mentünk hálni Szent Lászlóra. 23. Megindulván Szent Lászlóról, én lévén násznagya Daczó Pál uramnak,[[530]](#footnote-531) vőfély Kendefi János uram, feleségem nyoszolyóasszony, Klára leányom nyoszolyóleány, sok becsületes emberekkel egyűtt mentünk Holdvilágra. Ott megszállván, onnan küldöttünk örömmondókat Ebesfalvára. Annak utána megjö­vén az örömmondók, úgy küldöttük a vőfélyt bé az ajándékkal ki után nem sokat várakozván, mi is egész násznépivel megin­dulván, mentünk bé az ő nga kastélyába, holott is kikérvén a mennyasszonyt, ő nga megmarasztatott és vigan tartott. 24. Más nap is felestökömre felhivatván, becsülettel tartatott ő nga, kiért Isten megáldja ő ngokat, Az nap jött bé a Bánffy György urammal levő násznép is, kinek násznagya Bethlen Miklós uram, vőfély Bethlen Sámuel uram volt. Ő kegyelmeket is megmarasztotta ő nga és vigan tartották ő ngok. 25. Hoztuk el Daczó Pálné asszonyomat Szent Erzsébetre, ott is becsülettel acceptálván a főgazda, az én kedves komám, Macskási Boldizsár uram vigan tarta s ott is háltunk. 26. Mentem Korod Szent Mártonba, onnan 27. Rűcsre.

Februarius. 1. Indultam Rűcsről befelé, mentem ebédre Maros Kereszturra, hálni Korod Szent Mártonba. 2. Estvére Fiátfalvára. 3. Mentem hálni Miklóstelkére. 4. Felmérre. 5. Fogarasba. 6. 7. 8. 9. 10. 11. 12. 13. 14. 15. 16. Mulattam az udvarnál a magyarországi dolgok végett oda érkezvén meg Naláczi uram is portáról, vacsora után megindulván, mentem Persányba hálni. 17. Mentem ebédre Hidvégire, ott találtam feleségemet. 26. Mentem feleségemmel egyűtt Bölönbe. 27. Fele­ségem visszatérvén Bölönből, magam mentem Miklósvárszékre derék székre. Ispánokat bocsátottunk Mikó urammal s a szék­kel együtt Cserei György, Zsigmond Deák a nemességtől, Kovács Márton, Gyenge Ferencz lófüvek közül. Ebédet ettem Közép Ajtán, hálni mentem Árkosra. 28. Mentem Sepsi Szent Györgyre derékszékre. Ispánoknak bocsátottuk ki Daczó Pétert, Székely Györgyöt a nemességtől, Mihály Deákot, Jancsó Pétert a lófűvek közül. Ebéden voltunk Daczó János uramnál, hálni mentem Mikó urammal egyűtt Várhegyre.

Martius. 1. Mentem Kovásznára Mikó urammal együtt derékszékre. Bocsátottuk ispánoknak Turi Ferencz és Jankó Boldizsárt a nemesek közűl, Várdó Istvánt és Finta Jánost a lófűvek közül. 2. Mentem Kézdi Vásárhelyre derékszékre. Bocsátottunk ispánokat Gyárfás Pált és Donát Mátyást a nemes­ség közül, Bod Istvánt és Kelemen Mihályt a lófűvek közül.

Aprilis. — — — —

Majus. — — — —

Junius. — — — —

Julius. — — — —

Augustus. — — — ––

September. — — — ––

October. — — — —

November. — — — ––

December. — –– –– ––

## Anno 1680.

Januarius. 26. Mentem haza Fiátfalvára Gyulafi László, Kendefi János, Korda Ferencz, Tordai Gábor, Kovács Zsig­mond uramékkal és több becsületes rendekkel együtt ebédre, ott is háltak. 27. Nálam mulattak mindnyájan ő kegyelmek. 28. Mentenek el ő kegyelmek.

Februarius. 1. 2. 3. 4. Mulattam Fiátfalván. 5. Mentem hálni Dalyára. 6. Ebédre Hégenbe megegyezvén a fejedelem ő ngával; a szászhalmi cserénél vadászván, mentünk hálni ő ngával Lesésre. 7. Ebédre Morgundára, hálni Sinkre. 8. Ebédre Kálborba, hálni Fogarasba. 9. 10. 11. Gyültünk össze a deputatusokkal egyűtt az ebédlő palotában a levágott váradi törö­kök felől való consultatiora, miképen kelljen complanálni a váradiakot, mind pediglen a fényes portát.[[531]](#footnote-532) NB. 12. Nolle et velle kelleték magunkra kilenczezer tallérokat felvetnünk, hogy hatodnapra megszerezzük, mivel addig ki nem jöhettek a várból. 14. Commendálták a két nagyobb fiamot udvarhoz.[[532]](#footnote-533) 19. Jött meg Váradról Keczeli uram. 21. Jött Barcsai Mihály uram Váradról a kapucsi basától ki is megizente, hogy ha a hatalmas császár paracsolatját nem effectuáljuk elrabol mind fejedelmestől és országostól. Az nap discernáltuk, mit kelles­sék cselekednünk. 23. Oszlottanak el az urak és a deputatus[[533]](#footnote-534) főrendek, kik is úgy hiszem, hogy nem kívánják többször a deputatusságot. 24. Mentünk urunk ő ngával vadászni a mundrai nádasra, vacsorára bejöttünk. 26. Indultam meg Fogarasból, mentem hálni Persányba. 27. Jöttem hálni Hidvégire. Az nap kezdett a hideg háborgatni. 28. Jött hozzám Daniel Mihályné asszonyom. Akkor éjszaka jött a köszvény a bal lábam aljába. 29. Jött Daniel István uram hozzám.

Martius. 15. Könyebbedtem valamit. 17. Ismét megnehe­zedtem. 21. Könyebbedtem valamit. 23. Ismét megnehezedtem. 28. Könyebbedtem valamit. 29. Vitettem ki magamot mankón, kinek meg is adtam az árát. Jött hozzám Bethlen Miklós uram s Daniel István uram. 31. Délesti prédikáczió alatt jött lábamban a nagyhusban a fájdalom.

Aprilis 2. Jött udvartól hozzám Baló Imre uram. 3. Jött hozzám a fiam, Nemes János udvartól Hosszú Péter és Bors uramékkal. 5. Jött hozzám Daczó Pál uram ő kegyelme az udvariakkal egyűtt, akkor könyebbedtem vala­mit. 8. Jött Keczeli uram urunk parancsolatjából látnom ebéd után ment el a fiammal együtt. 11. Vitettem ki magamot székbe. 12. Jött hozzám Daczó Pál uram fele­ségestől, ebéd után elment. 13. Bocsátottam Tamáskó öcsém­nek kezében a jószágot, melynek eddig tutora voltam s végeztem úgy véle emberséges emberek előtt, hogy ennekutánna se magamot, se maradékomot nem háborít meg. 15. Vitettem ismét ki magamot székben a szántókhoz, kiért áldassék az ur. 18. Nehezedtem meg a sérvésemnek felmozdulása miatt. 19. Hozattam ki a brassai doktor Hermány Márton uramot Patikárius Dániellel együtt, kik Isten után használtanak. 23. Temettem el Mikó Miklósné asszonyomat. 25. Kezdettem ujabban felkelni ágyamból, kiért dicsértessék az urnak szent neve. 30. Mustráltam meg erdővidéki uramékat a szász-mogyorosi hídnál.

Majus. 1. Mentem hálni Kilyénbe. 4. Várhegyre. 6. Men­tem Maksára a Háromszék gyűlésébe, ebédre mentem vissza Várhegyre. Sok emberséges emberekkel akkor jött feleségem is Várhegyre. 8. Mustráltam meg a háromszéki nemességet, a sepsi lovas és gyalog hadakat Nagy Borosnyón. 9. Mustráltam meg a kézdi lovas és gyalog hadakat Márkosfalván. 10. Mustráltam meg az orbai lovas és gyalog hadakat Barátoson. 11. Mentem Vásárhelyre az oroszfalviakkal határ felett való controversiának eligazítására. 12. Mentem Zabolára Henter Mihály uram lakodalmára. 14. Mentem Várhegyre. Jött hozzám Mikes Kelemen bátyámuram is ebédre. 15. Mentem hálni Hidvégire. 16. Vágattam meg a jobb kezemen a cephalicat.[[534]](#footnote-535) Vött felesé­gem is purgatiot. 17. Vágtak a feleségemen is eret, én pedig vettem purgatiot. 22. Indultam Isten akaratjából a fejérvári gyűlésbe, mentem hálni Homorod Szent Péterre. 23. Fiátfalvára. 24. Paratéra. 25. Hosszúaszóra. 26. Szent Imrére. 28. Fejérvárra. 28. 29. 30. 31.

Junius. 3. Virradólag adott Isten asszonyunk ő ngának egy fiat, kit neveztek Gergelynek.[[535]](#footnote-536) Éltesse Isten a maga dicső­ségére és a haza javára. 5. Végezték el az ácsok a fejérvári házam zsendelyezését.[[536]](#footnote-537) 9. Volt pünköst napja. 12. Fogtunk ujabban az ország gyűléséhez. 20. Váltottam ki a rukaji portiot az árvák számára ezer tallérokon. 22. Bomlott el az ország gyűlése, ebéd után indultam meg Fejérvárról, mentem hálni Enyedre a fiaimhoz. 23. Ebéd után megindulván, mentem hálni a hadréi rétre. 24. Hálni mentem Rücsre. 25. Jött hozzám Szikszai sógor Anniskát is elhozván magával. 26. Indultam Rücsről, mentem ebédre Maros Kereszturra, hálni Kórod Szent Már­tonba, ebéd után mentem hálni Prodra. 28. Mentem hálni Fiátfalvára.

Julius. 1. Indultam Fiátfalváról, mentem ebédre Budára, hálni a bogáti rétre. 2. Mentem hálni Hidvégire elömbe jövén a feleségem a szakadásig. 11. Mentem Várhegyre. 12. Mentem Maksára a Háromszék gyűlésibe, holott vettünk számot a perceptoroktól az ország adója iránt. 13. Elvégezvén a gyűlést, menteni Várhegyre. 15. Mentem hálni Hídvégire. 19. Voltának nálam sepsi esperest uramék több emberséges papokkal. 22. Volt nálam a kézdi esperest több papokkal együtt. 24. Volt nálam Pleker Bálint uram ebéden. 28. Mentem Brassóba; ebé­den volt nálam mind a biró, mind a falnagy. Vacsorára men­tem Hidvégire. 30. Mentem hálni Mikvásárra. 31. Fiátfalvára.

Angustus. 2. Mentem hálni Kórod Szent Mártonba. 3. Mentem udvarhoz Radnotra a consultatióra. 5. Kezdettünk hozzá, forogván fenn a magyarországiak dolga és mind a váradiakkal való tracta. 7. Hozták meg a feleségem sulyos beteg­ségét, kire megindulván ebéd után. 8. Reggel öt órakor érkez­tem Fiátfalvára, holott igen betegnek találtam feleségemet. 20. Jött hozzám Bethlen Pál uram feleségestől. 21. Ment el ő kegyelme. 27. Ebéd után jött hozzám Haller Pál uram. ismét elment.

September. 3. Mentem ebédre Fejéregyházára Haller Pál uramhoz. Visszajövő utamban mentem Bethlen Pál uramhoz, onnan az nap haza jöttem. 5. Indultam Háromszékre, mentem Benébe hálni. 6. Hálni mentem Hidvégire. 9. Mentem ebédre Kilyénbe, hálni Várhegyre. 10. Oltszemire. 11. Ebédet ettem Sepsi-Szent-Györgyön, hálni mentem Hidvégire. 13. Mentem hálni Sövénységre. 14. Fiátfalvára, 16. Mentem hálni Prodra. 17. Szent Mártonba. 18. Hálni Radnotra. 19. 20. Volta consultatio. 21. Ebéd után mentem hálni Maros Kereszturra. 23. Mentem ebédre Kórod Szent Mártonba. 24. Fiátfalvára. 25. Mentem Szent Mihályra Ugron Ferencz uramhoz a mos­toha leánya lakodalmára, ebéd után jöttem vissza Fiátfalvára. 27. 28. 29. 30.

October. 1. Szedték meg a fiátfalvi szöllőmet. 10. Indul­tam a fejérvári consultatiora, mentem hálni Sárosra. 11. Hosszú­aszóra. 12. Hálni Fejérvárra. 14. Jöttek bé az urak. 15. Hozták meg fiam, Domokos szerencsétlenségét, hogy meghajtották hom­lokba. 16. Indultam meg Fejérvárról, mentem ebédre Enyedre, hálni Bocsárdra Macskási Boldizsár uramhoz. 17. Hosszúaszóra. 18. Szent Lászlóra. 19. Ebédre Fiátfalvára.

November. 1. 2. 3. 4. 5. Köttettem ezekbe a napokba a gátamot. 6. Hozták a fiam, Nemes Gábor súlyos nyavalyáját. 7. Indultam meg Fiátfalváról, mentem hálni Sárosra. Hosszúaszóra, ott értettem könyebbségét a fiamnak. 11. Mentem ebédre Enyedre, holott találtam a fiamat reménységem kívül életben, de igen betegen. 12. Ebéd után indultam Enyedről, s mentem hálni Fejérvárra. 13. Állott bé a gyűlés. 14. 15. 16. 17. 18. Mulatott a fejedelem ő nga. 19. Voltam ebéden Kornis uram­nál. 20. Naláczi uramnál, hol sokat is ittunk. 21. Voltam ebé­den Bethlen Miklós uramnál. 22. 23. 24. 25. 26. 27. 28. 29. 30.

December. 3. Bomlott el az ország gyűlése. 4. Volt a vallásunkon valóknak az bokályos házban confluxusok, ugyan­akkor ebéden urunk ő nga asztalánál lévén, mulatott ő nga, estve felé indultam ki Fejérvárról, mentem hálni Enyedre. 5. Hosszúaszóra. 6. Holdvilágra. 7. Fiátfalvára. 9. Hálni Som­borra. 10. Hidvégire. 13. Jött Váradi Mátyás uram a feleségem curálására Hidvégire. 15. Adhibeált purgatiot, mely feli­citer succedált. 19. Ment el Váradi uram. 20. Voltanak nálam Mikes Pál, Jankó György és László uramék. 28. Jöttenek hoz­zám Mikes Pál, Maurer Mihály, Klubusoczki András uramék. 30. Mentem Erősdre, ott ebédet ettem, hálni jöttem Hidvégire. 31. Végeződött el ez esztendő, mely is noha sok félelemmel és busulással teljes volt, mindazáltal Isten békességben ingyen való jókedvéből megtarta s bővséggel megálda, kiért áldassék az ő felséges szent neve mindörökkön örökké, amen.

Ez esztendőben novemberben láttatott egy comaeta nap­keletről, az üstöke napkeletről, mely is sokáig látszott reggeli hajnalban. Másik látszott deczemberben napnyugotra, kihez hasonlót sem láttam, sem olvastam, annak üstöke napnyugotra nyult igen hosszan és noha oly szélesen látszott, mint egy kerék fal, az alja kicsin volt; ez által ment a következendő esztendőre.[[537]](#footnote-538)

## Anno 1681.

Uj esztendőre jutván az Isten kegyelméből, édes atyánk Istenünk, ingyen való kegyelmedből, áldj meg minket, lelkün­ket, testünket ez uj esztendőben, ujits meg minket a mi lel­künkben és elménkben, hogy uj szívvel, lélekkel áldhassunk tégedet az 1681-ik esztendőben, a te nevednek dicsőségére, s lelkünknek idvességére. Ha te néked tetszik, vigy által a követ­kezendő esztendőre is az ur Jézus Krisztus érdeméért, amen.

Januarius 1. Voltanak nálam Daniel Ferenczné asszo­nyom, Apor István uram kfeleségestől, ebéd után elmentek ő kegyelmek. 2. Kálnoki Sámuel, Henter Mihály és Eresztevényi András uramék. 3. Mentem ebédre Szent Györgyre, vacsorára Oltszemire. 4. Mentem a derékszékre Szent Györgyre, akkor töttük vicekirálybírónak Henter Mihály uramot. 5. Mentem Kovásznára, a derékszékre, akkor töttük vicekirálybíróvá László Lászlót. 6. Mentem Kézdi-Vásárhelyre a derékszékre, akkor töttük vicekirálybíróvá Gyárfás Pál uramot. 7. Mentem ebédre Várhegyre, hálni Kilyénbe. 8. Hidvégire. 12. Volt nálam vacsorán Mikó István uram több becsületes emberekkel együtt. 13. Mentünk ebédre Szent Péterre, ebéd után mentünk az ország articulussa szerint Bolonya végihez, oda jött ki előnkbe Mikes Kelemen uram és szebeni két polgár Szabó János és Rozsnyói János a királybíró képében, onnan ad admoneáltattuk brassai uramékat, hogyha satisfacialni akarnak az ország articulussának, jöjjenek ki és mutassanak a reformátusoknak templomnak való helyet, hová kiküldvén egy Plecker Bálint nevű polgárt, felelék, hogy már estve vagyon, azért menjünk bé a városba és jó szívvel látnak, s másnap választ adnak; melyhez képest bémenénk és emberségesen látának, s gazdál­kodának. 14. Elvégeződvén a tanács tizenkét órakor, izenték meg két becsületes nemes embertől, Gyárfás Pál és Imecs Mihály uramtól, hogy mivel ezen dolog nemcsak ő kegyelme­ket concernálja, hanem az egész universitást és lutherana religiót is, s annak papjait, ők csak magoktól semmiképen nem mernek templomhelyet mutatni, melyet mi hallván s protestatiót instituálván, ebéd után eloszlánk, kiki a maga helyére, én jöttem Hidvégire. 17. Jött hozzám Mikes Kelemen uram Kálnoki Sámuel urammal és több becsületes emberekkel vacsorára. 19. Mentenek el ő kegyelmek. Indultam én is ebéd után Ebesfalvára, mentem hálni Mikvásárra. 20. Fiátfalvára. 21. Holdvilágra. 22. Mentem Ebesfalvára a consultatióra. 24. Bocsátotta el urunk ő nga a török követet, ebéden mula­tott urunk ő nga az urakkal. 25. Mentem Kórod-Szentmártonba. 26. Inventáltattam ott lévő házamnál való javaimat és adtam által Szabó György kezében. 27. Elvégezvén az inventáltatást, állítottam bé a tiszttartóságba, magam mentem hálni Gyalakutára, Lázár Imre uram házához. 29. Ebédre mentem Erdő Szent-Györgyre Rédei István uramhoz, hálni Fiátfalvára. 30. A feleségem gyermekeit meginditván Fiátfalváról, mentem hálni Mikvásárra. 31. Mentem hálni Hidvégire.

Februarius 3. Mentem a székbe Miklósvárára, voltam ebé­den több becsületes emberekkel együtt Kálnoki Istvánné asszo­nyomnál, mentem hálni Hidvégire. 5. Betegedett meg Torma Boricza. 7. Mentem a háromszéki gyülésbe Szent Iványba, akkor vetettük fel az adót, jöttem Hidvégire. 11. Jöttenek hozzám vacsorára Barcsai Péter és Budai Péter sógor uramék feleségestől. 12. Ment el Budai Péter uram ebéd után. 14. Ment el Barcsai Péter sógor tőlem. Indultam magam is a terminusra, velem lévén Jankó György és János Geréb uramék is, menteém hálni Halmágyra. 15. Hálni Nagy Sinkre. Az nap állott be az terminus. 17. Voltam ebéden Mikes Kelemen uramnál. 18. Haller Pál uramnál. 19. Voltanak ebéden nálam Haller Pál és Mikes Kelemen uramék több becsületes főrendekkel. 21. Jött bé urunk ő nga Sinkre. 23. Osztottanak urvacsoráját a fejedelem szállásán. 24. 25. 26. 27. 28. Szólítatott meg néhai Bánffy Kristóf uram özvegye, Farkas asszony, a mint evocáltattak volt közönségesen a Farkas familia és néhai Mikes János uram özvegye, Pécsi asszony és Gyulai Ferencz uram az kórod-szent-mártoni jószágért, kihagyván a több actorokat belőle csak egyedül szólíttatott meg, melyből párt vettem s az alatt disponálták a causát cum tota sua serie.j

Martius 2. Voltanak az urak nálam ebéden mindnyájan, a kik Sinken voltanak Bethlen Gergely uramon kivül több becsületes főrendekkel. 4. Voltunk mindnyájan Naláczi István uram szállásán ebéden. 5. Szólítottam meg a beszterczeieket Ango, alias Kerekes Péter felől, melyből párt vettenek. 10. Meg­igérték a jobbágyot a beszterczeiek. 11. Mulatott urunk ő nga egy néhányunkkal. 14. Jött el urunk ő nga Nagy Sinkről, én is akkor indultam el onnan, jöttem hálni Homorod Szent Péterre. 15. Jöttem Hidvégire. 19. Jött haza Nemes János fiam. 25. Mentem Sepsi Szent Györgyre a székbe, hálni jöttem vissza Hidvégire. 27. Jött hozzám asszonyunk ő nga inasa Ujhelyi uram. 30. Mentem hálni Bölönbe Kálnoki Farkas uramhoz Kálnoki Sámuel öcsémurammal. 31. Mentem Miklósvárára derékszékbe. Akkor töttük vicekirálybíróvá Kálnoki Farkas uramot. Öttem vacsorát Donát István uramnál, jöttem hálni Hidvégire.

Aprilis. 2. Mentem Háromszék mustrájára Ilyefalvára, az nap mustráltam meg a lovasokat. 3. Mustráltam meg a gyalogokat. Jöttem hálni Hidvégire. 7. Házasítottam meg az inast, Kis Mihókot. 9. Indultam a Macskási Boldizsár komám introductiojára a belső szolnokvármegyei főispánságba. Mentem ebédre Hévizre a Bethlen Elek uram házához, hálni Szász Budára. 10. Nagy Szöllősre. 11. Kórod Szent Mártonba. 12. Kis Nyulasra. 13. Lekenczére. 14. Csicsó Kereszturra. 16. Érkezvén Teleki Mihály uram, introducáltuk Macskási Boldizsár uramot ugyan Kereszturott a főispánságba, ugyan­akkor békéltettük öszve Torma Istvánné asszonyomat a mos­toha gyermekeivel. 17. Eljövén onnan Teleki uram, kezdettük a vármegye főbiráival és viceispánjával osztoztatni a Torma István uram gyermekeit. Ebéden nálam voltanak a főispánok Bethlen Elek és Macskási Boldizsár urak több becsületes főrendekkel együtt. 19. 20. Végeztük el az osztoztatást. 21. Indul­tam meg Csicsó Kereszturról, jöttem hálni Szent Mihálytelkére Torma Istvánné asszonyomhoz. 22. Rücsre. 23. Maros Keresz­turra. 24. Kórod Szent Mártonra. 25. Fiátfalvára. 28. Dakra. 29. Hidvégire.

Majus. 4. Volt nálam Mikes Kelemen uram ebéden. 6. Mentem Mikó István urammal s több becsületes emberek­kel együtt ujabban a bolonyai reformátusok templomok helyek­nek kimutatására Bolonya végihez a csorgóhoz, jött oda Mikes Kelemen uram is és béizenvén a városba, egész estvig ott mulattunk, de csak hijában. Onnan mi eljövén, a director procedáltatott a sententiával s nemine contradicente foglalta­tott templomhelyet. Jöttem vacsorára Hidvégire. 12. Mentem Kökösbe, hogy a reformátusoknak templom és papháznak való helyet kérjek, de csak hijába jártam, ebédet öttem ott és mentem hálni Várhegyre. 13. Mentem Szent Györgyre a székbe, hálni jöttem Hidvégire. 19. Mentem Brassóba. 20. Jöttem ki Brassóból. 29. Mentem a mogyorósi révhez, ott mustráltam meg az erdővidéki hadakat. 30. Mentem hálni Oltszemire. 31. Mentem Maksára Háromszék gyűlésébe, onnan hálni Vár­hegyre.

Junius. 1. Mentem Csernátonba a Kálnoki Mihály öcsém temetésire, ebéden voltam Bernád Ferencz uramnál, hálni mentem Várhegyre. 2. Jöttem hálni Hidvégire. 4. Mentem ebédre Brassóba a sokadalomba. 5. Akartanak minden ok nélkül a brassai popule megőlni, kit Isten csudálatoson érté­semre adván, megmenekedtem töllök. Jöttem hálni Hidvégire. 7. Indultam Hídvégiről Fejérvárra a gyűlésbe, mentem hálni Kaczára. 8. Fiátfalvára. 9. Ekemezőre. 10. A kozslárdi határra. 11. Jó reggel Fejérvárra; az nap állott bé a gyűlés. 12. Négy ülésben az urak az ország hasznára discuráltak. 13. Válasz­tottuk egész országul s három nemzetül a mi kegyelmes urunk ő nga nagyobbik fiát, tekintetes, nagyságos ifjabb Apafi Mihály urunk ő ngát erdélyi fejedelemségre egy szívvel lélekkel.[[538]](#footnote-539) Senki nékünk nem proponálta, annál inkább nem imponálta, hanem Isten kegyelméből magunk securitását látván benne, magunktól cselekedtük a gyűlésnek elein s béállásakor öt esztendős korában, kit Isten éltessen hosszas időre. 16. Ven­déglé meg urunk ő nga az egész országot, megajándékozván ő nga mindenikünket a választott fejedelem ő nga nevével, kiket bársonynyal, kiket atlaczczal, kiket posztóval. 17. 18. 19. 20. Indultam Fejérvárról hazafelé. Utamban a borbándi patakban a hintómat bédöjték és minden velem való egyetmásom megmerült. Onnan kijövén, mentem hálni Hosszúaszóra. 21. Ott száraztottam egyetmásomat meg. 22. Ebéd után mentem hálni Kis Ekemezőre. 23. Szász Kézdre. 24. A Kustaly pataka mellé. 25. Hidvégire. Akkor is ledöjtöttek.

Julius. 4. Indultam Radnotra, mentem hálni Olosztelekre Daniel Mihály uramhoz.

Augustus. — — — — — — — — — —

September. 2. Indultam udvarhoz asszonyunk ő nga udva­rába, mentest mentem ebédre Segesvárra, hálni Domáldra. 3. Ebédre Kórod Szent Mártonba, hálni Besenyőre. 4. Ebédre Radnotra. 6. Volt szembe velünk Bethlen Elek urammal asszonyunk ő nga. 7. Érkezett Paládi portáról, a fővezértől hozott urunk ő ngának levelet, melynek praemissája olyan, hogy ahoz hasonlót én soha nem láttam, melyet ide is irtani: Az Jezutica nationak, nagy Rendeknek öröme, az Mesiaticum genusnak választottja, nemzetségek dolgainak igazgatója, az állhatatosság­nak méltóságos gazdája, minden dicsekedő jó igyekezetnek vezérlője, mostani erdélyi király szerető barátunk Apafi Mihálynak, kinek vége jóvá légyen.[[539]](#footnote-540) 11. Küldötte asszonyunk ő nga Pap Ferencz uramtól urunkhoz ő ngához a táborra. 14. Mentem ebéd után Maros Kereszturra. 19. Mentem Radnotra. Az nap érkezék Jenei az asszonyunk ő nga étekfogója a táborról. 21. Indultunk asszonyunkkal ő ngával Radnotról, mentünk hálni Kundra. 22. Ebédre Ebesfalvára, az nap haza ment udvartól Bethlen Elek uram. 25. Jött szebeni királybíró uram udvarhoz. 29. Mentem ebédre Segesvárra, akkor adtam bé a háromforintos adót kapúszám után aranyúl, kinek jövendölé­sem szerint semmi hasznát nem vették, csak hijába küldötték a harmadfélezer aranyat portára Macskási Boldizsár és Boér Zsigmond uramék által. Hálni mentem Fiátfalvára; az nap jött feleségem is oda a csíki hargitai feredőről, mely is Isten kegyelmességéből igen használt néki.

October. 1. Indultam udvarhoz asszonyunk ő ngához, mentem ebédre Kis Bunra feleségemmel együtt Bethlen Pálné asszonyomhoz ő kegyelméhez, mentem hálni Holdvilágra. 2. Mentem Ebesfalvára udvarhoz, feleségem alá ment Hosszú­aszó felé. 7. Mentem ebédre Kis Kapusra, hálni Hosszúaszóra. 10. Mentem ebédre Királyfalvára Lázár Imre uramhoz, hálni Radnotra, asszonyunk ő nga udvarlására. 11. Jött Szilágyi urunk ő nga bejárója a táborról. 12. Indultunk asszonyunk­kal ő ngával urunk ő nga eleibe, mentünk hálni Puszta Kamarásra. 13. Mentünk ebédre Katonába, hálni Czegébe. 14. Mentünk ebédre Szamosujvárra. 15. Érkezett urunk ő nga bé Szomos Ujvárra az urakkal egyűtt késő estve. 16. Érkez­tek meg a lövő szerszámokkal egyűtt a székely gyalogok, mi is vacsora előtt bucsuztunk el mind urunktól, mind asszonyunk­tól ő ngától, a kik asszonyunk ő nga mellett itthon voltunk, mentünk a szállásunkra Németibe s ott voltunk mindnyájan együtt vacsorán a szállásomon. 17. Mentem ebédre Csicsó Kereszturra. 19. Indultam meg Csicsó Kereszturról, mentem hálni Tekébe. 20. Mentem ebéd után Rűcsre. 21. Ebéd után Maros Kereszturra. 22. Hosszúaszóra. 26. Mentem Buzás Bocsárdra Macskási Boldizsár uramhoz hálni. 27. Ebéd után indulván Macskási Boldizsár urammal és több becsületes embe­rekkel, mentünk hálni Fel Enyedre. 28. Mentünk Toroczkó Szent Györgyre; ott megszállván, mentem bé tizenkét órakor Toroczkai István uramhoz és megkértem ő kegyelmétől és Toroczkainé asszonyomtól Kapi Anna kisasszonyt Macskási Boldizsár uramnak feleségül, (mely harmadik felesége), holott szerencsésen járván, azután egy órával ismét Macskási uram­mal együtt bémenvén, meg is esküdttettük; azon nap lakadalma is meglévén következendő éjszaka el is hálá. 29. Ebéd után Isten engedelméből szép companiával megindulván, az ifjú asszonyt is elhozván, jöttünk hálni Fel Enyedre. 30. Mentünk egész compániával Bocsárdra és vigan is laktunk. 31. Mentem Hosszuaszóra; itt találtam a nagyobb fiamot, Nemes Jánost.

November. 6. Isten ő felségének igaz itéletiből a guta­ütésnek némely speciesit estve rajtam érezvén, nagy fájdalmakot szenvedtem a következendő napokban.

December. 6. Mentünk ebédre Kis Bajonba, hálni Kővárba, ott becsülettel láttak és tartottak. 7. Mentünk ebédre Berkeszre. Ott találtuk Vallis generalist, ott is voltunk ebéden ő ngánál, hálni mentünk Hidegkutra. 8. Ebéd után mentem Nagy Bányára, onnan Felfaluba. 9. Mentünk hálni Gorbóra. 10. Szathmárra. 12 órakor ebédre hivatott mindjárt Karaffa ő nga.[[540]](#footnote-541) 11. Mentünk megint fel a követségünknek előszámlálására. 12. Hasonlóképen akkor is fenn lévén ebéden, azután lemenvén, küldötte alá a generalis a commissariusokat hozzánk conferencziára, kik ismét felmentenek a generalishoz. 13. Ismét felmentünk s ujabban audencziánk volt, akkor megharagítván magát, mindjárást hadakat akara Erdélyre küldeni, de sok beszéddel megcsendesítők és úgy irata egy levelet, kit annak-utánna conventionak nevezének noha bizony semmi conventionk nincsen nem is volt. 14. Jöttünk el Aranyas Medgyesre. 15. Mentünk hálni Nagy Bányára. 16. A bányai bíró kísérőt adván, mentünk hálni Magyar Láposra; oda érkezvén a vice­ispán is, Kolozsvári, becsülettel el láttának. 17. Mentem Bálintit urammal hálni Csicsó Kereszturra. 18. Mentem felestökömre Bethlenbe a sógorhoz Szikszai uramhoz, hálni mentem Szász Szent Györgyre. 19. Rücsre. 20. Ebédre Medgyesfalvára Bálin­tit uramhoz, hálni Kórod Szent Mártonba. 21. Ebédre Gyalakutára, hálni Fiátfalvára. 27. Mogurára. 28. Hálni Fogarasba. 29. Voltunk szembe urunk ő ngával, mint követségünk főauthorával. 30. Jöttenek bé némelyek az urak közűl. 31. Erül­tenek a követségnek megértésére a deputatusok, de sok hijával.

December. — — — — — — — — — — –– –– –– –– –– –– –– –– –– –– –– –– –– ––

## Anno 1682.[[541]](#footnote-542)

## Anno 1683.

Januarius.

Februarius. 1. Mindeddig sulyoson volt az Istennek látogatása rajtam, mely miatt nem írhattam: 5. Jött Bernád Ferencz uram hozzám. 6. Jött Gyulai Ferencz uram hozzám. Ment el a fiam, Nemes János, feleségem is ment Betfalvára. 11. Mentem feleségemmel együtt Segesvárra a gyűlésbe. 15. Bocsátotta el a fejedelem az török követet azzal a válasszal, hogy az hadban elmégyen ő nga, de nyolczszáz élésszekeret nem ád, hogy maga is elmenjen, s az ország is.[[542]](#footnote-543) 23. Vonok fel az havasalföldi és moldvai nadrágot a lábunkba, mert megizente a fejedelem, hogy tízezer tallért vetünk fel a szegénységre s meg kelle adni. 25. Oszlott el a gyűlés, mentem hálni haza Fiátfalvára; jött hozzám Mikes Kelemen uram.

Martius. l. Indultam Fiátfalváról, mentem hálni Kaczára. 2. Hálni Barotra Cserei Györgyhöz. 3. Hálni Hidvégire. 11. Mentem Brassóba. 12. Jöttem haza Brassóból. 13: Jött hozzám Brassóból Kendefi Miklósné hugom. 15. Mentem Miklósvárszékbe derékszékre. 16. Mentem Szentgyörgyre derékszékbe, hálni Várhegyre. 17. Mentem Kovásznára a derékszékbe, hálni Mikes uramhoz. 18. Vásárhelyre a derékszékbe, hálni Torjára Apor István uramhoz. 19. Várhegyre. 23. Mentem hálni Oltszemire. 26. Jött hozzám Kálnoki Sámuel uram ebédre. 30. Mentem a sepsiek mustrájára a bedőházi malomhoz, vacsorára mentem Kőröspatakra Kálnoki Sámuel uramhoz. 31. Mentem Kilyénbe Kézdi uramékot megmustrálni.

Aprilis. 1. Mustráltam meg az orbaiakat Ilyefalván, hálni mentem Hidvégire. 6. Volt nálam Kálnoki Farkas uram. 11. Volt nálam vacsorára Csáki Gábor uram. 22. Mentem hálni Apáczára. 23. Garadra. 24. Fogarasba a gyűlésbe. 26. Állott bé a gyűlés.[[543]](#footnote-544) 28. A fejedelem és urunk parancsolatjából el kellett jönnöm Fogarasból tatárok eleiben való ügyelésre, hálni jöttem Felmérre.[[544]](#footnote-545) 29. Hévízre. 30. Hidvégire.

Majus. 2. Jött hozzám Wass György[[545]](#footnote-546) uram és Szonda Tamás uram. 3. Jött hozzám Kálnoki Sámuel uram; akkor kérte meg Márist, a leányomat,[[546]](#footnote-547) Wass György uramnak s odaadtam, kit az Isten szenteljen meg. 4. Esküdtenek meg Wass György urammal a leány, Mikes Kelemen, Daniel Mihály és Kálnoki Sámuel uramék előtt. 5. Mentenek el ő kegyelmek tőlem. 7. Ment a feleségem a gyermekkel együtt a tatár követeknek híre előtt Brassóba. 8. Mentem ebéd után hálni Kilyénbe. 9. Mentem ebédre Várhegyre. Az nap szállítottam a háromszéki tábort a borosnyói határra. 10. Hoztanak valami tatárokat hozzám Bereczkből, kiknek némelyike jött volt az Ojtoz útjának meglátására, némelyike ment urunkhoz ő ngához. 11. Bocsátattam el őket a kisirtetvén urunkhoz Bogdán Péterrel az ő ngához menő tatárt, az másikat visszakisértettem katonákkal; az nap küldöttem Fábián Istvánt Molduvába hírt hozni. 16. Jött vissza hozzám az urunkhoz ment tatár, kit Czófalvára szállíttatván, adtanak néki két tallért. 17. Küldöttem László Lászlót a tatár táborra, írván a fővezérnek salva gvarda[[547]](#footnote-548) felől. 21. Szállottam magam is Nagy Borosnyóra, onnan küldöttem László Balázst a vezérhez. 22. Jött meg László László a tatár táborról, hozván magával tizenkét salva gvardát, kiket elosztottam a falukra. 23. Érkezék ki a tatár bán az egész táborral a Bozza mezeire, akkor jöve meg László Balázs is a vezér szolgáival. 24. Szálla a tatár tábor a Barcza rétire s magam mentem egy rész haddal Hidvégire. 25. Megnapolván a tábor a Barcza rétin, ki oszla az egész tábor zsákmányra, akkor égették el Arapatakát. 26. Megindulván a tábor által a Sárkányon, én is mentem bé Brassóba. 29. Jöttem ki mind cselédestől Hidvégire.

Junius. 3. Indultam Hidvégiről Radnotra, mentem hálni Barotra. 4. Benébe. 5. Fiátfalvára. 8. Ebédre Fejéregyházára Haller Pál uramhoz, hálni Zágorba. 9. Ebédre Szent Mártonba, hálni a vidrádszegi határra az forráshoz. 10. Mentem Besenyőre a fejedelemhez, onnan bément ő nga Radnotra. 11. 12. Ebédig volt a consultatio. Ebéd után mentem Kórod Szent Mártonba. 13. Mentem Gyalakutára Lázár Imréné hugomhoz, hálni Fiatfalvára. 14. Ebédre Mikvásárra, hálni Hidvégire. 15. Brassóba küldvén feleségemet s gyermekimet, magam mentem ebéd után Kökös mellé a rétre az erdővidéki haddal. 15. Szállottam magam a prásmári határra a hadaknak némely részével a Bozzára. 17. Megtudván bizonyoson, hogy elment a tatár, béhivattam az hadakat s elbocsátottam; magam mentem Brassóba a sokadalomba. 19. Mentem Hidvégire feleségemmel együtt. 23. Indultam Isten akaratjából a táborba, mentem hálni Köpeczre. 24. Ebédre Somborra; másfelé bocsátván az hadakat, mentem hálni Benébe. 25. Ebédre Fiátfalvára. 26. Hálni Segesvárra. 27. Hálni Kórod Szent Mártonba. 29. Maros Kereszturra. 30. Mentem magam ebédre Radnotra, hálni Bandára, feleségem is oda jött.

Julius. 1. Mentem Méhesre Wass György uramhoz, hálni Oláh Kályánra. 2. Mentem ebédre Oláh Zsukra, feleségem ment Kolozsvárra, magam mentem a táborba Apahidához. 3. Mentem hálni Kolozsvárra. 4. Temettük el Kornis Gáspár[[548]](#footnote-549) uramot a monostori templomba szép pompával; az nap ismét kimentem az táborra. 5. Kezdettük mustrálni az udvarhelyszékieket. 7. Kezdettük mustrálni a háromszékieket, de ezek abban hagyták. 8. Indult meg urunk ő nga Apahidától ebéd után; elmenvén elől az hadak, mentünk hálni az ujfalvi rétre. 9. Elbúcsuzván ő ngától, mentem hálni Csicsó Kereszturra. 11. Mentem hálni Sajó Kereszturra. 12. Hidvégire. 13. Rücsre. 14. Maros Kereszturra. 15. Feleségem Szent Mártonba, én mentem Radnótra. 17. Mentünk asszonyunk ő ngával a mezőre az aratókhoz. 20. A kaszálókhoz. 26. Indult asszonyunk ő nga Radnotról, mentünk ebédre Maros Vásárhelyre. 27. Ebédre a Libáncson való rétre, hálni Görgény Szent lmrére. 28. Mentem ebédre Szent Annára Lázár Imre uramhoz, hálni Erdő Szent Györgyre Rédai István uramhoz. 29. Ebédre Fiátfalvára, ott találtam Wass György uramot. 30. Mentem ebédre mogyorosi rétre, hálni Oláhfaluba. 31. Mentem a Hargita havas oldalában lévő savanyú vízre feredni; ott találtam feleségemet, Bethlen Jánosné asszonyt, Daczó János uramot feleségestől több becsületes emberekkel együtt.

Augustus. 9. Jöttek el onnan Daczó János uramék Bethlen Jánosné asszonyomékkal. 12. Indultam én is alá a feredőről, jöttem hálni az oláhfalvi rétre. 13. Ebédre Udvarhelyre, hálni Bögözbe Farkas Pál uramékhoz. 14. Ebédre Fiátfalvára. 18. Mentem ebédre a segesvári rétre, hálni Domáldra. 19. Királyfalvára. 20. Szent Miklósra Bethlen Miklós uramhoz. 21. Ebéd után megindulván, mentem hálni Bocsárdra Macskásiné asszonyomhoz. 22. Hosszúaszóra. 23. Ment el feleségem Hosszúaszóról Fiátfalvára. 28. Mentem hálni Balázsfalvára, akkor jött asszonyunk ő nga oda. 30. Mentünk ő ngával ebédre Mihálczfalvára, hálni Fejérvárra.

September. 9: Mentem Naláczi István és Bethlen Miklós urammal Borberekre a Bálpataki Jánosné asszonyom testének koporsóba való tételére, ismét visszajöttünk Fejérvárra. 10. Mentünk asszonyunkkal ő ngával Vinczre. 11. Temettük el a Bálpatakiné asszonyom testét a borbereki templomba. 12. Mentünk asszonyunk ő ngával ebédre Balamérre, hálni Szászvárosra. 13. Ebédre Piskibe, hálni Dévára. 15. Mentem fel Bánffy György urammal a dévai várba, holott semmit egyebet nem láttam, mint a nagy romlást és pusztaságot. 16. Mentem ugyan Bánffy György urammal Németibe Gyulai Ferencz uramhoz ebédre, hálni visszajöttünk Dévára. 13. Mentünk ebéd után Barcsára Barcsai Péter[[549]](#footnote-550) sógoruramhoz Lázár Imre sógorurammal[[550]](#footnote-551) együtt. 18. Mentem ebédre Magyar Beretre Kendefi Miklósné hugomasszony házához, hálni Boldogfalvára ugyan Kendefi Miklósné hugomasszonyhoz. 22. Hozták tizenkét órakor asszonyunk ő nga parancsolatját, hogy mindjárást menjek Háromszékre, mivel tatár hír vagyon s megindultam estve öt órakor s mentem azon éjszaka Lukafalvára. 23. Mentem délután egy órakor Fejérvárra, ott szemben lévén asszonyunkkal. 24. Mentem ebédre Hosszúaszóra, hálni Kis Kapusra. 25. Hálni Fiátfalvára, ott találtam feleségemet. 26. 27. Ott mulattam. 28. Mentem hálni Somborra. 29. Nagy Ajtára Bakcsi László uramhoz ebéd után mustráltam meg a honmaradtakat, mentem Hidvégire. 30. Ott mulattam.

October. 1. Mentem ebédre Uzonba, ott mustráltam meg a táborból honmaradott sepsieket, mentem hálni Várhegyre. 2. Mentem Márkosfalvára, ott mustráltam meg a táborból honmaradott kézdieket. 3. Ebéd után mentem Hermányba. 4. Ebédre Brassóba, hálni Hidvégire. 5. Mentem hálni Barotra. 6. Kőhalomba. 7. Fiátfalvára, ott elhagytam a sereget, ment a sereg Kereszturra. 8. Mentem hálni Szent Lászlóra, ott találtam a sereget. 9. Mentem hálni Ekemezőre, ott hagyván a sereget. 10. Mentem ebédre Hosszúaszóra, ott vettem asszonyunk ő nga parancsolatját, hogy megtérjek menten Tatárlakára. 11. Mentem Balázstelkére onnan. 12. Borzásra, onnan bocsátottam a seregeket a dézsi táborra, magam mentem hálni Széplakra Horváth Kozma uramhoz. 13. Mentem Kórod Szent Mártonra ebédre, ott találtam feleségemet. 16. Mentem hálni Nagy Szöllösre. 17. Fiátfalvára Wass György urammal együtt. 19. Mentem Szász Kereszturra. 20. Olasztelekre. 21. Hidvégire. 22. Halásztattam. 23. Mentem Arapatakára. 26. Halásztattam. 28. Jött haza feleségem.

November. 5. Mentem Höltövénybe. 6. Brassóba, ismét jöttem Hidvégire. 9. Volt leányom lakodalma Wass György urammal. 10.[[551]](#footnote-552) 11. Hasonlóképen. 12. Mult el a lakodalom. 13. Oszlottak el a gazdák. 15. Bocsátottam el Wass György uramékat az új menyecskével. 21. Jött hozzám Kálnoki Sámuel uram a táborból. 23. Indultam udvarhoz, mentem hálni Homoród Szent Péterre. 24. Hálni Szászhalomba. 25. Bürkösre. 26. Ekemezőre. 27. Hosszúaszóra. 28. Ott mulattam. 29. Mentem Fejérvárra.

December. 1. 2. Jött híre urunk ő ngának, hogy a molduvai vajda ő ngához jő. 3. Jött Fejérvárra a molduvai Duca vajda[[552]](#footnote-553) a Bécs alatt való táborból, menvén hazafelé, ő ngától a mi kegyelmes urunktól lévén liber passusa, kit is urunk igen kedvesen látván, megvendégelt. 4. Ment el ebéd után a vajda; én is visszaindulván, mentem Nagy Enyedre. 5. Mentem hálni Hosszúaszóra. 6. Mentem Szász Sárosra. 7. Fiátfalvára. 8. Somborra. 9. Érkeztem Hidvégire. 11. Voltak a boérok és boérnék nálam, úgymint: Szucser Sorbán, Raduly Komiszné és Szucser Sorbánné asszonyok. 13. Mentem Oltszemire. 14. Várhegyre. 15. Jött Mikó István uram hozzám; jöttek ismét a moldvai boérok. Mentünk Mikó urammal együtt Kovásznára a székbe, akkor tettük meg Jankó Tamást nótáriusnak, hálni jöttem Oltszemire. 16. Mentem Maksára Háromszék gyűlésibe, jöttem hálni Ilyefalvára. 17. Hidvégire. 31. Mentem hálni Kilyénbe.

És így végeződék el ez esztendő, melyben Isten megálda bennünket házunkban, noha az országnak nagyobb része a török parancsolatjából kimenvén Győrhez, sok ember s marhakárral jövének meg; a tatár is ezen menvén, sok károkat is tőn az országban. Ur Isten dicsértessék mindenkoron a te neved, amen.

## Anno 1684.

Januarius. 1. Mentem ebédre Eresztevényre, Eresztevényi Andráshoz, hálni mentem Csernátonba Betző Istvánhoz. 2. Mentem Al-Torjára az Apor Lázár temetésire, mentem hálni Kézdi-Vásárhelyre. 3. Mentem ebédre Várhegyre, Váradi uramot is akkor vittem a feleségem curálására. 4. Mentem hálni Hidvégire. 10. Jött rám a követ, már eddig curálta feleségemet Váradi uram haszontalanul. 11. Mentem Várhegyre estve későn, holott reménységem kívül igen nagy betegségbe estem.

12. Ott nyomorgottam, velem lévén Váradi uram is. 14. Vittek alá Hidvégire. 15. Vágtak eret rajtam. 19. Ment el Váradi uram a doctor.

Februarius. 4. Mentem Brassóba Naláczi uramhoz. 5. Jöttem Hidvégire. 7. Mentek a fiaim Nemes János és Gábor Brassóba Naláczi uramhoz. 10. Jöttenek haza a fiaim. Estve vacsora felett voltak a boérok nálam, Radulj és Constantin Szirb. 11. Indultam udvarhoz Fogarasba a boerokkal egytltt. mentem hálni Höltövénybe. 12. Fogarasba. 1.3., 14., 15. Ott mulattunk. 16. Visszafordulván Fogarasból, ebédre mentem Persányba, hálni jöttem Hídvégire. 21. Mentem hálni Kilyénbe. 22. Mentem a Háromszék gyűlésébe Retyre, ebédre jöttem Kilyenbe, hálni Hídvégire, a fiaim mentek Oltszemire. 26. Jöttenek haza. 28. Jött hozzam Kendefi Miklósne húgomasszony Brassóból.

Martius.

6. Indultam a fogarasi gyűlésbe, mentem hálni Höltövénybe. Az nap halt meg Kendefi László öcsém[[553]](#footnote-554) Hidvégén az én házamnál este nyolcz órakor. 7. Mentem hálni Sárkányba. 8. Mentem ebédre Fogarasba. 9. Állott be a gyűlés. 10., 11., 12., 13. Lött szemben urunk ő nga mind a fővezér követével, mind a havasföldi vajda követével. 14., 15., 16., 17. Bocsátotta el ő nga a fővezér követit. 18., 19., 20., 21., 22., 23. Hozták be Barcsai Mihály uramot Fogarasba.[[554]](#footnote-555) 24. Hozták az ország eleibe törvényre. 28. Hozták el másodszor a törvény eleibe, akkor elhaladván a dolog, 29. harmadszor is előhozván Barcsai uramot, akkor meg kellett vallani az ország előtt, hogy vétett és így a fogságban maradott. Az nap eljöttem Fogarasból, mentem hálni Mikvásárra. 30. Ebédre Barótra, hálni Hidvégire.

Aprilis. 2. Volt husvét napja. 5. Jött hugom, Kendefiné asszonyom hozzám Hidvégire. 9. Temettettem el az öcsémet Kendefi Lászlót Hidvégin. 11. Ment el hugom, Kendefiné asszonyom tőlem. 12. Mentem Bölönbe az Kálnoki Farkasné asszonyom leánya kézfogására, kit adtak Toroczkai Péter uramnak. 13. Mentam Hidvégire. 1.4. Indultam a küküllővármegyei székre, mentem hálni Mikvásárra. 15. Fiátfalvára. 16. Nagy Szöllösre. 17. Mikefalvára. 18. Jó reggel mentem Dicső Szent Mártonba a vármegye székire, holott elsőben is vévén elé a Daczó János és Balogh Boldizsár uramék perit, Czikmántor[[555]](#footnote-556) felől valót, certificatiós perit az nap estig és másnap, harmadnap is estig, mind csak a forga fenn, mégis a vármegye nem decidálhatta, hanem az ő nga mlgs táblájára rejiciálá. Akkor in fine sedis szólítám én is meg Barabás Péterné asszonyomat feleségem képében az héturi jobbágynak ki nem bocsátásáért, mely is akkori székről differáltaték, mely is nekem igen tetszék, mivel rossz készületem vala. 21. Mentem ebédre Héderfájára Daczó János uramhoz. 22. Hálni Maros Kereszturra. 23. Jött hozzám Vass György uram feleségestől. 27. Jött hozzám Kendefi Miklósné hugom vacsorára. 28. Megindulván leányommal együtt, mentem estvére Csávára, hálni Rücsre. 29. Adta meg Vass György uram az előbbeni feleségének minden paraphernumát, Bodoniné asszonyomnak, hasonlóképen Bodoniné asszonyom is Vass György uramnak a mi bonumi ő kegyelménél voltak, s megbékéllvén, ment ebed után Maros Kereszturra. 31. Ebéd után mentem Kórod Szent Mártonba.

Május. 1. Mentem ebéd után Prodra. 2. Fiátfalvára. 3. Dakra. 4. Hidvégire. 11. Mentem hálni Höltövénybe feleségemmel együtt. 12. Mentem Fogarasba, feleségem jött haza. 13., 14., 16. Jöttem haza Hidvégire. 24. Mentem Maksára a Háromszéki gyűlésre, onnan mentem ebédre Várhegyre. 25. Mentem ebédre Gidófalvára Szonda Tamáshoz, hálni Hidvégire. 27. Mentem hálni Somborra. 28. Zeligstadtra. 29. Ebédre Kürpödre, hálni Kerczre sirató estvére. 30. Mentünk a násznépével Kerczre Kendefi János lévén a vőlegény, Teleki Mihály uramhoz leányért, holott becsülettel acceptáltanak, meg is marasztván, fel is tartának. 31. Akkor is el nem bocsátván, vigan tartottanak.

Junius. 1. Ment el a nász népe, én is mentem Porumbákra a fejedelemhez ő ngához. 2. Mentünk a fejedelemmel ő ngával Kerczesorára, ott találván Teleki uramnál az urakat, ő kegyelme igen vigan lakott az urakkal együtt az fejedelem ő nga, estvére ismét visszament Porumbákra, én is ő ngával. 3. Az urak is oda jöttenek Porumbákra. 4. Jó reggel oda jött Teleki uram, Nalaczi uram is oda érkezett portaról. 5. Ebédig discurálván az urak az fennforgó állapotokról, mit kell cselekedni, az fejedelem is annuála néki, indultam meg Porumbákról, mentem hálni Fogarasba. 6. Hidvégire. 23. Indultam Fejérvár felé, mentem hálni Sövénységre. 24. Holdvilágra. 25. Hosszúaszóra. 26. Keresztelték Csanádon a Bánfi György uram leányát, Bethlen leánytól -valót. 27. Mentem hálni Fejérvárra. 28. 29. Ott mulattam. 30. Mentem ebédre Enyedre, hálni Magyar Czesztvére Mikes uramhoz.

Julius. 1. Mentünk az urakkal ebédre Tordára, hálni Kolozsvárra. 2. Temettük el a szegény Rédei Ferencz uramot a Farkas utczai templomban. 3. Ott mulattunk. 4. Ebéd után kimenvén háltam, az apahidi határon. 5. Ebédre mentem Bánffy Farkas öcsémhez Bonczidára, hálni Dézsre. 6. Ebédre Csicsó Kereszturra, vacsorán voltak nálam Torma Kristóf és Miklós uramék. 8. Mentem hálni Czegébe Wass György uramékhoz. 9. Ebéd után mentem Bonczidára, a Bánffy Farkas öcsém házához hálni. 10. Mentem ebédre Septérre, a leányomat, Anniskát látni Szikszai György sógorhoz, ebéd után mentem Rücsre. 11. Mentem hálni Maros Kereszturra. 12. Mentem Kórod Szent Mártonba. 13. Mentem Egrestőre s kértem meg a Mihács Mihály leányát, Boriczát, Cserei Zsigmond öcsémnek, ott jó választ adának s jó is tartának, jöttem vissza Szent Mártonba. 15. Jöttek a commissáriusokból egy néhányan a zágori és solymosi határnak eligazítására, de re infecta csak elmeutenek. 16. Megindulván Szent Mártonból, mentem hálni Nagy Szöllösre. 17. Fiátfalvára. 18. Ebédre Kaczára, hálni a Kustály patakába. 19. Ebédre Hidvégire. 25. Mentem Szepsi Szent Györgyre a székbe. Akkor adták meg az urunk ő nga commissióját a Husztba menő gyalogok felől. 27. lrtam ki a gyalogokat, kik menjenek el Husztra. 28. Volt nálam vacsorán Bethlen Miklós uram. 29. Volt nálam Mikes Kelemen uram.

Augustus. 12. Jött Mikes Pál uram hozzám. 14. Indultam meg Hidvégiről, mentem hálni Vargyasra Daniel István uramhoz. 15. Mentem hálni Kaczára. 16. Fiatfalvára. 17. Érkezett meg urunk ő nga parancsolatja hozzám, hogy az hadakat felvigyem a Kapucsi basa eleiben; ebéd után megindulván, mentem hálni Sövénységre. 18. Hidvégire. 21. Mentem ebédre Bodfalvára, ebéd után a nemességet mustráltam meg, mentem hálni Hidvégire. 22. Éjszaka érkezék hírem, hogy érkezik a követ. 23. Mentem a hadakkal ebédre Vidombákra, onnan Rozsnyóra, holott már a követ meg is szállott vala, szemben lévén a követtel, mentem a szállásra. 24. Ott mutatta. Nagy István uram, Rozsnyón lévén, a követet; ez a követ hozott ifjú botos zászlót. 25. Mentünk Brassóba nagy pompával és sok lövések alatt. 26. Mulattunk Brassóban. Akkor jött Gerőfi György uram, a követ eleibe hozván az urunk ő nga hintóját, a török követ alá. 27. Elbocsátván a hadakat, házakhoz mentem, ebéd után Hidvégire. 30. Indultam Hidvégiről, mentem hálni Kőhalomba. 31." Fiátfalvára.

September. 4. Kezdettem a templom felett való tornáczhoz Fiátfalván. 14. Indultam meg Fiátfalváról, mentem hálni a nagyekemezői rétre. 15. Ebédre Hosszúaszóra, hálni a karácsonfalvi rétre. 16. Ebédre Fejérvarra. 18. Jöttenek az ország hadai[[556]](#footnote-557). a fejérvári rétre a váradjai hidhoz, holott seregben állatván őket az ut két felin, egy felől a székelységet, más felől a vármegyét, azután ifjú urunkot, második Apafi Mihály ő ngát, az ország házába az urak és főrendek összegyűlvén le kérék az édes atyjától s anyjától, a mi kegyelmes urunktól s asszonyunktól, az ország közi aláhozván ő ngát, ott az egész. ország vivát kiáltással aplaudala ő ngának, onnan ő ngát ismét felkisérők urunkhoz és asszonyunkhoz ő ngokhoz. Azután ebédet évén, alá kisérők ő ngokat az templomba, holott könyörgés lévén, ujabban felkisértük ő ngokat. Annakutánna szekérre ültetvén ifjú urunkat, magunk lovakra ülvén, nagy pompával vittük ki a mezőre, holott sátort készítvén, idein ő ngát bevittük a sátorba. Ott várta ő nga a török követet. Az török követ elérkezvén, ifjú urunk kiment a sátorból és a követ leszállván a szekérről, oda jöve, a császártól küldött kardot derekára köté ifjú urunknak, a botot kezébe adá, a süveget fejében tevé és a zászlót is megmutatá, praesentálá. Azután szekérben ülvén a követtel együtt, mely szekérben ült Haller Pál uram s Naláczi István uram is, ugy mentünk vissza Fejérvárra. A hintó előtt vivén a császár küldte kardot Kálnoki Farkas uram, a botot jobb felől, a zászló mellett, Kemény János uram, balfelől a süveget Mikes Mihály öcsém. Bemenvén Fejérvárra, mindjárást mentünk fel mind ifjú urunkkal ő ngával, mind a követtel urunkhuz ő ngához, holott megkaftánozván, elsőbben a követ urunkat ő ngát, azután ifjú urunkat, azután renddel az urakat s megadván urunk ő ngának a császár levelét. Azután szállására bocsátván a törököt, vacsorán voltam az ő nga asztalánál, holott is mulatott ő nga velünk. 19. Vendégelte meg ő nga a törököt, de nem ivott viznél egyebet. 20. Vendéglette meg urunk ő naga az ország első rendeit ágyulövések alatt.[[557]](#footnote-558) 21. Indultam el estve felé Fejérvárról, mentem éjszaka Hosszuaszóra, ott találtam Mikó István és Wass György uramékat.[[558]](#footnote-559) 22. Mentünk ebédre mind együtt Nagy Ekemezőre, hálni Szent Laszlóra. 23. Ebédre Segesvárra, onnan megindnlván, váltunk el egymastól, Mikó uram ment Héjasfalvára, én mentem Fiátfalvára. 26. Virradólag adott Isten feleségemnek egy kis leányocskát, kit Isten ő felsége maga dicséretire neveljen.

October. 2. Kezdettem Fiátfalván a szürethez. 4. Elvégeztem a szüretet, lett ötszázkilenczvenhárom veder bor rajta. 5. Jött rám a lábamban a köszvény. 14. 15. 16. 17. 18. 19. 20. 21. Ezekben a feljegyzett napokban mind a köszvény kínozott. 26. Indultam Fiátfalváról, mentem hálni Nádasra. 27. Kórod Szent Mártonba. 28. Maros Kereszturra. 29. Saliba. 30. Hálni Balázsfalvára. 31. Fejérvárra.

November. 1. Jött bé a Kapucsi basa császár levelével Fejérvárra, a ki azért jött, hogy az ország küldjön buzát, árpát, kölest az adóért Budára. 2. Lött szemben a fejedelem ő nga a Kapucsi basával. 3. Jött bé Teleki uram Fejérvárra. 5. Temettük el Topheus Mihály nagy lelkű püspök testét, kinek temetésén a fejedelem ő nga személy szerint jelen volt, mint az templomban. 6. Beszélgetett urunk ő nga az urakkal, mit kell cselekedni a császár parancsolatjára, mely ez volt, hogy buzát, lisztet, árpát, kölest bizonyos számmal küldjön ő nga Budára s az adóba béveszi, de az urak az ország nélkül nem akartak hozzá szólani, hanem tetszett, hogy ő nga ad 6-tum Decembris convocáltassa az országot Fejérvárra. 7. Vendégelte meg a zászlót, botot hozott Kapucsit ő nga, az nap válassza is lött. Indultam az nap Fejérvárról, mentem hálni Enyedre. 8. Ebédre Földvárra Daniel Péter uramhoz, hálni Oláh Ludasra. 9. Hálni Rücsre. 10. Szabédra. 11. Maros Vásárhelyre a sokadalomba. 12. Jöttem vissza Rücsre. 20. Indultam Rücsről, ebéde Maros Kereszturra, hálni Kórod Szent Mártonba. 21. Mentem hálni Fiátfalvára, holott találtam Béldi Dávid és Mikes Pál uramékat. 23. Mentenek el jó reggel. 24. Ebéden betegedtem meg Fiátfalván, ugy annyira, hogy senki nem gondolta, hogy többször felkeljek abból a nyavalyámból.

28. Jött hozzám a sepsi notárius Fiátfalvára, Szonda István.

December. 13. Jött látnom, Gábor Deák uram. 15. Jött Mikó István uram látnom több emberséges emberekkel együtt. 25. Volt karácson napja.

És így múlek el ez esztendő, mely igen meddő volt, noha a bor nagyon termett volt néhol-néhol, de ideje korán elrothadt, a buza fél részint eresztett mint máskor, én pedig igen beteges voltam, az úr Isten szabadítson nyavalyáimtól, amen.

## Anno 1685.

Januarius. 1. Nékem igen betegesen köszöne bé ez új esztendő, a mint hogy betegen bucsuzék el az ó esztendő. 12. Indítottak Hidvége felé, mentem hálni Mikvásárra. 13. Ebédre Bölönbe, hálni Hidvégire. 18 Jött feleségem Hidvégire haza. 19. Jött Teleki uram, Apáczára küldöttem a fiamat eleiben, ebédet ött Bodfalván, oda is gazdálkodtam, a. mivel lehetett, hálni ment Hermánba. 21. Ebéden ott volt, ment hálni Prásmárra. 27. Mentem eleibe a commissáriusoknak, mentem Doboly alá, kisértem Szent Iványba, hálni mentem Uzonba. 28. Estve felé kezdettem a mustrához.

Februarius. 1. Mentem jó reggel Szent Ivanyba, hálni mentem Várhegyre. Jött a feleségem Várhegyre ebédre. 3. Mentem jó reggel Alsó Csernátonba, akkor kezdettek a mustrához. 5. 6. 7. Ebédig mind mustráltak, ebéd után törvényt tettek. 8. Ebédig törvényt tettek, ebéd után mentenek Torjára Apor István uramhoz, én mentem Várhegyre. 9. Mentenek Szent Lélekre, ott is törvényt tettek. 9. Mentenek felestököm után Csikban. 14. Mentem Brassóba, estvére haza jöttem. 19. Ment feleségem Fiátfalvára, én is mentem hálni Veledénybe. 20. Mentem hálni Fogarasba. 21. Mentem udvarhoz. 22. Voltam a gyűlésben. 25. Jött a praesidens bé, mivel commissárius volt. 28. Holt meg Bánffy Dénesné[[559]](#footnote-560) Nádason.

Martius. 1. Holt meg Csákiné, az öreg.[[560]](#footnote-561) 3. Holt meg Vayné asszony éjszaka tíz órakor. 4. 5. 6. 7. 8. 9. 10. 11. 12. 13. 14. 15. 16. 17. 18. 19. 20. 21. 22. 23. 24. 25. Ezekben a napokban voltunk Fogarasban, alá s feljárván udvarhoz, de semmit nem végeztünk. 26. Indultam meg Fogarasbó1, mentem hálni Seligstadtra. 27. Mentem Szász Kézdre. 28. Mentem ebédre Fiátfalvára. 29. 30. 31. Mulattam Fiátfalván.

Aprilis. 3. Indultam Fogarasba urunk parancsolatjából a consultatióra, mentem hálni Mesére. 4. Szász Sárosra. 5. Mentem jó reggel Fogarasba. 12 Indultam meg Fogarasból tizenkét órakor, mentem hálni Szászhalomba. 13. Fiátfalvára, ott találtam Kendefi Mihály öcsémet. 14. Indultam Kendefi Mihály öcsémmel, velem lévén feleségem is, Olosztelekre, mentem hálni Benébe. 15. Hálni Felső Rákosra. 16. Mentem Olosztelekre. Akkor kértem meg Daniel Judit hugomasszonyt Kendefi Mihály öcsémnek, s ide adták, meg is esküdtek, ott vigan lakván az nap. 17. Ott mulattam, hálni mentem Somborra, ott maradott az öcsém, Kendefi Mihály. 18. Mentem ebédre Erkedre, hálni Fiátfalvára. 27. Mentem hálni Segesvárra. 28. Kórod Szent Mártonba. 30. Mentem Jobbágyfalvára Tóth Mihály sógorhoz.

Majus. 1. Mentem Mikházára. Az nap hozták oda a Csákiné asszonyom testét, s az nap temettük el mindjárást a klastromba, mentem hálni Havasdra. 2. Fiátfalvára. 4. Jött hozzám Medgyesről Nemes János. 7. Indultam cselédestől haza Hidvége felé, mentem hálni Kaczára. 8. Nagy Ajtára. 9. Ebédre Hidvégire. 11. Mentem hálni Höltövénybe. 12. Sárkányba. 13. Ebédre Fogarasba. 17. Fogarasból megindulván, mentem hálni Perzsányba. 18. Hidvégire. 24. Mentem hálni Szent Péterre. 25. Fogarasba. 26. 27. 28. Voltak holmi discursusok. 29. Kezdettünk a havasföldi boérokkal az diplomához, mihelyt nem mi, hanem ők sollicitálták. 30. Azon töltöttük az időt. 31. Prédikáczi után hasonlóképen.

Junius. 1. Végeztük el a diplomát. Az nap délutan három órakor mentem Fogarasból a Komana. és Kucsuláta között való rétre hálni. 2. Ebédre Mogyorósra, hálni Hidvégire. 10. Volt pünköst napja. 12. Ebéden sokan lévén nálam, ebéd után mentem Kilyénbe hálni. 14. 15. 16. 17. Voltam Várhegyen. 18. Mentem ebédre Gidófalvára Szonda Tamás uramhoz, hálni Hidvégire.

Julius. 2. Kezdettem a kapáláshoz. 15. Indultam Fejérvárra urunk ő nga parancsolatjából, mentem hálni Dakra. 16. Segesvárra. 17. Nagy Ekemezőre. 18. Ebédre Hosszúaszóra a magam házamhoz, hálni a bocsárdi rétre. 19. Ebédre Fejérvárra. 21. Beszélgettünk holmiról és rendelést tettünk. 23. 24. 25. Ezekben a napokban tanácskoztunk arról, miképen tudnók kikeresni, ez hazában az Isten és természet ellen élő fertelmes embereket. Ebéd után indultam Fejérvárról, mentem Hosszúaszóra. 26. Mentem hálni Balázstelkére. 27. Kórod Szent Mártonba. 28. Hálni Hétúr mellé. 29. Ebédre Fiátfalvára. 30. Mentem hálni Sz. Ugrára. 31. Hidvégire.

Augustus. 7. Mentem Kilyénbe ebédre, hálni Várhegyre. 10. Jöttem Hidvégire. 12. Küldöttem el az ácsok után Brassóba. 20. Jöttenek el az ácsok. 21. Fogtanak a félben hagyott munkájokhoz, a szarvazathoz. 24. Ment el a kőmives tőlem. 30. Adtam, el a mostoha lányimat férjnek, Klárát Béldi Dávidnak,[[561]](#footnote-562) Évát Mikes Pálnak. 31. Indultam a táborra Kolozsvárhoz, mentem ebédre Köpeczre a hadakhoz, feleségem is addig jött velem, hasonlóképen Béldi Dávid és Mikes Pál uramék, mentem hálni Somborra, az hadak quártélyokra.

September. 1. Mentem Erkedre, holott az falnagyot is, mivel bort ebédre nem adott, meg kellett vernem, hálni mentem Fiátfalvára. 2. Mentem hálni Kórod Szent Mártonba. 3. Mentem ebédre Maros Kereszturra, hálni Csapóra. 4. Mentem Radnótra udvarhoz, ott is marasztottak ebédre, hálni mentem a hadakkal együtt Keménytelkéhez. 7. Kezdett a hideg vesztegetni. 13. Jött Wass Györgyné leányom látnom. Jött hozzám Nemes János fiam, jött Bánffy Farkas uram is látnom. 16. Ment el Wass György uram feleségestől. 20. Gazdálkodott Gyerőfi uram valami fehér czipóval és két ónpalaczk borral.

October. 1. Mentem igen betegen a Mikola Zsigmondné asszonyom teste koporsóba való tételére, onnan mindjárt mentem a táborra. 17. Indultam meg a táborról, ott hagyván a velem való vitézeket, mentem hálni Méhesre Wass György fiam házához. 18. Ebédre Rücsre a magam házához, hálni Maros Keresztúrra a magam házához. 19. Ebédre Kórod Szent Mártonba, ott is találtam feleségem. 20. Ebédre Héderfájára Daczó János uramhoz, hálni Alsó Bajonra. 21. Ebédre Hosszúpatakra, hálni Hosszúaszóra. 22. Mihálczfalvára. 23. Jó reggel Fejérvárra. 25. Betegedtem meg Fejérvárt. 26. Hivattam az doctort. 29. Jött feleségem Hosszúaszóról Fejérvárra megértvén betegségemet. 31. Adtanak kristirt,[[562]](#footnote-563) mely semmit nem használt.

November. 6. Kezdettem felkelegetni a házba. 10. Kezdettem a külső házba Fejérvárt kemenczét rakatni. 12. Indultam meg Fejérvárról, igen megnehezedvén feleségem, ebéden voltam Mihálczfalván, hálni mentem Balázsfalvára. 14. Ebédre vittem feleségemet Hosszúaszóra. 19. Ment a fejedelem ebéd után el Hosszúaszóról, holott is én kisértem ki az táborból, velem lévén a hosszúaszói nemesek is. 21. Indultam meg feleségemmel, a szekérben ágyat vettetvén, vittem el Hosszúaszóról, ebédre mentem Mikeszászára, hálni Nagy Ekemezőre. 22. Ebédre Paratélyra, hálni Holdvilágra. 23. Hajnalba elküldtem Holdvilágról feleségemet, magam ott maradtam. 27. Hozták a hírét, hogy Csáki Laszló mind háromszázad magával Zilah mellett hált, nem tudják mit akart; most masirozunk. 28. Megindultam Ebesfalváról, ebéd után mentünk Berethalomba a fejedelemmel együtt. 29. Ebéd után mentünk igen estvén Ujegyházára. 31. Mentünk ebéd után Szebenben.

December. 1. Semmi bizonyosat Csáki felől nem hallhattunk. 4. Jött feleségemtől emberem útjából, Felső Rákosról. 5. Visszaküldöttem azon emberemet. 8. Küldöttem feleségemhez Antos Györgyöt. 16. Küldöttem Szabó Zsigmondot haza Hidvégire. 19. Indultam Szebenből Istenem segedelméből és ő nga, a méltóságos fejedelem bocsátásából Hidvége felé, mentem hálni Szent Ágotára. 20. Garatra. 21. Ebédet szekéren ettem, hálni mentem Hidvégire. 27. Mentem Kilyénbe Mikes Pál urammal együtt, onnan Várhegyre. 28. Mentem Rétyre a Háromszék gyűlésire. 29. Uzonba Béldi Dávid uramhoz ebédre, hálni Hidvégire. Akkor hozták hozzám Brassóból az urunk ő nga commissióját, hogy ad ultimum Szebenbe menjek. 31. Indultam Szeben felé, mentem hálni Veledénybe.

És így tölt el ez esztendő is, melynek a végében Isten igen meglátogatá országunknak némely részeit és a német hadaknak quartélyozásával[[563]](#footnote-564) a mi bűneinkért. Ez esztendőben szerte mindenütt igen savanyú borunk lőn, hogy nem emlékezünk reája, mikor lett volna ez országban mindenütt olyan savanyú borunk; a búzánk is helylyel-helylyel a hó miatt igen elveszett, de mégis esztendőre való búzát adott Isten ő felsége.

## Anno 1686.

Ur Isten ez új esztendőben vond meg a ti mi ellenünk nyujtott karodat és a te ostorozásodat fordítsd áldásodra minékünk, tegyed mindenfelé áldásidat bővségessé minekünk, hogy tenéked örökkön örökké áldást tulajdonítsunk és a te nevednek felmagasztalást, amen.

Januarius. 1. Ebédet öttem Vadon, mentem hálni Kerczre. 2. Mentem Kastenholczra. 3. Mentem jó reggel Szebenbe, Teleki Mihály uram is akkor jött bé. 4. 5. 6. 7. 8. 9. 10. 11. Jött az új fővezértől követ Drinápolyból urunkhoz, ő ngához. 17. Bocsátotta el urunk ő nga a török követet. 18. Ment el a török követ Nagy István urammal. 19. Ment Gyulai Ferencz uram el Szebenből Karaffához, ebéd után ugyanaz nap jött Serdeltől török követ urunkhoz Nándorfehérvárról. 31. Indultam Szebenből feleségem betegségére nézve, mentem hálni Kürpödre.

Februairius. 1. Mentem hálni Sibergre. 2. Mentem hálni Apáczára, oda jött a fiam, Nemes János Torma Ferenczczel együtt. 3. Mentem haza Hidvégire, a fiam ment Ürmösre a Maurerné asszonyom temetésire. Én betegen találtam a feleségemet és Mikes Pálné leányomat. 17. Mentem hálni Kilyénbe. 18. Mentem Rétyre a Háromszék gyűlésibe, ebédet ettem Várhegyen, hálni mentem Imecsfalvára Imecs Tamás uramhoz. 19. Mentem Gelenczére a Csoma Zsigmondné jószága végett, onnan hálni jöttem Uzonba Béldi Dávid fiam uramhoz. 20. Mentem Hidvégire. 26. Volt húshagyó kedd. 27. Jött hozzám Mikes Pál uram a fiammal, Nemes Györgygyel és Torma Sámuellel együtt.

Martius. 1. Indultam Szeben felé Isten segedelméből urunk ő nga parancsolatjából, mentem hálni Apáczára Mikes Pál urammal. 2. Hálni Sibergre. 3. Jött az ő nga levele szintén mikor megindultam, mentem hálni Szent Ágotára. 4. Ujegyházra. 5. Szebenbe. 12. Mentenek el Gyulai és Daniel István uramék Szathmárra Karaffa generál uramhoz.[[564]](#footnote-565) 14. Mentenek ebéd után az urak Kolozsvárra. a deputatus főrendekkel együtt. 15. Jött meg Jaksi az étekfogó Bécsből, a fiam is, Nemes János akkor jött meg Beszterczéről.

Aprilis. 1. Betegedtem meg Szebenben. 11. Jött levelünk, hogy az urak megjönnek Kolozsvárról, én az nap költem fel az ágyamból 12. Jött meg Teleki uram Kolozsvárról. 17. Volt husvétnapja. 18. Jött feleségem Szebenbe. 22. Állott bé Szebenbe a gyűlés.

Majus. 2. Holt meg estve a Kemény Jánosné asszonyom leánykája a Teleki Mihály uram szállásán. 3. Tötték ebéd után koporsóba. 7. Bomlott el a gyűlés. 8. Ment feleségem Szebenből betegen Mikes Pál urammal együtt. 10. Ment el Haller Pál uram. 11. Jött meg Kabos uram Jófőről. 28. Jött Bethlen Miklós uram a német követtel meg, ugyanaz nap jött estvére bé Bálintit urammal a német követ is a német táborról. 29. Lött urunk ő nga is a német követtel szembe. 30. Vendéglette meg ő nga a német követet, válaszsza is Iött. Jósika az nap ment el a szerdálhoz. 31. Ment el a német követ; Bethlen Miklós uram is és Mikes Pál uram akkor mentenek el a követtel együtt a követségre a generálhoz, kiknek útját áldja meg Isten ő felsége.

Junius. 1. Jött meg Balázsházi, az étekfogó, a portáról. Ment Keresztesi Sámuel uram a török követ eleibe. 2. Jött bé a török követ Szebenbe. 7. Igen rosszul kezdettem lenni. 8. Kezdettem feküdni. 9. 10. 11. 12. 13. 14. Ezekben a napokban mind feküdtem. 15. Felköltem a szállásomon a házban. 17. Jött meg Bethlen Miklós uram a német generáltól. 19. Jött meg Büdeskuti uram Bécsből a követtel. 25. Jött feleségem ki Szebenből.

Julius. 7. Szállott a német. tábor Kereszteny Szigetihez. 8. Verték fel a labonczok azt a tábort, a melylyel Gyulafi László uram volt hajnalban itt Hanersdorfnál. 9. Hala meg szegény Mikes István uram itten tizenegy órakor. 11. Ment el a német tábor Verestoronytól; mentenek Vizakna felé. 13. Szállottanak a hosszúaszói buzába. 14. Ott voltanak. 15. Mentenek Medgyes felé. 19. Indult feleségem Béldi Dávid urammal együtt Hidvége felé. Tizenegy órakor délben jött meg Inczédi uram.

Augustus. 22. Végződött el a gyűlés Szebenbe. 23. Indultam Isten kegyelméből Szebenből haza felé, mentem hálni Szent Ágotára. 24. Fiátfalvára. 26. Kaczára. 26. Hidvégire.

September. 3. Mentem ebédre Kilyénbe, hálni Várhegyre. 4. Voltak nálam a kézdi birák. 5. Mentem a Háromszék gyűlésibe Maksára. Mentem onnan egynehány becsületes emberrel vacsorára Várhegyre. 7. Mentem Zágonba. 8. Maksára a Gyulainé asszonyom temetésire. 10. Mentem hálni Kilyénbe. Hozák Béldi Dávid betegségét. 11. Ment feleségem Uzonba, én jöttem Hidvégire ebédre. 17. Jött feleségem Hidvégire. 19. Mentem feleségemmel Brassóba. 20. Haza jöttem. 22. Indultam Fogarasba, mentem hálni Höltövénybe. 23. Mentem hálni Fogarasba. 26. Kezdődött a consultatio. 29. Végeződött el a consultatio. Indultam ebéd után haza, virradtig érkeztem Hidvégire.

October. I. Ment feleségem ebédre Köpeczre, hálni Somborra. 2. Ment Fiátfalvára. 3. Indultam a szüretre, mentem hálni a kőhalmi rétre. 4. Fiátfalvára. 6. Mentem feleségemmel ebéd után Segesvárra. 7. Ebédre Holdvilágra, hálni Nagy Ekemezőre. 8. Ebédre Hosszúaszóra. 9. Kezdettem Isten akaratjából Hosszúaszón a szürethez. 14. Végeztem el a majorság szüretét Hosszúaszón. 16. Mentem Hosszúpatakra hálni. 17. Kezdettek a szürethez, noha már lopva sokat szűrtek volt. 19. Mentem Hosszúpatakról Hosszúaszóra ebédre. Úr Isten áldd meg ez mostani szüretünket mind egészséggel, békességgel reménységünk felett. 20. Ebéd után indultam Fejérvár felé a gyűlésbe, mentem hálni Szent Imrére, velem lévén Imecs Tamás és Bernád Ferencz uramek. 21. Mentem igen jó reggel Fejérvárra. 22. Jöttenek sokan Fejérvárra s akkor kezdődött a gyűlés.

November. 2. Mentem Vinczre, ismét visszamentem. Az nap indult Sárosi János uram a fővezérhez a hun tanálja. 6. Bomlott el az ország gyűlése ebéd előtt, de a deputátus urak és főrendek ott maradtanak. 11. Ment a lengyel követ, a ki még Szebenben volt. 14. Indult Macskási Boldizsár uram Lengyelországba követségbe a királyhoz.[[565]](#footnote-566) 20. Voltanak nálam Toroczkai Péter, Budai János, brassai bíró Flistik Mihály és Kabos Gábor uramék. 21. Jött Fejérvárra a német követ Karaffa uramtól. Az nap volt a Naláczi Lajos uram lakodalma Toldalagi uram leányával. 22. Volt szemben a fejedelem a német követtel ebéd előtt. 25. Vendéglette meg urunk ő nga a német követet. 28. Indultam követségre Szathmárra,[[566]](#footnote-567) mentem ebédre Hosszúaszóra, hálni Tatárlakára. 29. Menten hálni Maros Kereszturra. 30. Elekesre.

December. 1. Ebéd után mentem Madarasra, Bálintit Zsigmond uram is velem volt. 2. Mentünk ebédre Nagy Nyulasra, hálni Somborra. 3. Ebédre Czegébe Wass György fiam uramhoz, ott is háltunk. 4. Szamosújvárra, hálni Dézsre, ott egyeztünk meg a németekkel...

# Bibliográfia

Adalékok Háromszék iskolatörténetéhez. Közzéteszi Coroi Artúr. Kolozsvár. 1998.

Balogh Judit: A székely nemesség kialakulásának folyamata a 17. század első felében. Kolozsvár, 2005. (Erdélyi Tudományos Füzetek, 254.)

Benda Kálmán: Erdély végzetes asszonya. Budapest, 1986.

Bethlen Miklós élete leírása magától. In: V. Windisch Éva (szövegek és jegyzetek): Kemény János és Bethlen Miklós művei. Budapest. 1980.

Bíró Vencel: Erdély követei a portán. Kolozsvár. 1921.

Czegei Vass György naplója. Kiadta Nagy Gyula. Magyar Tört. Emlékek. II. oszt. XXXV. köt. 38-4.

Egyed Ákos: Erdővidék sajátos önigazgatási településrendszerének kialakulása és működése a székelyek megtelepedésétől 1876–1878-ig. Tanulmányok a székelység középkori és fejedelemség kori történetéből. Szerk. Sófalvi András–Visy Zsolt. Énlaka–Székelyudvarhely 2012. 43–74.

Erdélyi Országgyűlési Emlékek (Monumenta comitialia regni Transylvaniae, 1540-1699. I-XXI. Budapest, 1875-1898.)

Gergely Sámuel: Teleki Mihály Levelezése. I-VIII. (1656-1679) 1905-1916.

Horn Ildikó: „Rákóczi László pályája (1633-1664)” = Hadtörténelmi Közlemények 103 (2), 61-90. 1990.

R. Várkonyi Ágnes. (szerk.): Horn Ildikó: Rákóczi László naplója és kora, Rákóczi László naplója. Budapest: Magvető, 369-403. (1990).

Jeney-Tóth Annamária: „...Urunk udvarnépe”. Udvar és társadalma Báthory Gábor és Bethlen Gábor fejedelemsége idején a kolozsvári számadáskönyvek tükrében. Debrecen. 2012.

Kazinczy Gábor (kiadó): Nagyajtai Cserei Mihály históriája. Pest. 1852.

Kelemen Lajos: Bodoki Mikó Miklós családi krónikája. (Harmadik közlemény.) In: Genealógiai Füzetek. 1906. I. III. közlemény.

Kármán Gábor: Die beiden Hochzeiten des Zsigmond Rákóczi: Die Selbstdarstellungsmöglichkeiten des Fürstentums Siebenbürgen in Rahmen der dynastischen repräsentativen Öffentlichkeit Mitteleuropas nach dem Dreißigjährigen Krieg. In: Geteilt - Vereinigt: Beiträge zur Geschichte des Königreichs Ungarn in der Frühneuzeit (16.-18. Jahrhundert). Hrsg. Csaplár-Degovics, Krisztián-Fazekas, István. Berlin, 2011. 303-328.

Kármán Gábor: Rákóczi Zsigmond két esküvője. (2009) In: Szerencsének elegyes forgása: II. Rákóczi György és kora pp. 243-269.

Kővári László: Erdély nevezetesebb családai. Kolozsvár. 1854. https://mek.oszk.hu/10200/10214/cedula.html

Lázár Miklós: Erdély főispánjai: 1540-1711. Budapest. Athenaeum Ny., 1889

Magyar történelmi évkönyvek és naplók a XVI—XVIII. századokból. III. (Budapest, 1896) Czegei Vass György naplói.

Monumenta Hungariae Historica II. Scriptores-Írók. Nagy Gyula (közli): Monumenta Hungariae Historica 2. Scriptores 35.: Magyar történelmi évkönyvek és naplók a XVI—XVIII. századokból. III. (Budapest, 1896) Czegei Vass György naplói.

Nagy Andor: Brassó városának tisztségviselői 1680 és 1690 között. In: Barta M János, Szekér Barnabás, Ugry Bálint, Virovecz Nándor (szerk.): Bécstől Brassóig. A II. KoraújkorÁSZ konferencia tanulmányai. (KoraújkorÁSZ Tanulmánykötetek; 2.) Budapest. ELTE BTK Történelemtudományi Doktori Iskola, 2016. pp. 175-192.

Nagy Andor: Érvényesülési stratégiák a brassói szász tisztviselők körében. Kapcsolatháló-elemzés és családrekonstrukció az alkalmi nyomtatványok segítségével. (1650-1750). Doktori értekezés.

Oborni Teréz: A székely önkormányzat intézetei és tisztségviselői. Háromszék és Miklósvárszék – társszék vagy fiúszék. In: Székelyföld története. II. 197–201.

Papp Kinga: A miklósvári templomfoglalás narratívái. Erdélyi Múzeum. 80. köt. 2. szám. 2018. 66-77.

Papp, Klára: Két Csáky karrier Felső-Magyarországon a 17. század második felében. In: Eruditio, virtus et constantia: tanulmányok a 70 éves Bitskey István tiszteletére. Szerk.: Imre Mihály, Oláh Szabolcs, Fazakas Gergely Tamás, Száraz Orsolya, Debreceni Egyetemi Kiadó, Debrecen, 658-667, 2011.

Pálmay József: Háromszék vármegye nemes családjai. Sepsiszentgyörgy. 2000.

Szádeczky-Kardoss Lajos: A székely nemzet története és alkotmánya. Budapest. 1927.

Székely Oklevéltár 1219-1776 Közreadja: Barabás Samu. Budapest, 1934.

Szirtes Zsófia: Tanúvallatási jelentés az 1689. évi tűzvészről. Lymbus. 2018. 323-347.

Tóth Ernő (közli.): Hidvégi id. Nemes János naplója az 1651–1686. évekről. Történelmi Tár 1902. 231–263.; 375–411.; 528–574.

Trócsányi Zsolt: Erdély központi kormányzata 1540-1690. Budapest. 1980.

1. A család ősének számító Akadás fia Vincét (Bencenc) tekinti a Nemes és a Mikó és Kálnoki család ősének, aki 1252-ben II. Andrástól kapott adományt. (a továbbiakban SzOkl.) I. 9. A hídvégi családok helyzete mindazonáltal sajátos, Hídvég ugyanis Fehér vármegye területére esett, tehát egy határtelepülésről van szó. A Nemes család ennek ellenére a székely társadalom részének tekintette magát és a székelység is ennek tekintette. [↑](#footnote-ref-2)
2. SzOkl. I. 191. [↑](#footnote-ref-3)
3. SzOkl. VIII. 71-72. [↑](#footnote-ref-4)
4. Az egy fontos és további vizsgálatokat igénylő kérdés, hogy sajátos módon ezek az elitbe emelkedő családok vagy a határterületeken voltak birtokosok, vagy bizonyíthatóan nem székely eredetűek voltak. [↑](#footnote-ref-5)
5. SzOkl. VIII. 72. [↑](#footnote-ref-6)
6. SzOkl. III. 73.; lásd még: Oborni Teréz: A székely önkormányzat intézetei és tisztségviselői. Háromszék és Miklósvárszék – társszék vagy fiúszék. In: Székelyföld története. II. 197–201.; Egyed Ákos: Erdővidék sajátos önigazgatási településrendszerének kialakulása és működése a székelyek megtelepedésétől 1876–1878-ig. Tanulmányok a székelység középkori és fejedelemség kori történetéből. Szerk. Sófalvi András–Visy Zsolt. Énlaka–Székelyudvarhely 2012. 43–74.; Papp Kinga: A miklósvári templomfoglalás narratívái. Erdélyi Múzeum. 80. köt. 2. szám. 2018. 66-77. [↑](#footnote-ref-7)
7. SzOkl. II. 24. [↑](#footnote-ref-8)
8. Pálmay József: Háromszék vármegye nemes családjai. Sepsiszentgyörgy. 2000. 330. [↑](#footnote-ref-9)
9. SzOkl. VIII. 99 [↑](#footnote-ref-10)
10. SzOkl. VIII. 116. [↑](#footnote-ref-11)
11. SzOkl. I. 223-224. [↑](#footnote-ref-12)
12. SzOkl. I. 225. [↑](#footnote-ref-13)
13. SzOkl. VIII. 144. [↑](#footnote-ref-14)
14. SzOkl. VIII. 145. [↑](#footnote-ref-15)
15. Pálmay 2000: 330. [↑](#footnote-ref-16)
16. SzOkl. VIII. 159. [↑](#footnote-ref-17)
17. SzOkl. VIII. 169. [↑](#footnote-ref-18)
18. SzOkl. VIII. 146. [↑](#footnote-ref-19)
19. SzOkl. III. 194-195. [↑](#footnote-ref-20)
20. SzOkl. III. 195. [↑](#footnote-ref-21)
21. SzOkl. I. 323. [↑](#footnote-ref-22)
22. SzOkl. V. 60. [↑](#footnote-ref-23)
23. SzOkl. V. 78. [↑](#footnote-ref-24)
24. SzOkl. II. 194. [↑](#footnote-ref-25)
25. SzOkl. II. 213. [↑](#footnote-ref-26)
26. SzOkl. ús. IV. 74. [↑](#footnote-ref-27)
27. Kővári László: Erdély nevezetesebb családai. Kolozsvár. 1854. 196. [↑](#footnote-ref-28)
28. Pálmay. 330. [↑](#footnote-ref-29)
29. Balogh Judit: A székely nemesség kialakulásának folyamata a 17. század első felében. Kolozsvár, 2005. (Erdélyi Tudományos Füzetek, 254.) 170-181.; SzOkl. VI. 108.: 1629-ben a széki főőtisztek között Béldi Kelemen helyettese volt: „Thomae Nemes de Oltszeme, vicecapitaneo trium sedium Siculicalium Sepsi, Kezdi et Orbai,” [↑](#footnote-ref-30)
30. Balogh 2005: 209. [↑](#footnote-ref-31)
31. MNL-OL F 1 Erdélyi Fejedelmi Kancellária Libri Regii, 7:181. [↑](#footnote-ref-32)
32. Balogh 2005: 170. [↑](#footnote-ref-33)
33. Erdélyi Országgyűlési Emlékek (Monumenta comitialia regni Transylvaniae, 1540-1699. I-XXI. Budapest, 1875-1898.) (a továbbiakban: EOE.) 8. 245. [↑](#footnote-ref-34)
34. Jeney-Tóth Annamária: „...Urunk udvarnépe”. Udvar és társadalma Báthory Gábor és Bethlen Gábor fejedelemsége idején a kolozsvári számadáskönyvek tükrében. Debrecen. 2012. 262, 275. [↑](#footnote-ref-35)
35. SzOkl. VI. 113-114.; 116. [↑](#footnote-ref-36)
36. EOE. 9. 125. [↑](#footnote-ref-37)
37. Nemes Tamás főkapitányságára vonatkozóan Kővári már 1615-re teszi a kezdetét, holott akkor még bizonyosan csak alkapitány volt. Kőváry László: Erdély nevezetesebb családai. https://mek.oszk.hu/10200/10214/cedula.hTML. 195. [↑](#footnote-ref-38)
38. EOE. 10.180. Ekkor Marosszék és Udvarhelyszék főkapitánya Tholdalagy Mihály volt, Marosszék főkirálybírója Huszár Mátyás, Csíkszék főkapitánya Petki István, Háromszék főkirálybírója Daniel Mihály. [↑](#footnote-ref-39)
39. EOE. 10. 215. [↑](#footnote-ref-40)
40. SzOkl. VI. 141-142. [↑](#footnote-ref-41)
41. EOE. 10. 295. [↑](#footnote-ref-42)
42. SzOkl. VI. 159. [↑](#footnote-ref-43)
43. Jeney-Tóth 2012: 272. [↑](#footnote-ref-44)
44. Kőváry 1854: 195. [↑](#footnote-ref-45)
45. Bodoki Mikó Miklós háromszéki nemes a naplójában azt írta, hogy 1651. január 10-én Bodokon Mikó Borbála nevű leányának az esküvőjén Nemes Tamás még jelen volt a feleségével együtt, a naplóját ezután kezdő Nemes János azonban már nem tett említést az apjáról, tehát 1651 első felében halhatott meg. Kelemen Lajos: Bodoki Mikó Miklós családi krónikája. (Harmadik közlemény.) In: Genealógiai Füzetek. 1906. I. III. közlemény. 59. [↑](#footnote-ref-46)
46. Trócsányi Zsolt: Erdély központi kormányzata 1540-1690. Budapest. 1980. 31. [↑](#footnote-ref-47)
47. Hídvégi Nemes János a sepsiszentgyörgyi Daczó Jánossal együtt a korszak azon székely nemesei közé tartozott, akik aktívan támogatták a saját felekezetüket, sőt részt vett abban a többségében székely nemesekből álló csoportban is, amely felekezeti alapon szerveződött, és amelynek Bethlen Miklós lett a vezetője, aki benősült a székely elitbe úgy, hogy a házasság „szerzője” éppen Nemes János volt, hiszen nemcsak bemutatta Bethlennek Kún Ilonát, de a lakodalomban is főszerepet játszott (vö. 29. jz.). [↑](#footnote-ref-48)
48. Gergely Sámuel: Teleki Mihály Levelezése. I-VIII. (1656-1679) 1905-1916. (továbbiakban: TML.) VI. 200. [↑](#footnote-ref-49)
49. Erről bővebben: Kármán Gábor: Rákóczi Zsigmond két esküvője. (2009) In: Szerencsének elegyes forgása: II. Rákóczi György és kora pp. 243-269. [↑](#footnote-ref-50)
50. Kármán 2009. [↑](#footnote-ref-51)
51. Tóth Ernő (közli.): Hidvégi id. Nemes János naplója az 1651–1686. évekről. Történelmi Tár 1902. 231–263.; 375–411.; 528–574. (továbbiakban: Nemes János naplója) 234. [↑](#footnote-ref-52)
52. Nemes János naplója 241. [↑](#footnote-ref-53)
53. Nemes János naplója 243. [↑](#footnote-ref-54)
54. Nemes János naplója 406. [↑](#footnote-ref-55)
55. Nemes János naplója 239. [↑](#footnote-ref-56)
56. 1652. február 24-én Gyulafehérváron [↑](#footnote-ref-57)
57. Nemes János naplója 239-240. [↑](#footnote-ref-58)
58. Nemes János naplója 242. [↑](#footnote-ref-59)
59. Losonczi Bánffy Zsigmond, hídvégi Nemes Anna férje, Belső-Szolnok megye főispánja, a fejedelmi tábla ülnöke. [↑](#footnote-ref-60)
60. Sára 1654-ben született és halt meg, Éva 1655-ben született és 1657-ben halt meg, György 1657-ben született és halt meg, Elek 1658-ban született és halt meg, János 1660-ban született, Gábor 1664-ben született, Mária 1669-ben született, Neme nem tudható, koraszülött, 1670-ben született és halt meg: „Temettük el a gyermekecskét, kit Isten idő előtt adott volt.” (Nemes János naplója 408), Lány, született 1671-ben, Lány, valószínűleg életképtelen, született és meghalt 1673-ban, Domokos, született 1677-ben, [↑](#footnote-ref-61)
61. Nemes János naplója 243. [↑](#footnote-ref-62)
62. Nemes János naplója 244. [↑](#footnote-ref-63)
63. Nemes János naplója 244-245. [↑](#footnote-ref-64)
64. Nemes János naplója 246. [↑](#footnote-ref-65)
65. Nemes János naplója 247. [↑](#footnote-ref-66)
66. Nemes János naplója 247. [↑](#footnote-ref-67)
67. EOE. 11. 257-259. [↑](#footnote-ref-68)
68. Nemes János naplója 248. [↑](#footnote-ref-69)
69. EOE. 11. 260. [↑](#footnote-ref-70)
70. EOE. 11. 262. [↑](#footnote-ref-71)
71. EOE. 11. 248. [↑](#footnote-ref-72)
72. EOE. 11. 265. [↑](#footnote-ref-73)
73. EOE. 11. 269. [↑](#footnote-ref-74)
74. Nemes János naplója 250. [↑](#footnote-ref-75)
75. EOE. 13.574. [↑](#footnote-ref-76)
76. EOE. 11.281. [↑](#footnote-ref-77)
77. EOE. 11. 282. [↑](#footnote-ref-78)
78. Nemes János naplója 250. [↑](#footnote-ref-79)
79. Nemes János naplója 250. [↑](#footnote-ref-80)
80. Nemes János naplója 251. [↑](#footnote-ref-81)
81. Nemes János naplója 251. [↑](#footnote-ref-82)
82. Nemes János naplója 252. [↑](#footnote-ref-83)
83. Nemes János naplója 252.; EOE. 12. 164. [↑](#footnote-ref-84)
84. EOE. 12. 374-375. [↑](#footnote-ref-85)
85. Nemes János naplója 254. [↑](#footnote-ref-86)
86. Nemes János naplója 255. [↑](#footnote-ref-87)
87. Erről bodoki Mikó Miklós a naplójában így írt: „Ugyan ebben az esztendőben, Novemberben az budai vezér az Vaskapunál Barcziai fejedelemmel, sok pogánynyal bejövén, Rákóczi fejedelmet Boldogasszony béavatása naptájba az Vaskapun innen megverte. Az én édes fiam Mikó Mihály oda volt. Isten ő felsége ott megtartotta szegényt.”: Kelemen 1906: 77. [↑](#footnote-ref-88)
88. Nemes János naplója 256. [↑](#footnote-ref-89)
89. Nemes János naplója 256. [↑](#footnote-ref-90)
90. „Voltam Brassóban Rákóczy fejedelemtől való féltemben” [↑](#footnote-ref-91)
91. Nemes János naplója 257. [↑](#footnote-ref-92)
92. Különösen is érdekes és kissé komikus az a leírás, ahogyan Nemes és csapata kerülgette a csata helyszínét és végül kimenekült belőle anélkül, hogy harcba bocsátkozott volna. [↑](#footnote-ref-93)
93. Nemes János naplója 259. [↑](#footnote-ref-94)
94. Nemes János naplója 262. [↑](#footnote-ref-95)
95. Nemes János naplója 262. [↑](#footnote-ref-96)
96. Nemes János naplója 262-263. [↑](#footnote-ref-97)
97. Nemes János naplója 376. [↑](#footnote-ref-98)
98. Nemes János naplója 376. [↑](#footnote-ref-99)
99. Nemes János naplója 378.: „...kérének engemet Gyárfás Pál, Donát László és Jakab Deák uramék, sőt ugyan imponálák is, hogy Brassóba bémennénk s instáltak a tanácsnak, hogy írnának a szék mellett a választott új fejedelemnek Apafi Mihály ő ngának” [↑](#footnote-ref-100)
100. Nemes János naplója 379. [↑](#footnote-ref-101)
101. Nemes János naplója 262. Ennek a váltásnak okát külön forrásban nem találtam meg, ezért azt feltételezem, hogy, mivel Barcsai korábban kinevezte háromszéki kapitánynak Rhédeyt, ő később a kapcsolatrendszerét felhasználva sikeresen szerezte vissza a tisztséget, kihasználva az Apafi körül akkor még kialakulatlan elit mozgásait. [↑](#footnote-ref-102)
102. Szádeczky-Kardoss Lajos: A székely nemzet története és alkotmánya. Budapest. 1927. 205. [↑](#footnote-ref-103)
103. Bethlen Miklós élete leírása magától. In: V. Windisch Éva (szövegek és jegyzetek): Kemény János és Bethlen Miklós művei. Budapest. 1980. 624. [↑](#footnote-ref-104)
104. TML. 705. [↑](#footnote-ref-105)
105. Nemes János naplója 499–400: 1668. április 8: „Temettettem el szegény idvezűlt öcsémet, Nemes Tamást.” [↑](#footnote-ref-106)
106. Nemes János naplója 379. [↑](#footnote-ref-107)
107. Nagy Andor: Brassó városának tisztségviselői 1680 és 1690 között. In: Barta M János, Szekér Barnabás, Ugry Bálint, Virovecz Nándor (szerk.): Bécstől Brassóig. A II. KoraújkorÁSZ konferencia tanulmányai. (KoraújkorÁSZ Tanulmánykötetek; 2.) Budapest. ELTE BTK Történelemtudományi Doktori Iskola, 2016. pp. 175-192.; Szirtes Zsófia: Tanúvallatási jelentés az 1689. évi tűzvészről. Lymbus. 2018. 323-347.; Nagy Andor: Érvényesülési stratégiák a brassói szász tisztviselők körében. Kapcsolatháló-elemzés és családrekonstrukció az alkalmi nyomtatványok segítségével. (1650-1750). Doktori értekezés. 96-99. [↑](#footnote-ref-108)
108. Nemes János naplója 547. [↑](#footnote-ref-109)
109. Nemes János naplója 406. [↑](#footnote-ref-110)
110. Nemes János naplója 407. [↑](#footnote-ref-111)
111. Nemes János naplója 408. [↑](#footnote-ref-112)
112. Nemes János naplója 531. [↑](#footnote-ref-113)
113. Nemes János naplója 535. [↑](#footnote-ref-114)
114. Nemes János naplója 536. [↑](#footnote-ref-115)
115. Nemes János naplója 540. [↑](#footnote-ref-116)
116. Nemes János naplója 541. [↑](#footnote-ref-117)
117. Nemes János naplója 549. [↑](#footnote-ref-118)
118. Nemes János naplója 550. [↑](#footnote-ref-119)
119. Nemes János naplója 562. [↑](#footnote-ref-120)
120. Nemes János naplója 563. [↑](#footnote-ref-121)
121. TML. 672. [↑](#footnote-ref-122)
122. EOE. 13. 8. [↑](#footnote-ref-123)
123. Nemes János naplója 380. [↑](#footnote-ref-124)
124. Nemes János naplója 381. [↑](#footnote-ref-125)
125. Nemes János naplója 382. [↑](#footnote-ref-126)
126. Nemes János naplója 383. [↑](#footnote-ref-127)
127. Nemes János naplója 384.: „érkezvén Imecs Tamás uram, hozá a Béldi Pál levelét, melyből értem a hadak nagy részének még hátra voltát s egyszersmind hogy a szultán azt kívánja, hogy oda menjek a vicékkel s szemben légyek véle. Nem lévén azért semmi kedvem a véle való szemben lételre, menék Imecsfalvára az Imecs Tamás uram házához.” [↑](#footnote-ref-128)
128. Nemes János naplója 384. [↑](#footnote-ref-129)
129. Nemes János naplója 384. [↑](#footnote-ref-130)
130. „1664. augusztus 1: Ment a fejedelem az urakkal Radnotra engemet hagyván az hadak előtt ő nga.5. Jött ki a fejedelem ő nga a táborra. 8. Szállott a tábor Lónához az Aranyas mellé. 12. Ment a fejedelem ő nga Radnotra engemet hagyván az hadakkal a táborba.” 1665-ben azt írja Nemes, hogy: „Mentünk Béldi urammal együtt a fejedelem ő nga eleibe a feketehalmi határba s úgy kisirtük ő ngát Brassóba.” Nemes János naplója 388. [↑](#footnote-ref-131)
131. Nemes János naplója 557: „küldöttek a háromszékiek urunkhoz ő ngához követeket instálni, hogy el ne küldjön. [↑](#footnote-ref-132)
132. TML. VII. 383. [↑](#footnote-ref-133)
133. TML. VII. 391-392. [↑](#footnote-ref-134)
134. EOE. 18. 112. [↑](#footnote-ref-135)
135. TML. 801. [↑](#footnote-ref-136)
136. Kazinczy 1852: Cserei Mihály, aki maga is székely lévén tisztában volt a székely szabadság mibenlétével és a széki főkapitányi tisztséggel is, részletesen leírta az ekkor történteket: „Teleki Mihály penig nem elégedvén azzal , hogy ország generálisa , tanács ur, fő árendálor, Thorda vármegyei Főispán, kővári, huszti kapitány volna, a háromszéki s csíki főkapitányságokra kezde ásítozni, melyet is hogy inkább elérhessen, a fejedelemnek intimálni kezdé, hogy a székelységre a régi mód szerént commissariusokat küldjön ki, a vitézlő rend dolgainak orvoslására. Ez magában igen jó hasznos dolog vala , ha mind jó végre mind jó processussal vitték volna véghez mert holott a székelység, szabadcsággaI élő natio s fegyverével szolgálja az országot, minden fejedelmek szorgalmatoson vigyáztak arra, hogy a közöttük való nemesség se job- bágyságra valakit közülök ne állítson, se a székelyek szántóföldét, örökségét örök áron meg ne vásárolja, hogy inkább a vitézlő rend ne fogyjon; és azért szoktak vala commissáriusok kimenni közikben, ha az ellen cselekedő nemes embert rajta érnék vala, a jobbágyot kezéből kivévén , a jószágot is kifoglalván, toties quoties ötszáz forintig megbüntetik vala. De Teleki Mihály nem a székely szabadcságra vigyáz vala, hanem hogy mentségeseket kicircálja s annak alkalmatosságával mind Daczó Jánost Csíkból, mind a jámbor Nemes Jánost Háromszékről kiheverje.” Kazinczy 1852: 152. [↑](#footnote-ref-137)
137. EOE. 13. 15, 17. [↑](#footnote-ref-138)
138. Nemes János naplója 382. [↑](#footnote-ref-139)
139. TML. II. 611. [↑](#footnote-ref-140)
140. Nemes János naplója 385. [↑](#footnote-ref-141)
141. EOE. 13. 298. A tanácsurak mellett „Hallér János, Bethlen Farkas. Vas János, Nádudvari János, Nemes János, Dániel Mihály, Dániel István, Sárossi György, segesvári királybiró más tanácsbéli társával, és tavalyi beszterczei biró más tanácsbéli tárcával Kolosvárra Nagyságoddal együtt menni rendeltünk” [↑](#footnote-ref-142)
142. Nemes János naplója 384. [↑](#footnote-ref-143)
143. Nemes János naplója 386. [↑](#footnote-ref-144)
144. Nemes János naplója 387. [↑](#footnote-ref-145)
145. Nemes János naplója 391. [↑](#footnote-ref-146)
146. EOE. 14. 123. [↑](#footnote-ref-147)
147. TML. 624.: „Nemes János (ki is már ekkor a Basa Tamás igen bölcsen cselekedett tisztei letétele után háromszéki főkapitány vala), véle közlők, és ugyan véle elmenék Fogarasból in anno 1667. márciusban ilyen szándékkal, hogy mind a két személyt megnézzem, és amelyiken az Isten az elmémet megnyugottja, azt az atyám megkéreti számomra. Elmenék én azért Nemes Jánossal Bodolára való szándékkal Brassóba, hol is azelőtt soha nem voltam; atyám és egyéb tekintetekért a szász szomszédok igen jó szívvel láttak s tartottak. Ott Brassóban megtudók bizonyosan, hogy a Béldi kisasszony Vargyason Daniel Ferencné keze alatt vagyon, nem az atyja és anyja neveli; erre nézve én Bodolának feléje se menék, hanem csak egyenesen Zabolára Basa Tamás és akkor ugyanitt lévő Kún Istvánhoz. Nemes János fogta volt disponálni, hogy Osdoláról oda jöjjön az ipához. Zabolán engem, mint afféle tűzház-látót, igen jó szívvel látának, vendéglének; Kún István, mint azonkívül is igen borozó ember, innya kezde Nemes Jánossal; az öreg Basa úr igen üdős, circa hetvenhárom esztendős, és másként is józan, mértékletes ember lévén, nem ivott.” [↑](#footnote-ref-148)
148. Nemes János naplója 395. [↑](#footnote-ref-149)
149. Kelemen 1906: 79. [↑](#footnote-ref-150)
150. TML. IV. 132-133. [↑](#footnote-ref-151)
151. TML. IV. 197-198. Nemes János levele Teleki Mihálynak 1667. október 12-én Drinápolyból. [↑](#footnote-ref-152)
152. Nemes János naplója 401. [↑](#footnote-ref-153)
153. EOE. 14. 397. [↑](#footnote-ref-154)
154. Nemes János naplója 406. [↑](#footnote-ref-155)
155. EOE. 15. 23. 1671. októberi országgyűlés [↑](#footnote-ref-156)
156. Nemes János naplója 534. [↑](#footnote-ref-157)
157. Nemes János naplója 536. [↑](#footnote-ref-158)
158. Nemes János naplója 539. [↑](#footnote-ref-159)
159. EOE. 15. 74. [↑](#footnote-ref-160)
160. EOE. 15. 75. [↑](#footnote-ref-161)
161. Nemes János naplója 542-543. [↑](#footnote-ref-162)
162. Nemes János naplója 543. [↑](#footnote-ref-163)
163. Nemes János naplója 543. [↑](#footnote-ref-164)
164. Nemes János naplója 543. [↑](#footnote-ref-165)
165. Nemes János naplója 544. [↑](#footnote-ref-166)
166. Nemes János naplója 545. [↑](#footnote-ref-167)
167. EOE. 16. 19. Apafi szerezte meg Gyalut és Örményest, de Gyalut később visszaadta Bánffy Dénes fiának tizenötezer forintért, Visót Kapy György, Köbölkutat Székely László, Batizt Naláczy István. Szokolyt Csáky László, Libátont Kornis Gáspár, Korod-Szent-Mártont Nemes János, Gernyeszeget Teleki Mihály, Béldi Pál Szinyét. Érdekes, hogy a megadományozottak között ekkor még jelen voltak azok is, akik inkább Teleki Mihály érdekköréhez tartoztak, mint Naláczy István, Székely László vagy maga Teleki Mihály és azok is, akik a Béldi nevéhez köthető események főszereplői lettek, mint Béldi, Csáky és Kapy György. [↑](#footnote-ref-168)
168. Nemes János naplója 547. [↑](#footnote-ref-169)
169. Nemes János naplója 549. [↑](#footnote-ref-170)
170. A második felesége révén, ugyanis Huszár Borbála testvérének, Margitnak a második férje volt Macskási Boldizsár. [↑](#footnote-ref-171)
171. Nemes János naplója 550. [↑](#footnote-ref-172)
172. TML. VII. 506. [↑](#footnote-ref-173)
173. EOE. 16. 443. [↑](#footnote-ref-174)
174. TML. 708. [↑](#footnote-ref-175)
175. TML. VIII. 246. [↑](#footnote-ref-176)
176. EOE. 16. 618. Nemes 1680 januárjában tett jelentést az országgyűlésnek a munkájukról: EOE. 17. 77. [↑](#footnote-ref-177)
177. EOE. 17. 14, 101. Végül úgy döntöttek, hogy 1658-tól vizsgálják át a számadásokat és a gyanú elsősorban Ugron Andrásra, Barcsai Ákos emberére terelődött, ami ismét azt bizonyítja, hogy ekkorra a Kemény párt emberei jutottak uralomra. [↑](#footnote-ref-178)
178. EOE. 17. 107. [↑](#footnote-ref-179)
179. EOE. 17. 159. [↑](#footnote-ref-180)
180. EOE. 17. 247. [↑](#footnote-ref-181)
181. Nemes János naplója IV. 88.; EOE. 18. 95. [↑](#footnote-ref-182)
182. Nemes János naplója 566. 1680. márciusában Nemes kizárólag a köszvényéről írt, ami egyre súlyosbodott. Ekkorra már csak székben vitette ki magát a szántóföldre és a háza elé is. Április második felére a sérve is egyre rosszabb állapotban volt, emiatt elhívta a brassói orvost, Martin Hermant és a brassói patikust is. Májusban eret vágatott magán. 1681. november 6-án a gutaütés tüneteit érezte magán. 574. [↑](#footnote-ref-183)
183. Nemes János naplója 566. [↑](#footnote-ref-184)
184. Nemes János naplója 573. [↑](#footnote-ref-185)
185. Nemes János naplója IV. 83.: „Mindeddig sulyoson volt az Istennek látogatása rajtam, mely miatt nem írhattam” [↑](#footnote-ref-186)
186. Nemes János naplója IV. 84. [↑](#footnote-ref-187)
187. Nemes János naplója IV. 91. [↑](#footnote-ref-188)
188. EOE. 18. 39. [↑](#footnote-ref-189)
189. „akkor ágálja vala Teleki Mikes Kelemen szá­mára a kapitányságot; a fejedelem mond Vajda Lászlónak: ,, Vajda uram. Teleki uram Mikes Kelemennek kéri a háromszéki kapitányságot... Teleki szalatt bemenvén a fejedelemhez, elkezdi: „Kegyelmes uram, amaz hitvány Nemes János, a mini értem, megbolondult, Háromszéket nem tudja igaz­gatni: szükség ha Nagyságod provideál reájok, s más kapitányt practicál elejekben; én pedig alkalmatosabbat nem tudok Mikes Kelemennél, a ki Nagyságodnak mely hűségesen hasznoson szolgála Béldi Pál rebelliójában, Nagyságod maga jól emlékezhetik reája.”: Kazinczy Gábor (kiadó): Nagyajtai Cserei Mihály históriája. Pest. 1852. 149. [↑](#footnote-ref-190)
190. EOE. 18. [↑](#footnote-ref-191)
191. Monumenta Hungariae Historica II. Scriptores-Írók. Nagy Gyula (közli): Monumenta Hungariae Historica 2. Scriptores 35.: Magyar történelmi évkönyvek és naplók a XVI—XVIII. századokból. III. (Budapest, 1896) Czegei Vass György naplói. 47. [↑](#footnote-ref-192)
192. Magyar történelmi évkönyvek és naplók a XVI—XVIII. századokból. III. (Budapest, 1896) Czegei Vass György naplói. (továbbiakban Czegei) 49. [↑](#footnote-ref-193)
193. Cserei. 152-153. [↑](#footnote-ref-194)
194. Cserei. 153. [↑](#footnote-ref-195)
195. Czegei. 63. [↑](#footnote-ref-196)
196. Czegei. 71. [↑](#footnote-ref-197)
197. TML. V. 632. [↑](#footnote-ref-198)
198. Kármán Gábor: Die beiden Hochzeiten des Zsigmond Rákóczi: Die Selbstdarstellungsmöglichkeiten des Fürstentums Siebenbürgen in Rahmen der dynastischen repräsentativen Öffentlichkeit Mitteleuropas nach dem Dreißigjährigen Krieg. In: Geteilt - Vereinigt: Beiträge zur Geschichte des Königreichs Ungarn in der Frühneuzeit (16.-18. Jahrhundert). Hrsg. Csaplár-Degovics, Krisztián-Fazekas, István. Berlin, 2011. 303-328. [↑](#footnote-ref-199)
199. TML. IV. 139-140.: Apafi Mihály levele Teleki Mihálynak 1667. július 2-án Radnótról. [↑](#footnote-ref-200)
200. TML. IV. 114. [↑](#footnote-ref-201)
201. EOE. 14. 39, 257, 260-261. [↑](#footnote-ref-202)
202. EOE. 14. 270-274. Nemes dramatizált leírást készített a kihallgatásáról, amiben az utolsó szóig rögzítette az általa folytatott párbeszédeket. [↑](#footnote-ref-203)
203. Bíró Vencel: Erdély követei a portán. Kolozsvár. 1921. 76. [↑](#footnote-ref-204)
204. Nemes János naplója 386. [↑](#footnote-ref-205)
205. Nemes János naplója 397. [↑](#footnote-ref-206)
206. TML. IV. 114: „De urunk ű nagysága mingyárt parancsolt levele által Nemes Jánosnak, hogy csak continuálja útját s instructiója szerint járjon el az dologban ű kegyelme.” [↑](#footnote-ref-207)
207. Okmánytár 4:360. [↑](#footnote-ref-208)
208. Nemes János naplója 396. [↑](#footnote-ref-209)
209. TML. IV. 152-153.: Rosnyai Dávid levele Teleki Mihálynak Drinápolyból 1667. július 28-án. [↑](#footnote-ref-210)
210. TML. IV. 140.: Nemes János követségének kérdéseit mind a fejedelem, mind Teleki Mihály egész köre levelezésben tárgyalta meg. Naláczy István is folyamatosan tájékoztatta Telekit a követek üzeneteiről. [↑](#footnote-ref-211)
211. EOE. 14. 48. [↑](#footnote-ref-212)
212. TML. IV. 204-205. Naláczy István levele Teleki Mihálynak 1667. október 20-án: „Nemes János olyat is ír, hogy ő tart attól, valamiformán a végbeliek meg ne nyerjék Zólyomi fejedelemségét.” [↑](#footnote-ref-213)
213. TML. IV. 191-192.: [↑](#footnote-ref-214)
214. TML. IV. 191: „Itt, Uram, csak valóban állhatatlan állapot vagyon; egy nap ha valakinek

     nagy summa pénzért tisztet adnak, másnap aki többet ad érette, annak adják.” Nemes János levele Teleki Mihálynak 1667. szeptember 10-én Drinápolyból [↑](#footnote-ref-215)
215. TML. III. 132. [↑](#footnote-ref-216)
216. EOE. 14:59. [↑](#footnote-ref-217)
217. Nemes János naplója 404. [↑](#footnote-ref-218)
218. Nemes János naplója 531-533. [↑](#footnote-ref-219)
219. Nemes János naplója 531-532.; Bíró Vencel: Altorjai gróf Apor István és kora. Kolozsvár. 1935. 132. [↑](#footnote-ref-220)
220. EOE. 15:18, 23. [↑](#footnote-ref-221)
221. EOE. 15. 22. [↑](#footnote-ref-222)
222. EOE. 15:41-46. [↑](#footnote-ref-223)
223. TML. IV. 494. Teleki 1668-tól számos levelében emlegette a feleségének és Naláczy Istvánnak is, hogy Nemes Jánossal van együtt követségben, vele utazik stb.; kapcsolatukat közvetlennek és közelinek írva le. [↑](#footnote-ref-224)
224. Nemes János naplója 528. [↑](#footnote-ref-225)
225. Nemes János naplója 558. [↑](#footnote-ref-226)
226. TML. VIII. 293. „Ha az mi kgls urunk ő nga az magyaroknak segíteni akar, az Lengyelországban való küldést ő nga el ne mulassa. Nemes János uram jó lenne oda, Maramarosbúl könnyen hat nap oda mehet, az hol most az király vagyon.” Teleki Mihály levele Rhédey Ferencnek 1678. október.Kővár. [↑](#footnote-ref-227)
227. TML. VIII. 563-564. [↑](#footnote-ref-228)
228. Czegei. 59. [↑](#footnote-ref-229)
229. EOE. 19. 5, 80. [↑](#footnote-ref-230)
230. EOE. 19. 12. [↑](#footnote-ref-231)
231. EOE. 19. 210. [↑](#footnote-ref-232)
232. TML. V. 643. [↑](#footnote-ref-233)
233. Hídvégi Nemes János a sepsiszentgyörgyi Daczó Jánossal együtt a korszak azon székely nemesei közé tartozott, akik aktívan támogatták a saját felekezetüket, sőt részt vett abban a többségében székely nemesekből álló csoportban is, amely felekezeti alapon szerveződött, és amelynek Bethlen Miklós lett a vezetője, aki benősült a székely elitbe úgy, hogy a házasság „szerzője” éppen Nemes János volt, hiszen nemcsak bemutatta Bethlennek Kún Ilonát, de a lakodalomban is főszerepet játszott (vö. 29. jz.). [↑](#footnote-ref-234)
234. Csorba (2001) 4:576-593. A Martonfalvi-tanítványok és a református pietizmus szellemi horizontja

     IRODALOMTÖRTÉNET 82 : 4 pp. 576-593. , 18 p. (2001) [↑](#footnote-ref-235)
235. William Ames, a puritán hite miatt Angliából menekült tanár, a franekeri egyetem híres professzora magyar diákok sorát tanította és ismertette meg velük a puritán gondolkodást. [↑](#footnote-ref-236)
236. Nemes János naplója 238. [↑](#footnote-ref-237)
237. Nemes János naplója 238-239. [↑](#footnote-ref-238)
238. Nemes János naplója 242. A menyegzője első feleségével, Pápay Annával 1653 május 20án volt Bánffyhunyadon. Sem itt, sem korábban a lánykérés alkalmával nem írta le a felesége nevét sem, ami utalhat arra, hogy a naplót csupán saját használatra a legszemélyesebb megörökítés szándékával jegyezte le. [↑](#footnote-ref-239)
239. Nemes János naplója 243.: „Estve nyolcz órakor adott az úr Isten a feleségemnek egy kis leánykát, melyet mingyárást megkereszteltettem Sárának, az melyért áldassék az urnak neve mindörökkön örökké. Martius 4. Délután 4 és 5 óra között mulék ki e világból az én szerelmes kis leányom Nemes Sára. 15. Temettettem el az édes kis leányomat Sárát az oltszemi templomba.” [↑](#footnote-ref-240)
240. Nemes János naplója 246: „Laus deo et gloria semper” [↑](#footnote-ref-241)
241. Nemes János naplója 246-247.: „temettettem el az én édes gyermekimet Nemes Györgyöt és Nemes Évát egy koporsóban a hídvégi nagyobbik templomban az asztal alá, a boldog feltámadásnak jó reménysége alatt, kit a felséges Isten engedjen mindnyájunknak fiáért Jézusért.” [↑](#footnote-ref-242)
242. Nemes János naplója 248. [↑](#footnote-ref-243)
243. Nemes János naplója 249. [↑](#footnote-ref-244)
244. Nemes János naplója 256. [↑](#footnote-ref-245)
245. Nemes János naplója 256. [↑](#footnote-ref-246)
246. Nemes János naplója 263. [↑](#footnote-ref-247)
247. Nemes János naplója 375. [↑](#footnote-ref-248)
248. Nemes János naplója 382. [↑](#footnote-ref-249)
249. Nemes János naplója 385. [↑](#footnote-ref-250)
250. Nemes János naplója 388. [↑](#footnote-ref-251)
251. Nemes János naplója 403. [↑](#footnote-ref-252)
252. Nemes János naplója 532. [↑](#footnote-ref-253)
253. Nemes János naplója 536. [↑](#footnote-ref-254)
254. Nemes János naplója 539. [↑](#footnote-ref-255)
255. Nemes János naplója 556. Utalás a Zsoltárok könyve 126. részének 5-6. versére. A kortársak közül még Bethlen Miklós utalt ilyen szabadon bibliai szövegekre. [↑](#footnote-ref-256)
256. Nemes János naplója 541. [↑](#footnote-ref-257)
257. Nemes János naplója 548.: „Téged tisztelhessünk félelemben és rettegésben” [↑](#footnote-ref-258)
258. Nemes János naplója 549. [↑](#footnote-ref-259)
259. Nemes János naplója 553. [↑](#footnote-ref-260)
260. Nemes János naplója 554. [↑](#footnote-ref-261)
261. Nemes János naplója 554. [↑](#footnote-ref-262)
262. Nemes János naplója 574. [↑](#footnote-ref-263)
263. Nemes János naplója 555. [↑](#footnote-ref-264)
264. Nemes János naplója 560. [↑](#footnote-ref-265)
265. Nemes János naplója 570. [↑](#footnote-ref-266)
266. RNL-KIg. Fond Fam. Beldi (Béldi család levéltára) 1602-1838.Nr. 324. 36. [↑](#footnote-ref-267)
267. EOE. 14. 99. [↑](#footnote-ref-268)
268. Nemes János naplója 541. Jankó nevű fiának Enyedre küldését többször említi. 1674. augusztus 8: „Küldöttem el Jankót a fiamot ki Enyedre” [↑](#footnote-ref-269)
269. Nemes János naplója 538. [↑](#footnote-ref-270)
270. Nemes János naplója 551. [↑](#footnote-ref-271)
271. EOE. 17. 94-95. [↑](#footnote-ref-272)
272. Nemes János naplója 571. [↑](#footnote-ref-273)
273. Kézdivásárhelyi P. Istvánnal lehet azonos, aki 1642-ben iskolamester volt Feltorján. Adalékok Háromszék iskolatörténetéhez. Közzéteszi Coroi Artúr. Kolozsvár. 1998. 18. [↑](#footnote-ref-274)
274. Bakonyai Mihály azonos lehet azzal a Bakonyai Mihály nevű prédikátorral, aki 1618-ban Étfalván volt lelkész.: Coroi 1998: 17. [↑](#footnote-ref-275)
275. Nemes János naplója 247. [↑](#footnote-ref-276)
276. Nemes János naplója 249. [↑](#footnote-ref-277)
277. Nemes János naplója 243. [↑](#footnote-ref-278)
278. Nemes János naplója 246. [↑](#footnote-ref-279)
279. Nemes János naplója 556. [↑](#footnote-ref-280)
280. TML. 4. 205. Naláczy István Teleki Mihálynak írott levele arról tanúskodik, hogy Nemes folyamatosan kapcsolatban volt vele, és számos apróbb szívességet tettek egymásnak. [↑](#footnote-ref-281)
281. TML. 624. [↑](#footnote-ref-282)
282. Nemes János naplója 233. [↑](#footnote-ref-283)
283. A napló nem véletlenül indul 1651-ben. Valószínű, hogy az ekkor felnőtté vált Nemes Jánosnak ekkor kezdődött a politikai pályája, amikor a rokona, gyalakutai Lázár György támogatásával bekerült abba a küldöttségbe, ami Rákóczi Zsigmond számára feleséget hozott Pfalzi Henrietta személyében. Ekkor Nemes János a fejedelmi udvar bejárója volt. [↑](#footnote-ref-284)
284. Ez az idegen ország Pfalz volt, ahová Nemes János a felnőtt kort elérve az erdélyi küldöttség részeként ment, hogy feleségül kérjék I. Rákóczi György fejedelem kisebbik fia, Rákóczy Zsigmond számára Pfalzi Frigyes választófejedelem és egykori cseh király legkisebb lányát, Henriettát. A frigy nagyon előkelőnek számított, hiszen a menyasszony apja német fejedelmi család tagja volt, az édesanyja pedig a kivégzett angol király, I. Jakab lánya. Erről Szilágyi Sándor, Felsővadászi Rákóczy Zsigmond. 146. l., Kármán Gábor: Rákóczi Zsigmond két esküvője. (2009) In: Szerencsének elegyes forgása: II. Rákóczi György és kora pp. 243-269 A követség vezetője Kisrédei Rhédey Ferenc (1610-1667) Erdély egyik legjelentősebb főnemese volt, aki később,1657 november 2 és 1658 január 9. között Erdély fejedelme volt. 1647-től Küküllő főispánja és a fejedelmi tanács tagja, később Máramaros főispánja. 1657-ben helytartó. Trócsányi Zsolt: Erdély központi kormányzata 1540-1690. Bp. 1980. 33. [↑](#footnote-ref-285)
285. Kemény János, II. Rákóczi György tanácsosának, későbbi fejedelemnek a fia. [↑](#footnote-ref-286)
286. Papp, Klára: Két Csáky karrier Felső-Magyarországon a 17. század második felében. In: Eruditio, virtus et constantia: tanulmányok a 70 éves Bitskey István tiszteletére. Szerk.: Imre Mihály, Oláh Szabolcs, Fazakas Gergely Tamás, Száraz Orsolya, Debreceni Egyetemi Kiadó, Debrecen, 658-667, 2011. pp. 658-667. 10 p. [↑](#footnote-ref-287)
287. A választófejedelem felesége [↑](#footnote-ref-288)
288. A brandenburgi választófejedelmet, Frigyes Vilmost két tanácsosa, Thomas von dem Knesebeck titkos tanácsos és Ewald von Kleist báró képviseltek. Kármán Gábor: i. m. 248. [↑](#footnote-ref-289)
289. A menyasszony anyjánál. [↑](#footnote-ref-290)
290. A Crossenben tartandó jelképes esküvő végrehajtója Rhédey Ferenc volt. Szilágyi Sándor ezt máj. 14-re tette. Már Tóth Ernő szerint is hibás volt ez a dátum, mert még csak úton volt a küldöttség Szilágyi. i. m. 156. 1., Kármán Gábor pedig be is bizonyította, hogy május 23-án érkezett a küldöttség Crossenbe. Kármán. im. 249. [↑](#footnote-ref-291)
291. Udvarhölgy. [↑](#footnote-ref-292)
292. Rhédey Ferenczet. [↑](#footnote-ref-293)
293. Az úgynevezett jelképes esküvőknek nagy hagyománya volt a középkori európai uralkodócsaládoknál, de ugyanilyen jelképes esküvője volt például Báthory Zsigmondnak Grazban Habsburg Mária Krisztiernával, ahol Bocskai István képviselte Báthory Zsigmond fejedelmet. Benda Kálmán: Erdély végzetes asszonya. Budapest, 1986. [↑](#footnote-ref-294)
294. Egyfajta selyemszövet. [↑](#footnote-ref-295)
295. Esketés. [↑](#footnote-ref-296)
296. Baldachin. [↑](#footnote-ref-297)
297. Zárszót mondtak. [↑](#footnote-ref-298)
298. Édesség, sütemény vagy cukrozott gyümölcs. [↑](#footnote-ref-299)
299. A menyasszony két idősebb testvére. [↑](#footnote-ref-300)
300. Pfalzi Erzsébet vagy Cseh Erzsébet pfalzi hercegnő, V. Frigyes pfalzi fejedelem és Stuart Erzsébet legidősebb lánya. (1618-1680). [↑](#footnote-ref-301)
301. Udvarhölgy. [↑](#footnote-ref-302)
302. Kurlandia vagy Kurland a mai Lettország egyik tájegysége, A livóniai háború (1558-1582) és a reformáció hatására a Daugava nyugati partja és a Balti-tenger közötti területén létrejött hercegség. [↑](#footnote-ref-303)
303. Finom fonalból készült ritka szövésű fehér vászonszövet. [↑](#footnote-ref-304)
304. Arany vagy ezüst fonál. [↑](#footnote-ref-305)
305. Folyadéktartó edény. Fából vagy fémből készült, csonka kúp alakú edény. [↑](#footnote-ref-306)
306. Fityegő, lógó cifraság. [↑](#footnote-ref-307)
307. Türkizzel kirakott. [↑](#footnote-ref-308)
308. Báthory Zsófiával, a fejedelemasszonnyal, II. Rákóczi György feleségével. [↑](#footnote-ref-309)
309. A székelyföldi bíráskodás fóruma. [↑](#footnote-ref-310)
310. A felesége, Henrietta már korábban meghalt a járványban. [↑](#footnote-ref-311)
311. II. Rákóczi György fejedelemmel. [↑](#footnote-ref-312)
312. Febr. 19. - márcz. 12. gyulafehérvári országgyűlés, iratai: EOE. 11. 138-151. [↑](#footnote-ref-313)
313. II. Rákóczi György és Báthory Zsófia egyetlen fia. [↑](#footnote-ref-314)
314. Keményt arra az esetre választották gubernátornak a fiatal fejedelem, Rákóczy Ferencz mellé, ha a fejedelem meghalna... Reverzálisa: Magyar Tört. Tár. 2. sorozat VI. köt. 58. 1871. „Kemény János reversalisa II. Rákóczy György nagy betegsége alkalmával.” [↑](#footnote-ref-315)
315. II. Rákóczi György fejedelemnek. [↑](#footnote-ref-316)
316. Beiktattatott a fejedelmi tisztségbe. [↑](#footnote-ref-317)
317. Rákóczi Ferencz, a fejedelem fia. [↑](#footnote-ref-318)
318. Gyalakutai Lázár György. Nemes János sógora és támogatója. [↑](#footnote-ref-319)
319. A válasz: EOE. 11. 152-153. [↑](#footnote-ref-320)
320. Rákóczi és felsővadászi gróf Rákóczi László (Zboró, 1633. április 29. – Várad, 1664. május 27.) Sáros vármegye főispánja, Rákóczi Pál fia, Rákóczi Zsigmond erdélyi fejedelem unokája, a Rákóczi-család katolikus ágának sarja. A magyarországi és az erdélyi elit közötti aktív közvetítő. Horn Ildikó: „Rákóczi László pályája (1633-1664)” = Hadtörténelmi Közlemények 103 (2), 61-90. 1990.; R. Várkonyi Ágnes. (szerk.): Horn Ildikó: Rákóczi László naplója és kora, Rákóczi László naplója. Budapest: Magvető, 369-403. (1990). [↑](#footnote-ref-321)
321. Matei Basarab havasalföldi vajda, 1632-1654. [↑](#footnote-ref-322)
322. Vörös. [↑](#footnote-ref-323)
323. Színes len vagy pamutszövet. [↑](#footnote-ref-324)
324. Élénk piros. [↑](#footnote-ref-325)
325. A fejedelem anyja, Lorántffy Zsuzsanna. [↑](#footnote-ref-326)
326. A frissen felnőtté vált Nemes János a család malomfalvi birtokán kezdte meg a felnőtt életét. [↑](#footnote-ref-327)
327. Nemes János Anna nevű testvérének a férje, Nemes sógora. [↑](#footnote-ref-328)
328. Ez minden bizonnyal az eljegyzés volt. Tamási Mihályról: [http://mek.oszk.hu/04700/04750/hTML./414.hTML.](http://mek.oszk.hu/04700/04750/html/414.html). Letöltés dátuma: 2022.11.04. Maga a házasság csak 1653. májusban történt meg. Tört. Tár. 1902. II. Füzet. 16 [↑](#footnote-ref-329)
329. A házasság szerzője minden bizonnyal a sógor, Bánffy Zsigmond lehetett, aki már a lánykérésnél is jelen volt. [↑](#footnote-ref-330)
330. Bodoki Mikó Miklós, akit családi krónikájáról ismerünk. Kelemen Lajos: Bodoki Mikó Miklós családi krónikája Genealogiai Füzetek 1906.I-V. közlemény. 34, 47, 59, 77, 88 [↑](#footnote-ref-331)
331. Nemes János Sára nevű testvérének a jegyese, majd férje. [↑](#footnote-ref-332)
332. Basa Tamás háromszéki főkapitány. Róla: Balogh Judit: Politikaformáló székely főemberek II. Rákóczi György Erdélyében=SZÁZADOK 146 : 5 pp. 1189-1226. , 38 p. (2012) [↑](#footnote-ref-333)
333. Béldi Pál, 1654 augusztusától háromszéki főkirálybíró. Róla: Deák Farkas: Uzoni Béldi Pál 1621-1679. Budapest. 1887. [↑](#footnote-ref-334)
334. Vargyasi Daniel János főudvarmesterré választása. [↑](#footnote-ref-335)
335. II. Rákóczi György Moldva elleni hadjárata. [↑](#footnote-ref-336)
336. A lakodalma után Nemes Oltszemre költözhetett a feleségével. [↑](#footnote-ref-337)
337. Basa Tamáshoz. [↑](#footnote-ref-338)
338. Valószínűleg ekkor kapta meg a hídvégi udvarházak egyikét, amit a család tulajdonolt. György nevű bátyjával osztozott meg. [↑](#footnote-ref-339)
339. Bethlen János 1659-től erdélyi kancellár és udvarhelyszéki főkapitány. Trócsányi Zsolt: Erdély központi kormányzata 1540-1690. 25. [↑](#footnote-ref-340)
340. Ez a bejegyzés azért érdekes, mert Nemes János Erzsébet nevű testvére Daczó János felesége volt, nem pedig Daczó Péteré. Ráadásul Daczó Péter valóban megnősült, de Mikó Miklós lányát, Annát vette feleségül 1655 február 2-án Bodokon, ahogy azt arra a napra Nemes János is bejegyezte. Genealógiai füzetek. 1906. 59. [↑](#footnote-ref-341)
341. Szikszai Zsigmond Nemes első feleségének a rokona lehetett, és Bánffyhunyadon volt háza. [↑](#footnote-ref-342)
342. Vitéz György Béldi Pál feleségének, Vitéz Zsuzsannának az apja. [↑](#footnote-ref-343)
343. Nemes György. [↑](#footnote-ref-344)
344. Tamási Mihály Perecsenben bírt házzal, nem volt jelentősebb vagyona, ellenben valószínűleg ő is a feleségének a rokonságához tartozott. [↑](#footnote-ref-345)
345. Ezekben az években a Nemes család feje egyértelműen Nemes György volt még. [↑](#footnote-ref-346)
346. Nemes János sógorai. [↑](#footnote-ref-347)
347. Ez II. Rákóczi György második hadjárata volt, Havasalföldre. Míg az előző, 1653-as hadjáratba Nemes János öccse, Tamás ment, addig most valószínűleg ő képviselte a családot. [↑](#footnote-ref-348)
348. Basa Tamás. [↑](#footnote-ref-349)
349. A családon belüli átrendeződés következtében Nemes János ekkor már özvegy anyja, Mikó Zsuzsanna ekkor már a malomfalvi udvarházban lakott. [↑](#footnote-ref-350)
350. A székelység körében lehetőség volt arra, hogy a vezetők a hadjáratba vonulás alól mentességet adjanak. Béldi Pál ezt tette. [↑](#footnote-ref-351)
351. Ebből kiderül, hogy Szikszainé a Nemes János anyósa volt, a felesége anyja, akinek a neve azonban Pápai Anna volt. Ebből azt valószínűsíthetjük, hogy Szikszai Zsigmond a Pápai Anna anyjának második férje lehetett, Pápai Annának pedig a mostohaapja. [↑](#footnote-ref-352)
352. Attól féltek, hogy a Porta tatár büntetőhadakat küldött Erdély ellen II. Rákóczy György portai engedély nélkül indított hadjárata miatt. EOE. 11. 253. B. Szabó János: Erdély tragédiája 1657-1662. Budapest. 2019. 91. [↑](#footnote-ref-353)
353. A sikertelen lengyelországi hadjáratot követően az erdélyi sereg legnagyobb része tatár fogságba került, míg némelyek haza tudtak jönni a fejedelem környezetével. Nemes János Tamás nevű öccse ezek közé tartozott ezek szerint. [↑](#footnote-ref-354)
354. A fejedelem egy kisebb csapattal álruhában menekült haza, de a katonailag nem túl tehetséges Kemény Jánost a sereggel utolérték a krími tatárok és július 31-én elhurcolták a Krímbe, hogy váltságdíjért engedjék majd haza. EOE. 11. 255. [↑](#footnote-ref-355)
355. A fogságba hurcolt katonák feleségei, anyái gyászruhában követelték az országgyűléstől a férfiak kiszabadítását. EOE. 11. 257. [↑](#footnote-ref-356)
356. A szamosújvári részleges gyűlésről: EOE. 11. 256-259. [↑](#footnote-ref-357)
357. Mivel Nemes János elég következetesen használja a „nénémasszony” és „húgomasszony” kifejezéseket, ebből kiderül, hogy Bánffy Zsigmondné, Nemes Anna a nővére volt, míg Lázár Györgyné Ilona a húga. [↑](#footnote-ref-358)
358. A lengyelországi kudarcot a Porta meg akarta büntetni, és utasította az erdélyi rendeket egy új fejedelem választására. Végül a gyulafehérvári országgyűlésen november 2-án Rhédey Ferenczet választották meg. EOE. 11. 262-3. 1., B. Szabó. i. m. 93-95. [↑](#footnote-ref-359)
359. Zabolai Mikes Kelemen, a kancellár Mikes Zsigmond öccse. A felesége a köröspataki Kálnoki család Zsuzsanna nevű leánya volt. [↑](#footnote-ref-360)
360. Nemes erős szász kapcsolatrendszerrel rendelkezett, főképpen Brassó vonatkozásában. Nagy Andor: A brassói patríciusság a kora újkorban. In: Pap József - Verók Attila (szerk.): Akit Clio elbűvölt. In honorem Romsics Ignác. Líceum Kiadó, 2021. 249-251.  [↑](#footnote-ref-361)
361. Noha Rhédey Ferenc fejedelemmé választásába II. Rákóczi György is beleegyezett, valójában nem kívánt lemondani, és a legközelebbi hívei, akik éppen a Székelyföldön voltak birtokosok, a Mikesek és királyhalmi Petky István is Rhédeyvel szemben foglaltak állást. U. o. 265. 1. [↑](#footnote-ref-362)
362. Rhédey Ferenc, akit a kortársai is filozófikus, irodalomszerető embernek tartottak, a fejedelmi címet láthatóan azért fogadta el, hogy a török veszélyt elháríthassa Erdély. II. Rákóczi György azonban katonai erővel is vissza kívánt térni, ezért végül Rhédey lemondott. U. o. 269. 1. [↑](#footnote-ref-363)
363. Mikes Kelemen anyósa. [↑](#footnote-ref-364)
364. Mivel a havasalföldi vajda támogatta Rákóczit, a török által küldött tatár büntetőhadak vele is szembefordultak. Rákóczi az ő megsegítésére küldött hadat. [↑](#footnote-ref-365)
365. Nemes János református volt, a birtokán pedig jó patrónusként támogatta a református lelkészeket, még a házasságkötésükben, a lakodalomban is szerepet vállalt. [↑](#footnote-ref-366)
366. A székelyföldi elit gyakran húzódott a hadjáratok, háborúk idején a családjával együtt a falakkal körülvett szász városokba. [↑](#footnote-ref-367)
367. A tatárok a porta rendeletére végül Rákóczi mindkét hűbéresét, a két román vajdát elűzték, akik így Erdélybe menekültek. EOE. 11. 271. [↑](#footnote-ref-368)
368. A zabolai Mikes fiúk, Kelemen és Mihály anyja. [↑](#footnote-ref-369)
369. 374 Beszterczei Waldorf János. EOE. 11. 281. [↑](#footnote-ref-370)
370. Református püspök. I. Rákóczi György udvari papja, majd 1650-1660 között püspök. [↑](#footnote-ref-371)
371. Az országgyűlés által küldött levél: EOE. 11. 408. [↑](#footnote-ref-372)
372. Barcsai Ákos. [↑](#footnote-ref-373)
373. Havasalföldi és moldvai katonák. [↑](#footnote-ref-374)
374. A hatalmas vereségről bodoki Mikó Miklós is beszámolt a családi krónikájában. Kelemen Lajos. Bodoki Mikó Miklós családi krónikája (IV. közlemény) = Genealógiai Füzetek. 1906. 77. [↑](#footnote-ref-375)
375. Barcsait már szeptember 8-án kinevezte a fővezér fejedelemmé, szeptember 14-én a fejedelmi jelvényeket is megkapta. U. o. 5. 1. EOE. 12. 68 – 76 . [↑](#footnote-ref-376)
376. Basa Tamás a Barcsai Ákos kapcsolatrendszerének fontos tagja volt, ezért ekkor ő vette át a kezdeményezést a Rákóczi párti Mikesekkel szemben a Székelyföldön. [↑](#footnote-ref-377)
377. Mértékegység, könyök. [↑](#footnote-ref-378)
378. Bethlen János és Basa Tamás Barcsai Ákos támogatói közé számítottak. [↑](#footnote-ref-379)
379. Barcsai Ákosnak adták át Szamosújvárt, aki egy hadicsellel vette azt be. EOE. 12. 12. [↑](#footnote-ref-380)
380. 105 A törvények melyeket Nemes is aláírt: EOE. 12.. 157. 199. [↑](#footnote-ref-381)
381. Barcsai Ákos fontosnak tartotta, hogy a hozzá hűséges emberek parancsnokolják a legfontosabb várakat, [↑](#footnote-ref-382)
382. Rhédey László Rhédey Ferenc fia. [↑](#footnote-ref-383)
383. EOE. 12. 231. [↑](#footnote-ref-384)
384. A szászsebesi országgyülés törvényei: EOE. 12. 248— 252. 277—310. [↑](#footnote-ref-385)
385. EOE. 12.. 335. [↑](#footnote-ref-386)
386. Kemény János, II. Rákóczi György legfontosabb hadvezére, tanácsosa a tatár fogságból szabadult. [↑](#footnote-ref-387)
387. Ti a tatár fogságból. [↑](#footnote-ref-388)
388. A biztonságosabb tartózkodás érdekében. [↑](#footnote-ref-389)
389. Zabolai Mikes Mihály,II. Rákóczi György diplomatája, kancellárja, hadvezére. [↑](#footnote-ref-390)
390. Védelem, segítség. [↑](#footnote-ref-391)
391. Kegyúri védelmét. [↑](#footnote-ref-392)
392. EOE. 12. 400-406. [↑](#footnote-ref-393)
393. Elküldte. [↑](#footnote-ref-394)
394. III. Mihnea [↑](#footnote-ref-395)
395. Ünnepélyességgel. [↑](#footnote-ref-396)
396. Hiúz-prém. [↑](#footnote-ref-397)
397. EOE. XII. köt. 411—415, 1. [↑](#footnote-ref-398)
398. Gheorghe Ghica. [↑](#footnote-ref-399)
399. Constantin Serban. [↑](#footnote-ref-400)
400. Melynek eleje nagyon veszélyes volt [↑](#footnote-ref-401)
401. Mivel korábban Nemes hűséget esküdött Barcsai Ákosnak, számíthatott rá, hogy ezt az ellentábor esetleg megtorolja [↑](#footnote-ref-402)
402. Ekkor Basa Tamást leváltották a háromszéki főkapitányságból és helyette Mikes Kelement nevezték ki. EOE.11. 396. [↑](#footnote-ref-403)
403. Janicsárok parancsnoka. [↑](#footnote-ref-404)
404. Lovas szolgáló. [↑](#footnote-ref-405)
405. A basa helyettese. [↑](#footnote-ref-406)
406. A Portától a tartományi kormányzókhoz leveleket, utasításokat hozó tisztviselők. [↑](#footnote-ref-407)
407. Helytartók, Barcsai Ákos helytartói, egyikük gyalakuti Lázár György, másikuk Barcsay Gáspár. EOE. 12. 45. [↑](#footnote-ref-408)
408. Padlástér. [↑](#footnote-ref-409)
409. Nemes János unokaöccse az anyja, Mikó Zsuzsanna révén. [↑](#footnote-ref-410)
410. Szasszár, Szatmár megye. [↑](#footnote-ref-411)
411. Rhédey Ferenc korábbi fejedelem fia, Barcsai Ákos tette Háromszék főkapitányává. [↑](#footnote-ref-412)
412. Kemény János nem bízott bennük, akik inkább a török párti Barcsai mellett álltak. A feleségének írta róluk: „Nyelvek jól jár, szíveknek Isten látója.” Tóth Ernő közlése: TT. 1900. Kemény János és Lónyai Anna levelezése. 41. [↑](#footnote-ref-413)
413. Nemes Sára, Nemes Erzsébet [↑](#footnote-ref-414)
414. A szászrégeni gyűlés után Kemény volt Erdély törvényes fejedelme, akit azonban a török nem fogadott el, míg a korábban lemondott; Barcsait igen. Kemény ezért megölette. [↑](#footnote-ref-415)
415. Bornemissza Zsuzsanna, Apafi Mihály feleségének, Bornemissza Annának és Bánffy Dénes feleségének, Bornemissza Katának a testvére [↑](#footnote-ref-416)
416. Barcsai Ákos letételével a háromszéki főkapitányságban is őrségváltás volt, Rhédey Lászlót újra Mikes Kelemen váltotta [↑](#footnote-ref-417)
417. Petky István csíki főkapitány. [↑](#footnote-ref-418)
418. Kemény a székelyekhez: EOE. 12. 69—70. [↑](#footnote-ref-419)
419. Kemény ekkor már egyértelműen Habsburg segítséggel kívánta megtartani a fejedelemségét, de a Porta egyetlen percig sem fogadta el őt, és helyette szeptember 14-én Apafit jelölték fejedelemmé. Erről bővebben: B. Szabó János. 269-283. [↑](#footnote-ref-420)
420. Erdélyi szász városokban a városi tanács 100 férfiből álló nagytanácsa. [↑](#footnote-ref-421)
421. Osdolai Kún István, Basa Tamás veje, a Barcsa párt embere, törökpárti székely nemes. [↑](#footnote-ref-422)
422. Szabó András Péter: Haller Gábor – egy 17. századi erdélyi arisztokrata életpályája. Budapest: (kiadó nélkül). 2008. Doktori (PhD) értekezés [↑](#footnote-ref-423)
423. Hadvezér. [↑](#footnote-ref-424)
424. Rhédey már birtokolta a háromszéki főkapitányságot Barcsai Ákos alatt, ráadásul Rhédey fejedelem fiaként jóval magasabb rangja volt, mint Nemes Jánosnak. Nemes annak köszönhette a megválasztását, hogy Basa Tamás pártján állt és jelen volt Apafi Mihály megválasztásakor. [↑](#footnote-ref-425)
425. A szó jelentése kisegít, támogat. Itt azt jelentheti, hogy nem értett egyet vele. [↑](#footnote-ref-426)
426. Apafi Mihály birtoka. Mivel a harcokban a gyulafehérvári fejedelmi palota elpusztult, szükséges volt más rezidenciákon tartózkodnia a fejedelemnek. Ezek egyike lett Ebesfalva. [↑](#footnote-ref-427)
427. Befogadta. [↑](#footnote-ref-428)
428. Ez még mindig csak részgyűlés volt, ami jól mutatja, hogy az ország egésze még nem volt Apafi pártján. A fejedelmi tábla tagjaivá főleg olyan nemeseket választottak, akik már korábban is Barcsay Ákos törökös pártja mellett voltak inkább. A székelyföldi nemesek száma ekkor erősen felülreprezentált, ez 1664-től fog változni, amikor Apafi amnesztiát kezd adni a korábbi Rákóczi és Kemény párti főuraknak. [↑](#footnote-ref-429)
429. Rhédey László halála után. [↑](#footnote-ref-430)
430. Nemes János anyósa. [↑](#footnote-ref-431)
431. Mentek támogatni a fővezér parancsára a török sereget, mely Érsekújvárt ostromolta. [↑](#footnote-ref-432)
432. Teljesítvén. [↑](#footnote-ref-433)
433. A tisztségek közötti anomáliákat mutatja, hogy Apafi a csíki főkapitány Petky Istvánt és a háromszéki főkirálybíró Béldi Pált utasította a generális mustra megtartására, nem pedig a háromszéki főkapitányt, Nemest. [↑](#footnote-ref-434)
434. Apafit utasította a vezér, hogy Érsekujvárhoz menjen. Szeptember végén indult el, de Nemes végül otthon maradt. [↑](#footnote-ref-435)
435. Becsületsértés. [↑](#footnote-ref-436)
436. Nézeteltérés, pereskedés, vita. [↑](#footnote-ref-437)
437. Tóth Ernő szerint Apafi a naplójában 19-re teszi az országgyűlés végét. 89. [EM1900\_2\_003-TothErno-ApafiMihalyNaploja.pdf (eme.ro)](https://eda.eme.ro/bitstream/handle/10598/3568/EM1900_2_003-TothErno-ApafiMihalyNaploja.pdf?sequence=3&isAllowed=y). Letöltés dátuma: 2022. 11. 23. [↑](#footnote-ref-438)
438. Tóth Ernő közlése szerint Apafi 22-re teszi. I. és II. Apafi Mihály naplója. 90. [↑](#footnote-ref-439)
439. Nemes János unokahúga, gyalakuti Lázár György lánya. [↑](#footnote-ref-440)
440. Nemes János lánya. [↑](#footnote-ref-441)
441. Béldi Pál háromszéki főkirálybíró sógora, feleségének, Vitéz Zsuzsannának a testvére. [↑](#footnote-ref-442)
442. Királyhalmi Petky István csíki főkirálybíró. [↑](#footnote-ref-443)
443. Thököly Imre apja [↑](#footnote-ref-444)
444. Nemes János Zsuzsanna nevű húgának férje [↑](#footnote-ref-445)
445. Özvegy Kemény Boldizsárné Bornemissza Zsuzsanna férje [↑](#footnote-ref-446)
446. Zólyomi Dávid fia, Miklós egy konfliktus miatt szembekerült Apafi fejedelemmel és a Portán keresett jogorvoslatot. Erről EOE. 14.30, 32, 38. [↑](#footnote-ref-447)
447. Rozsnyai Dávid naplója szerint nagy betegen ért oda Nemes. Rozsnyai Dávid, az utolsó török deák történeti maradványai. Összeszedte s jegyzetekkel és oklevéltárral kisérve kiadta Szilágyi Sándor. Magyar. Történelmi. Emlékek. II. oszt. VIII. köt. 10. 1867. [↑](#footnote-ref-448)
448. A nagyvezér helyettese. [↑](#footnote-ref-449)
449. Kapucsi basa helyettese. [↑](#footnote-ref-450)
450. Kréta szigetének legnagyobb városa és legfontosabb kikötője, ekkor az Oszmán Birodalom Velencével háborúzott érte. [↑](#footnote-ref-451)
451. Elküldtem. [↑](#footnote-ref-452)
452. Nemes levele a követségéről Teleki Mihálynak: TML. 4. 133-134., 163-164, 191-192., 197-198. [↑](#footnote-ref-453)
453. Nemes a kajmekámmal folytatott beszélgetéseiről részletes jelentést küldött haza, lásd EOE. 14. 270-274. [↑](#footnote-ref-454)
454. A vargyasi Daniel család osztozásáról van szó oloszteleki Daniel János öröksége fölött. [↑](#footnote-ref-455)
455. Ruszkai Kornis Gáspár. [↑](#footnote-ref-456)
456. EOE. 14. 419. [↑](#footnote-ref-457)
457. Apafi erre vonatkozó rendelete: SzOkl. VI.. 322. [↑](#footnote-ref-458)
458. Itt Nemes János sógoráról van szó, talán azért használja a „menyem” kifejezést, mert az öccse fölött bizonyos családfői feladatokat is ellátott, csakúgy, mint az öccse özvegye fölött. [↑](#footnote-ref-459)
459. Szárhegyi Lázár István, csíki főkirálybíró, Petky István veje. [↑](#footnote-ref-460)
460. Tüdősné Simon Kinga: Székely főnemesi életmód a XVII.század alkonyán – Bukarest, Kolozsvár. 1999 [↑](#footnote-ref-461)
461. Az országgyűlés iratai: EOE. 15. 90-119. [↑](#footnote-ref-462)
462. Ekkor már csíki főkapitány, Nemes János sógora [↑](#footnote-ref-463)
463. Marosszéki főkirálybíró, pókai Sárosi György [↑](#footnote-ref-464)
464. Itt most úgy tűnik, hogy Kósa Sándorné Klára Nemes unokahúga. [↑](#footnote-ref-465)
465. Ítélet végrehajtása. [↑](#footnote-ref-466)
466. Elegyengetés, dolgok megoldása. [↑](#footnote-ref-467)
467. Valószínű, hogy a református püspök, Kovásznai Péter [↑](#footnote-ref-468)
468. Apafi naplójában 19-re teszi. 149. [↑](#footnote-ref-469)
469. Tóth Ernő szerint „Fejérvártól nem messze, Vajasd község mellett lévő erdőséggel borított hegység”. [↑](#footnote-ref-470)
470. Ekkor Teleki Mihály volt a Thököly Imre mellé rendelt erdélyi főúr, aki a neveléséről is gondoskodott. Trócsányi Zsolt: Teleki Mihály. Erdély és a kuruc mozgalom 1690-ig. Budapest. 1972. 18-54. [↑](#footnote-ref-471)
471. Mindkét nemben,fiú ágon és leányágon is. [↑](#footnote-ref-472)
472. EOE. 14.23. [↑](#footnote-ref-473)
473. A portai diplomácia változásairól: Bognár György: Apafi Mihály portai diplomatáinak élet- és munkakörülményei: változások az erdélyi diplomáciában In: Rózsa, Sándor (szerk.) Doktorandusz hallgatók VII. és VIII. Konferenciájának tanulmányai Eger, Magyarország : Líceum Kiadó (2020) 240 p. 23-35. Ekkorra a portai követek gyakrabban mentek Drinápolyba, mint Konstantinápolyba.. [↑](#footnote-ref-474)
474. Görög származású diplomata, asztronómus és teológus

     Nikusziosz Panajotiszt (Panajot, Panajoti), aki a Habsburg-udvar isztambuli rezidensének, Simon Renigernek a tolmácsaként működött és az erdélyieket is segítette. EOE, 14 275, 283. [↑](#footnote-ref-475)
475. 475 A váradi pasa panaszkodott a portán, hogy az erdélyiek Váradhoz közel öt új várat építettnek, a mi természetesen alkalmatlan lett volna a töröknek. [↑](#footnote-ref-476)
476. Ruszcsuk. [↑](#footnote-ref-477)
477. Béldi Pál lányát, Zsuzsannát vette feleségül. Deák Farkas: [↑](#footnote-ref-478)
478. Kérvényére. [↑](#footnote-ref-479)
479. Apafi 2-re teszi, I. m. 20. 1. [↑](#footnote-ref-480)
480. Ez a Rhédey Ferenc nem azonos a fejedelemmel, aki 1667-ben meghalt, hanem a család másik ágának a tagja. [↑](#footnote-ref-481)
481. Kővári kapitány, ekkorra egyre fontosabb embere Apafi fejedelemnek. Trócsányi Zsolt: Teleki Mihály [↑](#footnote-ref-482)
482. Október 26-ról kelt portai jelentése közölve Erd. országgyűl. Eml. XV. köt. 339. 1. [↑](#footnote-ref-483)
483. Református. [↑](#footnote-ref-484)
484. Maroskeresztúr. [↑](#footnote-ref-485)
485. Gyalakutai Lázár György, Nemes János sógorának a fia. [↑](#footnote-ref-486)
486. Csűrnek, ólnak, istállónak gömbölyű vagy hasogatott fákból készült fölső padozata, padlása. [↑](#footnote-ref-487)
487. Nemes János unokaöccse, gyalakutai Lázár György fia. [↑](#footnote-ref-488)
488. A valószínűleg Bethlen János és Béldi Pál által szervezett Bánffy Dénes elleni mozgalom eredményeképpen. EOE. , meg Bánffy Dénes könyv. [↑](#footnote-ref-489)
489. Nemes az események alatt a székely katonaság vezetőjeként fontos szerepet játszott [↑](#footnote-ref-490)
490. Két leányával együtt, a mint Apor István örömmel tudatja Béldi Pállal. Lásd Székely Oklevéltár VI. köt. 346. 1. [↑](#footnote-ref-491)
491. Szilágyi Erdély történetében (331. 1.) azt mondja, hogy a rendek decz. 17-én mondták ki Bánffyra a halálos itéletet s a fejedelem még az nap aláírta azt. Felesége kérésére megváltoztatta ugyan az itéletet, de már nem lehetett a kivégeztetést megakadályozni s Bánffyt 18-án kivé­gezték. Nemes 4 nappal előbbre teszi. Apafi szintén 14-re teszi. Naplója 24.1. [↑](#footnote-ref-492)
492. A napló eredetijében itt — a másoló állítása szerint — egy lap ki volt szakítva. [↑](#footnote-ref-493)
493. A Bánffy Dénes ügyében hűségesek megajándékozásáról van szó. [↑](#footnote-ref-494)
494. Szentmártonmacskási Macskási Boldizsár, Macskási Mihály és Bethlen Judit fia, 1670-től a fejedelmi tábla ülnöke. Belső-Szolnok vármegye főispánja 1680-tól. Apafinak 1672-ben Bécsbe küldte követként.1675-ben hal meg az első felesége, brenhidai Huszár Margit, aki eresei Tholdalagi Mihály özvegye volt. A Nemes által is említett Bánffy György lakodalmán hirtelen halt meg, a pletykák szerint megmérgezték. Lázár Miklós: Erdély főispánjai. 173-174. j. [↑](#footnote-ref-495)
495. Nemes beszámolója arra enged következtetni, hogy a Macskási család minden tagja evett valami olyasmit, ami mérgező vagy romlott volt. [↑](#footnote-ref-496)
496. Követelése. [↑](#footnote-ref-497)
497. Ekkor kapott Kóródszentmártonban egy udvarházat a fejedelemtől a hozzá tartozó birtokrészekkel, amikbe be is iktatták. [↑](#footnote-ref-498)
498. A nagy árvízről s ennek kártevéseiről tudósítja Béldit, de levele hibás kelettel van közölve aug. 25. helyett ápr 25-el. Lásd Székely Oklevéltár VI. köt. 352 1. [↑](#footnote-ref-499)
499. Nemes János unokaöccse a tanárával. [↑](#footnote-ref-500)
500. Mint Apafi írja naplójában (25. 1.): »Száz nap esett: tiz nap egymás után jó idő nem volt.« [↑](#footnote-ref-501)
501. Nemes János második felesége egy özvegyasszony volt, csicsókeresztúri Torma György özvegye, akik brenhidai Huszár Mátyás marosszéki főkirálybíró és fejedelmi főasztalnok egyik lánya volt. Margit nevű testvére Macskási Boldizsárh felesége volt.Huszár Mátyás 1635-ben adományként kapta a fiatfalvi kastélyt. [↑](#footnote-ref-502)
502. Nemes második házasságának gondolatával – mint Béldinek irott leveléből kitünik – már régebben foglalkozott. Köszöni Béldinek, hogy a »viduákról« tudósítja. Maga is tudná a helyeket – írja – hol feleséget kaphatna, de »bátortalan a próbára. Csak új borra halasztom, farsangi felére.« Most beteljesedett. Székely oklevéltár. VI. köt. 353. 1. [↑](#footnote-ref-503)
503. Ezzel a fogsággal kezdődött a Bethlen János és Béldi Pál nevéhez köthető párt felszámolása.hjj [↑](#footnote-ref-504)
504. Bodola Béldi Pál egyik birtokközpontja volt. [↑](#footnote-ref-505)
505. Noha ítélet még nem született, valójában pontosan megfogalmazott vádak sem voltak, a Nemes János és Mikes Kelemen célja a Béldi vagyon felmérése volt egy esetleges vagyonelkobzáshoz. [↑](#footnote-ref-506)
506. Nemes János második felesége katolikus volt. [↑](#footnote-ref-507)
507. Sürgetni, inteni. [↑](#footnote-ref-508)
508. Béldinét a fejedelem felszólítására intették, hogy ne irjon kül­földre férje érdekében, a mint Nemesnek és Mikesnek a fejedelemhez irott válaszából kitünik. Lásd Székely Oklevéltár. VI. köt. 356. 1. [↑](#footnote-ref-509)
509. Könyörögtek. Béldi Pál a háromszéki székelység körében nagyon népszerű volt. [↑](#footnote-ref-510)
510. Ez a mondat azt mutatja, hogy Nemes János. [↑](#footnote-ref-511)
511. Apafi Mihály fejedelem unokaöccse. [↑](#footnote-ref-512)
512. Apafi Miklós Teleki Mihály leányát, Annát vette el. Czegei Vass György naplója 6. 1. [↑](#footnote-ref-513)
513. Nemes János felesége első házasságából származó fia. [↑](#footnote-ref-514)
514. Ekkor dölt el Béldi és Bethlen Miklós ügye is? Ez hülyeség, ide az EOE kell. [↑](#footnote-ref-515)
515. Megnézni az EOE-t: 1676. december 17-21. [↑](#footnote-ref-516)
516. Béldi Pál és Bethlen Miklós ekkor még mindig börtönben volt vádemelés nélkül, és valójában csak tanácskoztak a sorsukról. [↑](#footnote-ref-517)
517. Egyértelmű bibliai utalás, a 126. zsoltár szövegére utal, annak értelmét felcserélve. [↑](#footnote-ref-518)
518. Tóth szerint aj fejedelemnek három gyermeke nyugszik a kolozsvári farkas-utczai ev. ref. templomban György, Gergely és Zsuzsánna. A közös sír a tem­plom hátulsó felében van. Lapos kő fedi e fölirattal »Apafi.« Ugyanott van róluk két ezüst czímeres domború halotti emléktábla. Egyik Insig. illust. pueri infan. Georgii Apafi celsis. Tran. prin. d. d. Michaelis Apafi Dei gra. prin. Tran. par. re. Hun. d. et Sic. co. filii clarissimi obiit a. 1664., s a másik ugyanilyen felirattal, csak az eleje és vége másként: Insig. illustr. pueri Gregorii Apafi stb., obiit die XI. oct. aetatis suae 5. a. 1666. [↑](#footnote-ref-519)
519. Az a hír terjedt el, hogy a fejedelem idegen hadakat akar quártélyba fogadni. EÖE. XVI. köt. 411. 1. [↑](#footnote-ref-520)
520. Kornist, Mikest és Macskási Boldizsárt a fejedelem azért küldte, hogy csendesítsék le a kedélyeket Háromszéken s kutassák az elégedetlenség okait; az utasításban pedig inti a népet , hogy »az megaludt tüzet ne gerjesztgetnék és ne piszkálnák ő kegyelmek és ha egyezségre czéloznak, egyenetlenségre nagyobb kapút ne nyissanak. Kövessék inkább példájukat dicsiretes elejeknek, kik urok és hazájok, szép szabadságok mellett véreket ontották és sokan életeket is letevén fejedelmekhez való hivségekert.« Erd. országgyül. Eml. XVI. köt. 411. 1. [↑](#footnote-ref-521)
521. A háromszékiek válaszát lásd U. o. 413. 1. [↑](#footnote-ref-522)
522. Béldi Pál kiszabadult ugyan a fogságból, de a főurak közötti bizalmatlanság megmaradt. A Bethlen testvérek, Farkas, Gergely és Elek meg akarták szerezni Bethlen várát tőle, ő pedig azt feltételezte, hogy a Teleki vezette udvari pártot képes félreállítani. A háromszéki köznemesi réteg egyértelműen mellette állt, Bethlen János ellenben már a halálán volt, és a fia, Bethlen Miklós sem mert Béldi mellett politikai küzdelmet vállalni. Ekkor új szövetségesre talált ugyan Csáky László személyében, de az elit többsége nem támogatta. kjiNemes is óvatos volt egy bizonytalan szövetségben részt venni. EOE. XVI. köt. 62. 1. [↑](#footnote-ref-523)
523. Kíséretével. [↑](#footnote-ref-524)
524. Nemes megpróbált közvetíteni az udvari párt és a zúgolódók között. [↑](#footnote-ref-525)
525. Paskó Kristóf egy tehetséges, az átlagnál kreatívabb portai követ volt, aki többször elégedetlenkedett korábban a fejedelmi ügyintézések miatt, és már akkor Béldi Pál és a csoportja mellé sodródott, amikor nyíltan szembekerült Bánffy Dénessel. A jó portai kapcsolataiban bízva ekkorra már Apafi Mihály portai elmozdítását sem tartotta lehetetlennek, bár elsősorban a nyomásgyakorlást tekintették célnak. [↑](#footnote-ref-526)
526. Béldiék Paskó Kristófot a portára küldték, hogy adja tudtára a nagyvezérnek, hogy Telekiék az ország tudta nélkül külföldi nemzetekkel szövetkeznek a porta ellenzése daczára. Apafi azt vélte, hogy fejedelemsége ellen törnek, (Erd. országgyül. Eml. XVI. köt. 63. 1.) s mint maga írja naplójában »a nyomorult hazára török birót hozának, mint farkast a bárányok közé«. 28. 1. [↑](#footnote-ref-527)
527. Őrséget. [↑](#footnote-ref-528)
528. Kincstartóvá. [↑](#footnote-ref-529)
529. A hiányzó hónapokról szóló feljegyzések – a másoló szerint – kiszakadtak. [↑](#footnote-ref-530)
530. Daczó János csíki főkapitánynak, Nemes János sógorának a fia. [↑](#footnote-ref-531)
531. Megnézni az EOE-t [↑](#footnote-ref-532)
532. Nemes János két idősebb fia, János és György, az enyedi tanulmányaik végén megkezdték az udvari szolgálatot, ahogyan ezt az erdélyi nemesi elit gyermekei esetében szokás volt. [↑](#footnote-ref-533)
533. A deputációk olyan, alkalmi tanácsok voltak, amelyek egy-egy probléma megoldására jöttek létre. Apafi Mihály különösen sokat élt a deputációk felállításával. [↑](#footnote-ref-534)
534. Fővéna. [↑](#footnote-ref-535)
535. Apafi naplójában fia születését 4-re teszi. 32. 1. [↑](#footnote-ref-536)
536. Nemesnek Gyulafehérváron is volt egy háza. [↑](#footnote-ref-537)
537. E második üstököst Czegei Vass (i. m. 13. 1.) és Apafi is (i. m. 32. 1.) említi. Utóbbi decz. 26-án említi. [↑](#footnote-ref-538)
538. Tehát nem június 10-én, mint Jakab Elek mondja »Az utolsó Apafi« czímű tanulmányában. Lásd Magyar Történelmi Tár. XXI. köt. 5. 1. Erről EOE, meg esetleg Czegei Wass György naplója [↑](#footnote-ref-539)
539. Az oszmán nagyvezér levelének megszólítását másolta le Nemes János. [↑](#footnote-ref-540)
540. Ezt az EOE-ből. [↑](#footnote-ref-541)
541. Ebben az évben Nemes betegeskedett, ahogyan maga is írja. Lehetséges, hogy a maga által gutaütésként diagnosztizált betegség állhatott a háttérben, ami egy időre a mozgásban, így az írásban is korlátozta őt. [↑](#footnote-ref-542)
542. Thököly 1682-es katonai sikereit követően a Porta 1683-ra egy nagyszabású, Bécs elleni hadjárat megindításáról döntött. 1683. január 21-én rendelte el a hadsereg gyülekezését, az indulást pedig májusra tervezték. Ehhez kellett csatlakoznia Apafinak és Erdélynek, jóllehet már meglehetősen kimerült az ország a korábbi évek harcaiban. EOE. 18. 3-4. [↑](#footnote-ref-543)
543. Az országgyűlésen a nagyvezér végül a 800 szekér helyett 10 000 aranyat követelt, amit a fejedelem a rendektől kívánta kölcsönkérni. Nemes János 200 aranyat adott. EOE. 18. 107. [↑](#footnote-ref-544)
544. Nemes feladata háromszéki főkapitányként a határvédelem volt, vagyis, hogy megakadályozza a havasalföldi vajda áthaladását Erdélyen.EOE. 18.8. [↑](#footnote-ref-545)
545. Czegei Wass György, a naplóíró, Teleki Mihály unokaöccse. W. Kovács András wkovacsandras@yahoo.com A cegei Wass család története (16–20. század). 13-15. [Microsoft Word - EME-EM-2004-3-4-TN-W.Kovacs-jav.rtf (adatbank.ro)](https://adatbank.ro/vendeg/htmlk/WKA_wass_tortenet_ujkor.pdf) Letöltés dátuma: 2022. 11. 18. [↑](#footnote-ref-546)
546. Czegei Wass György és Wass László Naplói 1659–1739. Közli Nagy Gyula. Bp. 1896. (Monumenta Hungariae Historica Scriptores XXXV. Magyar történelmi évkönyvek és naplók 3. 31. Wass György így ír erről: „Április) ebéd után indultam Nemes János uramhoz hídvégre,2) az úr Teleki uram tetszéséből; háltam Szászlyukoson (így). 1 Maji háltam Hévízen. 2 (Maji) érkeztem Hídvégre. 3. Néném asszony által dolgomat promoveáltam s végben is vittem. 4 Majd jegyzettem el jövendőbeli házastársúl Nemes Máriát.)” Tehát a frigy Teleki Mihály áldásával és talán akaratával köttetett. [↑](#footnote-ref-547)
547. Védő őrizet. [↑](#footnote-ref-548)
548. Ruszkai Kornis Gáspár, az erdélyi katolikus rendek egyik vezetője, marosszéki főkapitány, udvarhelyszéki főkirálybíró. Lázár Miklós: Erdély főispánja: 1540-1711. Budapest. Athenaeum Ny., 1889. 55. [↑](#footnote-ref-549)
549. Nemes János Zsuzsa nevű testvérének a férje. [↑](#footnote-ref-550)
550. Gyalakutai Lázár Imre, aki Nemes János sógorának, Lázár Györgynek a fia volt, tehát valójában Nemes János unokaöccse. [↑](#footnote-ref-551)
551. Erről Wass György: 9 novembris lett Hídvégen lakodalmunk, volt násznagyom Dániel Mihály uram, vőfély az öcsém Vass János, nyoszolyóasszony Dánielné asszonyom, nyoszolyóleány az leánya Dániel Jutka. Jövel azért én édes Jézusom, áldj meg minket, és az mi öszvekelésünket tedd szerencsésebbé mint annakelőtte tetted vala, az te nevednek dícsírettre. Amen! 10 Novembris még az vendégek mind ott voltak. 11. Ez nap is mind ott voltak. 12 (Novembris) mentek el, de engemet az úr el nem bocsátott, az öcsém penig Brassóban ment. In: Czegei Wass György és Wass László Naplói 1659–1739. Közli Nagy Gyula. Bp. 1896. (Monumenta Hungariae Historica Scriptores XXXV. Magyar történelmi évkönyvek és naplók 3. 34. [↑](#footnote-ref-552)
552. Gheorghe Duca. [↑](#footnote-ref-553)
553. Nemes János unokaöccse [↑](#footnote-ref-554)
554. 1682-re Apafi Mihály fejedelem és Teleki Mihály kapcsolata Thököly Imrével 1682-re megromlott, míg az erdélyi elit számos tagjával továbbra is kapcsolatban maradt Thököly. Sokakat megvádoltak ekkor a vele való szövetkezésel, némelyeket jogosan, másokat pedig a politikai leszámolás vádjával. Ilyen volt Barcsai Mihály, a fejedelmi tanács tagja is. 1683 elején a fejedelem elfogatta és Görgény várába záratta. EOE. 18. 5., 95., 198, 282. Századok 1869. évf. 209-215. [↑](#footnote-ref-555)
555. Bethlen Miklós élete leírása magától. In. Kemény János és Bethlen Miklós művei. Bp. 1980. 672. [↑](#footnote-ref-556)
556. EOE. 18. 25. [↑](#footnote-ref-557)
557. A szöveg Apafi Mihály fiának, II. Apafi Mihálynak a beiktatásáról tudósít. Erről bővebben: Czegei Vass György naplója. Kiadta Nagy Gyula. Magyar Tört. Emlékek. II. oszt. XXXV. köt. 38-4. Valamint: EOE. 18. 25. [↑](#footnote-ref-558)
558. Czegei Vass szerint együtt indultak FehérvárróI. I. m. 43. Ez azt mutatja, hogy Nemes valószínűleg pár napos késéssel jegyezte le az eseményeket, nem pedig naponta. [↑](#footnote-ref-559)
559. Bornemissza Kata, a fejedelemasszony, Bornemissza Anna testvére. [↑](#footnote-ref-560)
560. Csáki Istvánné, Mindszenti Krisztina. [↑](#footnote-ref-561)
561. Nemes János második feleségének a Torma Györgytől született lányai. [↑](#footnote-ref-562)
562. Beöntés. [↑](#footnote-ref-563)
563. A Bécs ostromába belebukott Oszmán Birodalom erejének 1684-es megrendülését követően Apafi bécsi irányú diplomáciája felerősödött, ami azzal járt, hogy az év folyamán stratégiai területeket engedett át Kővár vidékén és Máramarosban. EOE. 18. 23., [↑](#footnote-ref-564)
564. Itáliai zsoldosvezér, 1686-tól a felső-magyarországi császári hadak parancsnoka. Az vele való alkudozásról: EOE. 18. 44-49. [↑](#footnote-ref-565)
565. A követségre vonatkozó források: EOE. 18. 60-68. Macskási két jelentése: U. o. 83-85. [↑](#footnote-ref-566)
566. Caraffa azt kivánta, hogy az 1660 után kialakult erdélyi végvárvonal legfontosabb várait, Husztot, Kővárt és Somlyót adják át a német hadaknak, akik ekkorra már ezeket a területeket elfoglalták. EOE. 19. 5, 80. [↑](#footnote-ref-567)